
€, ne i ne! velim ti. S te mike neće kruha biti, ni- 
kad neće. Dictum, factum“et perfectum. — Pa da se 
x i posvetiš,_ti Jelice i mladi Ferketić nikada svoji biti 
: iećete, pa Bog!« Tako je grmio gospodin Ištvanić, 
starac trbušast, lica nabubrena a .nosa. napaprena, hodajuć 
amo tamo po sobi, pušuć od ljutine ko kovački-mieh, i za- 
tiskujuć čavliće na petah u čisti, pieskom posipani pod. Siedi 
mu se brci naježili ko u razpurena mačka, piesak mu škri- 
pao pod nogama, a sivkaste mu se oči kriesile kao dvie 
. Zviezde zlokobnice, sve ti&lo mu “nad trbušinom amo tamo 
klimalo, ruke bi mu se čas straga složile, čas u žepovih surke 
zadubile, čas opet zlatom izvezenu kapicu sad na desno, sad 
na lievo namakle. Po svem si vidio, da je gospodin Ištvanić 
veoma ljut. To je valjda opazila i ona liepa glavica, koju je | 
paprena peroracija starčeva išla, zato se je grmljavini tatinoj 
samo časimice muklim jecanjem ozivala i poniknutom glavi- 
com mučeć rublje glađila. Nu vidjelo se, da joj srdašce puca, 
jer su joj suze kao bobovi niz lice frcale i na Žarko gladilo 
padale, da prskutanju kraja nebijaše. 7 
»Hm!« nastavi stari gospodin više umujuć no grmeć — 
»hm, to su djeca, to su vremena. Ja — a ja nisam ženska 
glavica — kako sam ja starije slušo, pa sam već brkat i 
bradat bio! A sad se već frajlice u hlačicah puntaju. O tem- 
pora, o mores!« zakima glavom stari gospodin, te se utješi: 

njekako debelom prizoimn iz zlatne burmutice, gromovito kinnu, 
da je Jelica zadrktala ko listić o vijavici i jedva: »na zdravlje, 
tatice« progovoriti smjela. 

»Hvala Jelice!« zamrmlja njekako ublažen Ištvanić, mrxo 
lice mu se malko razvedrilo, kročio je sobom : sve sitnije, 
njekoliko puti se nakašljao, te konačno stane natrag složenim 
rukama pred Jelicu, koja je uzdišuć sve jednako rublje gladila. 

»Hm!« opet će stari goso, »ecće haecce, vidiš ju, kako 
frajlica moje biele košulje suzami škropi ko jesenska kišica. 


otavu. Hm! vidiš ju — a zašto? — da je bar vriedno — 
“al za takova vetrenjakovića, za takvoga šumiglavića — za 
Ferketića — za, prosti Bože, stekliša ilirskoga. O znam ja, 


. -a ti njegovi crni brkovi draži nego siede vlasi tvoga 
“ga otca, znam ja to dobro! O da ti stari otac,« nastavi 
| žešće, »koji te je rodio i odgojio, koji te hrani i odieva, 

pa i stari otac boluje, da ti umire, nebi ti, Jelice, toliko jau- 

kala, koliko jaučeš, kad mladi gospodin Ferketić dobije hunja- 
vicu. Je li to liepo, je li to pošteno ?« 

= >Prije je svaka poštena djevojka čekala, dok su joj stariji 

rekli: »Drago diete, ti ćeš za ovoga ili onoga poštenoga mla- 

dića poći,« al sad — sad, Bože prosti griehe, djevojče nezna 
ni poštene juhe skuhati, pa joj već oči onuda šibaju, gdje 

Pamet ni u snu biti nebi smjela. Sad samo sve svoje voljice, 

svoje glavice. Pa ajde de, da je to sve ludoyanje za koga, 

al za Ilirčeva sina, za mladoga Ilirea! — Šuti, negovori mi, 

nesretno diete, znam da će bii kojekakve izprike, te robe 

ima ženski jezik čitav koš za jedan groš; znam, da ćeš ti 
svoga preljubljenoga i presladkoga izcifrati..ko. bistričku. majku _ 

.. božju; pravo veli naša rieč; »Tko se u koga zateleba, misli . 

oda je angjel s neba.« Ja sam ti već stoput rekao, kako me 

je taj stekliš bogomrzko u restauraciji coram publico osra- 
motio; to je bila, Bog mu daj duši lako, velika lopovština. 

A mladi, — misliš, da će mlađibelji biti? Kud. će. jabuka ' 

. pasti_neg izpod stabla, što će od_mačka biti neg opet mačak? 

Stari je bio crven-kapa, bit će i mladi, a zašto je to dobro, 
to vide gospoda Ilirci sad sami, gdje je Hrvatu svatko u kući 
gospodar, samo ne on. A ti toga svega nevidiš, nesretno 
odiete?« doda brižljivo gospodin Ištvanić složiv ruke na trbu- 
šinu i naheriv glavu na lievo. Mlada videći, da se je tata 


upustio u_široku_argumentaciju;-u -kojoj. se je sva njegova 
ljutina razplinula, malo se osokoli, pa se maca tati _tati_privijala,. ot 


i što smiešeć što plačuć njegovo političko razlaganje: pobijala. 
sA dragi tatice!« progovori mala dignuvši liepu glavicu 
“svoju, »ja ti neznam što su Ilirci, što Magjaroni, ja se u sve 
te visoke stvari nerazumijem, al samo to znam, da je Vladko 
pošten čovjek, i da ga ja rada imam, — oh!« doda živo i 
sjajna suza joj skoči iz crna oka, »veoma rada imam, da 
ga zaboraviti nemogu. Hotjela sam te slušat, tatice, bogme 
hotjela sam. Stoputa na dan sam si na glas rekla: »Vladko 
je ružan čovjek, Vladko je zločest čovjek, ja neću Vladka, 
ja ga mrzim.« Al kad sam legla i zaspala, tu sam ti vidjela 
Vladka, kako ga angjeo k meni vodi, pa mi angjeo kaže: 
»Jelice, Vladko je liep čovjek, Vladko je dobar čovjek, ti 
hoćeš Vladka, ti ga nemrziš!« Oh tatice, onda sam tako sretna, 
tako sretna bila, ko nikad, i kad sam se probudila« — na po 
kroz plač, »onda sam ti plakala, da Sve ovo nije istina bila. 





one mv 


više oči ile, e, >ja sl Peić neznam some. 
S početka se je starac .njekako mekšao, nu kad je vidio, 
da mu se već srdce topi, osovi se “brzo, izvinu se Jeli i za- 
__grninii: »Ne, ne i fer prije »beamteru« neg Ferketiću — tiho, 
ni rieči više! Idi u kuhinju — pripravljaj večeru — doći će 
gospodin plebanuš u goste.« Ištvanić se okrenu, a Jelica no- 
vim gromom ošinuta sve tiho plačući ode iz sobe. 

Starac opet koracao široko po sobi njekoliko puta. »Na- 
turam expellas furca« -— mrmijajuć, napokon stane dubeć 
po žepu, nagnuv glavu kan da nješta razmišlja — iznenada 
osovi ljut glavu, lupne nogom viknuv: »Ne!« 

Za tim opet sjede razgledati račune; nu neznam, jesu 1 
računi tako smeteni bili, il očale nisu valjale, on ti baci i 
pero i račune i očale, mrmljajuć: »Hm, vražja komedija!« 

To sve se je sbilo u priličnom plemićkom dvoru našega 
slavnoga Turovog polja. Ištvanići bijahu ljudi dosta imućni i 
k tomu od starine plemenitaši. Jelkin otac čuvao je u svo- 
jem dubovom ormaru »literas armales« porodice od kralja 
blage pameti Andrije. Bio je čovjek pošten, dobar, čista_žića. | 
hrvatska, tako čista ko što ono petero braće, što su naš rod 
u-Hepu našu domovinu dovela. Bio je Ištvanić i fina bistra“ 
glavica, a za mlada osobit orator. 

U Zagrebu u gimnaziji nebijaše mu ni na govoru ni na 
pismu ravna Latinca. Nijedan nije znao tako gladke distiche 
graditi, nijedan tako zapletene periode tesati i gladiti ko što 
Ištvanić, a peroracije njegove bile su svuda na glasu. Pro- 
fesori su ga odlikovali, druga su ga gospoda hvalila, i stari 
bi pedel mnogo puta njegovu otcu reko: »Clarissime, naj mi 
veruju, Cicero nije tak cifrasto perorirati znal, kak njihov 
mladi gospon.« Staromu je to dakako drago bilo. Ta retoro- 
manija nije Ištvanića ni kašnje minula, i hrvatski govoreć 
često bi on svoj govor latinskiini smokom osmočio. Ja sam sve 
te floskule izpustio, jer znadem, čitateljice ljepotice, da su 
ti već mnogi naši klasici svojom klasikomanijom  dojadili. 
Stariji su njegovi željeli, da se zapopi, i sbilja podje Ištvanić 
u »crnu školu«. To je učinio i njegov prijatelj i susjed, Vlad- 
kov otac Ferketić. 

Ni Ištvanić ni Ferketić nisu baš veliki svetci bili, nu i 
jedan i drugi bijaše dobar djak i po gndašnjih pojmovih e0 
ipso kandidati kakvoga kanonikata; roditelji su ih sve na to 
nutkali, k tomu je Ištvanić mislio, da će kao svećenik naj- 
bolje svoju ciceronsku vještinu pokazati moći, a Ferketić se 
je zapopio, jer se i je njegov Orest t. j. Ištvanić. Taj je na 
svoje drugove sve sipao teologičke disertacije i prodike i to 
tako žestoko, da su se kolege pa i sam Ferketić njegovoj 

grmljavini uklonili i da je naš mladi Chrisostom morao uglje- 
nom našarat loncem oči, nosove i brkove, te lonačkoj. skup- 
štini — kad nije bilo drugoga slušateljstva — razlagati svoju 
mudriju. Nu lude ilove glave tako su nepomično stajale na 


praznih školskih klupah, tako malo su se skrušile pred_Ištve=-—— 


nićem, da ih je on ljut kao Gedeon šakom smrvio. 


Dok su ilovi lonci retoriku mladoga Ištvanića ad ab- | 


surdum dovadjali, uvjeri se njegov prijatelj, da je prikladniji 
za magistra licpih znanosti i umjetnosti, neg za doktora 
svete teologije. Nemislim ja ovdje »ideu absolutne ljepote« 
njemačkih cjepidlačara, već onu praktičku estetiku, kojoj u 
Hrvatskoj sila čestita predmeta imade. Svatko znade, da je 
to naš djevojački sviet. Ova estetička žica javila se dakako 
s početka samo žmireć izpod maštioga pikača. svakog če- 
tvrtka prilikom klerikuške šetnje, nu skoro se očitova činom 
i to veoma tragikomičkim. 

Ferketić bio je zatečen na jednoj »tancuški«, kako su 
se onda u Zagrebu maškarade zvale, gdje je u prilici živoga 
vraga njeku frajlicu veoma neteologički u liepe ustne cmoknuo, 
te je dobio zbog toga consilium abeundi t. j. bio je iztjeran. 

A Ištvanić? I on je vidio, da zlatno sjeme njegove re- 
torike u crnoj školi nepada u zemlju plodnicu, neg sve na 
kamen, i njemu se je činilo, da će mu zagrebačke djevojke 
i bukovačka kapljica bolje prijati neg sveti otci i šeminar- 


ska juha. Pa kako se je Ferketić rad Ištvanića zapopio, tako 


se je Ištvanić rad Ferketića razpopio. Evo mojim čitatelji 
cam ljepoticam opet živa dokaza, da je živa istina, kad se 


kaže: »Žena je živi vrag.« 
Nije samo takva vražja glavica svojom čarobijom pro-. 


mienila Ferketića faktičkim vragom, već je ovaj i svoga pri- 
jatelja zavuko u tanke mreže milokrvnih djavolica. Kako se 
p6 sebi razumieva, stala su naša dva exklerika gledati Verbe- 
ciuša t. j. postali juratuši, jer za ono vrieme nije vladala medj 
hrvatskom omladinom ona filologomanija, ko što dan danas. 


a. 

Zajedno su sjedili, zajedno cenzurirali, zajedno postali 
županijski magistratualci, pa kad su njihovi roditelji premi- 
nuli, opet su kao susjedi na svojih imanjih stali gospodariti. 
Nu da bude za koga gospodariti, spregoše se oba prijatelja 
u onaj jaram, koji se eufemistički »sladkim« .zove,.a. uistinu 

i često veoma kiseo biva. Kod-njih se može reći, da je bio 
u istinu sladak. Posljedica: toga bijaše kod Ferketića Vladko, 
kod Ištvanića Jelka. Prvomu bijaše u vrieme, u kojem naša 
pričica počimlje t. j. u jeseni god. 1860. 27, drugoj 15 godina. 

Nu kako ste već odprije razabrati mogli, nije sloga ovih 
dviju kuća do konca potrajala. Ko što se sva zemlja u 
dvie čete razvrgnu, u ilirsku i magjaronsku, tako su se Ištvanići 
i Ferketići razdvojili. Prvi je bio ko što većina Turopoljaca 
ovejani Magjeren;-drugi pako žestok ortak Ilirstva. Prvi hbi- 
jaše više konservativac, te se je osobito“ ljutio ma- nesretne 
ilirske novotare, što su htijeli naš krasni latinski »narodni« 
jezik, ZL ROEE je vriedni njeki starac gorke suze prolievao, 
sasvim ukinuti, drugi, čovjek žešće poetičnije narav i, prigrlio 
je novo evangjelje, osobito stoga, jer mu je u tom poslu 
liepa Iirka, potonja mati Vladkova, učiteljicom bila. Tako 
se nastani mjesto sloge nesloga, mjesto prijateljstva mržnja, 
mjesto nizke živice medj Ferketićevim i Ištvanićevim vrtom 
visok drven plot. U magjarskom kazinu bijaše Ištvanić naj- 
ljući, u dvorani Ferketić najžešći, u skupštinah dokazivao je 
Ištvanić u najzelenijoj atili sve crno, a Ferketić u najerveni- 
joj surki replicirao sve bielo, no, u kratko Ferketić i Ištvanić 
gledahu se tako kao na staroj dvogroški »pismo« i »glava«, Al 
toga svega nije dosta bilo. Dodje katastrofa — strašna kata- 
strofa, gdje je hrvatski bies jošt većma razjazio jaz medju .. 
turopoljskimi Montekovići i Kapuletovići. Bila je restauracija, 
takma na smrt medj Magjaroni 1 Ilirci. 

“»Sutra,« — reče u oči toga kobnoga dana Ištvanić u 
magjarskom kazinu — »sutra ću ja tim steklišem zasoliti.« | 


srne ind 
o. 

»Sutra, —« reče Ferketić isti večer u dvorani — »sutra 
moramo tim nadutim žabam vražju njihovu kožu skinuti.« 
Bila je restauracija — ko razjareni vjetrovi, ko grom nebe- 
ski, ko vatrena gora, ko biesni talasi mora — ko sudnji dan. 
Al kao Bog Neptun quondam gospodar uzburkana mora, 
kao Mojsija nad_razvraćenim.-pukom-izraelskim: tako se 
pojavi nad skupštinom na stolu — ne trozubom ni zakon- 
skom pločom — već omašnim u svinjsku kožu odjevenim 
V erbeciušem gnjevan i sievan, osoran i rogoboran — Ištvanić. 
Govorio je, al ne, grmio je. Nikad se jošte nisu bile u dužih 
periodih složile vješte fraze tuskulanskoga advokata sa arti- 
kuluši slavnoga otca tripartita, nikad se rije sljubio cviet 
vile latinske sa. paprenom Hrvaštinom, ko što u pjenećih se 
ustih turopoljskoga Demostena. Ko njekad na ilove lonce 
tako su se njegove munje sipale na crvenkape. Al upravo u 
čas, kad je njegova_gromorna ekspozicija do najvećega žara 
. uzkipila, uprav.kad se-Ištvanićev.jezik u najsjajniji period za- 
letio bio. priskoče. pod vojvodstvom Ferketića ilirski korteši, 
te podsieku našemu gromoviću sabljurinami njegov četvero- 
nožni temelj — podsieku stolu, na kojem Ištvanić stajaše, 
noge, a on i Verbeciuš ljosnu.u.prah i.kal, — sva rječitost 
mu bijašć u tanian, — Ilirci nadvladače. % 
| Od onoga doba nije se Ištvanić javno pokazao, već je 
liečeć svoj razbijeni nos mogao meditirati o riečih sv. pisma: 
»Čovječe spomeni se, da si prah i da ćeš se u prah vratiti.« 
Nu u njegovoj duši uvrieži se tako neizbrisiv gnjev proti 
Ferketiću, ko što je neizbrisiva bila ona brazgotina na nje- 
govu paprenu nosu. Ferketić i njegova žena preminuše, nu 
Ištvanić se nije bio s njimi pomirio, i visoki drveni plot 
ostade i onda na mjestu, kad je Vladko, skinut sa svoje slu- 
žbe radi odveć velikog rodoljubja, na svoje se imanjce povratio- 
Kan da te vidim, čitateljice ljepotice. Ti zievaš nad mojim 
nesretnim perom, jelde? Znam, da se mladim hoće opet šta 
mlada, znam da ti radje slušaš, kako se mladi rad ljubavi 

sljube, neg kako se starci rad politike razljube. Oprosti mi, 
što sam se zaletio, što sam tako jezičav. Al sad arem zna- 
deš, koliko su Jelica i Vladko nesretni bili. 


JI. 


A gdje su se mladi upoznali? Jelica bijaše u njekom za- 
grebačkom institutu, gdje se je mnogo plesova, dosta klavira, 
nješta niemštine, malko francuštine i ništa hrvaštine učilo. 
Nu Jelica se, hvala Bogu, nije ni u tom kolu rodu odmet- 
nula. Mati joj umre i ona se vrati u svoj bieli dvor, da bude 
ondje gospodaricom. 

Ondje su dakako miševi na tavanu brzo francuzku slov- 
nicu izjeli, ondje je i niemštinu skoro zaboravila, — zabora- 
vila svu varošku mudriju. Al ne, — nije sve. Nije vam za- 
boravila dva crna brčića, dva crna oka nad timi brčići, — 
nije zaboravila gospodara tih crnih očiju. 

Taj.lik joj ostade u srdašcu.tako živ kan da ga je do- 
bri Bog_svojim prstom_ unj upisao.. | 

Taj nesretnjak bijaše zagrebački juratuš, taj nesretnjak učio 
se plesanju u Jelkinu institutu, taj nesretnjak — i tako dalje. 

Prošla godina, prošle dvie, tri godine, a Jelka je gospo- 
darila, — bila čitava čila reduša u Ištvanićevu dvoru. vesela 
ko proljetni dan, zdrava ko hrvatsko groždje a čista ko bo- 
žićni snieg, al — kadkad — kadkad vam je Jelica čudna bila, 
da ju je stari Ištvanić često pitao: »Jelice, koji ti je bies?« 
Kadkad bi se zamislila, glavicu nagnula, uzdisala — težko 
uzdisala. O vjerujte mi, nebi bilo lako prebrojiti one uz- 
dahe, što su iz ravnoga Turopolja iz Ištvanićeva vrta put 
bielog Zagreba poletili. 

Tri godine po prilici poslije svoga povratka šetala se 
Jelka zamišljena po vrtu. 

Bila je nješto nemirna, a nije ni sama znala zašto, sve 
je ručicom češljala natrag zlatnu kosu svoju, sve su joj oči 
kojekuda šibale, i već je bila dvadeset puta u kolu obašla 

dosta široki vrt, pa je počela iznovice trčkati ko pod mrak 
mladi zecevi. 

Po objedu se je Jelica obično ovako šetala. Stari štva- 
nić je u to doba nad »Wandererom« il »Gospodarskim listom« 
dremuckao u starom naslonjaču, il je opet gledao Ferketi- 
ćev dvor i zemlje, koje bi se tako liepo slagale sa Ištvaniće- 
vimi, da nebude bilo Magjaronstva i Ilirstva. 

Ta miso mu se često nametala i uljuljala ga, nu kad 
se probudi, opet je bio ko što prije, i njegov gnjev nije se 
podao oportunitetu. Onaj put je o tom: osobito dugo snivao. 

Mirno je njegova glava počivala na prsih, liepo su se 
bile ruke složile na trbušini, gdje je palce čas življe.čas--sla« 
blje prebirao, da je sjajni kamen u velikom prstenu svjetlu-. 
cao i titrao o sun ;ohioo1 br mu nu_se hitro. nasmiehmulo, a 
đriemne bi oči kadkad sievnile: pat Dat Ferketićeva dvora. 

Čuočje, daseje Vladko na svoje imanje povratio, da 
bude ondje stalnim gospodarom; čuo, da je Vladko pošten, 
da prianja i u zlih časovih uza svoj narod; vidio je, da je 
Jelica već dozrela za udaju, bio je upravo čitao u »Gospo- 
darskom listu« veoma poučan članak, da drobno _gospodar- 
stvo mnogo nevriedi, — sve se je više smiešao — kad u zo 
čas vražja muha na njegov papreni nos, i to baš na onu 
brazgotinu sjednu, te ga ljuto pecnu. 

»Ne!« viknu opet ljut opipavav brazgotinu, »ne!« I kad 
je već zadriemao, čuo si njekoliko puti: »Ne!l« — incliti 
status et ordines — vražja muha! — >ne!« 

Jelica nije znala, da je Ferketić na imanje stigo, već je 
mislila, da je još svejednako kod »štathalterije« činovnik, da 
se njegdje okc kakove varoške >»frajlice« šulja. 

Al vidjela je, kako je jutros gospodska kočija kraj Ištva- 
nićeva put Ferketićeva dvora projurila. Zato je toli nemirno 
trčkala po vrtu. 

Samo da znade, tko je u toj kočiji sjedio, samo da 
to znade. | 

Više nego devet puta je tratorić kraj staze utrgnula i 
perca mu čupala pitajući potiho: »Je T mlad, je 1] star?« Pa 
kad je perce izašlo na mlada, opet: »Sjeća 1 me se il ne- 
sjeća?« Pa kad je izašlo, da se sjeća, opet: »Ljubi 1 me il 
ne?» A kad joj perce na cvjetiću reklo, da ljubi, — oh onda 
vam se mlada zažarila, ko onaj božur, što je kraj nje cvao; 
onda joj je srdašce tako živo kucalo ko tatina zlatna ura. 

Skoknula mlada, pljesnula mlada, pa mal nepogazila svoju 
mezimicu, bielu golubicu, koja je za njom_] akon Kr ogučuć 
svojoj se gospodarici sve cifrasto klanjala. 

Al kad ju opazi, uhvati ju bielim ručicama, stiska ju. 
gladi, ljubi ju, ko da joj je u ruka najmilije na svietu. 

>O! ti moja sirotice. ja sam te htjela pogazit — o zlato 
moje, da znadeš, kako si mi srdcu draga — a te tvoje crne 
očice — crne ko —« dalje nije govorila, već žestoko golu- 
bicu poljubila. 

Al golubica nješta čula, Jelki se izvinula, pa prhnula u 
ljeskovo granje kraj plota. 

A Jelica? Ta stoji pa misli. 

Ako sve to nije istina? Da cviet laže? Oh! onda bi sav 
trator po vrtu izčupala. 

Samo da čovjek u drugi vrt poviriti može. Tamo se 
njetko šeće. Ah! al taj nesretni plot, taj vam je visok, stoji 
tako drven, tako nemilosrdan, ko sveti Mijo pred rajem. 

| Možebit ima gdje pukotina? Neima. Dvostruk je. A čemu 
opet ta ludorija? Ta valjda susjed susjedu jabuka krasti 
neće. O taj plot, taj nesretni plot! 

I mala se vere i mala se šulja po ljeskovu grmlju, 
kad nedaleko od nje golubica guknu i prhnu kroz škulju u 
plotu u drugi vrt. Škulja osta od izpale grane, bila je velika 
ko zdjelica. 

S druge strane zalaja pas. i samšh zaori mužki glas: 
»Hektor kuš!« 

»A!« kliknu potiho mala, pa se lagacko škulji došulja. 

»A!« vrisnu mala, kad je kroz škulju pogledala. Zašto? 
Zar se je prepala? Drktala je, žarila se, al nije se prepala, 
jer je ta vriska njekako vesela bila. U onaj par, kad je ona 
povirila kroz škulju u Ferketićev vrt, povirila su s druge 
strane u Ištvanićev vrt — izpod crnih brkova — dva crna 
žarka, Jelici dobro poznata oka. 

Niema je stajala, desnom rukom za srdce se hvatala, lie- 
vom se u stabalce upirala. Bila bi pobjegla, al to nesretno 
grmlje bijaše tako gusto, tako se je zaplelo u njezine ha- 
ljine, da nije s mjesta mogla; inače bi pobjegla — o za cielo! 

»A! — moja liepa susjedice — moja davna poznanice!« 
progovori s druge strane zvonki glas — »koja nenadana sreća !« 

»Oprostite gospodine Vla — Ferketiću!« odgovori Jelka 
plaho upirući oči u zemlju, »moja golubica — prošla je kroz tu 
nesretnu škulju — a tamo na drugoj strani čula sam psa —« 

»Zar vam je žao, da ste ovaj otvor u plotu našli?« za- 
pita ju veoma nježno Vladko. 

Mala pomoli malko prema njemu oči, zažari se i neprogo- 
vori ništa. »Vi mi nećete ni odgovoriti?« još će željnije Vladko. 

»0! — molim — dajte mi moju golubicu — molim, —< 
zapenta sva smetena djevojka. 

»A znate li, zašto ovamo doleti?« zapita Vladko kažuć 
joj goluba modra i bielu golubicu, što ih je u ruka držao. 

»Sbilja?« doda zamišljeno mala. 

»Evo vam golubice! Vi mi se niste nadali ?« 

Tu je mala šutila časak, težko uzdahnula i jedva: 

»Ni — sam« progovorila, te golubicu kroz škulju iz Vlad- 
kove ruke uzela. 

»Al se nesrdite, da sam došo ?« 

»O ne!« odgovori mala sve golubicu gladeć. 

»I da duže vremena ostajem ?« e. 

. »Nesrdim se!« 

»A jeste | onu posljednju kadrilu zaboravili, gospodjice ?« 

upita ju življe Vladko. 

»O nisam!« osovi mala glavu živu, al brzo poniknu 


TE ee 


žarkim očima. | a a 


Vidjelo se, da ono »nisam« znači više nego »nisam«. 


»5ad oprostite gospodine!« —- nastavi mala — A mo- 
ram u dvor!« 
I bila bi išla, da nebude toga grmlja i jošt — nječega. 


»Počekajte časak, liepa susjedice!« ozva se Vladko moleći. 

»Molio bih vas za nješta. Dajte mi svoju golubicu, a ja 
ću vam svoga goluba dati. Hoćete ?« 

Polagano pomolila Jelka sve smiešeći se žarke oči, dugo 
je Vladka gledala, al sve šutila. 

»Vi se šećete često ovim vrtom?« zapita Vladko videći, 
da se je djevojka zamislila. | 

»O! svaki dan po objedu, baš ovuda, — to mi je naj- 
milije mjesto, — jer — jer ovdje «puno hlada ima,« doda 
brzo djevojka ko probudivši se iza sna. Zatim se približi škulji, 
i oglednuvši se potiho reče: »— i jer tata u taj čas dre- 
mucka. — Al sad moram —« 

»A golubicu?« zapita Vladko. 

»Evo vam je!« reče mala živo, pruži mu golubicu kroz 


škulju i primi goluba. Nu pri tom joj Vladko uhvati ručicu, 


poljubi ju živo pitajuć: »Sutra ?« 

Mala zakima »da«, viknu »S Bogom Vladko !« i odleti 
ko striela s golubom put dvora. 

Od onoga dana nebijaše Jelica Jelicom. Nije starca ni 
gledati smjela. Tek kadkad bi kradomice na njeg požmirnula, 


a kad ad joj se_oko sa starčevim srelo, sva bi se zažarila. Uz- 


dahnula bi često, govorila malo, a kad je govorila, sva je 
smućena bila... 

u po vrtu se je često šetala, više nego prije. Sad ju 
tobož groznica tresla. Šta da radiš, neg grijat se u vrtu na 
suncu? Sad joj je opet vrućina glavicu mamila. Gdje da se 
ohladiš, neg u vrtu — tamo njegdje oko ljeskova grmlja, 
u hladu. 


—_ 

Oj ti slaviću tankogrliću, štono se nijaš na brezovoj hvojci 


nad ljeskovim grmljem, reci mi, tako ti mila grla, “sto 6no 


PR Era -za- grmljem? “Zar golubovi guču?--H- - --— 
poigrava lahorac_.granjem? Oj slaviću, da ti je sbora i go- 


aan ink Po 
dara Pe žao s 


vora, nebi I mi odao, da. se tu srdce sa srdcem složilo, da tu 
ustna ustnu sladi? Bi, vjere mi! 

“Stari je Ištvanić dan na dan sve više kimao glavom. 
Bio je čovjek oštrovid. A kako ne? Ta bio je juratuš zagre- 
bački, a ti su ljudi veliki vještaci »in rebus amatoriis«. A 
kako da i nekima glavom? Mjesto biele golubice u kući mo- 
dar golub. Hm! ta dan danas već se nesbivaju nikakva čudesa. 
Na Jelkinu prozoru stoji svaki dan liepa kita žutih ružica, 
a u Ištvanićevu vrtu samo crvene. Jednom je Jelka soljenieu.. 
na ,gibanicu.izizesta; drugi put šećernicu u juhu sipala. Malo 
je jela, malo govorila, za šivaćim se stolom često zamislila, 
često iglom u prst ubola. 

»Hm! To nije čist posao!« zakima starac i stane uho- 
diti trag Jelkinoj smutnji. 

Jednom dodje špan starcu Ištvaniću. Bilo to po kišovitu 
danu poslije podne. 

»Neka mi oprosti Vaše gospodstvo, al vrag bi znao, ka- 
kva je to coprija u vrtu.« 

»Gdje? Šta?« zapita ga Ištvanić. 

>»E tamo za ljeskovim grm'jem, kraj plota. Grmlje stoji na 
krivo, grane su slomljene, tratina pogažena, a u plotu škulja.« 

»Škulja? Velika?« reče starac. 
| »Velika kao tanjur! Lisica to nije, ta se zna fino kroz 
grmlje šuljati. Čovjek tat to nije, ta samo vrag i vještice se 
znadu provuć kroz takove škulje. Ja pazim, lugar pazi, al ni 
vraga neima. Zato 'sam došo pitat Vaše gospodstvo, šta da 
radim ?« 

»Hm!« zamrmlja stari gospodin uzev škriljak. »Ajde da 
vidimo tu copriju!« o mne 

I podjoše u vrt put ljeskova granja. 


Šenoa. Pripoviesti I. 


io 

Putem se starčevim očima nametnula čudna stvar. Staza 
bijaše vlažna, blaina. A gle! — u blatnoj ilovini zatiskan 
trag malih; maljušnih nožica sve do ljeskova grmlja — sve 
do škulje u plotu. 

»Hm!« mislio si starac, to niti je lisica, niti vještica — 
pa ni vrag. Lisica ima šape, vještica kopita, a vrag i jedno 
i drugo! — »Hm! Dobro je!« reče španu. »Preksutra ću ti 
kazat, kako treba ovoj copriji kraj učiniti.« 

Stari gospodin se vrati u dvor, a špan na poso. 

Došav u dvor, napuni si lulu, sjedne na divan, puši pa 
puši gledajuć Jelku, Jelkine nožice. 

Ona je sjedila za šivaćim stolom. Na podnožki počivahu 
joj nožice u sitnih čizmicah. A na tih — jao i naopako — 
vidio se trag nesretnoj ilovini. 

Starac je to opazio, al je šutio. Drugi dan po objedu 
sjede starac tobož driemati. Mlada ode u vrt. 

Starac se šuljo za djevojkom, al drugim putem. Mlada 
podje jučerašnjim tragom sitnih nožica — u ljeskovo grmlje. 
Ptarac obišav drugom stranom vrt zavuče se pod brez. Tu 
se čulo govorkanje. 

»Zar se nisi jučer prehladila, dušo moja ?« ozva se s Pi 
strane mužki glas. 

»O nisam, Vladko! Kad k tebi idem, čuva me Bog, « ga 
vrati Jelka. 

»Al kako će dugo trajati to naše govorkanje kroz plot?« 
mužki glas. 

»Ah Bog zna!« odgovori Jelka uzdišući, a liepa joj gla- 
vica klonu na stran. 

»Hm!« Vidiš vraga! — Pravo sam reko. — Dakle u 
tom grmu zec leži. — Čekaj pasja capice!« mrmljo starac 
pod brezom i polagano se odšuljo u dvor. 

Tu je odmah pozvao špana. 

»Štefić! na večer ti uzmi dasku i čvrste čavle, pa_ mi 
zabij tu vražju škulju; jesi 1 čuo?« 

Ovu kategoričku zapovied popratio je stari gospodin de- 
belom prizom. 

Sutradan po objedu ode mala u vrt. Šta je našla, to 
znate. Gorko plačuć vratila se u dvor, gdje ju je otac 
pozdravio ljutom peroracijom, koju ste već spočetka ove pri- 
poviedčice čuli. 


HI. 


Bilo o zapadu sunca. Liepa je večer lagacko pedala na 
zemljicu ko perce rumena cvieta na zelenu travu. Bieli dvorac, 
kitnjasti vrt, stare vrbe, mali potočić, sve je gorilo večernim 


rumenilom. Plavetno se nebo sve više tammitov vo njem “sit >> > 


“mogo razabrati na desno zagrebačku, na lievo okićku goru. 

Gdjegdje je cvrčak cvrkuto pjesmicu večernicu, gdjegdje 
nad vodom prho..vodeni cviet, a oko starih vrba kraj potoka 
zuje komarci, Sve je tiše. Tek kadkad čuješ, kako seljačka 
kola “vraćajuć se iz grada, rdjavom cestom ruže a gospodar | 


»No! hi! ho«_podvikuje. Sad se ozove i iza drenove 


mm glasak čist i ljubak, ko da angjeli pjevaju. Tamo iz 
zeleni provirkuje šiljasti toranj župne crkvice. Zdrava je Marija. 

Na prozoru gornjega sprata u dvorcu stoji stari Ištvanić 
gologlav. Ruke složio: straga, pa gleda za Jelkom. Ova ide 
sitnim korakom preko dvorišta u vrt. Njekoliko puta šibale 
su Joj suzne očice prema nesretnomu plotu. Mala uzdahnu i 
podje na desno k živici, odkud je mogla vidjeti za ledinom 
crkvu i župnu kuću. 

Nadmetnula bielu ručicu nad oči, da vidi, ide 1 već go- 
spodin »plebanuš«. Rumeno joj lišce sjalo još većma, zlatna 
joj se kosa _:| divno vijala niz bieli vrat a.dvie sjajne suze 
titrahu joj “ko dva alema u žarkih. očiju. - Divne-je “bila “ko 
"gorska. vila, nježna ko rosna ružica. | 

Po stazi na cjelini od drenove šumice šeto se prema 
dvoru starac. Lagano se je zibuljo. -U lievoj mu ruci bijaše 


škriljak, u desnoj plavetan rubac, kojim si je kadkad ozno- 
*k 


20 : Turopoljski top. 


jeno čelo i sjajnu ćelu otirao. Čas je starac stao i prema 
ookićkoj gori pogledo, čas s kojim prolazećim seljakom koju 
riečcu progovorio. Onda je opet dalje koracao prema dvoru. 
Taj starac vam je bio gosp. plebanuš Ivanić, stari prijatelj 
Ištvanićev. 


Ivanić bijaše prava anakreontička duša, a u mladosti 


svojoj grabancijaš djak. Kad je u sjemeništu prikazivao u 
glumištnoj predstavi tog junaka, onda su i najozbiljnija go- 
spoda kanonici pucali od težkoga smieha. Kao crni djak je 
bio prebrusio svu Hrvatsku »per pedes apostolorum,« da, 
razveselio je često i štajerske i kranjske »fajmeštre« svojim 
tankim grlom. U njegovoj okrugloj glavici bila se nakupila 
sila , pjesmica, pecavica, napitnica, zato! je bio u kašnje 
vrieme po cieloj okolici »perpetuus kuće-gazda«. Ištvanić 
bi ga često pozvo u goste, ta Ivanić, Ištvanić i Ferketić bijahu 
drugovi u sjemeništu. 

»Hvaljen budi Isus!« ioddršvi ga Jelka, kad se je živici 
primaknuo bio, i poljubi ga u ruku. 

»Na vieke, drago diete!« odvrati joj smiešeći se starac. 

»Ali šta je to per amorem Dei? Moja Jelica plače? Zašto, 
drago diete?« zapita ju gospodin plebanuš, gladeći joj lice. 

Jelica nije na to ništ odgovorila, već samo uzdahnula, 

Takov niem odgovor nebijaše dovoljan starcu. Htio je 
svakako cielu istinu saznati, a kad je trebalo štogodj izpi- 
pati, u tom je Ivanić majstor bio. 

Uhvatio dakle mladu za ručicu, pa šećuć se laganim ko- 
rakom kroz vrt, izpitivao je, gledo ju izpod oka, ie.je ko- 

:načno od djevojke saznao, što ju tako silno boli. 

Došav vrtu do vrata, zahvati gospodin plebanuš prizu, 
otare si još jednom čelo modrim rubcem, i pogladiv Jelicu 
nježno po glavici, reče: 

»Neboj se drago diete! Neplači! — Sve će dobro biti!« 

Tako dodju i u dvor. | 





_ imame 

»Hvaljen Isus! Spectabilis amice!« progovori plebanuš, 
metnuv škriljak na stol, gladeć si trbušinu. 

»Na _vieke, admodum reverende amice!« odvrati mu 
Ištvanić. 

»Je li otava tvoja već pokošena!?«. zapita plebanuš 
Ištvanića. 

»Jest, hvala Bogu!« odvrati ovaj, »a kakve imaš novine 
iz Zagreba ?« 


>E!« na to će mu plebanuš, otresav burmut s palca, »nje- 
što se kuha«. 


>» Vraga se kuha! Daj si mira brate! Ja ništa nevjerujem.« 

»Daj si mira, nevjerujući Tomo!« reče Ivanić složenim 
rukama iduć k prozoru, gdje se je jasna mjesečina na nje- 
govoj ćeli_zrcalila, »daj: si ti mira! Sviet je okrugo, [pa se 
vrti, stoga mora opet doći, na staro! Sliepi će vidjeti, gluhi 
čuti. Bit će nješta, bit će. Tirolac, naš »bezirksvorstand« nje- 
kako se uviek za uhom češe, — a ja imam fini nos!« 

»Nek se Tirolac češe, ja ništa nevjerujem, a ti s tvojim 
nosom hod' s bogom, taj se je stoputa kruto i ljuto prevario«. 

Plebanuš je nehotice opipao svoj nos. Neznam, da 1 ga 
je komarac_pecnuo,_đa.] se je hotio osvjedočiti, je 1 njegov 
nos sbilja tako fin. A je 1 se: uvjerio? Šta ćete, ta bio je 
perpetuus kuće-gazda. 

Ivanić se okrenu, pa kan da je na svoj fini 1 nos zabo- 
ravio, progovori prijatelju: 

Eni) znaš li, da se je mladi Ferketić povratio ?« 

»Znam !« zamrmlja Ištvanić sjednuv u naslonjač, — »šta 
zato! Ja nemarim!« 

»Ti si strašan čovjek, amice! — Ti još miešaš staru 
_kašu. Gdje su sada Ilirci, gdje Magjaroni? "== A tebi se stare 
komedije svejednako-po glavi roje, — zato se i nemožeš ni- 
čemu boljemu nadati. A Ferketić je poštena duša!« 

>E nek je! Pusti to brate! Nisam danas dobre volje! Je 
liee!« viknu zatim Ištvanić, »donesi svieću, Štefić nek nosi vino 

— a ti metni na stol karte za marijaš, si placet admodum reve- 

rendo amico?« okrene se prema plebanušu — »do večere ?« 
»Fiat voluntas tua, spectabilis amice! Neka ti bude!« 

zakima Ivanić brkajuć prsti po svojoj zlatnoj tubakiri. 

Jelica doniela svieću i karte, i pri tom bojažljivo šinula 
okom na plebanuša. Ovaj zažmiri desnim okom, glavom malo 
zakima, pa se mudro okrenu na peti. 

Starci sjedoše za stol, plebanuš promieša karte, a Jelica 
natoči svakomu čašu vina. kao 

Dok je Ištvanić prediza. karte, s plebanuš iz ča- 
šice, pa onda stade dieliti i razredjivati svoje karte. 

»Dvadeset u piku!« viknu Ištvanić, misleći da je svoga 
častnoga protivnika već oborio. | 

»Nevalja ništa, amice! Vierziger! Vierziger! — četrdeset u 
trefu!« nasmija se plebanuš svojoj pobjedi. Starci su dalje igrali, 
dalje pijuckali i udarali po debelom puranu, — al Ištvanić je 
sve gubio. 
| »Amice!« progovori plebanuš pobiv Ištvanićevu deseticu 
kecem, »amice! revera mi smo bome već starci!« 

»Revera starci! — dvadeset karo!« odvrati Ištvanić dig- 
nuv kartu. 

»A djeca sve više rastu. Zar neimaš više aduta ?« doda 
hitro plebanuš, videći, da mu je prostije polje, jer Jelica bješe 
već u svoju sobu pošla. 

»Neimam aduta! E šta ćemo, djeca rastu, da!« uzdahnu 
Ištvanić. | 

 >»Bome tvoja je Jelica — bi ja reko — već za udaju 
zrela!« reče plebanuš. 

»Jest, jest!« odvrati lakonički Ištvanić. 

»Al slušaj, spectabilis amice! da samo mladoga Ferketića 
vidiš! — Fin momak !« 

»E! nek .je!« osjeknu se sjetno Ištvanić. 

»Kakve su to rieči? Nek je, nek je. — Zar Vladko nije 
sin našega bivšega konškolarca, —< progovori žešće plebanuš; 
metnuv karte na stol. 

»Moga neprijatelja. — koji me je —« planu Ištvanić. 

»Sat spectabilis amice! — de mortuis nil nisi bene!« 
Pri tih riečih iztrusnu Ivanić čašicu, pa nastavi: 

»Ferko! Naši stari Hrvati uviek su svoje volje ljudi, uviek 
tvrde glave — al i žive krvi. Hrvat je kao kremen, pa kad 

_  kresivo-kvesne-o-krenrerm; ormda iskre'iz njega-sve-freaju. Tako 
je bilo s tobom i sa pokojnim Ferketićem. I jedan i drugi pošten 
čovjek, a jedan na drugoga ko pas na mačku. Ferko! to nije 
kršćanski, to nije pravo od tebe, da si tako tvrd, ko živac ka- 
men. Tvoja Jelica ljubi Vladka, Vladko ljubi Jelicu. Pusti tu 
staru komediju, koju su već i zagrebački vrabci zaboravili. 
Sad će doći vremena nova, vremena bolja. Hrvati biti će sret- 
niji, pa — ako si mi prijatelj ko što in illo tempore, ti daj 
Jelicu Vladku. Dixi!« doda svojoj peroraciji plebanuš šnofajuć. 

»A reci ti, što te volja, i peroriraj, ako hoćeš do sud- 
njega dana: ko što Hrvati svoje stare pravice dobiti neće, 
tako neće ni Vladko dobiti Jelice. Evo ti moje poštene ple- 
menitaške vjere, dok nepukne stari turopoljski top na Lu- 
kavcu gradu, Jelica neće biti Vladkova. Punctum!« Tako je. 
gromorno replicirao Ištvanić, pa se je ljut po sobi šetao. 

Prijatelji se njekako mrko razstaše. 

Već se je mjesec visoko uzpeo bio. Pod vrbami blisto je 
žuboreći potočić, ajabika na vrh crkve sjala o mjesečini ko 
zlatna tunja. 

To je bila zviezda provodilja preštovanomu gospodinu 
plebanušu, koji je preko ledine put drenove šumice klipso, 
i kimajuć glavom često mrmljo: eo: 

»Hm!! Turopoljski top!« 


IV. 
| Znate li kako je, [kad 'se sliepu vrati vid, niemu rieč, 
gluhu sluh, majci sinak, ljubovci vojno, zemlji proljeće? Oh 
to sve nije ništa, ništa prema onomu blaženstvu, kad se na- 

rodu vrati sloboda, — zlatna sloboda! Sliepac će prožmirnuv | 
proplakati, gdje mu pukne pred očima krasni božji sviet, nie- 
mak progovoriv kliknut u jedan glas, da tim jedinim glasom 
javi svietu sve misli, sva čuvstva, što mu je nevolja u glavu, 
u srdce spregnula bila; glušca će minuti sviest, kad mu do- 
pre do uha toliko milih, skladnih, donjekle nečuvenih glasova; 
majka će sinka suzom radostnicom orositi, ljubovca će vojna 
žarkim cjelovom pozdraviti, zemlja će se od proljeća u sto 
masti odjenuti, od divna mirisa zamirisati, — al narodu — 
“narodu, kad mu se vrati ono divno blago, što svemoguća 
sila njegovoj volji i želji prepušta, kad mu se vrati sloboda, : 
oh narodu je onda, kan da ga je nevidjena ruka od dna du- | 
bine morske dovrh neba pošinula, on bi poljubio zviezde, 
| ogrlio oblake, on bi suzom ogrio svaki kamen, sa svakom — | 
| pticom popjevo, sa svakim leptirom poletio u krasni, slobodni 
sviet božji, on sam slobodan — sretan. 
A kako je tek Hrvatom bilo pri duši, Hrvatom, ljutim 
svatom, od pameti slobodnjakom ? Kako je njim bilo pri duši, 
kad je stara gazdarica — zlatna slobodica poslije toliko ja- 
lovih ljeta opet kucnula na hrvatska vrata, ej to mi kaži, 
mezimče moje, pero moje. 

Al ne, pero moje, nemoj toga! Znam te, krilata si roda, 
ti mi se sve gubiš u ono, što je bilo, u ono, što će biti. A 
prošlost hrvatska, oh — to ti je krv i suza, a budućnost? Bog 
to znao i dobro dao. 

Zato stani, pa me nezavlači u daleki sviet, ta ja sam | 
samo sjeo pisat o turopoljskom topu. 

Ljudi, da ste mi sad vidjeli gospodina plebanuša! ž 

Starcu se miešalo, u istinu miešalo. 

A bome i nije to šala. 

Pomislite si samo, Hrvati su opet dobili konštituciju, a 
stari Ivanić bijaše strašan konštitucijonalac. On se je na vrat 
na nos vrgo u vrtlog više politike; očale su mu cieli dan 
sjedile na nosu, misli su mu se po glavi rojile, ko crvići po 

vodi, kad sunce u nju udara, i vjerujte mi, gospodin plebanuš 
trebao je svakog tjedna za šest loti šnofanca više, neg obično, 
da razvedri svoju sunčanu glavu. | 

A _k tomu taj nesretni turopoljski top! Ivanićevu je srdcu 
Jelica mila bila! ta bijaše joj kum. Svaka bi mu njezina 
suzica ko kamen na srdce pala, svaki BJEŽI posmjeh_otv otvarao 
starcu raj. gone 

A Jelica je sve bljedja, sve tužnija, Ištvanić sve jednako 
tvrd, plebanušu srdce puca, a — turopoljski top bi to sve 
popraviti mogo. 

A kako vam je ta nevidjena neman starca mučila. 

U snu se starcu svake noći prikazao. 

Sad je plazio top zelenko po zemlji, i izbuljio na starca 
ono svoje crno oko, kan da se starcu ruga. 

Sad ga je starac htio uhvatiti, da ga izpali, al topu izne- 
nada narasla krila pa on leti te leti pred starcem i — odleti. 

Sad leži top kraj ceste nabit, samo da ga izpališ. Pleba- 
nuš ide cestom, top zelenko mu se klanja veleći: »Izvolite 
me izpaliti, admodum reverende domine! ja sam nabit!« Al 
čim je plebanuš goruću šibicu htio primaknuti topu, svali se 
top, grozno se smijuć, u mlaku, i gospodin plebanuš za njim, 
tj). plebanuš pao iz postelje. 

»Prokleti tope! gdje si?« kriknu Ivanić taruć si ozle- 
djeni lakat,. »al Miškec to mora znati«. 

Da, Miškec Bedeniković je to znati morao. 

A tko je Miškec? 

Plemenitaš dakako, al pod širokim turopoljskim klobu- 
kom, u prostoj s od darovca,_nu čovjek poštena srdca, 
bistre glave, i o čovjek, premda je samo 
težkom mukom svoje ime podpisati umio. 

Nu u istinu gotovo pismen čovjek. 

Pa kako da i nebude, kad mu je mladji brat kod svete 
Klare kapelanovao? To nije šala. 


s. oE." nau. 

| oSvi ljudi seljaci štovali su ga i za savjet pitali, pa hi 

bome i gospoda rado kod njega koju čašicu iztrusila, i kraj 
toga spominjala liepa stara vremena, kad je po Hrvatskoj 
jošt duhan .cvao, i turopoljska banda u (Gorici svirala. 

A Miškec je znao o tih starih _vremenih silu božju_ Dl. 
poviedati, da, on vam je znao pripoviedati, kako je Turčin 
pod Goricom bio, a to bome nije lako pamtit, jer je od 
tog doba već puno vode proteklo Savom. 

Zato se nije čuditi, da je Miškec medj svojimi imo, što 
no se veli, vragometan »autoriaš«. 

Plebanuš je poručio Miškecu, neka k njemu dodje. 

I došo je. 

»Hvaljen budi Isus! gospodin plebanuš! Što zapovieda Vaše 
= gospodstvo ?« pokloni se Miškec držeći svoj klobuk desnicom. 

»Na vieke, Amen '!« odvrati župnik. »Čujete, dragi Miškec, 
Vi znate naše navade i starine, kakov je red prije bio po 
Turovom polju ?« 

»Znam, hvala Bogu!« njekako će ponosito Miškec pa na- 
stavi uzdišuć: »Ah liepa stara vremena, nikad ih više nebude!« 

»Bit će, bit će, ako Bog da. Al čujete, znate li Vi za 
turopoljski top, za »štuk« na Lukavcu gradu ?« 
| »Ja plemenitaš biti, a za lukavački »štuk« neznati! I te 
kako znam. I ja sam ga jedanput sam izpalio, al onda -— 
onda, kad su bila stara vremena, kad jošt nismo Yišnjevo 
lišće, neg hrvatski duhan pušili. Ah liepa stara vremena, Ti- 
kad < nikad više!« uzdiso je svejednako Miškec. 

»Dakle ga znate?« zakrči mu plebanuš nestrpljivo medi- 
taciju o davno prošlom blaženstvu, »recite mi brže, što je to ?« 

>A gospodin plebanuš da toga nezna? E! Vaše gospod- 
stvo sa mnom šale sbija«, progovori smiešeć se Miškec, po- 
česav se za uho i naheriv njekako glavu. 

»Revera, neznam !« odvrati Ivanić posegnuv zamišljen u 
zlatnu tabakiru. | 

»E, kad nezna gospodin plebanuš, ja ću pripoviedat, što 
znam«, progovori Miškec sjednuv na stolac, pa će ljubopit- 
nomu Ivaniću nastaviti: 

»Pred dugo, dugo vremena bilo je hrvatskoj zemlji, a i 
nam Turopoljcem zlo. Gdospodin Bog je mnoge biče na nas 
poslao, i glad i tuču i sušu i kugu. Al najveći bič bio je 
Turčin, koji nevjeruje ni u Boga ni u vraga. Turčin je bio 
gorji nego kakav razbojnik. Kao kobilica nam je sve pojeo, 
sve uzeo, i djecu i žene i staro i mlado. Al nije taj: paso- 

samo išo na ljudsko dobro, već je i na božjem dobru 
“mnoge grjehote i pregrjehote počinio. Pripovieda se, da je on 
spavo na _svetom, oltaru u crkvi, i svoje konje iz kaleža na- 


—.pajao.. I-došo je s velikom vojskom na konju i pješke i sa 


»štukom« do Turova polja. Al su Turopoljci svoje sabljice 
brusili i rekli: »Nedamo se, ter se nedamo!« Pa su žene vodu 
grijale i rekle: »Ni mi se nedajmo, već pokrstimo Turčina!« 
Mnogo je Turčin kvara počinio, mnoga sela popalio, da se je 
Turovo.polje .dimilo, kao -goruća lula. Mi smo — to jest naši 
otci, a i žene su išle u kaštele i gradove, pa su žene Turčina 
iz kaštela kipućom vodom, krstile,-a koji se nije dao krstiti, 
toga je turopotjska“ šabljica k vragu odnesla. Turci stoga 
nisu dobre volje bili, pa su se njihovi generali i ciela vojska 
u poganiju povrnuli.--Ali su zaboravili jedan. »štuk«,.a.-t0.je. 
“taj, koji još dandanas u Lukavcu .gradu stoji.« | 
“ »Dakle još tamo stoji?« zapita Ivanić. 

»Stoji, stoji,« odvrati Miškec tužno, »njekad je bio čist i 
svjetao, siromak, da je čovjek svoje brke u njem vidjeti mogo ; 
— onda, kad je god u Turovom polju slava bila, onda je 
moro »štuk« puknut, pak su svi korteši vikali: »Livat!« Ve- 
selo je onda bilo, veselo u hrvatskoj zemlji, polić staroga za 
groš šajna, a purani kao vrabci. A sad, sad je tužno, sad 


pod ovom mruštrijom-svi-driemlju:-i stari »štuk« na Lukavcu 
njegdje driemlje u prahu. Moram sad doma. Lahku noć želim 

gospodinu plebanušu,« njekako tužno svrši Miškec, te se od- 
premi kući. 
»Bog daj lahku noć! Bit će bolje kume !« primetnu Ivanić. 
»Aja!« zakima Miškec glavom i ode. 


V. 


Žima prodje, a proljeće dodje. 

Oh duga je, — jadna je ta zima, kad srdce samuje, a za 
drugim srdcem čezne. Kad gledaš ono sivo zastrto nebo, 
podvojit ćeš, da tamo gore milosrdja ima; kad gledaš, kako 
se biele pavuljice jatomice na zemlju sipaju, tu kan da je 
svaka pavuljica kamen, što ti na dušu pada. 

Težko bijaše Jelici, težko Vladku ; stari je čuvao jedinicu 
kao zmaj. 

Samo jednom se mladi sretoše, ne riečju, jer im starac 
nije dao, ne srdcem, jer su srdcem uviek zajedno bili, već okom, 
molitvom, pjesmom a pred licem božjim, u crkvi, 

O božiću su se vidjeli, o božiću zajedno pjevali, o bo- 
žiću ih je stari plebanuš u duhu blagoslovio. 

Nu šta će nam zima? Ta proljeće je; krasno, 0, mnogo 
krasnije proljeće, neg prije. 

Već su stale lastavice dolietati, a »bezirksvorstandi« 0d- 
lietati. 

Sablje zazveknuše, pjesme zaoriše, a staroslavne su var- 
medje ustajale iz groba. >| 

U Turovom polju danas je osobito veselo. 

Neima ceste kud danas nelete gospodske kočije. 

Ko striele lete kočije, a na baku se vije 0 jutrnjem - 

suncu katani biela perjanica, a u kočiji s sjede bradaši, sabljaši, 
2 gospodski, liepi hrvatski ljudi. Pod doje ar 

Neima krčme pokraj ceste, u kojoj se nisu korteši 
»mužeki« sa sabljicom kraj sebe, rujnim vincem na važnu 
.sgodu pripravljali. i 

Kakva sgoda ? 

Obćinstvo »incliti campi nobilium de Turopolje« ide u 
spravište, da se reštaurira. 

| iškec je sjedio u krčmi, a oko njega mnogo korteša. 

»Da! ja vam velim, to nije šala!« progovori Miškec iz- 
trusiv čašicu, važno. 

»Čujmo, čujmo!« oglasiše se korteši. 

»I ja vam velim, ter vam velim, što je pravica, to je 
pravica!« nastavi Miskec. 

»Bome istina!« doda Ivica Mikulin, nagnuv se nad čašicu. 

»A naša pravica mora biti, kakva je u stara vremena 
bila,« nastavi Miškec lupnuv šakom o stol. 

» Tako je a ne drugčije!« lupnuše svi za njim šakom o stol. 

»Bog poživi našega dragoga Miškeca,« podigne Ivica Mi- 
kulin punu čašu. 

»Bog ga poživi!« ozvaše se korteši, zazveknuše čašice. 

»Hvala braćo!« zahvali se Miškec znatno obodren. »Vi- 
dite, Kranjac nosi »gege«, a mi Hrvati visoke čižme; bukova- 
čko vinč je bićloa okićko crno, svaka stvar ima svoju felu. 
Tako i pravica. Druga je njemška, druga hrvatska pravica !« 

»Bome istina!« zakima Mikulin. 

»Istina, istina!« svi za Mikulinom. 

»Zato pazimo, braćo. Naš gospodin plebanuš, —« poče 
Miškec tiše, a svi sgrnuše glave šapćuć. »Čujmo!« »— naš 
gospodin plebanuš je fina glava.« 

»E bome, trinaest škola nije šala!« doda Mikulin. 

»On se razumije u te visoke meštrije. A on mi je reko, 
da će nam danas u spravišću gospoda reći, da smo opet 
stare pravice dobili. Pak mi veli gospodin plebanuš, da toga 
nevjerujemo. Pravica ima svoje kvake, to svaki nas zna —«, 

»O! znamo, znamo!« ozvaše se korteši važno. 

»| naše turopoljske pravice imaju kvaku«, prosbori Mi- 
škec primaknuv mudro kažiprst nosu. 

»Čujmo, čujmo!« 

»Gospodin plebanuš,« produlji Miškec svoje tajno očito- 
vanje, »zna za starinska pisma pod pečatom komeškim u na- 
šem kaštelu, a u tih pismih stoji zapisano, da svagda, kad 
se imaju svršiti stare pravice, mora puknuti stari »štuk« na 
Lukavcu gradu, drugčije pravica ništ nevalja. Gospodin ple- 
banuš je to čitao.« | 

»A! vidiš ti! Vragometna kvaka«, zakima Mikulin glavom, 
pa iztrusnuv čašu doda: »Mudra glava gospodin plebanuš«. 

»Pa zašto baš »štuk« puknuti mora, toga ja nerazumi- 
jem, i kad se na prazno puca!« iznenada primieti Blaž Glji- 
varčc, čovjek mladji, koji je kod Leopoldovaca služio bio. 

»E!« na to će Mikulin, »kad je pod komeškim pečatom.« 

»Mora, mora puknuti, kume Blažu!« produlji Miškec. »Vi 
ste čovjek pametan, i bili ste dosta po svietu, to je, Bog i 
duša, istina; ali naša pravica je pravica. Što je pisano, to 
je pisano, a mi znamo svoje pravice !« 

»O znamo!« složiše se svi. 

»E, kad je pravica, nek pukne top!« pokori se Blaž jav- 
nomu mnienju. 

»Držmo se anda u spravišću, brod I« zagrmi Miškec 
»dok nepukne, nevjerujemo !« 

»Nevjerujemo !« svi. 

U to zaruži stara zelena..kočija, prava ropotarnica,- kraj 
krčme; u njoj je sjedio gospodin Ivanić. 

»Bog poživi gospodina plebanuša!« skoči Mikulin. »Bog 
ga poživi!« viknuše korteši u jedan glas. Ivanić se zahvali 
smiešeći se, Miškec mu nješta namignu, kočija ode dalje i svi 
korteši za njom u spravišće. 


* 
* oo 


»Sada znate, gospodo moja, da imamo opet stare hrvat- 
ske pravice!« poče s uzvišenoga mjesta novoizabrani komeš | 
turopoljski govoriti skupštini. 

»Ništ neznamo'!« ozva se glas iz kola seoskih korteša! 
po svoj prilici Miškec, koji je sve gledao plebanuša, koji je 
sjedio mirno pri kraju. 

»Ništ neznamo !« zagrmi za svojim vodjom sva kortešad. 

»Dakle vam ja, hoc tempore komeš turopoljski; kažem, 
da smo dobili stare pravice! Živile hrvatske pravice !« 

Njekoja gospoda viknula, al korteši nepisnuli. 

»Dakle vjerujete, da ih imamo ?« zapita sav smeten ko- 
meš skupštinu. 

»Nevjerujemo!« zagrmi Miškec. 

»Nevjerujemo!« korteši. 

Komeš slegnu rameni, gospoda slegnula rameni. 

Jedini se Ivanić u kutu smieši pa šnofa. 

»Koji je to bies?« zamrmlja komeš gospodi: »quid volunt 
isti homines ?« 

»Nek govore, illustrissime!« zaviknu Ivanić iz kuta. 

»Da, da!« zagrmiše korteši, »Miškec, Miškec neka govori!« 

Tišina zavlada. 

Iz kola korteša izadje Miškec, desnicom klobuk, ljevi- . 
vicom sablju držeć. 

»Nek nam oprosti Vaše gospodstvo! da nevjerujemo; mi 
znamo svoje pravice —« 

»Živio Miškec!« zaori skupština. 

»Mi nismo pismeni ljudi, ali pisano stoji i dokazano je 
pod vjerovnim pečatom komeškim, da naša pravica nevalja, 
dok nepukne »štuk« na Lukavcu gradu. Tako; sad znade 
Vaše gospodstvo sve. Brez zamjere!« Pokloni se Miškec iduć 
ponosito u svoje kolo, što ga je rogobornim >»Živio! Livat!« 
pozdravilo i u vis dizalo. 

Komeš i gospoda gledahu se u čudu, neznajući, kako se 
je lukavački top s komeškim pečatom u sloboštine turopoljske: 
zabludio bio, a konačno udariše u gromoviti smieh. 

»A smijte se vi, smijte!« šapnu Miškec drugovom, »znamo 
mi svoje pravice!« 

»Al ih jesi, Miškec! i desno i lievo!« zamrmlja veselo 
Mikulin. 

»Ali dragi ljudi —« stane gospodin komeš. 

»Živio turopoljski »štuk,« živio!« zagrmi sto grla korteš- 
kih u jedan glas. 
»— ja bome neznam —« opet komeš. 

»Živio turopoljski »štuk,« živio!« gromorno zakrčiše opet 
korteši rieč komešu. 

Ljutit se ovaj okrenu Ivaniću: »Quid sum facturus? Što 
sam čineći ?« 

»Fiaf_voluntas eorum! Neka im bude,« odgovori hitro 
plebanuš. I pandur nabi po zapoviedi komeševoj stari top. 

I opet zavlada tišina. 

Sad se je imalo odlučiti, da | su Turopoljci opet stare 
pravice dobili. 

U ovaj par doveze se stari Ištvanić, udje u brati i 
vele se začudi, kako je sve oniemilo, jer je on danas htio pe- 


ororirati, mnogo perorirati. 


Već se htjede na uzvišeno mjesto popet, al kad —. 

Bum! zagrmi cieli campus nobilium. 

»Živio! živio! živio!« sa svih strana. >»Živile stare pra- 
vice !« zaori sad Miškec i sva njegova četa. 

A Ištvanić se u istinu pope na uzvišeno mjesto, govorio 
je o starih pravicah dugo, liepo i vatreno, da se »Livat« i 
»Živio« sve na njega sipalo. 

I svrši se prva skupština. 

»Liepo je govorio gospodin Ištvanić! bome liepo!« reče 
Miškec drugovom odlazeć kući, to jest u krčmu. 

»Ljepo, al samo da je i o »štuku« peroriro,« doda Mikulin. 

»Da, to je falilo!« rekoše korteši putem. 

»Spectabilis amice!« dovuče se sad straga plebanuš Iva- 
vanić Ištvaniću, koji se je upravo u kočiju odputiti htio, »tu- 
ropoljski top je puknuo, a po plemenitaškoj vjeri tvojoj mora 
biti Jelica Vladkova.« 

Ištvanić se zapanji. 


»Št — šta! — dakte ti si tu vražju k kašu zamiešao ? - —— 
Ti si — admodum reverendđe€ amice “=a o 


»Ja admodum reverendus amicus jesam turopoljski ka- 
nonir! ha, ha, ha!« odvrati Ivanić gladeć trbušinu. 

»Ajdmo skupa! k meni — k večeri!« namrgodi se Ištva- 
nić. Oba se u Ištvanićevoj kočiji odvezoše. 

Ištvanić se smrknuo, putem ni riečce nije govorio. 

»Jelice!« zaviknu došav kući, »reci Štefiću, nek ide mla- 
domu gospodinu Ferketiću; ja ga molim, da odmah dodje 
imam š njim važnu stvar razpraviti.« 

Jelica ode, pa se vrati. 

Otac se je zamišljen šeto, plebanuš svejednako muhu 
motrio, Jelica je htjela u svoju sobu poć. 

»Ostaj tu, Jelice,« reče osbiljuo Ištvanić svejednako dalje 
se šećuć. 

Mladu je tresla groznica. 

Njetko pokuca na vrata. 

Sva se SIV. ue Du srdca gne, upirala se u šivaći 
stolčić. Bataja 4B ra o ZA a će aaa + 

»Slobodno !« progovori Ištvanić. Vladko udje, pokloni se 
i htjede progovoriti, nu Ištvanić zakrči mu rieč: 

»Gospodine Ferketiću! medj mojom i Vašom kućom stoji 
visok plot. Ako hoćete, odstranimo ga, a gospodin Ivanić može 
Vas sutra s mojom Jelicom prvi put oglasiti.« — — — — 


u... <. Z—- > | O] —- 2 

I sbilja je nestalo plota, pa nije ni trebalo živice. 
Toxvam je ciela historija o turopoljskom topu, a ja ju 
znam, jer sam i ja u svatovih bio, i mnogu zdravicu pio. 

ertig!« (»Gotovo«) zaviknu željeznički vodja na zagre- 
bačkom kolodvoru. Zažviždnu para, povoz se stade 
micati! miče se, miče se brže i brže, pa žic! odjuri 
“put Štajerske. 

»Do vraga!« viknu sad jedan od trojice mladića, što u 
kolodvoru stajahu, pa ljut baci svoju goruću kubu o tle. Bio 
je čovjek crnomanjast, vit, čil, nu živa hrvatska krvca. 

»A koja ti je nevolja, Gjuka?« zapita ga drug mu, ševr- 
ljasto, opomadjeno momče s kozjom bradicom, skačuć na 
tankovitih nožicah ko komedijaška lutka o željeznoj žici. 

»Jožice!« progovori treći mladić drugomu, upiruć se o 
stup i mirno pušeć, »Jožice, tebi se uviek glavica vije po višjoj 
politici, a ipak si sliep, ko onaj zakadjeni serežanin od stive 
na tvojoj lulici. Zar 'nisi vidio onu liepu plavušu u trećem 
vagonu, za kojom su se Gjukine oči otimale? Pa kako mu 
se djavolica sladko smiešila, dok ju nije pasja para u šta- 
jersku »deželu« odniela.« | 

»Mila ode u jagode,« — deklamiro Jožica Ko 1ajue svoga 
morskoga serežanina. 

»Do vraga!« namrgodi se Gjuka gledjuć za bjelkastom 
parom željezničkom, koja se sve više put Štajerske gubila. 

Kod >zlatnoga ždrebića« je Gjuka sa svoja dva druga ' 
sladku uspomenu na zlatokosu vilu u zlatnom bukovcu brzo 


utopio. 


* 
* *o— 

I Gjuki dodje brzo hora, da ga pasja para odnese iz 
Zagreba. Kamo? U Beč, da uči doktoriju. 

Sestra mu je dala na put sladak kolač i srdačan polju- 
bac, majka pečena purana i — iskren blagoslov, a tajko liepe 
nauke i što je najvažnije, odebeo smotak onih crvenih kipaca, 
kojih gospodin finaneministar Plener, a bome i mlada gospoda 
»doktori« — osobito kad su Hrvati — silu božju trebaju. 

I Gjuka ode u jagode. 

Mladi »doktori« su velika gospoda, a Plenerovi kipci 
spadaju ako i ne po zoologiji, a ono za cielo po naravi u 
razred ptica krilatica. Logička posljedica ovih dviju premisa 
je često — mrak u kesi doktorskoj. A stoga opet sliedi, da 
se mlada gospoda rad različitih potrebština sa onom bagrom 
čovjeka, što ga drugi smrtnici »vjerovnikom«, mladi doktori 
»manikejcem « zovu, u diplomatičko obćenje upuštati moraju. 
| I Gjuka je dakako »manikejaca« imao u obće, a napose 
jednoga, koji nije samo krivovjerac već upravo poganin bio. 

Taj poganin bijaše pleno titulo gospodin Vendelin Venc- 
liček, »tailleur des habits pour messieurs« ili hrvatski rečeno 
— krojač. 

Gospodin Veneliček bijaše čovječac uzpeta, krtasta nosa, 
debelih ježi-obrva, uviek smiešeća se lica, bez brkova ali bra- 
dat a la Gorilla, »tjelesni« krojač uečničkne fakulteta, a ma- 
nikejac par exellence. 

Gospodin Vencliček, taj patuljak, trčuljak, bezbrkuljak vijao 
je mladu doktoriju po Alservorstadtu ko krvolok pauk sirote 
mušice. 

Osobito nesretna muha bio je naš Gjuka, komu se je 
ime takodjer u crnoj knjizi Vendelinovoj sjajilo. 

Gospodin Vencliček bijaše doduše takodjer dobar Slaven, 
ko što Gjuka, al — krojački računi se žalibože nekompen- 
ziraju uzajamnošću slavenskom. 

Drugi »manikejci« polazili su Gjuku bar u vrieme, kad. 
se obično vizite prave, al tek je palo sunce Gjuki u prozore 

eto ti već Venclička na Gjukinih vratih, gdje cvrkutajućim 
glasom pita driemnoga »doktora«, je 1 već iz Zagreba »de- 
belo« pismo stiglo, i to bome svaki božji dan. 

Razsrdi se jednom naš Gjuka, pa će se ugibati napasti 
krojačkoj. | 

Svako bi jutro uranio, pa ajd! u Prater. Donle nesiže 
mreža Vencličkova, mišljaše Gjuka. 

Jednog dana — bilo je po podne — tucao se naš na- 
dobudni Gjuka po Prateru, kad eto ti pred njega — one liepe 
plavuše, u koju se je bio u zagrebačkom kolodvoru zaljubio. 

»Ah« — zavikne Gjuka radostno, nevideći ni stare bake 
kraj plavuše. 

Plavuša se milo nasmija, al stara ju zavuče u omnibus, 
jer je kišit počelo. 

I Gjuka će u omnibus, al upravo kad se za vozom za- 
letio bio, poviri iz omnibusova prozora krtast nos — Ven- 
delin Vencliček — a moj Gjuka bjež!! 

Lako se je šetat po Prateru, kad je liepo vrieme, al 
naopako, kad je kišovito. 

Kod kuće vreba Vencliček; ni kavanar neće da čeka, 
kiša pada cieli dan, kud ćeš? 

Kuda, nego k Milanu. Taj stanuje blizu. 

Milan bijaše čudan _svat. S nikim nije govorio u kući, 
sve je ni desno ni lievo gledjuć išo svojim putem, no — 
Milan bijaše pravi pravcati sin junačke krajine. 

.Gjuka izpovjedi Milanu svoje jade, tražeći, da mu dade 
zaklonište pred arcimanikejcem Vendelinom: 

»E pak ostaj tu! Evo knjiga, cigara, ja idem na uni- 
versitet. Bog!« reče Milan naturiv klobuk na nos, pa ode. 

Gjuka si zapali cigaru, legne na divan i stane motriti 
sobu. Na lievoj strani bijahu vrata, odanle se je čua kadkad 
šušanj ženske odjeće, ništa više. 

 "Gjuka uhvati sa stola svezak izvornih daediskih novela. 
Stane čitati. 

»Ludorija!« viknu, pa baci knjigu. Cigara mu zlo goraše. 

»Ludorija!« viknu, pa baci cigaru. 

Na gornjem podu sobe bje naslikana šarena zviezda. 

U nju je Gjuka upiro oči, pa joj broji trake. 

Kod trećega traka sjeti se plavuše, Vendelina i omni- 
busa, i opet viknu »ludorija!« pa broji dalje. 

»Vidiš!« stane sam. umovati, »da nisi lien, ko što jesi, 
ti bi mogao polaziti svoju rodjakinju Milicu. Još je nisi ni- 
kad vidio. Mlada je. U Beču kod tetke stanuje. Stari ti sve 
piše, da ju pohodiš. Al gdje biesa stanuje? Stari moj mi je 
dao adresu, a ja ju izgubih. Ludorija!« 

U to je u drugoj sobi za ormarom počela biti ura i brzo 
na to zasvira pjesmu: | 


»RBliedi mjesec! tebi tužim. =—«...... 


Gjuka naperi uši, da sluša uru sviralicu. Svirka presta. 

Gjuka brojeći opet zviezdi trakove stane zviždati: »Bliedi 
mjesec —« 

.U to zaori iz druge za aključane : sobe. janko ? žensko grlo 


i to hrvatskim glasom: »Bliedi mjesec —« Pame 
»Bliedi mjesec? — Koga biesa? — Hrvatica?« skoči 
Gjuka. 


Iz druge sobe se čulo, kako je ruka uru sviralicu opet 
navila. Ura opet zasvira, Gjuka opet zvižda, hrvatski glasak 
opet pjeva i tako — dva, tri, četiri, pet puta. 

Gjuka htjede proviriti kroz ključanicu. Al s druge strane 
stoji ormar. 0. e 

Konačno se damijeli pa zapita: »Oprostite, liepa zemlja- 
kinjo, koliko je sati ?« 
glasak. prazni 

(juka hijede svoj dialog nastaviti, al tamo njetko udje u 
sobu, stara žena po glasu, pa pozove mladju, da spremi stvari 
na put. 

Gjuka poleti niz ulicu, nebi | na prozoru svoju zemlja- 
kinju smotriti mogo. 

Oštro je motrio prozor, kapci se polagano otvarahu, biela 
ručica se pomoli, a sad — se pojavi na ćošku ulice trke 
trke, put Gjuke — Vendelin Vencliček. 

A jadni Gjuka? Jao i naopako, opet bjež! 

Drugi dan opet pojuri za rana Gjuka k Milanu. 

»Milane! Boga ti, reci mi, tko je tvoja gazdarica, ima 1 
kćer — reci, govori!« 

»Upravo prije dva sata odvezla se na , ladanje, « odvrati 
Milan. 

»Oh! To je opet ludorija. Neznadeš, kako se zovu? Ta 
mlada je Hrvatica. « 

»Viš! toga nisam ni znao. Neznam, kako se zovu —« 

»A ti stanuješ već dva mjeseca ovdje ?« 

»E! staru sam vidio, al mlade nisam.« 

»Oh ludorija nad ludorijom!« viknu Gjuka, lupiv se ru- 


kom u čelo. an ai 


——-+Pa- šta zato ?« odvrati hladnokrvno Milan. 


+. 

Krojačka napast nije više mučila Gjuku. 

Njekoliko Plenerovih kipaca ju umiri. 

Njekog dana pokuca u jutro opet njetko na vrata Gju- 
kina. Već je mladi doktor mislio, da je to opet koji »mani- 
kejac«, kad eto u sobu — njegova starca, njegova otca. 

_lzljubili se, izgrlili se, pa će u mah starac: 

»Gjuka! odvedi me k Milici. Ja sam joj sada skrbnik !« 

»Dragi otče —« zapenta mladi »doktor«. 

»Ti nisi ni bio kod nje? Nesretno diete! To sam si mi- 
slio. Ajd! Sad moraš, ona je na selu, u Dornbachu.« 

Obojica se odvezoše fiakerom u Dornbach. 

U ljetnom stanu primi ih stara tetka. 

Milice tu nebijaše, pošla je bila šetat se u perivoj. 

Gjuka nije znao, što da radi, kako da odgovori na onu 
silu tetkinih pitanja, a još većma _ga smuti_ura sviralica, što 
je »Bliedi mjesec!« svirati počela. Tetka posla po Milku. 

Za čas zaori u dvoru zvonki glas, i u sobu skoči Milica 
— ona liepa plavuša od zagrebačkog kolodvora, ona Mila- 
nova susjedica i smijući se kliknu: 

»A dragi striko! A gospodin (ijuro! O poznajem vas 
odavna, po fotografiji, po zagrebačkom kolodvoru i po »blie- 
dom mjesecu!« 

»Da! po »bliedom mjesecu«, progovori smeten Gjuka. 


* 
* * 


Kad su kašnje Gjuka i Milica, muž i žena, pod večer 
gledali sjajnu mjesečinu, često bi mlada gospoja rekla: »Gle, 
to je taj »bliedi mjesec.« | 

»Al sad mu već ništa tužiti neimam!« reče Gjuka, po- 
ljubiv ženku. 

ila bijaše noć. 

Sjajna se mjesečina vijala o čarobne kube i 
KRI "€ kule mletačke; bliedo joj svjetlilo posizalo u tmu- 
* šaste uzke uličice i pod starinske svodove, titralo 
O krnjastom balkonu i porušenih stubah. 

Na Markovu trgu vrvila sila svieta. Pod stupovljem ori-' 
jaških Prokuracija sjahu se bogati dućani o plinu poput 
biela dana. 

Duž kavana vijahu se hrpe plandujućih bezposlica, zi- 
bahu se na laganih stolicah mlada gospoda mletačka šibajuć 
očima na prolazeći ženski sviet, srčuć sladoled il razdimujuć 
fine cigare. Šali, govorkanju, smiehu, bockanju nebijaše ni 
kraja ni konca. 

Tu ti se dan i noć kovalo i snovalo, plelo i melo o lju- 
bavi i neljubavi, tu bi često planulo iz potaje žarko oko dje- 
vojačko, često“ bi šapnula ustna vojnu svomu sladke rieči: 
sad se je ljubav zaklonila pod stupove duždeve palače, sad 
opet na ladjici krilatici leti po sjajnoj gladčini. A ostali Mletci? 
— Kamen orijaš, pust, bez srdca, bez života, što ga je mje- 
sečina u bliedo tužno ruho odjenula. 

Svi živi Mletci kan da su se na Markovu trgu sjatili. 
Ta i sam taj gospodski Canal Grande gotovo je pust, muče 
se uzpinju silne palače iz mora, tamni su im prozori, tek iz 
jedne razlieva se silno svjetlo. 

Pod stubami mekanim sagom prostrtimi stajalo njekoliko 
gondola grbom urešenih, pod vrati zievalo njekoliko sluga u 
šarenoj livreji, a od palače Foskarske i Rialta jurilo njeko- 
liko plemićkih ladjica prema razsvietljenoj palači. Neima sum- 
nje, gospodski će se ljudi danas u ovoj palači zabavljati i 
veseliti. 

Jedna od ovih gondola bila se otisla prije malo časa od 
palače Grassi. Sad skoči iz ladjice debeljušast, fino odjeven 
gospodin, te se žurno stane penjati uz mramorne stube. 

Na vratih velikog predsoblja pozdravi ga bogato odjeveni 
vratar. ' 

»Je | započela glasba?« zapita gospodin jedva dišuć. 

»Jest, Eccellenza!« odvrati mu vratar Kažu prstom gar- 
derobu. 

Tu skinu gospodin gornju haljinu, naravna crnu vlasu- 
“lju svoju pred ogromnim zrcalom, nakesi malo svoje oštro 
lice te pojuri u daljne sobe. Prošav brzo kroz njekoliko 
siajnih, starinski urešenih soba dodje do koncertne dvorane. 

Tu kan da mu je sunce pred očima puklo. Sto i sto 
svieća obasjalo je staromletačku razkoš. 

Divno je kolo danas skupila gospodarica — markeza 
Tiepolo, a to bi se kolo skupilo svake nedelje jedanput, jer 
je markeza ljubila umjetnost. Otmeni plemićki umjetnici drage 
bi volje iznieli svoju vještinu u markezinih salonih pred sviet; 
svatko se je otimao, da dieli njeno družtvo. 

A kako ne! — Ta sve što bijaše u Mletcih krasna, 
umna, plemenita, bogata, sve se je jatilo oko markeze. 

Salon njezin bijaše njetilom svega mletačkog plemstva, 
koje se je od njekog vremena sve više javnosti uztezivalo, 
te se u novi politički red ni najmanje nepačalo. 

Brzo projuri oko starca gospodina sve sjajno kolo, dok 
je na samoj gospodarici zapelo, gdje se od cigla alemkamenja 
sjajila. Gospoja vitka, tanka stasa, fina aristokratična lica u 
tren smotri došljaka, te mu namignu, nek pristupi. 

Gospodin podje k njoj. Tu nješta zapenta izpričavajuć 
se, da je malko zakasnio. 

»Meni bi bilo ljutit se na Vas, Carlatti,« odgovori mar- 
keza, »dva su se broja programa naše male akademije svršila, 
a Vas nebijaše! Neželim, da se dielite s Mletci neuvjeriv se, 
da i u nas imade vrle glasbene žice. Nu još stigoste u do- 
bar čas, jer će se dika mojega družtva tek sad pojaviti. Žao 
bi mi bilo, da je čuli niste, maestro, Vi ponajveći vještak 
glasbi u Talijana! Rada sam znati Vaš sud o toj našoj div- 
noj pjevačici!« 

Starac debeljak zahvali se markezi poklonom. 

»Gospojo markezo!« odvrati smiešeći se, »čovjek ravnatelj 
glumištni, kako sam ja, lako će pogriešiti sudeći vrlinu -ka- 
kove pjevačice, ako njegovu podhvatu sasvim sgodna nije. 
Vjerujte mi, — a to Vam moram na svoju sramotu izpovje- 
diti: — u meni imade dva čovjeka, — jedan praktičan pod- 
hvatnik, a drugi zanesenjak za umjetnošću. Ta se dva čovjeka 
u meni neprestance bore, pa je žalibože praktična stranka 
ponajviše pretežnija !« | 

>O, liepa grofica Julija neće u Vašoj podhvatnoj duši 
takove borbe potaknuti,« progovori markeza kroz smieh, »al 
ajdmo, da Vas grofici predstavim !« 

Govorkajuć ovako okrenula je bila markeza glasoviru, - 
usred dvorane stojećemu, ledja, pa ni neopazi da je mlada 
gospoja do glasovira stala. Žamor se razležč dvoranom. 

Markeza krenu glavom. 

»Ah!« liepa će gospodarica debeljaku, »maestro, Vi ste 
na svem spor čovjek. Prekasno je. Eno nam dike do gla- 
sovira!« 


48 Prima donna. 

»A, to je grofica?« prihvati Carlatti, izpod oka motreći 
divnu gospoju. — »Hm, tu kan da je Bog za glumište stvorio ; 
plemenita, ponosita je, sve kako »Norma« biti mora.« 

» Vidim, vidim dragane moj!« podrugljivo će na to mar- 
keza, »da ste impresario dušom i tielom, odkad Firencu osta- 
viste.« 

»E šta ćemo gospojo markezo!« legnu ramenima maestro, 
»čovjek od zanata sve po zanatu sudi.« 

Gospoja do glasovira bijaše ljepota žena. Vita, visoka 
struka, fina, plemenita lica, tamnih žarkih očiju, svakim je 
migom, svakim trenom svoju divotu sve više razvijala. 

Mlad ju gospodin odprati glasoviru. 

Grofica uhvati list, gospodin sjede za glasovir, sve ušuti. 

Markeza sjednu na svoje mjesto pa namignu impresa- 
riju, nek se do nje namjesti. 

Gospodin stade prebirati na glasoviru uvod ariji iz Ros- 
sinijeve »Semiramide«. | 

Julija stane pjevati. KO srebreno zvonce zazvoni joj glas, 
ko skladne žice plivahu joj zvuci, k6o živa bura tresla se 
pjesma. 

Obajala, osvojila je pjesmom sav sviet, omamila svaku 
glavu, zaniela svaku dušu. Umjela je glas svoj vještački ude- 
siti, da je čas planuo svom čarobnom silom, čas se razpli- 
nuo u bajno milje, ta čovjek bi bio reko, tu nepjeva smrtna 
žena, — tu žamori zlatna kreljut nebesnika. 

Čim joj se pjesma više razvijala, čim joj se glas više 
 uzpinjć, tim se više razigravao impresario. Svaka žilica mu 
zadrhta, oči su mu se parile na zvonkoj ljepotici, ustne trep- 
tile, ruke se tresle, diso je, diso i jedva se zraka dodis6. Sve 
se vrzo na stolici, sve se nemiran trzo. 

Svrši se pjesma. Gromoran pljesak zaori dvoranom, kako 
ga samo u Italiji ima. 

Milo se pokloni grofica. 

»E! šta sudite Carlatti?« okrenu se markeza debeljaku, 
»ima | u Vašem glumištu takova pjevačica? Kako Vam se 
ljubi grofica ?« 

»Milijun bih steći mogo, da mi je takova pjevačica!« za- 
penta impresario. | 

»Vi ste baš tvrd grješnik!« prihvati markeza. »Dok sav 
sviet tone u razkoši sa milja grofičina grla, to Vi računate, 
koliko bi se probitka od te zvonke glavnice steći moglo. 
Stidite se!« 

»A_ zašto, milostiva gospojo?« opet će Carlatti hitro. »Ja 
sam u tome družtvu jedini čovjek od pjevačkog zanata, pa 
mi zato prosto budi, da vrlinu grofičinu po svojoj žici udesim.« 

»Al Vi ste i osobit vještak glasbi, pa ste, koliko ja znam, 
zanesen za umjetnosti!« 
| »] Rossini, divni labud pezarski, zanesen je za glasbom, 
al to njegovoj kesi ništa neškodi. No molim Vas za jednu 
milost, markezo! Predstavite me grofici!« | 

»Ta valjda nećete liepe Julije za svoje glumište steći 
htjeti?« pošali se markeza. »Badava prijatelju! Julija imade 
već one milijune, za kojimi se Vi polakomiste!« 

»Vidim žalibože, da dragulji o njezinu vratu devetputa 
više vriede, neg bih joj ja za jednu godinu platiti mog6,« od- 
vrati debeljak što smiešno, što tužno. »Da žalibože! Al« — 
nastavi hitro, »sreća je lakokrila bjegunica. Milijuni se danas 
brzo raztepu, vrline nikada. Znam ja više takovih otmenih 
gospoja, kojih je nužda ka glumištnoj umjetnosti prinukala.« 

» Varate se, dragane moj!« odvrati prezirno markeza, »gro- 
fica Julija, ma kakva ju bieda snašla, nikada neće zaboravit, 
koga je roda i koljena. Druge su se slabašne žene možebiti 
toliko ponizile, al Julijan — a ja ju poznajem dobro — ne- 
ponosi se ni bogastvom, ni tankim grlom, ni osobitom svo- 
jom ljepotom, već starodavnim, svietlim, od pameti čistim 
imenom.«: 

To je markeza govorila starcu, sve više prema Juliji iduć. 

Carlatti neodgovori ni riečce, već mu je samo oko usta- 
na titro lahak, zloban smieh. Pomno je motrio groficu, oko 
koje poklonici i zanesenjaci sve vrvljahu, pa smotri kraj lje- 
pote pjevačice čovjeka, ružna starca, koji se vladao, kan da 
ponješto grofičine slave i njega ide. 

»Tko je onaj čovjek?« prišapnu Carlatti markezi, izpod 
oka motreći starca. 

»To Vam je muž naše divne Julije,« odvrati mu markeza. 

»Po svoj prilici fina glava i umiljata duša, kad je starac, 
kakov jest, toliku ljepotu steći umio?« zapita pomnjivo im- 
presario. 

»Varate se. U grofa Amalfija neima ni jednoga, ni dru- 
goga. Nije grofica pošla za njega s ljubavi. Nam se čini, da 
je narav Juliji sve ljepote, sve vrline dala, a ljubiti da joj 
nedaje. «| 

»Mislite? Ja toga nemislim, gospojo markezo. Tko tako 
živo pjevati umije, kao što grofica, taj će i ljubiti znati. — 
Hm! — a ima li djece ?« 

»Neima! — Ona je —« | 

Markeza nije svršiti mogla. Julija ju opazi, te pohiti 
k njoj. 

Nije ona dala, da ju markeza hvali i slavi, već je brzo 
zametnula živ i zanimiv razgovor, pa se tako i ot&č dosad- 
nomu družtvu. 

Markeza predstavi Carlattija. 

Julija se s njegova slavovanja umiljato nasmija. 

Pokazali su i drugi ljudi svoju vještinu, al poslije grofi- 
čina pjevanja slabo je tko mario za druge vještine. 
Govorkalo se o pjevanju, o umjetnosti, ob ovom i onom 
živo. 

 Carlatti sve je samo Juliju gledao, sve se više njezinoj 
milini, njezinu oštru umu čudio. Kan da joj je u dušu poviriti 
i shvatit ju htio. Impresario bio je viko finu družtvu, bio je 

čovjek fina, oštra oka, koji je lakomost svoju dobrodušnim 
licem i veselastim nemarom zaklanjati umio. Po njegovu vla- 
danju činilo se čovjeku, da je ponješto vješt muzici i glu- 
mištu. Al u istinu je on dobro poznavo sviet i ljudsku ćud, 
bijaše u njega znanja svakojaka a hitrine premnogo. Spadao 
je u onaj red podmuklih sebičnjaka, koji će se, na oko_ plitki, 
brzo svemu doviti, sve brzo shvatiti, a njim se nitko nedo- 
vije, njih nitko neshvati. 

Brzo je lija razabrala, da je u Julije ćud, NE će se 
zanieti živo za čistom umjetnosti, nu koja taj svoj plemeniti 
uzhit s pristojnosti i u sebi pritajivati umije, i svako namet- 
ničtvo krepko i ponosito odbija. 

Stoga se i činilo, da je Julija u družtvu hladna, uza sve 
što se je milo vladala; svatko se čudjaše njezinoj ljepoti, 
vrlini, al ne više nego kakovu umotvoru bez srdca. | 

Grofica zapjeva još njekoliko pjesama. Zabava se svrši 
Sviet se razidje. Dok je šajka Carlattijeva plovila velikim 
Kanalom, nije on mario za šarenu vrvu bogatih gondola, 
što se oko njega vijala, nit za mjesečinu, što je zlato svoje 
na Mletke sipala. Skutrio se, zamislio se, a duh mu se bog zna 
za čim zanio. 

»Milijun bih steći smio,« zamrmlja, »to stoji! A zašto da 
nestečem? Grofica je hladna, ohola — pa da neima sredstva, 
što će ju svladati? — Mlada je, neima djece, neljubi muža. 
Nije ona, kakova se čini. Hm — vidjet ćemo!« 


LI. Na | 
Španjolski grof, : 2. 


Četrnaest dana po prilici poslije glasbene zabave posieti 
grofica Amalfijeva operu u glumištu »La Fenice«. >> -.- 

Pjevahu Donizettijevu »Luciju«, i to sve vrstni pjevači. 
»Luciju« pjevala je nova umjetnica, s. na? 

Glumište bijaše prepuno, a po ložah su se banile sve 
redom krasne gospoje, no — čovjek bi mislio, da se tuj sročio 
sav gospodski mletački sviet. Pjevačica je doduše pohvalu 
stekla, -al pravoga uzhita tu nije bilo. Većina obćinstva, a 
najpače otmeni ljudi: po ložah nisu. pazili na samu operu, 
već su više motrili sve one spletke i sgode medj slušatelj- 
stvom, kojih ima do sita, gdje se sviet sastaje ne samo da 
druge gleda, već da drugi njega i gledaju. | 

U -+grofice nebijaše takova ljubopitstva. 

Nije ona marila ni za sjajno odielo, ni za prazno go- 
vorkanje, već je živo slušala pjevače. | | 

Donizettijeva mekana al strastvena žica osvoji svu dušu 
grofičinu. g m 
S toga nije ni opazila nedaleko od sebe lica, za soju 
su se mnogoj mletačkoj krasotici oči otimale. 

Tik. pozorišta gjedjaše u loži mlad čovjek, koga je i 
mužki i ženski sviet pozorno motrio. | 

Bijaše u crno odjeven, na lievoj strani mu se sjajio red, 
i po svem kretanju i sen Dene se SI . 
menita roda. 

Slabo se je poka obćinstvu, već je svejednako mo- 
trio pozorište, kan: da se je sasvim zanio za pjevanjem. 

Sa više strana naperiše gospoje svoje očaline na stranca. 

Ova: se čudjaše potajno njegovoj finoći i umiljatosti, ona 
se opet očito divila njegovu licu, al svih je najviše zanimala 
ona tajna tuga, što se je s njegova lica razabrati mogla. 

S nova se sada obrati pozorištu. 

Tu se Juliji primaknu susjedica, odebela plavka namiguša. 

>Poznajete 1 onog mladog men ?« m ju omašna 
ljepotica. -: | 

Julija svrnu okom kud i susjedica 

»Kojeg ?« 

»E onog, koji u loži tik ozoiikti sjedi. : Zar A kako 
ga sav sviet motri?« nastavi plavuša. »Zar ga jošt nevidite ?« 


a 

»Vidim!« odvrati Julija, gledjuć ložu tik pozorišta. 

»Gledajte samo,« plavuša će iza šarenog hladila, »kako 
je sanjarske svoje oči upilio u zastor. Taj čovjek il je bla- 
ziran il nesretan, jer baš ništa nemari za veselu vrvu po 
kazalištu. Dakle Vi ga nepoznajete ?« 

»Nepoznajem!« odvrati grofica, »čini se, da je stranac.« 

»Al svakako liep, mio čovjek!« šaptnu plavuša. 

Julija neodgovori ništa. 

Mladić krenu okom, a njegov i grofičin pogled sretoše 
se u tren. | | 

Strančevo oko sievalo plamom tajnim, čarobnim, koji se 
je opet prigasio u tugu i snivanje. | 

Grofica bje ponješto dirnuta. 

Brzo je krenula glavom. 

»Meni se vidi, da je gospodinu dug čas,« prihvati Julija 
mirno. i 

»U taj par ne, grofice!« odgovori čudnija »jer Vas 
neprestano motri.« 

»On me valjda tako slabo vidi, ko što onaj sistok što 
ga je neprestano motrio!« progovori grofica okrenuvši očalin 
prema pozorištu. 

Poslije časa svrnu Julija okom nehotice na stranca. 

Al njegovo sanjarsko oko zapinjalo je sveudilj na Juliji, 
pjevanja na pozorištu kan da i nije bilo. 

Julija bijaše vikla, da ju mužki sviet motri, al strančeve 
Oči smutiše ju. 

Nisu mu bile ljubopitne, nametničke, al je iz njih sukljo 
tajni oganj, koji srdce nehotice zavlači. 

Dobro je primietila Julija, da ju negleda rad puste za- 
bave, već da joj se divi. | 

Iznenada porumeni grofica. 

Brzo krenu glavom put pozorišta, kan da samo za pje- 
vanje mari, al u istinu sve joj je mišljenje osvajao stranac. 

Sve do konca opere nije pogledala njegove lože, nu 
ćutila je, da ju stranac gleda. 

o Zastor se spusti posljednji put, obćinstvo se razilazilo. 

Pred ložom nadje grofica više plemića, koji su se gro- 
fici na takmu klanjati stali. | 

Ova družba odprati ponositu Juliju do njezine kočije. 

Ulazeći u kočiju svrati Julija oko svoje na svjetinu, koja 
je oko glumišta vrvila, kan da je koga htjela uhoditi okom. 

Al već nestade mladoga stranca. 

Po svom običaju šetala se Julija svakog dana po Mar- 
kovu trgu, gdje je ročište svega gospodskoga svieta. 

Kroz osam dana se je ondje sretala s mladim strancem. 
Ovaj ju motrijaše sve dubokim štovanjem, te se nije nametao 
njezinu pogledu, da — pazio je, da je nesretne višeputa na 
šetalištu. 

Devetog dana urečena bje večerna zabava kod kneginje 
Romano. 

I Julija posieti zabavu. 

Kod kneginje sakupi se sav domaći i strani odlični sviet. 

Julija je s gospodaricom prolazila kroz sjajne dvorane. 

»Danas ćete u mene osobito zanimiva čovjeka vidjeti,« 
reče joj stara fina kneginja, »obrek6 mi je barem, da će doći, 
premda neljubi bučnih zabava.« 

»Po svoj prilici je osobit vještak glasbi, Svjetlosti?« za- 
pita ju Julija. | 

»Težko će to biti!« 

»Vi znadete kneginjo, da mene samo glasba zanima.« 

»Znam draga grofice! Al ja se nadam tvrdo, da će Vas 
moj štićenik, grof Juan de Riego, zanimati tako, kako sve 
druge goste. Grof polazi iz španjolskih naseobina. On Vam 
je proputovao podobar dio svieta, pa znade pričati silu toga 
o Mexiku, Australiji. Čovjek je uman, ljubezan, pa osobito 
okretan medj svietom, uza sve što se je prozib6ć puno vre- 
mena po moru.« 

»Dakle se desi tek njekoliko dana u Mletcih?« zapita ju 
Julija mirno, »ja nisam nigdje vidjela u posljednje vrieme 
takova stranca !« 

»Bit će tomu osam dana, što je stigo u Mletke,« odgo- 
vori kneginja, »odasvud ima preporuka, al vam uviek sa- 
muje, kan da ga tišti njeka tajna tuga!« | 

(zrof de Riego pojaviv se glavom zakrči daljnji razgovor. 
.Kneginja ga predstavi grofici, — a ova u tren spozna mla- 
doga stranca iz kazališta. 

(arof nije odao ni migom, da je njegdje već vidio Juliju. Gle- 
daše ju tako milo al i tako odvažno, kan da je mučeć reći 
htio: »Kob nam ukobi, da se sastanemo !« 

Prviput za života osvoji groficu čudno, neponjatno čuvstvo. 

Kneginja je grofa častila osobito, pa je to činila punim 
pravom. Bistri njegov um, fino vladanje, osobita živahnost 
brzo osvojiše svu pozornost družtva, i za kratko poredali se 
svi sjajni gosti oko Julije i grofa kao zviezde oko dva sunca. 

Kad se je družtvo kasno noću dielilo, morade grofica 
nehotice priznati svojoj duši, da joj od grofa neima opasnije 
mužke glave. 

»Da mi je ljubit dano,« rečej si sama, »to bi ovaj — al 
ne, ne! nikad mi takova slabost neće osvojiti duše !« 

Odsada vidjahu se Julija i de Riego često u otmenih 
družtvih mletačkoga plemstva, jer mu je ovo volilo, ta nebi- 
jaše ni Niemac ni Francuz. 

Svuda je prijo i to osobito gospojam, nu on nije mario 
za sve te ljepote, on je mario samo za — Juliju. Čedan i 
miran nije svoga čuvstva iznašć na vidjelo, te je grofica 
samo iz potaje gatati smjela, kakva da se ljubav pritajiva u 
Riegovu srdcu. | 

Za mao nedelja zapade grofa čast, da je smio Julijin 
salon, kad mu volja, polaziti, a to je bilo dopušteno samo 
malomu kolu izabranika. 

S prva uztezivao se je Riego, uza sve što ga je silno zavla- 
čila Julijina ljepota. Bijaše miran, šutljiv, čovjek sanjar pred gro- 
ficom, al u jedan mah kan da je razlog pečali odolio njegovu 
srdcu, i on se prenu u svoju živahnost, ljubeznost i dosjet- 
ljivost. Juliji se činilo, da se u njegovu srdcu radja silna strast, 
kojoj se zahman oteti radi, te mu satariše svu tvrdu volju. 

I nju uhvati čudno, neizvjestno čuvstvo. 

Jošt neljubljaše grofa, il je bar mislila tako, vidjelo joj 
se samo, da joj grof biva tim miliji, čim je više tajio pred 
njom svoje čuvstvo, da — pokazivala mu je sama, da ga saža- 
kuje, pa je kanila strast njegovu svratiti na pravo prijateljstvo. 

Htjela mu je njekim načinom zaštitnicom — majkom biti, 
a to je svakako veoma opasno po mladu ženu, koja jošt nije 
poznala ljubavi. | 

Pa kad je tek stala poredjivati starca si muža sa mla- 
djahnim strancem. Zlo onda po tvrdu njezinu volju! 

Muž joj bijaše starac, iztrošen, izkipio čovjek, a Riego 
ugled mužke ljepote, muž joj plitka uma, pun hira, nevješt 
krasoti i umjetnosti, a Riego sve što umije mladić, vještak 
ljudskoj ćudi, mladić ljubezan, diveći se pjesničtvu i glasbi, 
ta čovjek pune glave, puna srdca. 

Prodje podosta vremena, a grofica nije svršiti mogla 
svoje nakane. Odviše je častna i tanke ćudi bila, pa joj je i 
odviše prijo mladi Španjolac, a da bi sama udesila bila sgodu, 
kojom da se strast njegova spregne u postojano prijateljstvo. 
Da je bila namiguša, ko što nije, lakše bi se bila dala na 
opasnu kušnju, nu Julija bila je žena poštena, stalna, i kraj 
toga — čega nije nikad odavala svietu — žena strastna. 

Uztezala se je javiti štogodj Španjoleu, jer je u mah na 
nju navalio strah, jer nije znala sama, kud ju želja vuče, 
jer se je bojala da će silna strast i živa mašta jednim tre- 
nom odoljeti svoj mudrosti, svoj razboritosti, svim zakonom, 
kojimi je srdce u ljudskom družtvu ogradjeno, 

Jošt mišljaše, da je stalna, da je svoja, a već nebijaše svoja. 


Prima donna. 51 

Tu se sgodi nješto, što joj uzdrmalo svu dušu, i uskerilo 
ono, što se je svakako sbiti moralo po čuvstvu, u njezinu 
srdcu prema Riegu niklu. 

Julija primieti, da ju grof de Riego sve rjedje polazi, da 
je od dana do dana smućeniji, i da se pomno ugiba svakomu 
sastanku sa groficom. 

»Zar da svojim utezanjem izgubim čovjeka, koji mi duši 
godi, koga počitujem?« reče si grofica. »Sviet ženski mu se 
klanja, a ja mu se činim hladna, ja, koja mu želim biti prija- 
teljicom. Pa zašto mu i tajim svoju naklonost, zašto puštam, 
da mu zaklanja udvoravanje drugih žena moju prijazan? Oh, 
on me nepoznaje, on misli, da u mene srdca neima, ko što 
sudi i ostali sviet o meni, o da, on će me ostaviti! Pa da 
ga shvati mreža kakove nevriednice, od koje ga može bra- 
niti samo prava prijateljica? Zar bi to bio grieh, da mu ka- 
žem, koliko mi je mio? Bi 1 me plemenit čovjek korit smio 
s toga, il odbijat moju iskrenost na grješne kakove želje?« 

Tako je umovala Julija, ni nemisleći, da je zalazila na 
opasnu stranputicu. Njoj se je sve to činilo samo nježnom 
brigom za Španjolca, a u istinu bijaše to ljubomornost, nikla 
iz tajne ljubavi. Žena nije neg žena, kad se u srdcu zametne | 
čuvstvo. K tomu bijaše Julija Talijankom. 

Odsada se je vladala prema grofu prijažnije. Javljala mu 
je prijazan svoju malenkostmi, nukala ga je sama, da joj se 
približi i to više, neg to strogi obred družtveni dozvoljava, 
tražila mu je ponješto odkrivati svoje srdce, znala je često 
sgodu udesiti, da je s njime na samu bila. , 

Tim je načinom njekako sama nukala mladića, da joj 
očituje ono, što je odavna žensko oštroumlje opazilo bilo u 
njegovu srdcu; bezbrižna je težila za sporazumljenjem, o ko- 
jem nije mislila, da je kakova ljubovna spletka, već čist sa- 
vez dviju duša. | 

Al za čudo! Čim je Julija više odavala mladiću svoju 
prijazan, tim joj se ovaj ugibć sve više. Kad je bio sa gro- 

ficom na samu, kan da mu se duša zatajivala što više. 
Nebijaše hladan, nu bojazljiv. Govorio je malo, govorio brzo, 
pa bi se uklonio čim prije. 

Ovo je čudnovato vladanje poticalo groficu jošt većma. 
Od njegova nemira bude i ona nemirna, da smućena. Sad 
je tek opazila, da u njezinu srdcu ima više od prijateljstva, 
pa da se nemože oteti tomu čuvstvu. Mišljaše do sada, da 
Riegova strast pod njezinom moći stoji, a sad je stala dvo- 
Jiti, imade | zbilja takove strasti u njega. 

»Zašto to?« pitala se sama, »ta nijedna ljepotica mle- 
tačka nemože se pohvaliti, da je osvojila liepoga stranca.« 

Znala je ona prije, zašto li je Riego zamišljen, turo- 
ban, al sada, gdje mu je sklonija, zašto je se boji sada? 

Razlog tomu htjela je svakako saznati. 
= Za malo dana podje joj muž u Veronu i to na kratko 
vrieme; Juliji odlanu. Nije možebiti, jer joj je prostija volja 
bila. Muž ju nije priečio u ničem. Tvrdo je vjerovao, da se 
Julijino srdce za ničim uznieti nemože, van za umjetnošću. 

Suhoparan, aristokrat po žici prijašnjeg stoljeća puštao 
je ženi svojoj sve na volju, te je polazio njezin salon ne da 
ju čuva, no da dio slave njezine odbije na sebe. 

Ponosio se je svojom liepom, umnom ženom, k6 što 
imenom i bogatstvom svojim. 

Grofica je i sada primala obične pohode. 

Pohodi ju i de Riego. 

Bijaše onog dana bljedji nego obično, a oči mu bile 
njekako mutne, 

Govorio je grofici samo, kad je nužda bila, činilo se, da 
je veoma raztresen. 

Smiešio se njekako na silu, glas mu je drhto, al od svih 
gosti opazila je samo Julija Riegovu zabunu, i oši i srdce 
njezino otimahu se za njim. 

»Moram ga s kakcra razloga zaustaviti, ako se oprosti 
s drugimi,« odluči Julija. Nu danas nije trebalo toga. Spa- 

njolac obično bi otišo s drugimi gosti, al danas ostade, 
kad se je već razilazio drugi sviet. 

Nije on tim povriedio obreda, ta bilo je prije podne. 

Kad je s groficom na samu ostao, podje k njoj. 

» Milostiva gospo !« reče, hineći hladni udvorni glas, »opro- 
stite, da sam danas ostao toliko vremena. Nu danas mi je 
potajno poći iz Mletaka, pa nisam htio pokazati svietu, da 
sam došo dielit se s Vami.« 

Grofica za časak probliedi. Nu ni vladanjem ni licem 
nije pokazivala, da ju ova viest osobito dira. 

»Šta [to grofe!« odvrati hladnim, dostojnim glasom, »Vi 
polazite na put?« 

»Da, milostiva gospojo!« 

Medjuto upiraše Španjolac sanjarske svoje oči u groficu. 

»Dakle u Veneciji neima ništa,« prihvati Julija drhćućim 
glasom, »što bi Vas obustaviti smjelo? Što ja znam, sav mle- 
tački sviet voli osobito grofu de Riego, i sve su kušali ljudi, 
da ga privežu stalno našemu družtvu!« 

»Ja svu tu čast veoma cienim, milostiva grofice! Nevje- 
rujte, da sam čovjek neharan, i da ću zaboraviti i najmanje 
od tolikih prijateljstva, kojim Vaši zemljaci odlikovaše mene 
— strana čovjeka. Pa upravo jer mi se ta čast čini odviš 
velika, idem potajno iz Mletaka, da se nemoram dielii_ sa 
svimi, koji mi vole.« 

>Ah zar tako gospodine grofe!« odvrati tužno se smie- 
šeći Julija, »Vi me niste htjeli osobito počastiti svojim opro- 
štajem, i čini mi se, da Vam neće palača Amalfijeva ostati 
tako mila u pameti ko što one sretne kuće, što Vas primiše 
u gostoljubivo svoje krilo.« 

»Vi ste okrutni, milostiva gospojo,« odvrati grof tužno 
»dodjoh k Vam, jer bi to bio velik grieh otići a da Vi toga 
neznadete, da Vam se nezahvalim za sve liepe časove, ko- 
jimi ste mi osladili život u Mletcih, kojih neću nikad zabo- 

raviti, i koji mi jedino o. onu nesmiljenu sudbinu, što 
me iz Mletaka tjera.« 

Julija se zažari, i grudi joj se nadimale življe. 

»Nesmiljena sudbina Vas tjera iz Mletaka?« progovori 
za čas sileći se zahman laku govoru. »Ne, ne, recite cielu 
istinu, tužni i tamni Mletci i mi ostanci slavnih porodica 
dosadiše Vam već, pa ste željni promjene kakove. To je 
grofe. A ono, što velite o nesmiljenoj sudbini, samo je fina, 
učtiva izlika, da nas se riešite laglje!« 

»Krivo me sudite grofice,« odvrati mladić brzo njekako 
korećim okom. »Pamtite, da sam Španjolac, a ne kakov le- 
pušasti Francuz, komu su rieči na vjetru osnovane, komu 
blažene uspomene odliću ko oblaci na nebu. Vele ljudi, da 
smo najoholiji narod na svietu, al taj pravedni ukor ujedno 
nam je i dika, jer oholi ljudi nelažu! Kad rekoh, da.me ne- 
smiljena sudbina iz Mletaka tjera,« nastavi turobno, »govorio 
sam cielu gorku istinu! Ja sam, milostiva gospojo, nesretan 
čovjek.« 

Pri ovih posljednjih riečih drhto Riegov glas, te je on po- 
niknuo očima. U taj par kan da se je sva njegova odvažnost 
slomila, a iz bliedog lica i iz tužnih mu očiju razabiro je čo- 
vjek, da je mladić u istinu nesretan. 

Na groficu navali silna muka. 

Da, njegovi su jadi istinski! reče si sama. 

Al razlog, gdje im je razlog? Zar ljubav prema meni, 
ženi udatoj već? Zar Riego bježi, jer plemenita njegova duša 
sluti, da će se njegova strast izvrći na nesreću. 

I mu se otvorila stara kakova rana pa ga tjera od lju- 
di prijaznih mu? Zar ga je sreća prevarila, te se neuzdaje 
u sviet, koji ga vabi i odbija u jedan mah? Možebiti tjera 
sve to nesretnika od nas! 

Ove joj misli pojuriše glavom. Sad je ne samo žalila 
mladića, sad mu se je smilovala, i više nego smilovala. Sad 

mu već nije htjela biti zaštitnicom, već prijateljicom, sad se 
u njezinu srdcu već zametala ljubav. 

Dirnuta, smućena gledaše liepog mladića. 

»Vi ste nesretni?« progovori jedva. »Zar Vam neprija 
razkoš, veselje? Vi ste čovjek mlad, čovjek slobodan. Pleme- 
niti ste, umni ste, sve Vas gleda, sve Vas munje A šta Vam 
treba više ?« 

»Milostiva gospojo!« prihvati Riego važno, »meni već 
ima dvadeset i osam godina, ja nisam mladić, koji može 
bezbrižan letiti za svietom i praznom mu radosti. Ja prezi- 
rem sviet, mrzim tašte mu radosti, pa se uvjerih, da je samo 
onaj njekako samostalan, koji je sebičniji od drugih ljudi. 
Tužne doista samostalnosti, koja nikako nije prema mojoj 
ćudi! To mi kaže srdce moje, stoga sam i nesretan.« 

»Vi ste nesretno ljubili!« šapnu Julija. 

»Da milostiva gospojo! Uvjerio sam se, da se može 
djavo zakloniti i angjeoskim likom !« 

>Pa kad Vas je prevarila ljubav, zašto netražite bar — 
prijateljstva ?« | 

»Prijatelj mi je zaveo ljubovcu, onaj isti prijatelj, koji 
mi ote otčinsko blago!« 

. »Nemislite li, da se dan danas samo u žene tražiti može 
pravo — čisto prijateljstvo? — Zar nepovjeriste nikada ženi 
jada svoga srdca?« 

»Dosada nisam tako sretan bio, milostiva gospojo!« od- 
govori Španjolac tužno, »dosada jošte nisam naši toli čiste 
plemenite duše, koja bi shvatila bila sve moje jade!« 

Grofičino čelo se namršti malko. Ženska pristojnost i 
sladko neponjatno čuvstvo dieljahu | u ovaj par boj u njezi- 
noj duši. 

Al brzo se svrši taj boj. 

»Pa da ju nadjete sada?« zapita ga željno al bojažljivo 
Julija. 

»Oh — tu bi mi opet zasjala predhodnica zviezda, duša 
bi mi se osovila, bio bih sretan,« živo odvrati Španjolac. 

»Evo Vam dakle mene!« šapnu Julija blažena, pružajući 
mu željno biele ruke svoje. | 

Srdce joj kucaše silno, čekala je, da grof primi njezine ruke. 

Al gle! Mladić umaknu, oči mu zasjaše grozom, na licu 
se vidio strah. 

»Nikada!« zaviknu Riego. »Zaklinjem Vas živim Bogom, 
gospojo, nemojte toga!« 

Julija probliedi. 

»ŽZar — tako?« izusti jedva. 

Sprva se smuti, al za kratko se prenu u stari mletački 
ponos, i ponosito progovori Španjolcu: 

»Nudila sam Vam se za prijateljicu, a Vi me odbijate? 
Zar Vam je moje prijateljstvo od toli malene ciene, gospo- 
dine grofe?« | 

»Sveti Bože!« kliknu Riego strastno, »šta da Vam odgo- 
vorim gospojo!? Vi vidite, da sdvajam, da me ubija muka. 
Ta odavna mogli ste uhoditi trag svim mukam mojim! Vaše 
prijateljstvo drugomu je milost nebeska, al meni — koji Vas 
ljubim, obožavam bez sviesti, bez mjere, koji radi Vas osta- 
vljam Mletke, — meni bi bilo to prijateljstvo izvorom bez- 
krajnih jada. Mrzio sam ženski sviet, al gledajuć Vaše ve- 
ličje, Vašu ljepotu, naučih se opet cieniti žene, sve Vaše vr- 
line zanieše me jadna! Mišljah da je u Vašem srdcu više za 
mene, neg prijateljstvo! Oprostite mi to! Nevriedan sam Va- 
šega prijateljstva, jer ono, što u mojem srdcu vrije i kipi, ne- 
može samo mirnim prijateljstvom biti, ono je živa, sliepa, 
bezkrajna strast! Oh oprostite mi, grofice, da sam Vam oči- 
tovao sve svoje srdce, oprostite, da timi pomamnimi riečmi 
vriedjam čistu, plemenitu dušu Vašu! Al nebojte se, otić ću, 
da Vas više nevidim za života! Samo to mi recite, da me 
žalite, i sve sudjene mi muke pretrpit ću smjelo!« 

Brzo pristupi Španjolac grofici i poljubi ju živo u bielu 
ruku, a ona mu nije branila toga. 

Španjolac gledaše Juliju, čekajući sudbinu svoju. 

Julija bješe tronuta. To joj se vidjelo na licu. Tolikoj 


... ve 


žar, koji je tinjao odavna u njezinu srdcu. 

Sad je tek ćutila, šta je Riego njezinu srdcu. Al jošt se 
je um opiro srdcu, jošte dužnost strasti. 

»5 bogom!« to jedino šapnuše bliede joj ustne. 

S Riegova lica vidjelo se, da se podaje priekoj sudbini. 
Jošt jednom uhvati Julijinu ruku, još jednom taknuše se nje- 
gova usta biele ručice. Al žarki cielov Španjolca projuri joj 
krvcom do razigrana srdca i potrese ju munjevito. 

Nesvjestna gledaše, kako Riego ide prema vratima. 

Juliju popade vrućica, mozak joj se zavitla, dah joj se 
otimaše, i sva joj krv šinu put srdca. Tu niknuše u tren iz 
liepih joj očiju guste suze, i Julija stade muklo jecati. Lju- 
bav održa mah, strast odolje ponosu. 

Riego se dovuče k vratima. Odanle je tužno gledao gro- 
ficu. Julijine oči zabljesnuše u ovaj mah. 

»Riego!« kliknu nemareći za sav ostali sviet, »možete li 
me ostaviti ?!« 

Mladić pohiti k Juliji i ogrli živo prekrasnu ženu. 


III. 
Bieg i nevolja. 

Od onog dana, kad je Riego Juliji izjavio svoju ljubav, 
sastajali se ljubovnici u kući pouzdane njegdašnje služkinje 
Julijine. Grof Amalfi povrati se s puta. Riego i Julija bijahu 
oprezni, da im sviet neudje u trag ljubavi, jer su ljudi ne 
samo motrili groficu, kao osobitu ljepoticu, već i mladoga 
stranca i toga osobito otmene gospoje mletačke. s 

Tako su se ljubovnici pretvarali od dana do dana, što je 
osobito za rukom išlo Riegu. Prema svietu pokazivao se čo- 
vjekom, koga muči tajna tuga, a na licu mu se crtala sa- 
njiva turobnost, s koje bijaše osobito zanimiv gospojam. 
Ove su opažale, da je Španjolac ljubezan prema cielomu 
ženskomu svietu, nu da nijedna, ma ni krasna Julija razgrijati 
nemože hladnog mu srdca. Često bi se jošt većma namrknuo, 
raztužio, pa je bježo od družtva ko od neprijatelja svoga. 

Julija je zaklinjala svoga dragog, nek nepokazuje svietu 
radosti, u kojoj mu je tonulo srdce. 

»Da ti vide promjenu, ma i s drugom obćio,« reče mu 
Julija, »začudio bi se sviet, te bi stao uhoditi razlog tvojoj 
radosti!« 

»Radit ću po tvojoj volji,« odgovori joj on, »premda mi 
je velika muka hiniti tugu i žalost, gdje me opaja najveće 
blaženstvo, gdje me je tvoja ljubav probudila novu životu !« 

. Što Španjolac reče, neporeče. Bijaše pred svietom tužan, 
žalostan ko i prije. | 

Al skoro opazi Julija, da je tuga u njega više nego pre- 
tvaranje, jer mu se na licu vidjela odviš istinska žalost. 

»Zar da se čovjek na toliko pretvarati može?« zapita 
se Julija. 

» Vjere mi, mal da se nebojim Riega! Al ne! On je čo- 
vjek čestit, ponosit, pa neće hiniti ljubavi tako podlim na- 
činom! Al nješta mu peče dušu! Zar nisam ja jedina u nje- 
govu srdcu?« 

»Zar mu se ona stara rana zacieliti nemože ?« 

Odsađa pri tajnih sastancih motrijaše Julija Riega onim 
oštrim okom, što ga ima u svake žene, koja ljubi al ujedno 
sumnja. | 

Sad je tek opazila nješto, čega nevidjaše u prvom bla- 
ženstvu ljubavi. Riego bi se kadkad prenuo od njeke tajne 
boli, pa po najživljih riečih ljubavi bi se često smutio i 
zamislio, 

»Što ti je, Riego?« reče jednog dne Julija. »Ti si žalo- 
stan, a sve mi se kuneš, da si presretan! Gdje da nadjem 
tomu razlog ?« 

» Varaš se, Julijo!« planu iznenada Riego, »nisam li s tvoje 
ljubavi zaboravio sve minule jade, nisam li s nje najsretniji 
čovjek na svietu?« 

»Govori istinu, Riego!« prihvati Julija umiljato, »i ove 
rieči tvoje, kojimi utažiti kaniš nemir, odavaju tajnu njeku 
pečal. O ćutim to, jer sam žena, koja te ljubi, veoma ljubi!« 

Niem upiraše Riego oči u krasnu si ljubovcu. Srdce mu 
dirnula tuga. Divlju bol odavahu mu oči. | 

»Čujder istinu!« zavapi strastno Španjolac, »kad si po- 
godila, da mi tuga ciepa jadno srdce. Nemogu dulje živjeti, 
kako sada živem!« 

»Šta to?« jedva progovori probliedjela Julija. 

»Ti me ljubiš, Julijo,« odvrati Riego žestoko, »al nisi moja 
čitava i ciela! Sastajem se s tobom, grlim te, ali samo za 
časak! Kradomice tek smijem dolaziti k tebi, kradomice od- 
laziti od tebe, ja, komu bi najveća radost bila, da se tobom 
ponositi mogu pred čitavim svietom. Zar misliš, da ja nje- 
govo milovanje gledati mogu mirnom dušom, da me nevrie- 
dja ljuto, kad se on ponosi pred svietom svojom divnom 
ženom ?« 

»Jadniče!« šaptnu Julija tužno se smiešeći, »a što mo- 
žemo proti tomu, što je udesila kob i zakon? Zar ti nije 
dovoljno, kad sam ti poklonila sve svoje srdce? Ti znadeš, 
da muža svoga nisam ljubila nikad. « 

»Da te neljubim, koliko te ljubim, da mi se naša ljubav 
čini samo šalom, nebih ja mario za sve to, dovoljno bi mi 
bilo, da sa liepom gospojom proplandujem njekoliko sladkih 
časova. Al nad tobom, Julijo, neima mi dražeg na svietu, ti 
si mi spasenje, žudjenje, milovanje, ti si mi izbavila dušu, 
otvorila raj! Sad znadeš, kolika me muka peče ?« 

»Strast, ljubomornost pomamljuju me, pa stoga nemogu 
više trpiti stanja, koje nam kalja svetu ljubav našu!« 

Grofici se potrese srdce. Žar joj planu licem, ljut ju strah 
osvoji. 

»Zaklinjo bih te Julijo, da sa mnom bježiš,« prihvati opet 
Riego, »al ja sam siromah, meni je malo što ostalo od sil- 
noga mi njegda bogatstva. Znadem, da ni ti nisi bila bogata, 
kad si pošla za grofa. Ponos bi tebi branio, da poneseš sa 
sobom, što je grofovo, čast bi i meni branila, da zajedno uži- 
vamo ono, što bi ti grof dao, da se od njega dieliš. Ti si 
vikla životu sjajnu, udobnu; nuz mene bi našla biedu i ne- 
volju. Ah kako bih jadan tražiti smio od tebe, da sa mnom 
nevolju dieliš? Al kako bih ja mogo dalje trpiti ono pritaji- 
vanje pred svietom, koje mi zadaje sto i sto jada? Oh Ju- 
lijo, tu neima lieka do — razstanka!« 

»Razstanka?« zamrmlja Julija tronuta. 

I dugo — dugo gledaše preda se. 

Strast u njezinu srdcu boraše se proti svim zakonom, 
koji opet oživljuju u duši čestite žene. Da joj je Riego rek6 
naprosto, nek bježi, odbila bi ga bila razcviljenim srdcem. Al 
Riego podavao se priekoj sudbini, voljan je bio odreći se 
sreće, koju je samo postići mogao, da se Julija odrekne za- 
kona, zvanja, svieta. 

On joj je htio žrtvovati sve, a ona njemu — ništa? Šta 
je ona marila za sviet, za onaj sviet, koji se javno ponosi 
poštenjem, a potajno ga gazi; šta bijaše njoj mrtva zaliha i 
razkoš prema ljubavi Riegovoj? A nije li morala priznati 
sama, da to dosadanje ljubovno pritajivanje potrajati nemože? 

I opet nadjača ju strast. 

Strastno ogrli Španjolca, koji ju je dosad motrio tužnim 
okom. 

»Tebe da se ja odreknem?« šaptnu Julija. »Ah ni ti se 
već nemožeš odreći Julije! Zar ti se toli malodušna činim, 

da nebih mogla podnositi nevolje rad ljubavi? Idi iz Mletaka, 
— al s tobom će i — Julija!« 

. Živo privinu srdcu si Riego liepu groficu, odbijajuć tobož 
njezine žrtve, al u duši želeć, da mu se izpuni volja. — 

Pri sliedećem sastanku dogovarahu. se ljubovnici, kako 
da bježe. | 

Dodje večer tamna, išo ita. Nebo bijaše zastrto, a staru 
kraljicu sinjega mora pokrivala gusta, bjelkasta magla. 

Grof Amalfi pohodi samodrug večernu zabavu njekog ple- 
mića, a grofica hineći boležljivost osta kod kuće. Odpusti 
služinčad i podje u nutarnje sobe svoje. | 

Bilo po prilici deset sati. 

Vijor uzrujavo gladčinu velikog Kanala. Kiša udari živo, 
a talasi uzavrieše burom. 

Riedke su gondole jurile biesnom vodom. Namicala se 
noć, gdje živa duša neće da ostavi svoga zakloništa. 

Njegda se šuljo za takova nevremena podmićeni zlotvor 
kroz tmaste uličice, da zatisne preljubniku, koji je s tudjom 
ženom plandovao na doksatu, nož u srdce; njegda za takove 
bure lovljahu lov plaćenici grozne inkvizicije, da napuče olovne 
komore, da iznenada izmedj vreve mletačke jadnu, okriv- 
ljenu žrtvu otmu, nek daleko od svieta i sunca gine i vene 
sred gada, tmine, groze podzemnih tamnica. 

A takova je noć imala tamnom, mraznom koprenom 
svojom zakloniti bieg dvoje ljubovnika, bieg čiste i krie- 
postne do nedavna žene, hladne ponosite ljepotice, koja po- 
gazi zakon i vjeru, koja se stvori preljubnicom. 
| Crne, nieme, orijaške uzpinjahu se stare palače iz burnih 

talasa u tamnu noć. Po velikom Kanalu letila šajka plaće- 
nica strjelimice, ugibajući se vješto svakoj zaprjeci. 

U jedan mah dotisnu se ladjica, nu ne pod puste stube: 
stare palače, iz koje se malo svjetla vidjelo, već pod mala 
pokrajna vratašca. 

Najednoč pomoli se kraj brodara čovjek zagrnut Sla: 

Pomno je motrio jedan od zatvorenih prozora. 

Iza tamna prozora kan da se je bielila marama. 

Za njekoliko časova polagano se otvarahu vratašca. 

Žena pod koprenom i kabanicom pojavi se na pragu. 

Čovjek poskoči k njoj, i ogrliv ženu ponese ju u ladjicu. 

Pomno zatvori brodar vratašca, i otisnu šajku. Gondola 
se zaziba i odjuri po mutnih talasih. 

Riego i Julija zavuku se brzo u kolibicu na gondoli, i 
jedva su smjeli prišaptnut si koju riečcu, dočim pljusak i vijor 
živo udarahu o slabo im zaklonište. 

Nemirno bijaše im to putovanje. Liepa je grješnica drk- 
tala od straha u ladjici, koju je šikala ljuta bura. 

Skoro stigoše na svoje mjesto. Dopadnuvši kopno po 
noći poletiše prema kolodvoru. 

Već sukljahu iskre iz parovoza, zviždalo zviždnu i za nje- 
koliko časova odleti preko ponositog svodovlja povoz kri- 
jući dvoje .bježećih ljubovnika, kojim duša smućena bijaše 
kao crni oblaci nad njima leteći., 

Postaju za postajom, grad za gradom prevališe bez 
odmora. 

Već im osta za ledjima austrijska Lombardija, pa im i 
odlanu stoga. | 

Al je Riego tjerao sve dalje i dalje. 

Minu noćca. Sretno stigoše u Milan. Al samo njekoliko 
sati ostaše tamo, pa onda podjoše put Genove. 
 Odavle su putovali parobrodom do Livorna, od Livorna 
kopnom do Firence. Firenca, raj Italije, ponos umjetnosti, 
pod divnim nebom, imala je biti prvim stalnim utočištem 
njihove ljubavi. 

Za malo dana razabraše iz novina, da je grofu Amal- 
fiju kaplja pala. Umirući grof uztegnu Juliji svu baštinu. 

Viest ova uzdrma živo Julijinu dušu. Zar nije ona bila 
razlog grofovoj smrti? 

Riego nije dao, da mu se osviesti ljubovnica, već je 
življom ljubavi razžario nesretnicu, i zaglušio milovanjem 
probudjenu sviest Julijinu. | 

»Sad si slobodna; sad si moja sva i čitava!« uzkliknu 
radostno. 

»Slučaj, koji nas sastavi, nenadana njegova smrt, koja 
slomi nenaravski taj savez, svjedoci su nam s neba, da smo , 
si sudjenici! Što je nesgoda pokvarila, to je narav popravila !« 

Oh, kako je rado slušala Julija ove zamamljive rieči, 
koje joj sve više oglušivahu sviest! Pa nije 1 ju sve nukalo, 
da joj iz duše izgine i najmanji prikor ? 

A izgubljena baština ? 

Zar nije osveta grofova oprala njezina grieha? Ja sebe 
žrtvovah starcu, on meni svoje blago — a sad se svršio dug! 

Tim je načinom kušala mirit svoju dušu — i za malo 
vremena zadje čista njekad žena na put, kojemu je svrha 
ljuta pokora, gotova propast. | 

 Razdragani miljem zemskoga perivoja plandovahu lju- 
bovnici, sretni, blaženi pod sjenom divnih palača, kraj ča- 
robnog žamora vodometa, sred žive vesele vrve firentinske. 

Nitko ih neznadjaše, svuda im bijaše prosta slobodna volja. 

o Srdea, u Mletcih tvrdim obredom družtvenim svezana, 
tonula im ovdje u slobodnoj razkoši. Sad nije već trebalo pre- 
tvaranja, sad se nebijaše bojati izdaje. Blaženih li im časova! 

Po žaobi ih je imao svezat sluga Božji zakonitu braku. 
Medjutim odlučiše samovati daleko od šumnoga svieta. A 
šta im je i trebalo više! 

Izvan grada si najmiše tihu kućicu. 

Malena bijaše al udobna, a u prekrasnu kraju. 

Oko prozora se vijahu vinjage sve više i više preko 
krova; na malenu pločištu cvale zlatne naranče i bieli liljan, 
rumena ruža, šareni karanfil. U vrtlju listala lovorika, 
sjajno drvo bademovo, a s brežuljka nad kućicom mogo 
si motrit bieli grad sa sto sjajnih kula, sa sto divnih palača, 

a dalje rieku Arno, srebrnu zmiju zavijušu, zelenimi gajevi, 
sniežnimi villami zarubljenu. | 

Juliji, uza sve što bješe navikla sjajnosti visokih dvorana, 
poskoči srdce od radosti. U malašnoj sobici bijaše sretnija 
neg u ponositoj palači. 

Tu joj se sve mililo, tu joj sve godilo, tu joj se pojavi 
blaženstvo gospodskomu dvoru nepoznato. 

Al nije samo ljubav nukala ljubovnike skromnosti, već 
i pamet. 

Julija bila je pobjegla s Riegom bez svega i svačega. 
Nije ona uzela ni svojih dragulja ni drugih dragocjenosti, 
što je imala od grofa. Ponos joj nije toga dopušto. Samo 
malo uresa, što ga imadjaše kao djevojka, bijaše joj sva 
imovina. U RHiega je bilo nješta dragocjenosti, odiela i ti- 
suća cekina. 

Valjalo je se dakle ljubovnikom stezati i ugibati se sjajnim 
družtvom, kojim je oboje viklo bilo i po rodu i po odgoju. 

A nije im to ni težko bilo. Ta sreća njihova zazirala je 
od bučnih zabava svieta. 

> Skromno si urediše romantičko svoje utočište, i Julija 
je odbijala blaženim posmjehom sve, što joj je Riego naba- 
viti htio preko potrebe. | 

»Netreba badava trošiti, prijatelju moj,« reče Julija, »već 
misliti i o. budućnosti !« 

= >»Pravo veliš!« odgovori Španjolac. »Naši cekini neće se 
množiti. Već sam ja mislio o budućnosti. — Valja mi raditi.« 

»A što ćeš raditi?«< zapita ga pozorno Julija. 

»Ti dosada samo znadeš, da sam vještak odličnu dru- 
govanju, Julijo!« odvrati joj Riego smiešeći se. »Al znaj, da 
imade u mene nješta, što si čovjek nemože pribaviti ni od- 
gojem, ni drugovanjem ni znanjem. To ti je dar od Boga, 
što ga ljudi samo usavršivati mogu. « 

»A! Valja da si dosada mi neznani umjetnik ?«  odgo- 
vori zatečena Julija. 

»Pjesnik sam ti, dušo, ma se jošt nepojavio pred svie- 
tom. Što dosada svietom putujući napisah, samo su ulomci, 
stihovi, crtice iz mojega izkustva. Meni je bila slast napisati 
moje tucanje i vucanje po svietu, pa nisam pri tom ni sa- 
njao, da će mi to jednom od koristi biti. Onda sam sve to 
crtao samo na brzu ruku, jer sam bio čovjek bogat, pa sam 
si pišuć samo prikraćivao vrieme. Tako se razvijahu spo- 
sobnosti Sueove i mnogih drugih ljudi, koji su si izgubivši 
sve, puno zlata perom stekli. Pa zašt da meni Mi za. 
rukom, što je drugim ?« 

»A zar se smije grof de Riego pridružiti onomu jatu 
pisarčića ?« zapita ga Julija osviestivši se. njekako u svoj 
stari ponos. 

»Zašto ne? Zar nisu moj zemljak Martinez de Rosa i 
Portugiz Espaceiros veliki državnici al i ovjenčani pjesnici? 
Zar nepriobćiše vojvodkinja d' Abrantes, Chateaubriand i 
grof Volney svoja djela svietu? Nije | kralj Friderik piscem, 
kralj bavarski Ludwig pjesnikom? Neima li u talijanskoj li- 
teraturi sila velikaša, nije 1 i Louis Napoleon publicistom 
bio? I družtvo pisaca biti će mi, kako vidiš, otmeno diuž- 
tvo. Književnost i umjetnost —« ovu posljednju rieč oso- 
bito naglasi Riego iz potaje motreći Juliju — »na toliko 
štuju dan danas svi ljudi, da se ni velikaš ni plemkinja ne- 
moraju stiditi, javnimi umjetnici biti! Pa šta da i počmem ? 
Kao Španjolac težko bi se u Italiji dočepo kakove časti — 
van u vojski —« 

»Sta to?« prepade se Julija. 

»Da podjem u piemontežku vojsku, ti nebi mogla za 
mnom Julijo! A da podjem u papinsku —« 

»Riego! Ja sam Talijanka!« zakrči mu grofica strast- 
veno rieč. 

»Evo dakle!« prihvati Riego mirno. >»I ja po sebi nebih 
htio biti plaćenikom države, koja je, po mom mnienju, i 
onako propala. Al mi sad reci, šta da radim ?« 

Julija se zamisli. 

»Riego!« reče nakon časka, »radi šta ti volja za našu 
budućnost. Al tako ti spasa i ljubavi naše, nebiraj mi zva- 
nja, po kojem bi mi se bilo dieliti s tobom ma i za čas. 
Toga mi nečini Riego! Ta sve, i ime i poštenje, razkoš i za- 
lihu, sav ovaj sviet ostavih rad tebe! Ah nepuštaj me samu, 
jer bi me sviest grizla do očajanja! Samo tvoj umiljati po- 
smjeh, samo tvoje ljubezno oko otimlju me jadu i prikoru. 
Oh prosti, da ti tako govorim, ta govori ti žena, koja te 
ljubi bez kraja i mjere, koja se boji, da s uspomene mojega 
grieha neugine iz tvoga srdca živa ljubav.« 

»Nemahnitaj, dušo moja!« odvrati joj ljubezno Riego, 
»Zar bih ja ikad zaboraviti mogo sve one jade, po kojih sam 
tebe steći moro, tebe zlato svoje? Borba ova posvetila je i 
ljubav našu. Kako da je grješnica ona, koja posta mučenicom 
ljubavi. A ljubav, prava živa ljubav — to ti je najvišji za- 
kon u svem svietu, komu su podana sva srdca živa i žarka. 
A dok bude u mom srdcu kaplje krvi, klanjati ću se i ja za- 
konu tomu, nehajući za sve prazno: pretvaranje drugoga 
svieta !« , 

Strastno privinu Riego k srdcu Juliju. 

»Miruj zlato moje! Ne, neće se Riego dielit sa svojom 
Julijom. Zajedno ćemo živjeti, zajedno ćemo plandovati u 
ovom milom nam zakloništu. Al da nam sreće nemuti briga, 
valja mi, dušo, raditi!« To šaptnu Riego blaženoj si drugarici. 

»A nadaš li se, dragane moj, da će nas pero tvoje po- 
magati? Ti si vještak našemu jeziku kan da te je Talijanka 
rodila. Al pamti, da svu zemlju, sav narod u taj par osvaja 
tek jedna misć — sloboda jedne i ciele Italije. Mlado i staro, 
veliko i malo nemisli sada neg o politici. Pjesničtvo, umjet- 
nost, znanost — to je sada sve ništa prema sveobćemu uzhitu 
za slobodom. Tko će sada slušati pjesnika, ma mu žice kako 
milo zvonile? Živa ona bura, koja je svačiju dušu uzrujala, 
zavlači sve u vir narodne borbe. A sada gdje nitko nečita, 

već svi samo rade, sađa se ti kaniš latiti pera? Gdje ćeš si 
naći nakladatelja, gdje obćinstva ?« 

»Sve ću naći,« odvrati Riego pouzdano, »jer ću raditi, 
kako svi rade. Narodna pjesma, narodna drama, narodni ro- 
man, sve to je sgodno našemu vremenu, a u meni ima 
k tomu sile. Vješt sam vašemu jeziku; ona miso, koja odu- 
ševljava svu Italiju, uzhićuje i mene. Sve ću svoje živce na- 
peti, da stečem sebi lovoriku, a tebi, dušo, stalnu sreću.« 

Julija se nasmjehnu. Pametna, kako je bila, razabra, šta 
li vriedi taj domorodni uzhit Riegov, kad mu je razlog sa- 
čuvanje sama sebe; nu sve ju to nije vriedjalo, — ta mi- 
šljaše tek na jednu stvar — da priveže dragog stalno k sebi, 
da ga drži daleko od šumnoga. svieta. 

Da je nije sliepila strast ljubavi, opazila bi bila, za cielo, 
da Riego nije čovjek tvrda, stalna značaja, da sve njegove 
misli o ljubavi i poštenju, kojimi je mirio njezinu sviest, ne- 
niču iz duboka uvjerenja, već da je to sve sofistika. 

Al u njoj je živilo samo srdce, a to je srdce kucalo za 
Riega, koji pokaza svoju plemenitu dušu, hoteći se odreći 
drage, kad mu je nudila srdce svoje. 

Prvo vrieme ljubavi prolazilo je u najvećem keenstna 
Iz Mletaka nečuše ljubovnici ništa, iz Firence samo to, što 
se je radilo po Italiji, jer nisu tražili nikakova poznanstva. 

Konačno se lati Riego posla, koji je imo ljubovnikom 
osigurati budućnost. 

Najprije poče socijalan roman, koji je bio zajedno sa 
Julijom osnovao. | 

K tomu je poslu trebalo njekoliko mjeseci. 

Živo je mlada gospodja pratila radnju, a Riego pisaše 
marljivo. Ona se brinula sa služkinjom za maleno gospodar- 
stvo, koliko je znala kao gospodja visoka roda. 

.Liepo prolazili časovi mira, a onda bi Julija razigrala 
ljubovniku srdce čarobnim pjevanjem. 

Riego joj kupio glasovir, pa bi joj donosio sve talijanske 
opere, što su se pjevale za ono vrieme u Italiji. 

»Al zašto mi toliko trošiš, prijatelju?« rekla bi Julija 
ljubezno. 

»Zar da ti ja kratim onu radost, za kojom ti srdce živo 
čezne? Tko je vještak pjevanju, taj ga je i željan, ko što 
zraka, svjetla, cvieća. A ti, dušo, da nepjevaš na radost sebi, 
na radost meni poslije posla i truda? O de pjevaj, dušo, ja 
ću raditi, puno raditi, i prva će mi zasluga nadoknadit sav 
taj trošak.« 

Julija pjevaše po želji ljubovnika si, te se je učila svim 
partijam najglasovitijih talijanskih pjevačica. 


Pjevanje i ljubav to joj napunjivalo svu dušu. Sve je 


zaboravila, i razkoš i sjajnost i sviet, sve prošle uspomene 
izčeznuše iz njezine duše. 

Bijaše sretna. 

Ljudi drugih vidjala je malo i to samo kad bi pohodila 
operu u Firenci. Riego bi ju često poveo onamo, uza sve 
što ga je Julija karala radi toga troška. Al ni u glumištu 
nije marila za sjajni taj gospodski sviet; pozorište i pjev anje 
obuzeše joj svu dušu miloglasjem svojim. 

Riego svrši djelo svoje. Kolike stoga ljubovnikom radosti! 

Ma i nebilo toliko vrstno, Julija opojena ljubavlju pre- 
cjenjivala ga je. 

Riego podje u Firencu, da prodade djelo. Bilo je i skrajnje 
vrieme, jer je od one tisuće cekina ostalo samo dvadeset. 

A tako brzo, za po godine? Zar se nisu ljubovnici dosta 
stezali? Da, po njihovu mnienju, koji bijahu vikli najvećoj 
sjajnosti. Al mnogim te mnogim činio bi se bio taj život 
razkošnim. 

Riego bio je otišo u jutro ; o podne se povrati. 

Lice mu bijaše mrko. Hrabar je bio otišo, malodušan se 
povrati. 

Smiešeći se izadje žena pred njega i zabrinuta je gatala 
iz njegova. lica. 

»Što ti je?« zapita ga brzo. »Zar ti neprimiše djela ?« 
 Riego neodgovori ništa, već izvadiv rukopis svoga ro- 
mana baci ga na stol. 

Snužden se spusti na stolicu i upiruć glavu o lakat ne- 
mirno gledaše Juliju. 

»A jesi 1 i svagdje bio?« pitala ga dalje. »Kod svih 
knjižara ?« | 

»Kod svih nisam!« odgovori konačno Riego, »kod otme- 
Nijih sam samo bio. A nijedan nehijede ni pogledat rukopisa. 
Nije im se ni vriedno činilo povirit unj. Pišite političke bro- 
šure, rekoše mi, te se sada čitaju silno. Sad gdje se sav 
sviet bori, neimaju ljudi ni volje ni vremena čitati ro- 
mane. Pa jošt da već imate glas u literaturi! — Ta upravo 
tim djelom htio sam izaći na glas, odgovorih im ja. Sve što 
se u brošurah samo površno kaže, sve to skupio sam u pri- 
poviedku! Ljudi na to slegnuše rameni. Jedan jedini htio je 
preuzeti rukopis.« 

»Pa zašto ga nisi dao ?« ksar brzo Julija. 

»On mi reče, da je voljan staviti svoje ime na knjigu, 
da ja platim unapried sve tiskarske troškove, jer da je to 
običaj u svih plemićkih pisaca, koji si kao diletanti moraju 
tek tražiti nakladatelja.« | 

»A ni taj nije htio čitati djela ?« 

»Ni taj! Mogo sam potražiti još njekoliko manjih knji- 
žara, al čemu da se čovjek od njih nada, kad su me prvi 
tako odbili.« | 

Mrko je Riego gledao preda se. 

Gdje se o životu radi, žena imade više odvažnosti i uz- 
trajnosti nego mužkarac, osobito ako se je čemu tvrdo nadao, 
i ako nije vikć_ maljušnim svakdanjim brigam života. 

Tješećim posmjehom podje Julija k ljubovniku. 

»Šta?« reče. »A tebe je prvi taj pokus sasvim pobio? 
Zar ti mora djelo upravo u Firenci izaći na sviet? Zar neima 
po Italiji dosta drugih gradova? Što ti nije pošlo za rukom 
danas, to može za njekoje vrieme! Pošlji djelo svoje u Milan, 
u Genovu ili Napulj. Ta valjda će se gdjegodj pametna ka- 
kva glava naći, da ga izdade!« 

»Ah slutim ti, dušo, da će ga posvuda snaći takova zla 
sreća,« odvrati Riego snužden. 

»Al nevalja tako slutiti,« prihvati živo Julija, «jer tako 
ništiš vjeru u samoga sebe. Samo onog zapasti će sreća, 
koji je odvažan, pa neklone duhom, ako mu sreća i neprija 
odmah !« 

»Da,« odvrati Riego tužno, »al da je tko i voljan primit 
moje djelo, neće | se pogadjanjem potratit njekoliko mjeseci, 
A naši novci nesižu neg do njekoliko nedelja!« 

»Pa i za to vrieme možeš štogodj raditi!« reče smiešeći 
se Julija. »Piši medjutim brošure, kako ti ljudi rekoše.« 

»Brošure se mogu sada pisati samo o financijalnih i po- 
litičkih pitanjih, a tomu nisam dosta vješt!« 

Julija se zamisli. 

>E, piši za glumište!« prihvati živo. 

»To i hoću!« odgovori joj skočiv na noge, »da za glu- 
mište. Tu će biti brza uspjeha, pa napišem li igrokaz po 
sadanjem duhu, neće mi ga odbiti, kao što onaj roman !« 

Ljubovnici se ogrliše i sretno se svrši taj nesretni dan. 

Drugog jutra podje Španjolac opet u Firencu, da ponudi 
djelo knjižarom. Al kako poš6, tako opet kući došo. Djela 
mu nehtjede nitko primiti. Kod kuće ga zapečati, pa ga posla 
u Milan. Zatim sjede odmah snovati i dramu. 

Šta bi bio stvorio pravi pjesnik u takovoj milenoj zabiti, 
kraj tako divne žene, koja mu je rajskim od razbla- 
gala dušu, — šta bi bio stvorio ? 

Al Šah dica nije bila odojila vila. Bio je čovjek vješt 
svietu i svjetskoj ćudi, naučio je bio svašta putujući po svietu. 

Stoga mu se i čudjahn Mletčani. Al kako rekosmo, Riego 
nebijaše pjesnikom. 

Al Julija nije toga opazila. Duša njena umjetnička, opo- 
jena najživljom ljubavi dosudjivala je ljubovniku sva svoj- 
stva pjesnika. 

A Riego? 

Znao je on, da nije pjesnik, al nije htio pokazati toga. 

Za njekoliko nedelja svrši dramu, koja probudi u Julije 
radost, a u Riega bar njekakvu nadu. 

A i bila je to jedina nada. Iz Milana nebje odgovora, a 
od svih novaca ostade im samo — cekin. 

»Za kratko će nam sreća bolja biti,« reče Riego veselo 
s rukopisom drame polazeć u Firencu. »Sinoć sam saznao, 
da je reditelj ovdješnjeg glumišta čovjek pametan. On je do- 
duše glasbenik, koji više troši na operu i balet, al znade 
cijeniti i drame. Ako mi poso iole valja, primit će ga.« 

»Kako se zove taj čovjek ?« 

»Carlatti. < 

»Čini mi se, da sam već čula to ime.« 

»Možebiti. U glumištu spominju ga ljudi često.« 

»Ne, ne! Čini mi se u Mletcih —« 

»I to je moguće. Vrstan, kakov je, znadu ga po svo 
Italiji. Al sad idem, da kušam sreću. 5 bogom dušo!« 

Riego ode, a Julijin ga je blagoslov pratio. 

Doskora se vrati Riego sasvim očajan. Carlatti ga bješe . 
odbio. 

»Odbio!« progovori sdvajajući Julija. »Oh nije ju ni 
čito!« | 

»Priličan bi to predmet bio za operu, reče mi Carlatti,« 
nastavi prisiljeno Riego. »Sastavite libreto, pa ga pošljite 
Verdiju u Pariz. Taj će možebit operu sastaviti. To mi reče, 
tako me odpravi. Ja sam mu razlagao svoju biedu, a on —« 

»A on?« opetova Julija bojazljivo. 

»Vi ste mlad, liep, obražen čovjek,« reče mi, »glas Vam 
je ugodan, vladate se okretno. Sve to Vam može budućnost 
osigurati i pribaviti priličan imetak. Idite ka glumištu. Vi ste 
plemić, grof — kako velite, al to nek Vas neprieči; eno Vam 
više velikih gospodja, što se dramatičkoj umjetnosti posvetiše. 
Pikolominijeva je kneževskog roda, Ristorica je markeza. Zato 
budite i Vi glumcem!« | 

»Glumcem!« šaptnu probliedjela Julija. »To ti je dakle 
reko ?« 

»DAa, to.« Odvrati joj poluglasno Riego. Zatim baci dramu 
na stolicu, grčevito stisnu ustnice i podje k prozoru. 

Tu pritisnu bliedo čelo na staklo. Vidilo se, da se nje- 
kako osviestiti želi. | 

Govoreći ženi, upiljio je svoje oči u zemlju, ma ni časka 
nije smio pogledati Julije. 

Julija se osovi, i njema gledaše preda se. 

Grudi joj se silno nadimale: — razna se čuvstva borahu 
u njezinoj duši. 

»Glumištu!« šaptnula višeputa sanjarskim glasom. >Da, 
da, Pikolominijeva — Ristorica —« 

Na Riega navali strašna muka, i silom se odvrati od 
ljubovnice. 

I opet progovori, al i opet poniknutim očima. 

»Kao pisac,« nastavi jedva, »neimam nikakve nade. A 
savjet Carlattijev pusto ti je podrugivanje: — ja neimam ni 
dara ni glasa za glumište.« 

»A ipak!« prihvati Julija živo i odlučno, ko da joj je 
iznenada sunce razvedrilo dušu, »ipak nam pokaza put, ko- 
Jim poći valja.« 

Riego iz potaje motrio ljubovcu. 

Njegovi se živei tresli. 

»Šta to reče?« zapita ju. 

»Čujder!« prihvati ona živo prenuv se u divno veličje, 
»ako tebi nije narav podielila dara i giasa za glumište, zar 

ih neima u mene? Zar me nisu učili najslavniji vještaci mle- 
tački pjevanju? Zar nisam pjevala u plemićkih zabavah, da su 
mi se svi čudili? Ima tomu više godina, da je umjetnost, 
glasba jedino moje žudjenje. A po svem tom treba mi se 
malo bojati ma samo ponješto blaga obćinstva. Pa šta da 
oklievam posvetiti se umjetnosti ?« 

» Ti — da —?« poče Riego. »Ti da podješ onim putem« — 

»Kojim — kako Carlatti veli — već mnoge otmene go- 
spodje podjoše, kojim se sav sviet čudi, koje si stekoše i slave 
i zlata. Svuda im se sviet čudi, svuda ih časti i to ponajviše 
plemstvo, časti ih više, neg kad su živile same u plemićkom 
družtvu. A nije 1 sviet pripozno odavna, da tekar duh, umjet- 
nost oplemenjuje čovjeka? Ta i ti mi to reče, Riego, kadno 
odluči 'latiti se pera. Zar da gine bez koristi onaj dar od 
Boga i to s puste oholosti, u ovaj par, gdje me štititi može 
pred biedom i nevoljom? Ne, neponjam — zašto nam je tek 
Carlatti kažiputem k sreći biti moro, k onoj sreći, koja je 
toli bliza bila! Pa nemogu 1 svršiti odmah svoje odluke? Ta 
naučila sam sve partije najpoglavitijih opera! Ti si mi ih 
sam donosio  Riego i ni nesluteći učinio si, da odmah izaći 
mogu pred javnost. Nije 1 to prst providnosti ?« 

»Nesluteći!« prošaptnu Riego oboriv oči. 

»Evo!« nastavi Julija uzhićena, »sve me k umjetnosti 
zove, to mi je zvanje, to moja mis6, to će mi sreća, buduć- 
nost biti! Vodi me Carlattiju!« 

Riego se iznenada prenu. : 

»Julijo!« progovori muklim glasom, »odluka ti je liepa, 
plemenita; ti ćeš biti sretna, slavna. Al ako ti to podje za 
rukom, oh onda ćeš sve — sve imati sebi zahvaliti, — a ja, 
tvoj ljubovnik, biti ću hranjen od tebe, ja te nisam ni obra- 
mti mogo od biede, mene će biti stid pred tobom !« 

»O negovori mi tako,« reče mlada gospodja grleći svoga 
vojna. »Pita li prava ljubav tko daje, tko li prima ?« 

»Al da se jednom pokaješ s ove odluke — ma s ka- 
kvoga razloga ?« 
»Nikad! Zar bi se kajati mogla, da sam pošla s tobom ?« 
Riego se trznu. 
»A sad, miljane moj, vodi me Carlattiju.« 


IV. 
Odkrivena spletka. 


Izpuni se želja Julijina. Riego ju predstavi Carlattiju, te 
je pred njim pokazala svoju pjevačku vještinu. 

Uspjeh ovog pokusa bijaše sjajan. 

Impresario i reditelj čuvši tek prve zvukove Julijina 
grla planuše radostno, te ju pohvališe živahnim klicanjem. 

Mlada pjevačica predloži sve opere, kojim se je naučila 
bila, a Carlatti se stoga uzradova. 

Odmah po prvom pokusu ponudi joj reditelj engagement 
i to tako sjajan, da su uvjeti zatekli i samu Juliju. 

Utanačeno bi, da se imade ugovor po prvoj predstavi 
podpisati. 

Tako nestade ljubovnikom nevolje. 

Nadat se je bilo, da će se Julija proslaviti medju prvimi 
pjevačicami Italije, a stalno se je tvrditi moglo, da će steći 
za njekoliko godina silan imetak. 

. Julija bijaše sretna i presretna. 

Željnim je srdeem izgledala onaj čas, kad se imala po- 
javiti pred svietom. Nebijaše ju strah javnosti, jer joj je srdce 
kazivalo, da je umjetnost njezino zvanje. 

Al ćutila je i to, da će ju grijati živa, bezbrižna ljubav 
ko sunce nebesko, da je minula bieda i nevolja, koja ubija 
život, maštu i sve vrline duha, koja trga srdce od srdca. 

Riego se ponosio svojom ljubovcom pred svietom, al 
njegova radost nebijaše čista. Vidjelo se, da mu tajni jad 

srdce peče. I sad, sred tolike radosti, nije smio pogledati 
svoje ljubovce. 

Al Julija nije opazila toga: — ta šta da je i slutiti mogla 
kraj tolika veselja? 

Carlattiju nereče pravog imena svoga. 

> Ovaj nije ništa primietio, već ju primio kao da ju vidi 
prviput u životu. 

Nije l se više sjetio Mletaka i one večerne zabave? 

Ta čitav sat se je ondje zabavljao s groficom, i odlazeć 
šaptnuo: »Milijun bih steći mogo!« 

A to sve da je zaboravio ? 

Tko je to i pogoditi mogo, nepoviriv u dušu lukavog 
Talijana. 

Nu ni trenom nije odao gledajući i slušajući Juliju, da 
se je već njegdje sreo s njom. Samo kad je sa Riegom od- 
lazila, požmirnu Carlatti smiešeći se na ovoga, da se je Julija 
njekako prenula. 

A ona? Nije 1 ona prepoznala Carlattija? 

Nije. 

Sviet ju je bio onog večera okupio toliko, da je im- 
pressario brzo izčeznuo iz njezine pameti. 

Vrativ se u svoj skromni stan, oda se Julija sasvime 
punoj radosti. 

Za osam dana — tako je bilo urečeno — imala je pje- 
vati »Normu.« | 

Za sat posla joj Carlatti predujam od sto cekina. 

Ove je novce popratilo fino, uljudno pisamce, gdje je re- 
ditelj natuknuo, da ponješto znade za nevolju ljubovnika. 

Julija se uzradova živo. 

Riego pohiti, te izkupi glasovir, jer ga je Julija sada 
silno trebala. 

Za sat — i donieše glasovir. 

Plačući grljaše grofica svoga ljubovnika. 


Šenoa. Pripoviesti I. 

»ŽZa osam dana podpisat ću ugovor,« kliknu Julija, »a 
dan zatim drugi, po mene sretniji ugovor. A ti toga nepo- 
godi? O dragane, zar nepamtiš, da je već davno minulo 
vrieme žaobe? Al kako da se i sjećaš toga kraj tolike biede 
i nevolje? Al sad, sad je sve dobro, sad ti mogu biti vjerna, 

zakonita žena. Ako mi Bog podieli uspjeha i slave, blago- 
 oslovit će sluga božji naš savez. Al Riego, to mi obećaj, da 
nećemo iz ovog ljubkog zakloništa, ma kako nam sreća pri- 
jala. Neću ja mariti za poklone svega svieta — aiti jeli 
ti ćeš se okaniti izpraznoga svieta? Je | da hoćeš ?« 

»Hoću, dušo'!« prihvati Riego strastveno. 

Brzo oživi skromna kućica Julijina, jer je bilo posla 
svake ruke. | 

Ta za osam dana imala je pjevati »Normu.« Šilice pri- 
gotavljale odielo. 

Riego izkupi Julijine dragulje i svoje oružje. 

Bio je čas veseo, čas tužan. 

Julija vasdan se smijala i pjevala. 

Doskora počeše kazalištni pokusi. 

Riego je svaki dan pratio Juliju u glumište, a odanle kući. 

Prvi pokus podje sjajno za rukom. 

Nova prima donna uzhiti sve glumištno osoblje, to jest 
mužko, dočim su ju žene, premda pljeskajući, gledale zavid- 
nim okom. 
| Medju ovimi bijaše i signora Trapola, od više godina 

ljubovca Carlattijeva. 

Bijaše sve do posljednjega vremena prvom pjevačicom, i 
pored svega što bijaše pristara, nije dala, da joj druga: umjet- 
nica vrha dodje. | 

Obćinstvo nije marilo za nju, a u glumištu pljeskahu 
joj samo podmićenici. 

Carlatti bijaše čovjek novčar dušom i tielom. 

Stoga nije bio ni najmanje voljan uveloj ljepotici žr- 
tvovati svoj podhvat. 

Odrješito izjavi svojoj signori, da se glumišta mahnuti 
mora prvom prilikom, al da joj neće faliti dosadanja plaća i 
njegovo srdce. 

Trapola revno je polazila pokuse Julijine. 

Za kratko uvidi, da se neće smjeti na pozorištu takmiti 
s vještinom Julijinom. 

Nu kraj toga morijaše ju druga briga. 

Bcjala se, da nije samo grlo već i ljepota Julijina za- 
niela Carlattija. 

Jošt se nije bila Julija pojavila pred svietom, a već je 
imala sa svih strana i udvorica i zavidnica, a prije svega 
ljutu protivnicu, pred kojom je predalo sve osoblje firentin- 
ske opere. | 

Strjelimice se razlicže glas po gradu, da će nova umjet- 
nica, prava slavulj-ptica, pjevati »Normu.« Carlatti razturi ovu 
viest po svih novinah. Obćinstvo bijaše što najvećma ljubopitno. 

Konačno prispije urečeni dan! 

Glavni se pokus svrši, Julija je pjevala prekrasno. Svi 
članovi orkestra pljeskahu joj živo. 

Carlatti ju poljubi pri odlazku u ruku i reče, da su već 
sva mjesta razprodana. Riego ju odprati kući. 

Julija bijaše razigrana. al pouzdana. 

Za njekoliko sati imala se odlučit njezina sreća. 

Julija je sve ovo vrieme pripravljala svoje odielo pjeva- 
jući sad ovo sad ono mjesto:iz »Norme.« Čas je pohitila: u 
kuću, čas opet u vrt, nu bila je nemirna, ko u obće žena 
pred važnom kakovom sgodom. 

Riego podje vrtljaru, da naruči svojoj ljubovci umjetno 
sastavljenu kitu. cvieća. 

Tek je bio njekoliko časova od kuće, stigne: iznenada 
Juliji pismo. 

Nadpis zateče Juliju. 

»Grofici Juliji de Amalfi« — to bi na listu upisano. 


Al dodje iz Firence, jer nije na njem bilo biljege poštovne. 
# 

» Neznam ove ruke! Tko je u Firenci za moje ime saznao!« 

Julija brzo skine pečat, te stane čitat. 

Sad porumeni, sad probliedi. 

Čim je dalje čitala, tim je više bljednula. 

S boli joj se krasno lice izobrazi, cielo joj tielo drktaše, 
i ljuto vrisnuvši padne na stolicu. 

Nalikovala je više mrtvoj neg zm glavi. 

A šta je čitala ? 

Strašnu viest. 

U pismu stajalo ovo: 

»Gospodjo grofice! Voljni ste posvetiti se glumištu i pod- 
pisati ugovor s impressarijom Carlattijem.« 

»Vam nije ni na kraj pameti, da je Carlatti sklopio prije 
više vremena s čovjekom, koji se Juan de Riego nazivlje, 
s kojim iz Mletaka pobjegoste, — drugi ugovor, iz kojega 
razabrati možete, da ste žrtvom gadne, opake spletke. Ako 
Vas je volja uvjerit se o tom, otvorite kutiju il sanduk Rie- 
gov, ondje ćete za cielo naći ugovor. To pismo mora sva- 
kako kod njega biti, jer se je Carlatti obvezao utanačenu 
svotu izplatiti tekar poslije vašega engagementa. Onaj čovjek, 
kojega toli strastno ljubite, rad koga ste sve, i bogatstvo i 
plemstvo, ostavili, niti je kakov Španjolac, niti je, kako kaže, 
rodom iz španjolskih naselbina. On Vam je siromah plemić 
iz Napulja, prefrigani pustolov. Carlatti sklopi s njim dja- 
volski ugovor, da Vas u Mletcih zasliepi, omami, iz obitelji 
i družtva izvabi, da se nikad više povratiti nemožete, da spad- 
nete u biedu, da Vas ona primora posvetiti se glumištu, da 
budete plienom Carlattijevim. Sve što Vam se činilo kao po- 
vorka nesretnih slučajnih sgoda, sve to Vam je podla slje- 
parija, kojom Vas je Riego, sluga Carlattijev, zavaravao po 
propisu svoga gospodara. Stan Vaš najmio je Carlatti za tu 
svrhu, prije neg u Firencu stigoste; sva pisarija tobožnjeg 
Španjolca pusto je sljepilo i zamama, da Vas predobije za 

svoje osnove, da Vas silom stvori umjetnicom. Carlatti je dao 
da spadnete u krajnu biedu, da bude tim sigurniji.« 

»Ja sam Vam sve to odkrila, jer mi Vas je žao, jerbo 
ćutim, da je mjera podlosti puna, i da bi to grieh bio, da 
ona kukavica, koju do sad ljubljaste, s Vami uživa plod Vaše 
vrline i umjetnosti!« 

»Nemislite da je to opaka kleveta, jer klevetnici zakla- 
njaju obično svoje ime.« 

»Ja sam ljubovca Carlattijeva, kojoj je on jednom razi- 
gran ovu osnovu priobćio. Odkrila sam Vam, grofice, što zna- 
dem i to upravo u onaj par, kad se kanite svezati na vieke 
s varalicom. 

»Znadem, da će Vas ove viesti ljuto iznenaditi, al bar 
me veseli, da sam veliko zlo od Vas odvratila. 


Tereza Trapola.«- 


Malo po malo osvješćivala se je Julija. 

Skrajnje ju očajanje osvajalo, iz caklećih joj se očiju 
neskoči ni suzica. 

Bijaše ona žena ponosita, kojoj će pući srdce, al neće 
proplakati oko. 

Velika bijaše bo! njezina, veća ljutost. 

. Ako je istina bila, šta je u pismu stajalo, ako to nemisli 
klevetnica kakova, onda je Julija svu sreću svoju žrtvovala 
propalici, onda joj neima lieka — neg smrt. 

Neučini Julija, kako joj Trapola pisa, nije ni dirnula u 
sanduk Riegov. 

Zar nije mogao biti nevin? 

Al ne, toga nije više vjerovala. 

Sad joj puče medj očima, sad si je tumačila čudno nje- 
govo vladanje: — sve, sve to je svjedočilo, da je kriv. Ta 
toliko mu nebijaše okorjelo srdce, da ga sviest nebi pekla, 
da nebi žalio Julije, nje, koju je zavaravao toli grješno. 

Žalio! A ne ljubio? 

Možebit ga sviest i srdce nukalo k ljubavi, možebit je u 
posljednje vrieme pretrpio muke, tako ljute, ko što ih sada 
trpi Julija. 

Pa da ju i ljubi sada, nije | panike varalica ? 

Takove se budjahu misli u Julijinoj duši. 

Sad se otvore vrata. Riego se povrati. 

Smiješeći se stupi u sobu. U ruk4_mu bijaše kita pre- 
krasna cvieća. 

On — pa se smieši? Ljuti mraz prosviri srdce Julijino. 

Grofica se dignu, blieda, ponosita, veličanstvena. 

Umah nestade smieha s Riegovih ustana, cvieće mu pade 
na zemlju i niem stajaše pred Julijom. 

»Šta ti je?« zapita jedva Juliju. 

»Čitaj!« odvrati mu ova prezirno, pružajući mu pismo. 

Riego ga uzme, razvinu i pročita tek njekoliko redaka. 

Sdvajajuć pade pred mladu gospodju. 

»Ti znadeš sve — sve.« kliknu prodirućim glasom Riego, 
»al neznaš onih paklenih muka, što mi ciepaju srdce. Ju- 
lijo! Da, ja sam najpodliji stvor na svietu, ja sam zločinac; 
mišljah da ću kao okorjeli sebičnjak mirno izpuniti djavol- 
sku namjeru Carlattijevu. Al Bog je strašno naplatio moju 
opačinu, jer se u meni probudi ljubav, oh svesilna, neodo- 
ljiva ljubav, Julijo! Vjeruj mi to, spasenja mi moga! Odkad 
zajedno u Firenci živimo, odkad spoznah, koliko me ljubiš, 
kako si voljna sve meni žrtvovati, od onog doba osvoji moje 
srdce silna strast za tebe, al osvoji i sviest moju uvjerenje, 
da sam najpodliji čovjek, što ga grije sunce božje! Znam, 
ti ćeš me prezirati, znam da se od tebe neimam nadati opro- 
štenju, jer u mene vjere neima!« 

Julija ustupi njekoliko koraka od Riega, koji se je ustnom 
taknuti htio njezine haljine. 

Bijaše mirna, niema ko mramor-kamen, ko duša, štono 
se odreče ovoga sviela. 

»Pravo rekoste, gospodine!« odvrati mu, »al Vam pra- 
štam rad one ljubavi, koja je njekad bila prema Vam toli 
silna —« | 

»Julijo — Julijo! —« kliknu Riego skočiv na noge. 

- »Oprostih Vam,« nastavi Julija hladno, »al od sada ćemo 
ići raznim putem! Budite sretni, ako možete! Al sad me — 
ostavite!« 

Osbiljno pokaza mu Julija vrata. 

»A to, to da ti je zadnja rieč?« progovori jadnik. »Ju- 
lijo, bez tebe mi neima života! Neodbijaj me! Ja neću ni 
oka više pomoliti k tebi, ja ti neću ni riečce spomenuti o 
ljubavi, bit ću ti sluga, rob, samo da kraj tebe budem, da ti 
dokažem, da moje rieči nisu puste laži! O Julijo, smiluj mi se!« 

Julija nemaknu ni zenom. 

»Oprostiti mogu nevriedniku, drugovati s njim nikada. 
S bogom !« 

»0 sveti Bože!« vrisnu Riego očajavajuć. »S bogom, s bo- 
gom! Al Julijo, čuj me! Dokazat ću, da se sam prezirem više, 
nego ti mene, da te toliko ljubim, koliko si me ti ljubila. — 
S bogom!« 

Težko se izvuče iz sobe. 

Julija si pokri rukama suzne oči. 

Tako stajaše časak niema. 

Al u jedanput se trgnu i zavrisnu ljuto. 

U drugoj sobi puče pištolj. 

Drkćući poleti Julija u drugu sobu. 

Riego ležaše mrtav na zemlji. 

Zrno mu prosvirilo srdce. 

Bolno kliknuvši pade Julija na Riega. 

Sad joj .vrvljahu silne suze na oči, a iz prsiju joj jek- 
nuše sdvojne rieči pune boli, pune jada. Cjelivala jadna mr- 
tvog si ljubovnika u bliedo čelo, u hladne ustne. 

Al to sve trajalo je samo časak. 

Prije neg koji sluga udje, uhvati iznenada šešir i zagr- 
talo, pa odleti iz kuće. — | 

— — Dva sata već vrvjela je svjetina oko glumištne 
sgrade. 

Sjajna kočija za kočijom doleti po širokom pločniku. 

Dvorana se napuni najsjajnijeg, najotmenijeg družtva. 

Glava do glave stajaše, da nije mogla pasti ni jabuka, 

Mukli se žamor razlieže svjetinom. 

Sad kucnu sat, da predstava počne. 

Orkestar se sastao. Al uverture jošt nebi. 

Sviet se sve više bunio; stade vikat, ružit, lupat. 

Tu se iznenada digne zastor. 

Svjetina umuknu. 

A gle? Druidska se šuma pokaže gledaocem, al nebijaše 
ni Norme ni svećenica. 

Sav sviet se nadie u čudu. 

A sad — izadje odebeo čovjek u crnom odielu. 

»Impressario!« šaptali ljudi. 

Carlatti pristupi dokraj pozorišta. 

Lik mu bijaše strašno izobražen. 

Sad stade govoriti. 

»Strašna sgoda,« progovori, »zaprieči današnju predstavu. 
Kasiri će obćinstvu vratiti novce. U ovaj čas mi dodje glas, 
. da se je mlada gospodja, što je imala pjevati »Normu,« utopila 
sama. Mrtvu ju izvukoše iz Arna.« 

\ > ospodja Breberićka rado je pozivala goste. Nije radi 
| sebe; sačuvaj Bog. Nebijaše ona gospa, štono vele, 
po modi. Nije na ruglo sebi a svielu na smieh ša- 

Ce,  rala lica, nije si načičkala glave krpicami i vrpcami, 
kao što gospe skrojene po varoškom običaju. Muž joj nije 
kratio obične ženske zalihe, kadno se preseliše u grad, a, 
gospa Breberićka tvrdo je odbijala sve te ženske novotarije, 
koje su varoškim gospodjam potrebne kao svakdanji kruh. 
»Daj; dušo!« znao bi joj stari Breberić reći, »idi u ovaj ili 
onaj dućan, ondje ima na prodaju ovakova il onakova ha- 
ljina; t! si gospodja; ti si vicešpanica; idi, kupi si ju.« Al bi 
mu gospa vicešpanica u tren odvratila: »Ak sam vicešpanica 
nisam banica, ak sam gospodja nisu mi lakti propali; i zla je 
žena, kojoj su samo šare suknje ciela ciena. Nisam ja tuli- 
pan, koji je s vana gizdavo našaran i nacifran, a duša mu 
nediše liepo; ja sam ti ladanjska trava. Nek si zagrebačke 
gospe svojimi dugimi repovi pomeću prah po ulici, ja se pa- 
šem kako znam. A židov nek drži svoje krpe, mi svoje groše!« 

A i bila je gospa Breberićka ladanjska travica; nikla u: 
naravi, porasla u naravi na diku sebi, na sreću svojim. Svimi 
vrlinami, što ih gospod Bog stvori, odisala je njezina duša, 
svimi vrlinami znala je ta priprosta šljivarska kći očarati 
kolo, u kojem je živila. Dobra kao krušac, zdrava ko jabuka, 
radina ko mravac, vesela ko vedri danak bila je staromu 

drvenomu dvorcu Breberićkomu ko njeki genij, koji nevid- 
ljivom rukom sve slaže i sklada po zakonu ljubavi. I mužu 
i djeci i družini bijaše gospa Breberićka otvorena knjiga pri- 
proste mudrosti, nehinjenoga čuvstva, u kojoj vasdan čitati 
možeš, pa je se nikad načitati nećeš. Gdje sada pričajuć sto- 
jimo, mogla je gospa Breberićka brojiti petdeset godina. Ona 
bi to i svakomu i nepitana kazala; nije se ona sramila, kao 
što druge, krstnoga lista. Jer su dobro proživljena ljeta ko 
dobro vince, komu vrieme neće pokvariti ni žice ni evieta: 
a zlo proživljena ljeta su ti burna pjenušica, koja časkom 
šumi i vrije a za čas cikne i pokisi. Nu ako je ono petdeset 
godina zapisalo našoj gospi po koju znamenku u čelo, ako 
je iz gustih joj pleta provirivao po koji sivkasti vlas, duša joj 
osta vedra i mlada kao nepomična zviezda nebeska; i tko 
je poznavao djevicu jedinicu njezina otca, taj je jamačno za 
kašnjih godina umah prepoznao gospodju Breberićku. A go- 
spodjom Breberićkom postade ovako: 

Ljeta gospodnjega tisuće osam sto i trideset i neznam 
već kojega bukne velika pravda medju njekimi plemići se- 
ljaci pod Kalnikom i to radi vinograda, što je bio prešao za- 
logom i zagodom na njihovu zadrugu. Bilo je pravde i kavge, 
bilo i krvavih glava, pa kad su gospoda zaplitači t. j. od- 
vjetnici cielu kašu po vražji pomiešali bili. zaboli plemenite 
kume glava, i složno rekoše: »Bolje svakomu svoja kapljica, 
nego cieloj vojski jedna vedrica. Pa dieli, ter dieli.« 

= Slavna županija križevačka izasla dakako komisiju na 
lice mjesta, i slavna komisija podielila je »ante prandium 
sumium« po redu i zakonu vinograd do zadnje lozice. 

Žega velika, gospodska grla suha, gospodski želudac pra- 
zan a kraj ceste medju jablani Brezovac, starinski drveni 
dvorac gospodina Belića, prije velikoga sudca kotara sisačkoga. 

Kako su se jablani gostoljubivo klanjali gospodi, kako 
je gospodin Belić ne samo bio vještak dieljenju lozice već i 
Vinku Loziću, zamaknuli su kenji slavne komisije nehotice sa 

ceste put 'Brezovca i za kratko se žega razhladila, gospodska 
grla nakvasila, gospodski želudci namirili a sve od kalničke 
ču.urice i hrvatskoga kanarinca — vulgo purice, za kratko 
— velim, — premda nije slavna komisija nijedanput okom 
svrnula na brzo kazalo starinske ure kraj vrata, koja je po 
kojega slavnoga gospodina mija dugim svojim nihalom 
u čudne sanke. 

Tom prilikom pio je gospodin Breberić, za ono vrieme 
podbilježnik slavne županije križevačke, pod krovom Beliće- 
vim prvi put dobrodošlicu u prilici staklene čizmice. Nu ako 
je drugu gospodu ugrijalo vince, pjesmica, i živahna rieč, to 
je mladoga podbilježnika opojilo nješta posve drugoga t. j. 
Jela, jedinica Belićeva, djevojče od dvadeset godina, tamne, 
gladko počešljane kose, rumena lica, crnih očiju, u modroj 
haljici od prerkala. 

Gospodina, Breberića vidjevao je kašnje sviet vrlo često 
u Brezovcu — a! nikad na komisiji. Napokon ga nisu više 
vidjeli u Brezovcu, al nisu ni Jelice. Pa kako se to sbilo, 
pitajte staroga župnika križevačkoga. 

Vrieme lazi kao voda tekućica nad mlinskim kolom, ide 
vrieme pa ncsi u svojoj torbi svakomu porodu čovječjemu 
po koju pogaču ili gorku ili sladku, »kako je komu sudjeno,« 
veli naš sviet. Breberićevoj kući, da pravo kažem, nije se 
ugibala ta prevrtljiva gospa sreća. Gospodin Breberić bude 
iz maloga bilježnika veliki, iz velikoga bilježnika požupan za- 
grebački. Njegova se kuća nije imala tužiti na zle godine, 
ni njegova kesa na praznike. Samo nječim nije gospa sreća 
brzala, samo jedan darak su muž i žena težko izgledali a 
dugo neugledali, t. j. krv od krvi svoje, porod od srdca svoga. 
Stoga bi Breberić po koji put ljutito zafrknuo lievi brk, stoga 
bi po koji put gospi Breberićkoj iz desnoga oka kanula tajna 
suzica. Najzad dignu se gospodja Breberićka pješice na put 
k našoj majki božjoj bistričkoj; tu se zagovori zagovorom 

svetim, da joj božja pomoć a bogorodičina pripomoć blago- 
slovi dosele pusto krilo. i 

»Bog neplaća svake subote,« vele nači ljudi, pa što daje 
kašnje, to daje obilnije. Na skoro oćuti gospa podžupanica 
veliku radost u srdcu, a nješta drugoga pod srdcem ; i ne- 
prodje od svetoga zavjeta ni godinu dana, a zavjetovnica po- 
rodi na sviet preliepe blizanke, dvie djevojčice ko dvie pi- 
sanice. 

Ele da vidiš onda vesela oka i mahnita skoka od go- 
spodina podžupana. Skako je ćako kao komarac po ljetnome 
sumraku, sad gladeć ovo, sad milujuć ono blizanče. Ele sretne 
majke — nu brbljavi bi jezik zanio čovjeka na kraj svieta! 

Blizanke Tina i Mina rasle kao šljive dvojkice, liepe, 
mile, priproste, sve dobro videći a zla nesluteći. — — — 

Kad naše stoljeće zamaklo u drugu polovicu, ofuri ljuti 
mraz sve mileno cvieće, niklo u perivoju narodnjega uzhita. 
Hrvatska zemlja, taj desni skut od liepe haljine božie, po- 
stade crnim mrtvačkim pokrivalom, pod kojim je slavni ju- 
nački narod snivao težke sanke. Tudj jezik, tudj red, tudji 
ljudi, — da slovo božje tudjim slovom, utrnuše svjetlo ime 
naše kraljevine, — a suza u oku, gnjev u srdcu bijahu jedina 
utjeha, koje nemogaše zabraniti sila absolutizrna. 

Breberića. je taj novi red bol:o, vrlo bolio, i jedan od 
prvih zahvali se na svojoj službi, kad su stali našu domo- 
vinu prekrajati po bachovsku. Ciele je dane znao g. Breberić 
siediti zamišljen, pušeći iz omašne, srebrom okovane lule du- 
han, što ga je na svom imanju vrlo dobro gojio, pušeći svoj 
duhan i čitkajuć Mikocijeva' »Otia Croatiae« ili po koje novine. 

Novine su mu skoro dosadile. Ta bile su pune puncate 
novih »spasonosnih naredaba« absolutnoga njemačkoga mi- 
nistarstva; a ostale novosti bijahu: po cenzuri prikrojene i 
ostrižene, da nisi znao što je. | 

. Gospodin Breberić nije ostavio Zagreba, premda mu je 
Brezovac, dvorac pokojnoga tasta, miliji bio, nego na nje- 

mačku pobieljeni glavni grad Hrvatske »na grčkoj gorici;« 
ni žena mu nije baš osobito marila za Zagreb, al ih ponuka 
briga za obrazovanje milih dvojaka, da ostanu i nadalje u 
Zagrebu. 

Jednoga dana — malo prije objeda — dodje gospodin 
Breberić biesan kući, baci štap i šešir: ljutit na postelju ne- 
pozdraviv ni žene ni djece; izvadi zlatne očale, iza kojih je 
znao prebirati novine, zaključa ih u stari vrmar pa na to: 
»Na, tu počivajte, Resretne staklene oči; vi koje mi poka- 
zaste taj nesretni patent.« Zatim se okrene k svojoj srebrom 
okovanoj luli, što je visila nad pisaćim stolom, te joj stane 
turobnim glasom govoriti: »Oj stara ti prijateljice moja! Šta 
ćemo sada? Dakle tako daleko su nas dotjerali! Al se neboj! 
Neće tebe tudja trava crniti! Radje ćemo dormiaće orahovo i 
višnjevo lišće pušiti! Zar ne?« 

Žena se je krstila, al od svega ništa nerazumila; djevoj- 
čice su ćaku čudno gledale. 

Gospodin Breberić sjede nirkim liceri za stol, nu neo- 
kusi ni mrvice ni kapljice, nepregovori ni riečce. | 

»Gjuro, šta ti je?« prihvati gospa bojazljivo motreći muža. 
»Ta ti rado jedeš jabučnjaču; zato sam ju načinila; jedi 
dragi, jedi —« 

»Molim te, pusti me na miru, ženo!« I ništa više neod- 
vrati gospodin Breberić. 

Niem šetao se po objedu po sobi amo tamo, miem je 
lulom kadio i nakadjivao sobu, kao da će lula dušu pustiti. 

Žena je kraj prozora šivala, kadkad izpod“ oka motreći 
muža ši, a dječica čučila mirfio i plaho do majke bojazljivo 
gledjući ćaku. | 

Konačno stane Breberić pred ženu: 

»Draga ženo! Spravi mi srebrenihu, posteljinu, rtibe- 
ninu, stole, stolce, ormare — sve mi spravi; sutra jutrom 
nek Jurić zapregne kočiju; sutra ilemo u Brezovac na vieke, 
— čuješ li, na vieke?« 

»Ali zašto ?« zapita gospa. 

»Žašto ? Na, čitaj!« pruži joj gospodin Breberić srdit 
njeki papir. | 

Kobna artija, koju gnjevni gospodin Breberić pruži drh- 
ćućoj si ženi, nebijaše nego patent, kojim se sadjenje duhana 
proglašuje državnim monopolom, »da se gojenje duhana pro- 
miče i diže,« 'kako se po prilici ondje veli. 

Kako je gospodin Breberić bio velik duhandžija, razgo- 
nenula je njegova gospa za kratko, odakle toliko bruke i 
muke, odkuda li toliko neslasti za sladku jabučnjaču. — — — 

Zorom sliedećega dana kotrljaše se omašna starinska 
kočija, sazdana po uzoru arke Noemove, cestom državnom 
kraj Maksimira, sve škripljuć i uzdišuć pod bremenom ne- 
brojenih sanduka, kovčega, torba i kutija, noseći k tomu kao 
privagu trbušastoga gospodina Breberića, nemršavu njegovu 
gospu, vragolaste blizanke Tinu i Minu i vinom nakrcanoga 
kučijaša Jurića. 

Dakle u Brezovac — na vijeke! 


lI. 


Ko mladin vienac razvija se zelengora, što tamnija što 
svjetlija, kako se zagibljuć više ili manje otimlje cjelovom 
žarkoga sunca. | 

Pod gorom hrastsvom stoji niz brežuljaka kao prvi ste- 
peni put stola božjega. Na brežuljcih drhću perca vinove 
lozice kao leptirova krila, a izpod loze provirkuju velike ja- 
gode »crnine« kao ljubopitne oči djevojačke. Iz valova zelene 
loze skočila biela gospodska kliet sa drvenim, fino izrezanim 
“triemom — kao svjetiljnjak mamurnim glavam, koje utonuše 
u moru Vinka Lozića. . 

A dalje protegla se ravnica kao dan — polje do polja, 
livada do livade, zarubljena živicom šipkom, glogom žutikom. 
Tu se lelija pšenicu, tu provirkuje plavetkasti lan; tu strši 

nečešljana konoplja. ondje se ustoboči klipata betva kuruzna, 
a pod njom driema glavata gospa bundeva, sve žuta od za- 
visti, da se nemože takmiti sa vitkastom kuruzom. Usred polja 
diže glavu po koji samotan brest, milen suncobran usoplje- 
nim i uznojenim žetelicam i koscem. 

Usred polja, usred livada zapinje ti oko na imanjcu, ili 
kako ovdje kod nas govore, na povećoj »šljivariji«. Starinski 
drveni dvorac je srdce toga gospodarstva. 

Pravo čudo taj drveni dvorac! — Oko njega biele se 
zidane staje, hambari, gumno, sve od tvrda zida, — a on, 
glavar svega toga, on je drven te drven — kao očupana 
koka medju bielimi guskami i patkami, na kojih sjedjaše jadna 
koka. Pobožna ruka sinovlja krčila je uz napredak vieka dr- 
vene staje pa ih zamienila tvrdimi zidinami; al u skromni 
stanak pradjedova, gdje su od vjekova suze radostnice i ža- 
lostnice tekle, gdje su u »palači« vesele čašice zvonile i mr- 
tvačko opielo se orilo, gdje joj je zibka stajala — u staru 
drvenu kuriju nije ruka dirnula, nju je cielom si brigom po- 
dupirala, svetom revnosti čuvala od propasti: — ni vapna, ni 
opeke nije dvorac vidio, drvo te drvo — a ipak je bio skla- 
dan, složan, čvrst, — ni klina nebi odbio od njega. 

Dvorac Brezovac, sagradjen na jedan kat, gledao je pro- 
čeljem na cestu, s kojom ga spajaše drvored vitih, visokih 
jablana, pod kojimi je išao putni ogranak ceste. Pred dvor- 
cem, stojećim na omalenu vršku, razmakoše se jablani, vjen- 
čajući hladovitim kolom zelenu cjelinu, posutu gdjegod bu- 
senom ruža, suncokreta i drugoga šarenoga cvieća. Nad vra- 
tima dizaše se na dva drvena stupa drveni doksat, ovjenčan 
vinovom lozom, a na doksatu stajaše u šarenih ioncih raz- 
noliko prekomorsko cvieće i bujni oleandri. 

Tako je Brezovac naličio sa svojim strmim krovom starcu 
veseljaku, koji si je natukao šiljastu šubaru na glavu; milo 
ga je bilo gledati, kad se večernja zažara rumenila u njego- 
vih prozorih kao u radostnih očiju. 

Zamaknuv za dvorac eto ti pred očima novoga milja! 

Usred cjeline stari drveni zdenac sa crven-kapom, što ga 

brižno zastirahu visoki platani. | 

Oko cjeline ide staza, bielim pieskom posuta, a nad cie- 
lom stazom sklanjaju se crvene ruže u miloduhi, hladni hod- 
nik. Cvieća ovdje i ondje. 

Na desno za drvenom ogradom vlada pravo gospodar- 
stvo. Tu su zidane staje, gumna, hambari, tu stoji sirnica, 
kokošinjak, svinjac, golubinjak i ljetna kuhinja, ili kako ovdje 
vele »sokačnica«. Pa kako sve tu buji i bruji! Tu se klanja 
gučuć golub golubici, tu ide krava bielka, prezirno gledjuć 
mačka grijućega se o suncu, k pojati; ondje tjera odojak ku- 
štravoga šarkova, a na gnojištu gle upravo se na novo raz- 
širenim krilima i krvavom krestom zaletio goso pietlović 
u svoga žućkastoga takmaca iz Kokinkine. Koka ide korak 
za korakom Kljujući zemlju, nebi li našla dječici svojoj 
crvića ili zrnce. A dalje kraj mlake čuči žaba buljeći oči i 
čudeći se, kako pet koraka od nje bieli bundaš driema, a po 


bundašu crno pile skakuće, a sa bundaševim se dlakavim re- 


pom mačići igraju. 

A družina radi i gradi, pa se vere i pere, vari i pari 
vičuć i tralaličuć. Na lievo od dvorca sve do po:snožja gore, 
na kojem vinogradi stoje, proteže se vrt. 

Tu je vilokosih breza, gustih grabara, nebotičnih topola, 
višanja, trešanja, šljiva, cvieća, staklenica, pčelinjak, a na kraj 
staze, koja diljem cieli vrt prosieca, stoji kinezka kolibica, 
gradjena njegdje početkom ovoga vieka. Takov bijaše Bre- 
zovac, utočište gospodina Breberića. | 

Gospodin podžupan stanovao je tude udobno, pa kad 
već nije htio promieniti dvorcu vanjskoga lica radi štovanja 
starine, bio bi on imao čim barem dušu tomu dvorcu pre- 
krojiti po novoj modi, kako je to bio učinio u svom stanu 
u gradu. Al ni toga nije htio. Premda nije bio estetik ex 
officio, premda nije poznavao teorije o skladu gradjevnoga 

sloga i uredjenja, to mu je njeki naravski nagon prišapćivao 
staru rieč: »kakova duša, takovo tielo«, pa ako je i bio inače 
velik slobodoumnjak i naprednjak, u tom bijaše konzerva- 
tivac; zato i ostavi u svojoj kući starinsko pokućtvo. To su 
bili ogromni ormari od orahova drva, načičkani izrezanim 
cviećem i lišćem, okrugli stolovi na crnih zlatom izšaranih 
nogu; zavijeni divani i stolci, presvučeni damaskom sa veli- 
kim bielim cviećem, a obrubljeni dugimi resicami, na pro-. 
zorih zastori od zelene svile, urešeni malimi žirčići. 

U pokrajnih sobah opazio si po zidovih stare slike: »Bitku 
kod Zente,« »Lov za krokodilom,« »Napoleona na otoku He- 
leni,« »sv. Gjuru na konju« i »Majku Božju bistričku.« 

Ponajznatniji dio brezovačkoga dvora pako bijaše »pa- 
lača«, t. j. velika soba, gdje se gosti dočekuju i časte. Ta 
sjajna soba nije imala parketa, nego običan drven pod; soba 
posve jednostavna, pobieljena, imadjaše plafond od tamno bo- 
jadisanih greda, a na glavnoj, koja je cieli podtavanak nosila, 
bilo je velikimi repatimi pismeni urezano: »Anno D. 1724. re- 
novatum.« U kutu širila se ogromna trbušasta peć, naproti 
njoj brojila je visoka stajaća ura čase i dane, ali najzani- 
miviji priedmet u zanimivoj palači bijahu stare slike Belićeve 
obitelji. Tu si vidio u plavetnoj dolami tamnoputnoga Martina 
Belića, spuštenih hrvatskih brkova, gustih obrva, gladko po- 
češljane kose, koji je koncem 17. vieka ovdje boravio i kaš- 
nje kao sudac banskoga stola umro; tu je bio Ivan Belić, 
arkivar iz prošloga vieka, debela podvoljka, podrezanih br- 
čića, s velikom vlasuljom, na pol hrvatski na pol francezki 
odjeven, a kraj njega gospa mu Kata, dugih trepavica, smje- 
šećih se ustana, noseći na glavi ogroman biel »toupet«, ima- 
jući nauhvice duge do ramena ; tu pokojni stric Jelkin u uni- 
formi zastavnika »hrvatske insurekcije«, koja se bila digla 
proti Francuzom, itd. 

Nu od tamnih masti svih ovih vriednih glava, visećih u 


crnih izvajanih okvirih razlikovala se jedna slika, slikana i 

crtana posve drugim kistom, posve drugimi bojami. Bijaše to 
»akvarel« prikazujući mladu ženu, a nacrtan na pergameni 
vrlo gibkim kistom. Crte toga lica bijahu dosta pravilne, ni 
oštre ni pune, usta malena, ustne tanke, pootvorene, nos po- 
nješto zavinut, velike rek bi ljubičaste oči kao da je pokri- 
vala mrena neveselja, al se opet iz njih razabirala mila i do- 
bra duša; tamne obrve zavinute, a smedja kosa, visoko uz- 
češljana, padala je u dva uvojka na biela ramena. Modra ha- 
-ljina toj ženskoj slici bila je skrojena po modi početka ovoga 
vieka, t. j. izrezana, kratka, čipkami ošivena života, i dugih, 
uzkih skutova. U ruci držaše mlada žena bielu ružu, koju je 
tužno, poniknute glave motrila; na desnom kažiprstu imala 
je prstenčić u prilici zmije. 

Nu sad već dosta te stare slikarije. 

U ovaj skladni i složni zakutak liepe Hrvatske zemlje 
zavuče se gospodin Breberić sa svim, što mu je milo i drago 
bilo, da nevidi kako nevolja gnjete tužnu domovinu; stvorio 
si pod krovom svojih djedova uzan, malen zavičaj, kamo nije 
sizala lakoma ruka tudjinska. Gospa mu je redila i uredji- 
vala to gospodarstvo po staroj navadi, ta to je već činila 
kao djevica Jelica. Samo joj je sada malo više na brizi bilo, 
t. j. sladke kćerce. Nu takova briga i nije briga; koja ju 
majka nepodnosi rada? Dok su Tina i Mina gaćaške bile, 
onda ti je to skakalo, pjevalo po svem Brezovcu, da je 
sva gora odjekivala, i samo brižna mama bi kadkad kuha- 
čom ili otac gromovitim kašljem zakrčio tu djevojačku vra- 
goliju. Tad bi se za čas svaka zavukla u svoj kut motajući 
medju ručicama nedopletenu čarapu. Al dodje i doba, kada Tina 
i Mina nisu više gaćaške bile, kad su od dana do dana sve 
to osbiljnije postajale, te stale u svojih glavicah mozgati o 
prevažnih priedmestih ovoga svieia. To je vrlo naravski i 
obično kod svih djevojaka, kad dozrievaju za muža. 

Kako god nije gospa Breberićka ni oka skinula sa svoje 
djece, te oštro pazila, da im se kakov otrovni crv neuvuče 

u mladjano srdce, i brižno ih ogradjivala proti nevaljalomu 
drugovanju, to je ipak rado pozivala goste; jer je djevojka 
kao golubica samica, koja će podivljati, ako joj nenadješ druga. 
Za novcem nisu Breberićevi vrebali, kako bi možda mastnoga: 
zeta ukebali; dao im je gospod Bog, što im je trebalo, pa bome 
i više; — nu kako rekoh, — da se djevojke priviknu svietu. 

K tomu se polažahu u ono vrieme naši ljudi kaputaši 
na selu vrlo rado, jer je takovo imanjce, takova kurija si- 
gurno utočište bilo čovjeku slobodnjaku i rodoljubu proti 
onomu izmetu čovječjega družtva, što se pita i goji izdava- 
juć i u propast turajuć svojega bližnjega: — ja mislim ovdje 
uhode, kojih je naša zemlja za ono doba žalibože puna bila. 

A tako se je i u Breberićevu dvorcu znalo mnogo puta 
skupljati družtvance čestitih Hrvata; tu su se bolja vremena 
spominjala i po koja davorija odpjevala. 

Često bi dakako pod kojekakvom izlikom banuo koji 
nepozvani gost — koji njemački činovnik, al toga su naša 
gospoda znala »ex odio nationalitatis« tako ljudski obrediti, 
da mu je mamurna glava tri puna dana pucala. 

Takov često vidjeni, rado nevidjeni a nikad pozvani 
gost u Brezovcu bijaše obližnji poreznik »Hugo Sperber Edler 
von Pfenighorst« — rodom Tirolac. | 

Neznami vam doduše ništa kazati o rodoslovju toga ple- 
menitoga Tirolca, niti mogu reći, je li mu njegov ponositi 
pridjevak »von Pfenighorst« i probijen fenig nosio; samo 
toliko je sviet govorio, da je taj gospodičić u toj — kultur- 
nim ljudem a i njemu mrzkoj hrvatskoj barbari,i — na sve 
strane očima vrebao, nebi li si ženitbom uvrebao nješta mast- 
nijega od svoga tirolskoga predikata, t. j. nobi li se _ mogao 
oženiti hrvatskim imanjcem, koje sačinjava vieno njekakve 
hrvatske djevojke. Gdje je god kakovo djetešce za udaju 
bilo, pokucnuo bi gospodin Sperber, nu nigdje se žalibože 
neotvoriše vrata, a djevojke ciele okolice nadjenuše mu ko- 
načno prišivak: »tirolski svat«. 

Najmanje deset puta ofuren, izabra si konačno >»tirolski 
svat« ponajmastniji nišan — kuću Breberićevu. Nenašav druge 
prilike, da se uvuče u Brezovac, znao bi >»tirolski svat« svaki 
čas smisliti bajku, da ovaj ili onaj seljak u okolici Brezovca 
kradomice duhan sadi, pa ajd na komisiju, ajd i u Brezovac. 

Svatko si može i sam misliti, kako je ustavni duhan- 
džija motrio progonitelja nepatentiranoga duhana. 

Nu kad je tekar Breberić razabrao iz Sperberove cifra- 
rije, da su njegove blizanke ona kaša, oko koje se taj tirol- 
ski mačak vere, — onda mal da nepuče od jada. 

Jednoga ljetnoga dana baš po podne zakuca njetko na 
Breberićevih vratih. 

»Slobodno!« reče gospodar prikraćujuć si nadalje vrieme 
ubijanjem muha. 

»Sluga pokoran'!« pozdravi ga pohodnik, ridje kose. če- 
tverouglasta lica, tankih nogu, sivih očiju i zelenih očala. 
| »A! Vi gospodine Sperberu !« odvrati Breberić flegmatično 
tukuć muhe. 

»Kako Vam služi zdravlje! Kako Vaša štovana obitelj ?« 

»Dobro, kako sada dobro biti može. samo nas stjenice 
muče!« - 

»Sbilja! Al to valjda, jer u drvenu dvorcu bivate; da 
sam s Vami, sagradio bih si čvrstu kuću od kamena.« 

»Bolje Vam siromaštvo pod drvenim krovom, nego go- 
spodstvo bez krova.« 

»Ali kako ćete se stjenica riešiti?« 

»Kupit ću.si praška za švabe.« 

Taj prašak je gospodina poreznika njekako neugodno 
žacnuo; uzmaknuv stolicu za korak natrag pogleda Brebe- 
rića iznad zelenih očala vrlo čudnim okom. 

»Sbilja, persijanski prašak ?« zapita nemi što bi reko. | 

»Da,« odvrati Breberić hladno. 

>A što radi Vaša štovana obitelj, Vaše mile blizanke ?« 
stade »tirolski svat« sladkim grlom navraćati vodu na svoj mlin. 

»Gledaju crvenkastoga tvorca, koji nam je htio dvie liepe 
golubice zaklat. Moj ga je dečko uhvatio.« 

»A šta mi to velite!« odvrati u većoj. neprilici poreznik. 

»A koja Vas je sreća do nas doniela, gospodine Sper- 
beru? Komisija? —« | 

»Da, da! Bio sam čuo, da ovdje blizu seoski sudac du- 
han sadi, pa —« 

»Pa niste ništa našli, kao što obično. Nisu, nisu naši ljudi 
takovi, premda nisu vični pušiti ušljivca, kao što kod Vas u 
Tirolskoj!« prihvati zlobno Breberić. 

»Nu,« nastavi »tirolski svat« svečanije, »nu gospodine 
Breberiću, da Vam pravo kažem, nije me samo komisija amo: 
dovela, već malo važniji razlog. Ja sam doduše stranac. al 
po duši govoreć, život u Hrvatskoj mili mi se — ->—« 

»Je 1 da imamo dobre pečenke, dobra vina itd. ?« 

»Da, zaista imate. Sudbina ili da kažem, zaštita velike 
gospode vrgla me je ovamo. I nežalim toga. Sviet doduše 
nije ovdje ugladjen i naučan — oprostite, al je istina — nu 
upravo ovdje može čovjek bolju karieru napraviti, nego do- 
maći ljudi, koji nisu važnijim poslom tako spretni. Nema 
sumnje, da.će se sadanja vladavina tvrdo ukorieniti i ovdje, 
aja ću ovdje ostati i napredovati. Nu da čovjek zadovoljan 
bude, treba mu kuća, t. j. mora se ženiti. Nadam se, da će 
Vam ugodno biti, ako Vam javim, da sam pri tom osobito 
na Vašu kuću okom svrnuo —« 

Na to očitovanje stade se gospodin podžupan vrzati 
po stolici, kao da nješta u njem. kuha. 

>»U kratko ću Vam kazati, veleštovani gospodine; molim 
za ruku jedne od Vaših dviju kćeri.« 

»Moj dragi gospodine Sperberu!« odvrati Breberić lako- 
nički, »drago mi je, što Vam je Hrvatska tako mila, kao što 
velite; nu boraveći dulje vremena ovdje, valjda ste se uvje- 
rili o jednoj vlastitosti Hrvata, a to: »što im je na srdcu, to 
im je i na jeziku«. To je uviek moje prvo načelo bilo. pa 

zato evo Vam odgovora. Dan danas ljudi hoteći se ženiti 
gledaju doduše mnogo na groše, al hvala Bogu, nije u Hrvat- 
skoj nestalo starinske mode, da se ljudi od srdca i rad srdca 
žene. U Turskoj, hvala Bogu, još nismo, zato i nemožemo 
dvie žene uzeti; stoga mi se Vaša prošnja vrlo čudna čini; 
Vi volite ovu ili onu, a tako se bome negradi sreća na cieli 
život. Čast i poštenje Vam i Vašoj karieri, nu nit ja pozna- 
. jem Vas, nit Vi poznajete moje djece, a ja neću nikad dje- 
teta siliti, da za neljubljena podje. K tomu ste Vi velik go- 
spodin, a mi smo siromašni ljudi; Vi trebate prefino izcifranu 
i izmuštranu gospodju, a moje su kćerke samo čestite, dobre 
gospodarice; fine salonske dame nisu. Pa nezamjerite mi, ja 
ih volim dati Hrvatu nego nepoznatu strancu, jer svaka ptica 
svomu jatu leti; i stoga sam obećao Tinu mladomu odvjet- 
niku Jablaniću iz Krapine, a Minu Griviću trgovcu iz Petri- 
nje. Nezamjerte mi, žao mi je, al tako je.« 

Ove nenadane striele oteše tirolskomu svatu rieč, i jeđva 
je. odlazeć mogao propentati: »O! molim! — ja, — sluga 
pokoran !« 

I ode ofuren i razpuren. 

Gospodin Sperber ljuto ošinut pakračkim dekretom, što 
mu ga bivši podžupan i nesudjeni tast tako lakonički odmjeri, 
hvalio je, premda do kraja biesan, Bogu, da pri tom nesret- 
nom jurišu nije bilo drugih svjedoka, te skoči brže bolje na 
svoja kolica, da ga ni duša nezapazi. — 

Al i ovdje se je »tirolski svat« ljuto prevario. 

Tina i Mina nisu gledale tvorca, što ga je dečko uhvatio, 
već su tajno slušale svoga otca, kako se je gospodinu Sper- 
beru na tastvu zahvalio. . | 

S početka gušile i davile su vragoljice svoj smieh, već | 
nemogavši se oteti hahakanju, poletiše niz stepene na ledinu, 
pa udri ha ha! i hi! hi! što im je srdce dalo. 

»Na zdravlje, Tinčice! Tirolski je svat po tebe došao! 
Ha, ha, ha!« | 

»Nije li tebe htjela ugriznuti ta crvenkasta stjenica? 
hi! hi! hi!« =. 

»Bar_ bih imala klopotac, da ga stavim u vinograd! 
Tinčice!« 

»Ja bih mu bila svaki dan vrabca pekla za pečenku, 
Minčice!« 

»A ja svaki dan žgance ništance!« 

»Klanjam se, milostiva Sperberova!« 

»Klanjam se, plemenita Fenigavice!« 

»Ha ha ha!« 

»Hi! hi! hi!«< 

Tako se medju sobom klanjahu porugljivo blizanke — kad 
eto Sperbera na kolicih iz dvorca. 

Sad su se male, držeći si ručicama srdce, od rozgota 
previjale ! 

Sperber nije ni okom krenuo, već dalje jurio, al je do- 
bro čuo, kako je Tina za grmom poviknula : 

»S bogom, srdce od krumpira !« 

A Mina propjevala, da se je sva šumica orila: 

»Oženi se vrabac podunavac!« 

Za malo orio se Brezovac od kićenih svatova. Tina i 
Mina udaše se u jedan dan. 

Jurić je grmio iz mužara cieli dan, da se čak u selo i 
do poreznoga ureda čulo. 

»Nek čuje gospon tirolski štajmerant, kak u Brezovcu 
svati fućkaju!« primetnu, čim je koja prangija pukla. 

A Sperberu sve je igrala crvena kosa od ljutosti! 

Žalostna ti majka, tirolski svate! 


II. 


Miholje na domaku! Eto veselja zemlji, gdje ju je Bog 
ukrasio vinovom lozom. Po vinogradih penju se bieli birači, 
skidajući bujno groždje u brente, i pjevajući zvonke pjesme ; 

mužari pucaju da se zemlja trese; odojak se vrti na ražnju. 
kesten puca pod žeravicom ; pod brajdom kucaju srebroglasne 
čašice, tu se vesele stara gospoda, mladi ljudi stoje još plaho 
za sebe, a djevojke sjatile se u kolo, da oštrim okom izpi- 
tivaju mladu gospodu; djeca se igraju sliepoga miša, a medju 
djecom veselo skače kudronja bundaš; gospodar natače u piv- 
nici cielu vojsku polićnih boca, a gospodarica leti uz stube 
niz stube: sad razredjujući srebrinu, sad pazeći da joj kolači 
neogore, sad pozdravljajući ovoga ili bockajući onoga, a sva 
komu je mila i draga. 

Veselo, ljudi, veselo! Berba je! 

Dvie godine iza udaje svojih kćeri skupio je gospodin 
Breberić po izbor družtvo u svojem vinogradu. Tu ie bilo 
gospode stare i mlade, i ženskih glava svakoga vieka. Stari 
župnik Piljarić sa debelim nosom, stara gospodja Nedićka sa 
crvenom bradavicom i crnom omašnom kapom, tu mladi vla- 
stelin Prpošić sa englezkim spleenom, i rodjaci, zetovi, ku- 
movi, djeca — pa šta ti ja znam. 

Trbuh gospodina Breberića bijaše danas u velikoj ne- 
prilici, jer klanjaj se desno, klanjaj se lievo, to je velika 
muka za trbuh, kad ga ima više nego obično. 

»Ha, sluga gospodine župniče! Baš mi je drago! Dajte: 
šešir! Mino, nosi gore! Liep dan! A Vi, gospodine Prpošiću, 
drago mi je, veoma drago! Kako Vaš lov, koliko ste pataka 
utukli? Nu — što rekoh, gospodjo Nedićko, komu su breskve 
ove godine ljepše urodile? a? S puta djeco! S puta! Gle brate 
podžupane, ti se baš nisi požurio! Neznam boće | se za te 
kakovo mjesto naći! Vi se ponizno obratite na Jelu! Al lje- 
tošnje vino, gospodo! da nemože bolje! Bit će ama tekuće 
zlato! —« 

Tako je po prilici govorio gospodin Breberić, a uz to 
radio rukama, nogama i glavom. 

Nije dugo postojalo, pa već bješe nestalo u družtvu one 
stege, koja se početkom svakoga sastanka opaža. Živahno 

govorkanje i veselo hahakanje djevojaka razlieže se skoro 
vinogradom i za pol sata kan da su svi gosti već davni 
znanci bili. — | 

Gospodin Prpošić trsio se skuckati svu svoju pamet u 
glavi, da bude duhovit i dosjetljiv, pa je iskre svojega oštro- 
umlja sve sipao na djevojački sviet, te bi si po svakoj to- 
božnjoj dosjetci prifrknuo brk smijuć se sam svojoj dosjet- 
ljivosti. I vesela djevojčad smijala mu se primigavajući si 
izpod oka, bockajući se izpod rebra; nemislim, da ih je na to 
potakla dosjetljivost gospodina Prpošića, već njegovo cifranje 
i previjanje. Mlade gospodje Tina i Mina stadoše napokon na- 
šega Prpošića hvatat na nišan, da ga fe skoro sva prpošna 
volja minula, .pa da je ostaviv mladji sviet dvorio gospodji 
Nedićkoj sa velikom bradavicom na nosu. Često udes mladih 
nespretnjaka! 

Nu stara gospoda pod gustom brajdom, ta su dakako 
uz čašicu snovala i kovala sudbinu svieta. 

Gospodin župnik  Piljarić stao je neoborivim silogizmom 
dokazivati, šta Napoleon misli, da, bio se tako zaletio, da je 
sam poput Napoleona stao prekrajati mapu Evrope: gospodin 
podžupan rado je prigovarao, te se je stoga kombinacijam | 
župnikovim živo opirao, i to tako živo, da je čovjek gotovo 
pomisliti mogao: ovdje sjede dvojica, koja će svietu kapu 
skrojiti, jer im je jezik trčao, jer im je slobodni govor od 
srdca išao, da se srdce htjelo u ono pusio vrieme nasladiti 
politike, kao suho grlo, kad se dočepa rumenoga vinca. 

Veselu zabavu mladeži i gromovito politiziranje gospo- 
dina župnika zakrčiše dvie nove prihodnice, pojavivši se iz- 
nenada u bučnom kolu gostiju.. 

Bijaše to gospa po prilici trideset godina sa svojom kćer- 
kom. Mati bijaše visoka uzrasta, tanka struka, blieda lica, 
plave kose i modrih očiju, odjevena u odielo od crne svile. 
Lice joj bilo fino, vladanje plemenito, nu gospa bijaše mirna, 
a iz mutnih očiju, iz crta lica vidio si, da joj tajna tuga 

gnjete dušu. Kćerka nasuprot nije ni najmanje naličila majci. 
Bila je čeljade od jedno dvanaest godina, vesela, vedra, 
gibka, vragoljasta kao da joj u žilah živo srebro teče; crna 
kosa vijala se niz ramena poput gustih crnih zmija, a tamne, 
modre oči bljeskale su čudnim žarom, kao kad u ljetnoj noći 
sune vatreni meteor tamnim, modrim nebom. 

Domaćica predstavi došljačice družtvu: »Gospodja Angje- 
lina Belićeva, žena pokojnoga mi bratića, kapetana ae i 
kćerka joj Zlatka !« 

Mirno se pokloni družtvu gospodja Belićeva, a koketno 
mala Zlatica; a družtvo od prije živahno i veselo odvrati 
taj pozdrav liepe gospodje s osobitim štovanjem i obzirom, 
kao da je svim poznata tajna tuga gospe Belićeve. 

A i bila je poznata svoj okolici kao žena u svakom 
smislu štovanja vriedna, kao mati _vrla i gospodarica dobra. 
Muž joj bijaše kapetan kod njeke krajiške pukovine, a na 
daleko po svoj rodbini i nerodbini štovahu ga kao čovjeka 
junaka, mudre glave — a prije svega supruga vrlo ljubezna. 
Nu sreća tih dvaju srdaca netrajaše žalibože dugo. 

Dodje god. 1848.; naši krajišnici zalievahu krvlju svojom 
ravnice talijanske, a kapetan Belić prevaliv sretno sve ljute 
okršaje, nadje junačku smrt kod juriša na željeznički most u 
Mletcih. Lagune mletačke postadoše grobom hrvatskoga junaka. 

Od onoga doba udomi se tuga za milim vojnom u srdcu 
mlade kapetanice, koja je živući na svom imanjiću, dva sata 
od Brezovca, svu brigu, sve misli posvećivala jedinoj baštini 
svojega Milana, svojoj jedinici Zlatki. 

Zlatka, živahna kao sva djeca, osobito djevojka u tih go- 
dinah, bila je od naravi bistra duha, te je u tren shvatila, 
što joj se reklo, a mati, žena vrlo naobražena, znala je mladu 
vatrenu dušu duševnom zabavom tako krotiti i voditi, da se 
je već za rana iz žarke ove duše razvijao plemenit uzhit 
za sve, što je liepo i dobro. 

Na svaki liepi pojav, rodila ga narav ili umjetnost, pljes- 
' nula bi Zlatica veselo ručicama, a rad svakoga djela neva- 
ljala, čula ili vidjela ga mala, skočile bi joj odmah suzice 
na oči. Kad bi smotrila koju liepu pokrajinu, koju divnu 
sliku, kad bi čula milu pjesmicu ili šavranje ševe, najprije 
bi kliknula, pa zaniemivši od čuda i milja stvorila se mramo- 
rom; a kad bi smotrila da pastir blažče mrcvari ili da ma- 
čak pile tjera, planulo bi joj lišce od gnjeva, te bi Zlatka 
okrutnika pokarala s mjesta šibom. Učila se brzo i lako, oso- 
bitim žarom govorila je pjesme na izusti to ponajradje Vra- 
zove; pa kad je jednom na izpitu deklamovala Preradovićeva 
»Putnika,« skočiše sve prisutne gospodje suznim očima grliti i 
cjelivati malu. Nu da u kratko govorim: mala bijaše stvorak 
nježan, mio, kao šumska vila, koju rado cjeliva i sunce i 
mjesec, pod kojom se podaje zemljica, kojoj se klanja zelena 
hvojka, koju pozdravlja svaka ptica veselim klikom. Na nje- 
nom čelu blistala je zviezda nevinosti, a cielo to biće odisalo 
je njekim poetičnim miljem, kao što ružica diše milim da- 
hom, pa te očara, čim joj se primakneš. Nu, Zlatka bijaše 
živa poezija zlatne dobe djevojačke! 

Gospodja kapetanica Belićeva pridruži se ženskomu druž- 
tvu, te se stade osobito zabavljati s Tinom i Minom. Na naše 
dvie blizanke upirahu se u obće oči cieloga družtva, naro- 
čito ženskoga. A kako i nebi? Od svoje udaje posietiše bli- 
zanke sada prvi put otčev dom, te se sastadoše sa svojimi 
starimi i mladimi znanci prošlih vremena. Gospodja nedavno 
udata, — to jest, kad je mlada, — svakomu je priedmet vrlo 
zanimiv. Stara gospoda rado ju peckaju, stare gospodje smiju 
se k tomu lukavo, mlade gospodje zavlače ju po što po to u 
svoje kolo, premda je jošte na pol djevojka, a djevojke ju 
gledaju čudnim okom, jer svaku mami želja za brakom, jer 
je svaka rada odgonenuti zagonetku, kako se može njezinoj 
drugarici, s kojom je prije malo godina oblačila lutke, kazati: 
»milostiva gospodjo!« 

Tako se dogodi i Tini i Mini. Imale su puno posla stid- 
ljivo odbijati navale čitavoga družtva, al su ih i odbile kao 
bistre ženske glave. 

Osobito čudnim okom gledala ih je Zlatica. Njoj se Čči- 
njaše vrlo čudno, da su gospoda Tini i Mini govorila: »milo- 
stiva gospodjo!« 

Napokon se izvuče _ i ona izpod brajde, pokloni se bli- 
zankam koketno, pa reče: 

»Klanjam se, milostive gospodje!« 

Družtvo udari u smieh. 

»Oj ti mila vragoljice,« prihvati Tina, »tko te je to na- 
učio? Nismo li tvoje mile rodjake? Kao što si nam prije 
govorila, tako govori i sad: Draga Tino! Mila Mino!« 

»Znam, da smo si rodjake,« odvrati, »al kad vam gospo- 
din župnik govori: »milostive gospodje!« moram bome i ja, jer 
sam još mala djevojka; kad ponarastem, kad se budem smjela 
odievati, kako se velikim djevojkam dolikuje, bome ćete mi 
i vi kazati: »gospodična Zlatko!« Sada. dakako još nisam go- 
spodična. A jeste li sbilja milostive gospodje? Vidite, ja sam 
se često igrala s dječaci na našem imanju, pa im rekoh, 
da ću igrati milostivu gospodju; uzela bih mamin ogrtač i 
suncobran, kao da sam gospodja; al bi mi se nevaljali dječaci 
uviek ljudski nasmijali; oh liepo mora biti gospodjom, jelte? 
Nu vi to bolje znate! — Zato klanjam se, milostive gospodje!« 

Poklonivši se vragoljastim posmjehom okrene se Zlatka 
na peti, da su crni uvojci letili po zraku pa trke poskaku- 
ući medju djecu. 

Bilo dječaka i djevojčica svake dobe, a ta rulja malih 
stvorova klicala je i cijukala, da je siva vrabčad od straha 
prhala; a taj rogobor bijaše još veći, kad se je dlakavi bieli 
bundaš miešao lajuć u njihove vragolije. 

Tu je dječače sjedilo u tačkah a djevojčica ga je vukla, 
tu je vucala beba bundaša za rep, a ovaj od šale zavrti se 
kolom oko repa, a mala beba ljosnu u zelenu travu. Bilo je 

tuj i nješto povećih dječaka, gimnazijalnih djaka, koji su se da- 
kako njekim muževuim ponosom tudjili drobnih gamzovića i 
puzavića, te pucali iz ptičarka, kao da ide ciela vojska sil- 
noga cara Sulejmana. 

Najednoč pojavi se crnka Zlatka u tom kolu. 
družtvu, sve sami republikančići, kojih ponajviše samo onaj 
brezovi zakon kroti, kojemu »šiba« kažemo. Nu pojav Zlatke 
djelovao je neobično na tu razvezanu četu. Kao u tren 
primiri se rogobor. Beba na zelenoj travi prestade plakati, 
mali Gjukica skinu s ustiju grozd, što ga je stiskao, da mu 
je mošt niz prstiće tekao, djevojka ostavivši tačke pohiti k 
Zlatki, dlakavi bundaš doleti k njoj, mašuć veselo repom, a 
i gospoda djaci zaustaviše svoju gromovitu zabavu. 

»Zdravo djeco ,« poviknu Zlatka vedrim licem, »zdravo! 
Jeste li veseli? Jesi li, Ankice, vidjela moju veliku lutku, što 
sam od mame dobila na imendan? Čekaj, doniela sam ju, 
vidiš, ima staklene oči i pravu kosu — da, pravu. Ah ti moj 
Bože, gledajte Gjukicu, al je zamrljan! Ti Gjukice, tako se 
nezoblje groždje! Na ajd amo, da te obrišem« — doda obrisavši 
maloga pregačicom. »Al djeco, kakva je to igra? Sram vas. 
budi! To nije poštena igra; to je halabuka, grda halabuka! 
Vi vičete kao pijanci na proštenju! To se boga mi nepri- 
stoji. Nu znate šta, igrajmo igru — al pametnu, djeco, jeste 
li čuli, pametnu! pa će se možebiti — doda lukavo — i 
mlada gospoda djaci s nami igrati! Nu da igramo ?« 

Gospodu djake veoma je uvriedio taj diktatorski govor 
djevojke, koja je još gaćice nosila, ali Zlatka kao da je za to 
malo marila. 

»Nu, govorite, djeco,« nastavi mala — »ili bolje, neka 
mlada gospoda kažu« — obrati se djakom. 

»Sliepoga miša!« povikne jedna mala. 

»Ne, ne, neću, skrivača,« stade dječak oponirati. 

»Nu — a vi, mlada gospodo ?« prihvati Zlatka. | 

»Gle ti Zlatke!« odvrati Milan, daleki joj rodjak i djak 
iz pete škole, — >»gle ti Zlatke, ala mi ga zapovieda kao Kra- 
ljević Marko! Odkad je običaj, da djevojke zapoviedaju, a 
mužkarci da šute?« 

»Oh to je star običaj, Milane moj! U družtvu su žene 
prve kao »otče naš« na krunici, kazivala je uviek pokojna 
teta! Da, da, dragi Milane, to bi mlada gospoda morala na 
pamet znati, kao mi što znamo katekizam. Nu budi po tvo- 
jem, Milane, ti si velik veseljak! Reci ti, a po tebi svi! Nu —« 


»Da, Milane, daj! Ti nam kaži pametno,« kliknu u jedan 


glas ciela omladina. 

»Dobro! Hoću!« prihvati Milan; »kad hoćete: ja ću biti 
sudac, al se, djeco, nepuntajte, ako svakomu nepogodim milo. 
— Jastučac!« 

»Živio Milane! Vanjkušac!« pljesnu Zlatka ručicama. — 
»U kolo djeco! U kolo!« 

»U kolo!« zaviknuše svi, 

Razigra se mladjano kolo, igra kolo na lievo, igra ga 
na desno. Milan je kolovodja, a do njega igra glaviti mu pri- 
jatelj Milivoj, igra doduše nespretno, Milan ga vuče za so- 
bom pod silu, vidi se, da mu to skakutanje neide od srdca, 
al je taj mladić ipak zanimiv bio. 

Bio je jedinac male plemićke obitelji, dječak bistra uma, 
pun pjesničkoga žara, što se mogaše razabrati iz sjajnih 
crnih mu očiju. Po tom žaru si jedino mogao slutiti na živu 
i vrelu dušu toga mladića, videći ga u družtvu starijih od 
njega ljudi, osobito žena i djevojaka. Žena se je klonio kao ne- 
častivih duhova, pa kad bi ga slučaj zanio bio u njihovo kolo, 
stajao je poludivlji Milivoj niem u zapećku. Otac ga je stoga 
dosta korio, al sve badava, Milivoj se je strogo držao načela: 
»dušu u se!« Bilo je tomu dakako više razloga. Rano iz- 
gubi mladić svoju majku; otac mu idući za svojim odvjet- 
ničkim poslom, nije mogao sam nadzirat uzgojivanje svoga 
sina, pa kad je Milivoj stupio u latinske škole, smjesti ga 

otac u zagrebački plemićki konvikt. Tako se je do bujna 
mladića razvijao, umna mu svojstva ostadoše nepažena od 
nikoga van od učitelja, koji nam doduše mnogo koristiti 
mogu, al nikad nenadomještaju onoga pomnoga i nježnoga 
uzgojivanja, koje izvire iz saveza ljubavi i krvi, iz majčina 
srdca, iz otčeve brige. i 

Milivoju nije ta osamljenost škodila. Obilujući mnogimi 
vrlinami duše i srdca, razvi se taj mladić već za rana, te 
postade samostalan i razborit momak, a nebudući pod niči- 
Jim uplivom utvrdiše se u njegovoj duši osebna načela i 
njeka dosljednost, kojoj mlada krv neće priviknuti, ako ju 
okružuju predsude družtvenih tradicija. Mladić je osobito 
pomno učio poviest i književnost starih Grka i Latina, što 
ih je tadanji absolutizam na našu sreću a svoju nesreću 
gojio po naših školah. Sudruzi Milivoja znali su se težko mu- 
čiti pukom gramatikom tih jezika, nu on, duhom mnogo brži 
i napredniji od ostalih, radio je shvatit njihove misli, i tako 
se u njegovoj duši ukorieni neodoljiva čežnja za pjesničtvom, 
govorničtvom i poviesti. 

Za rana poče mladić graditi stihove;. ti pjesmotvori nebi- 
jahu dakako dorasli javnosti, al su znali neobično uzhititi 
Milivojeve drugove, — riedak doista slučaj medju mladim tak- 
mećim se naraštajem, gdje uviek mrva zavisti prevladjuje, — 
pa se sbilja nalazilo u tih prvencih mnogo zrnce, po kojem si 
suditi mogao, da će si ta mlada glava jednom osvjetlati lice. 

Za vrieme praznika boravio je obično na selu kod ro- 
 djaka i znanaca, a budna mu duša stade već sada zavirivati 
u poetične tajne, koje počivaju u priprostoj naravi našega puka. 

Tako se pridesi, da je Milivoj s Milanom došao Brebe- 
riću u branje, tako se sluči, da se je plaho mladče preko 
svoje volje uhvatiti moralo u kolo. 

»Nu, mrki svetče,« prihvati mu veseljak Milan, »ajde, ajd u 
kolo! Šta se ti tudjiš djevojaka, kao djavo svete voštanice. 
Glete, braćo, Milivoja pustinjaka, kao da on nije iz tiesta, iz 

kojega smo mi! Pusti zviezde i oblake, pa mi budi veselja- 
kom, ta valjda nisi drveni fratar! Ajd.Milivoju!« 

»Miruj jednom, Milane, nepeckaj,« odvrati Milivoj plaho, 
»il me pusti iz kola!« 

»Jok braco!« nasmjehnu se Milan pa skočiv zavuče pri- 
jatelja dalje živahnim kolom, pa veselo propjeva: 

»Igra kolo naokolo 
Dvajest djevojaka — —« 

Jedva zaoriše prvi stihovi ove pjesmice, okrenu se Zlatka 
živahno na peti, te omjerivši sve kolo okom, baci jastučac iz- 
nenada pred Milivoja i kleknu pred mladića, sklopivši biele 
ručice na prsih, te je tako čekala poniknutim očima, da ju 
izabranik poljubi. 

Na taj prizor kao da se Milivoj okamenio i oniemio. 
Krv miu skoči u lice,+oči mu se mutile, a ustnice drhtale. 

»Nu, drveni fratre, hoćeš li Zlatku poljubiti?« poviknu 
Milan. 

Milivoj ništa. 

»Jesi li čuo? Misliš li, da će moja liepa rodica pol! vieka 
čekati na poljubac milostivoga gospodina? Brzo! Jedan, dva, 
tri!« i pri tih riečih potisnu Milan Milivoja silom na jastučac. 

Ovaj od zabune mal da se nesruši na zemlju, te uvidiv 
napokon da mu nema izmaka, dirnu, sve plamteć plamenom, 
ustnami čelo Zlatkino, pa htjede krenuv glavom u bieg. 

Al se nehtjede Zlatka tako pogoditi. 

»Ne, tako nećemo,« probudi se živahno Zlatka, »tko ljubi, 
mora i pošteno ljubiti. Vidite, na, ovako!« 

Pri tom uhvati ručicama Milivojevu glavu, primaknu ju 
k sebi, i poljubi mladića u ustne, da je sve cmoknulo. 

Žažari se on, zažari se ona, zadrkta on, zadrkta i ona: 
a zašto? To su im samo srdca znala. 

IV. 


Minulo liepo jesensko vrieme, najljepše doba pod našim 
nebom. Mlada gospoda djaci morali su hoćeš nećeš meku 
cjelinu zamieniti tvrdimi školskimi klupami, a mjesto milo- 
pojnoga grla ptičica pozdravljalo ih je sada kašljavo grlo | 
grčkoga profesora. 

Milivoju je težko, vrlo težko bilo ostaviti selo. Latinština 
ga ovaj put nije vrlo vabila. Al nužda mienja volju, te tako 
odvukoše pod moraš Milivoja i težko mu srdce u slavni Za- 
greb, gdje je od sada bio na košti kod Milanovih roditelja. 

»Znaš što, Milovoju,« dotrči jednoga dne Milan, »imam ti 
novcatu novinu dojavit. Gle o zidu pauka, gdje si gniezdo 
prede! Pauk je sreća, i ja sam ti glasnik sreće! Nije li ti 
danas .desno uho zvonilo! Amicissime, carissime, sad mi baci 
za peć i Ksenofonta i Sallusta, pa ajd! Kapetanica Belićeva 
je došla! Ostat će mjesec dana po svojih poslovih u Zagrebu. 
Došla je i —« 

»Tko?« zapenta Milivoj, zažariv se trenom! 

»O ti ciganski cigane! Pa još pitaš? Zlatka je došla; 
nu sad ajd!« 

Ksenofontu i Sallustu bijaše u zapećku sbilja dugo vrieme, 
ali Milivoju je taj mjesec dana tekao i protekao kao voda na 
mlinu. Osobito, jer je bio nespretan, jer je neizkusni dječarac 
sto puta promašio sgodu, a često navalio u nesgodu. Djevoj- 
čice svakako su hitrije u takovih prilikah. 

Kapetanica Belićeva stanovala je sa Zlatkom za sv. Gjur- 
gjem u razizemnoj kući s vrtom. 

»I po kalu i po blatu« brusio je jadni Milivoj onuda 
pete; on bi to bio učinio, da su, kako vele, i »fratri« s neba 
curili. Govorio je jadan, da ide kukce sabirati. Kukca, nije ni 
cigloga našao, al mu je glava bila puna kojekakvih mušica. 

Koracao siromah amo tamo pred Zlatkinim stanom, kao 
vjerovnik pred stanom dužnika. ' 


116 Do tri puta Bog pomaže, 


Milan se tomu grohotom nasmijati znao, — al u kuću ne- 
htjede Milivoj ni pod živu glavu. Jednom saznade, da će 
Zlatka s majkom u crkvu poći. Oh, da ste ga vidjeli! Kako 
je čekao, kako uzdisao, kako se žario, kako letio amo tamo! 

Ft sbilja eto žudjenoga trena! Vrata se otvore, majka i 
Zlatka izadju, nasmjehnu se prijateljski Milivoju; a on — 
bjež bezobzirce, da traži kukce. 

Zadaće, knjige bijahu mu pune stihova. U latinskoj mu 
slovnici nisi vidio nego »mila« »vila« >»krila« »sila;« kraj 
trokuta u geometriji stajalo je mjesto aritmetične formule: 

»Odkad tebe oko sgleda, 
Srdce oku sanka neda.« t 

Od Milana je dakako sve to tajio, al djavolski Milan znao 
je krišom pobrati sva ta pjesnička corpora delicti, pa ih od- 
nesti u gjurgjevsku ulicu, gdje se je i čudni komentar latinske 
gramatike i pjesničko riešenje pitagorejske formule vrlo do- 
bro shvatilo. 

Nu evo i sladkoga i težkoga mjeseca na domaku. Beli- 
ćevim bješe za kratko ostaviti Zagreb. Milivoj mal da nepo- 
ludi. Nije jeo, nije pio, nije spavao. Uhvati ga njeka vrućica. 
Gumbe si je krivo zakapčao, zadaće mjesto pieskom posuo 
tintom, nu, — Milivoj bijaše muha bez glave. 

Al napokon dotjera ga očajanje do junačke odluke. Sjedne 
za stol, izvadi crven papir, te prepiše drkćućom rukom nje- 
koliko vrstica soneta ili šta ja znam, zatakne ih u Mapu ki- 
ticu cvieća, pa bjež put sv. Gjurgja. 

Bilo je jutro. U Zlatkinu stanu prozori otvoreni. Gospodje 
Belićeve nije kod kuće bilo. Zlatka sjedjaše kraj prozora pje- 
vuškajući zamišljena: »Na lievoj strani kraj srdca!« Po dvo- 
rištu skakala biela koza. Kao lija verao se Milivoj uz plot 
sve dalje i dalje put prozora; najednoč stane neopažen, iz- 
vadi nješta izpod kaputa, zamahne rukom — i kitica i soneti 
poletiše put prozora! Al jao nesreće! Nepade kitica u prozor 
u Zlatkino krilo, već pred bielu kozicu, koja rumeno cvieće 

nemilo čupati stade! Jao nesretni moj Milivoju! Uzmaći mu 
neda srdce, napried mu neda strah, — a nemila koza čupa 
darak prve ljubavi. Junak se nakašlje, Zlatka pomoli glavicu 
iz prozora, Milivoj bjež! 

»Mi — Milivoju!« zaviknu mala, pa zatim svrnuvši okom 
na kozu, koja je ruže brstila: »Oh rogata nesrećo iš! Te liepe 
ružice!« T skokom poleti Zlatka iz kuće, uhvati ružice, nadje 
crveni papir, pa opet: — »Milivoju, nu dodjite, da Vam zahva- 
lim; dodjite, čekajte malko, da stavim ružice u vodu.« 

Nehotice ponieše noge Milivoja za Zlatkom. Mlada po- 
stavi ruže u čašu, a zatim stade čitati crveni papir. Žarila se 
kao pisanica. Niem stajaše Milivoj na pragu, kao odsudjenik, 
koji smrt očekuje. 

»Oh Milivoju! to je liepo, vrlo liepo!« kliknu Zlatka sve 
dalje čitajući, pa brzo krenu glavicom. »A jeste li to Vi sa- 
stavili — Vi sami?« 

»5am.« 

»A komu?« 

»Nesrdite se Zlatko! — Vam!« 

.Niem stajaše dječak, niema djevojka, milo se smiešeći, 
a iz oka joj skoči sjajna suzica. 

»Oj Milivoju! ja sam sretna, vrlo sretna!« 

»A idete li sbilja sutra na put?« 

»Oh idem! Nesr:tna sam,« odvrati Zlatka tarući si ručicom 
suze. »O da mogu ovdje ostati, da mi više takovih liepih pje- 
 smica dadete!« | 

Ljubopitna koza prestraši mlade; dovuče se do vrata, 
pa stade čudnim okom motriti mlade. 

>S bogom, Zlatko! Sad će njetko doći! S bogom!« 

»Stanite! Čuvat ću Vaše pjesmice u molitveniku, al i Vi 
morate vješto uzeti od mene. Ali šta? Ja ništa nemam. Da, 
evo! Ovaj mali prsten, ova zlatna zmija! Uzmite ga! Dala mi 
.ga je pokojna tetka. Jeste li vidjeli njezinu sliku u Brezovcu? 
I taj je prsten naslikan. Meni ga je dala pa rekla: Čuvaj to, 

moje diete, jer dadeš li komu taj prsten, on će te privezati 
k sebi, ti nećeš moći od njega. Ja toga pravo nerazumijem, 
al to mora da je liepo! Na — na Vam ga, Milivoju!« zaplaka 
Alatka, pruživši mu prstenčić. 

»5 bogom, Zlatko!« odvrati joj kroz plač djak; — još 
jedan put uhvati mu Zlatka glavu pa ga poljubi kao u kolu, 
i Milivoj odleti u šumu. 

Ciele noći nije spavao, uzglavje mu se namoči od suza. 

»Majko!« progovori bojazno Zlatka, kad se gospodja Beli- 
ćeva povrati kući, »majko, izgubila sam svoj zlatni prsten!« 
I pritisnu si rukom srdašce. | 


V. 


Idu ljeta preko svieta, za jadnika lagano i tromo, za 4 
sretnika brzo kao striela, idu ljeta radjajuć mladike, zakapa- 
juć starike. | 

Stari Brezovac izgubi gospodara; badava je čiko Bre- 
berić izgledao, da će Napoleonova ruka ukinuti duhanski pa- , 
tent. I župniku već su bili prije njekoliko godina odzvonili. 
Zato su Tina i Mina zibale po koje čedance, a nije se bilo 
bojati, da će Breberićeva obitelj i po tankoj krvi izumrieti 
Gospa vicešpanica nije se dakako dugo mogla uiješiti sa 
smrti svoga dragana, al napokon obrati svu njegu i ljubav 
na djecu i unučad. 

Poreznik Sperber ili »tirolski svat« još je uviek sjedio 
na starom mjestu, brundajuć zlovoljno, da mu nedadu na- 
pried! Mrkim je okom razmatrao svaki dan svoju crvenu 
vlasulju i svoj crveni nos, jer s očajanja tražio si je liek u 
kalničkom vinu. 

Kapetanica Belićeva ginula je sve to više, živući tiho na 
svom imanju, al zato joj se kćerka sve većma razvijala i nije 
bilo djevojke u svoj županiji, koja se je i obrazovanjem i lje- 
potom s njom takmiti smjela. Nu bila je za čudo mirna, a na 


Do tri puta Bog pomaže. 119 
veselo lice nukala se samo pred majkom ; sama za sebe bijaše 
nujna, nevesela. Riedko kada bi pošla u pohode; čitala je 
mnogo, vrlo mnogo; pisala malo. Samo s prijateljicom iz 
mladosti, kćerju dvorskoga savjetnika boravećega u Beču do- 
pisivala je počešće. 

Bilo je u pol proljeća, Zlatka nemirnija, no ikad: već tri puna 
mjeseca nedobi pisma iz Beča. Najednoč stiže joj ovo pismo: 


»Mila Zlatko! 

Prije svega oprosti mojoj lienosti! Od mladoga ljeta ne- 
pisah ti; znam, da se mrzkoj litaniji od tebe nadati imam. 
Al nesudi me po sebi! Ti i ja! Bože, kolika razlika! Ti mala 
mudrijašica, puna mašte, puna pjesničtva, prijateljica naravi 
i umjetnosti. A ja? Prevrtljivo varoško diete, koje leti po 
plesovih i zabavah! Oh, bilo je ovih poklada sila toga u Bešu! 
Al eto me! Nisam li luda? Težko ćeš ovaj dugački uvod 
mojega pisma pomnjivo pročitati. Aux affaires! Koliko znam 
toliko dam! Sad pazi! A propos Milivoj! — — — Nesrdi se 
na moj raztreseni slog! Vidjela sam ga, vidjela pet šest puta! 
Naprije na velikom slavenskom plesu. Čini mi se, da me ne- 
poznaje. Da vidim šta je, izabrah ga u kotillonu kod izbora 
gospodja za plesača. Doznav po razgovoru da sam Hrvatica, — 
mi smo ovdje u tudjem svietu bolje domorodke nego kod 
kuće, — stade me razpitivat ob ovom i onom. Sad je u tre- 
ćoj godini prava. Veli, da mora na praznike kući, jer već 
dvie godine nije vidio rodjaka. Mislim da neljubi svoje rod- 
bine. Pitah ga za Milana; riedko mu piše, Milan je u Gradcu. 
Da, i to mi reče, da mu je žao ostaviti Beč, nu njeki posao 
vuče ga u Hrvatsku. Nisam ga pitala, zašto. Mnogo se verao 
na plesu oko njeke plave Poljakinje. Čula sam za njega i 
drugih stvari. Sve a la don Juan; za kćer njekoga bečkoga 
bogataša, za česku domorodku itd. Oprosti, da sam toli iskrena, 
al tvoja je volja. Ja te nerazumijem. Ti ga nosiš u svom 
srdcu kao Indijanci kakov amanet, koji nikakove moći nema. 

Čujem, da si odbila njekcliko liepih partija; to nije mudro. 
Tvoja pamet, tvoje srdce zaslužuju šta boljega nego Mili- 
voja« — —> — — 

Težke «uze kanuše na ovo pismo. Zlatka nedočitavši, za- 
tvori ga u svoj stolčić, i podje šetat u vrt: šetala je dugo, 
plakala je gorko. 

Zmi'a joj sape srdce. 

U isto vrieme dobi Milan pismo od Milivoja: 


»Dragi brate! 

Ti mi malo pišeš! Naravski: zadovoljan si, sretan si! 
Zato za jedno tvoje pismo dobivaš tri od mene. Moram pi- 
sati, moram ili pjesme ili druge sastavke ili tebi kakovo pi- 
smo! Moram izliti svoje jade na papir, da mi srdce nepukne. 
Moj se je otac sbilja oženio! Imam, hvala Bogu, maćuhu! 
Maćuhu zloćudnu, razsipnu, nevaljalu, koja se je udala za 
novce mojega otca, — maćuhu na mjesto majke moje, toga 
angjela, toga genija mladosti moje. Već bivši gazdaricom u 
našoj kući huškala je otca proti meni, sada me je posve s njim 
zavadila te ga prinukala, da sav imetak na nju prepiše. Uz- 
kraćuje mi svaku podporu! Hranim se sada podučavanjem! 
Učitelj sam u kući njekoga bečkoga Kreza, učitelj, t. j. sluga. 
O gdje su moje ideje, gdje zlatni moji sanci, gdje moja Zlatka! 
Sve je propalo! Mjesto konja krilaša moram zauzdati raz- 
maženu švabsku dječurliju. Mjesto mile cjeline i šume hr- 
vatske, gdje srdca ništa neveže, van što si samo nameće, 
zieva na mene ova gromada pustoga kamenja, ove palače 
gradjene na burzovnih papirih, gdje se inteligencija preže u 
triumfatorska kola zlatnih telića! A Zlatka? Oh srdce mi puca 
misleć na nju. Smijem li joj govoriti, ja siromah, ja prosjak! 
Znam da me ljubi, nu nebi li grieh bio, to divno srdce na 
vieke prikovati uz moju nesreću; volim, da mi huda sreća 
moje srdce pogazi. Pišeš mi o boljoj budućnosti. Nebeska 
rosa može nakvasit plodnu zemlju, da nova zelen nikne; na 

kamenu se rosa osuši, a ja sam takov kamen. S bogom! 
Piši mi skoro! Tvoj 
| Milivoj.« 

Naskoro nastaše još gori dnevi za Milivoja. Žarka mu duša 
nehtjede duže čamiti u bankierovoj kući, kao ptica u pozla- 
ćenoj gajbi. Pjesnik da uči djecu azbuku, kako treba hodati, 
sjediti, klanjati se! Milivoj ostavi tu omamljivu zalihu, to zlatno 
robstvo, pa potisnu u život. Pa je | čudo bilo? Mladić nje- 
gova značaja brzo se odluči na takov junački čin, samosviest 
ga potiče na to, taština mu prikazuje divne sanke budućnosti, 
razbija svaku bojazan. Al s takova se junačtva umire od gladi. 
U velikom svietu smatraju čovjeka pustom jedinicom, pukim 
težakom svjetske poviesti. Tko pita, ako očajanje progutne 
takovu jedinicu, tko mari, ako težak izdahne od težka posla? 

Milivoj umirao je pol godine od gladi, bio je dnevničar 
kod odvjetnika, a koliko mu je ljudi zavidjalo i to gladovanje, 
jer neznaš li komu čovjeku za ime, okrsti ga »zavist«, i po- 
godio si mu ime. 

Oskudica hrane ubijala je Milivoju tielo, spisavanje ro- 
kovnica, mjenbenih tužba dušu. Napokon oboli. U petom katu, 
u mračnoj škulji nadje ga Milan, došav u Beč. Milivoj ležaše 
odjeven na kukavnoj postelji, pušeć lulu čitao je Byronova 
»Manfreda«. Milanu skočiše suze na oči. 

»Milivoju! brate! Šta radiš za Boga!« 

. »Objedovao sam svoj krušac, a za desert čitam Byrona,« 
odvrati Milivoj kroz gorak smieh dignuv se nješta s postelje. 

»Blied si, bolan si! Ohrabri se! Zlatka —« 

»Zlatka žive? Valjda ugledna gospodja! Nisam bolan! Sve 
se u naravi troši i obumire, svaki organizam pogiba malo po 
malo. Koji prije, koji kašnje. Tako i ja« doda ravnodušno. 

»Nemahnitaj! Diži se! Ajde sa mnom iz ovoga Babilona! 
Još danas! Dodjoh po tebe, kad mi nisi htio na nijedno 
pismo odgovoriti! Ajde u milu nam Hrvatsku! Zlatka te ljubi! 
Zlatka je bogata —« 

»U Hrvatsku! — Ona me ljubi! Oh!« zavapi Milivoj bolno, 
pa si sakri suzno lice u uzglavje. 

»Jesi li s uma sašo?« 

»Liepe_ mi utjehe! Zlatka bogata! Da svomu idealu na 
koštu idem! Ha, ha! Nikad! Al u Hrvatsku da! Ajdmo!« 


VI. 


U Križevcih bila je njegdje sredinom kolovoza vesela za- 
bava. Vesela je mladež plesala kolo na grobu mrzkoga ab- 
solutizma. Bilo je puno djevojaka sa svih strana županije, 
medju njimi Zlatka — u istinu preliepa djevojka. Gusti, crni 
uvojci padahu joj niz vrat na ružičastu svilenu haljinu. Bila 
je živahna al i nemirna; modre sjajne oči bludjahu joj ovamo, 
onamo. Na sve primjetbe i šurke svojih prijateljica kimala je 
glavom, milo se smiešeći. 

U dvoranu udjoše Milan i Milivoj. Prvi veseo, da mu je 
za rukom pošlo domamit si prijatelja u veselo kolo, drugi 
raztresen, zamišljen, mračan. 

Milivoj i Zlatka zadrktaše opazivši jedno drugo. Milivoj 
probliedi kao na smrtnoj postelji. 

»Evo ti predstavljam davnoga znanca, moga prijatelja 
Mlivoja,« prihvati Milan Zlatki. »Valjda ga se jošte sjećaš 
iz Brezovca.« 

»Da, davnoga znanca,« odvrati Zlatka bojazljivo izpod oka 
motreći. »Čini se kao da je gospodin Milivoj zamrzio na Hr- 
vatsku i hrvatski sviet, jer je već toliko godina nije pohodio. 
I čudim se veoma, kako je sada zalutao iz velikoga svieta, 
koji u sebi toliko milja taji, — zalutao u naš zabitni gradić.« 

»Nije uviek mržnja, milostiva gospodično, koja tjera čo- 
vjeka iz zavičaja; kadkada baš najnježnije čuvstvo najvećma 
krati ulaz u domovinu. A veliki sviet i njegovo milje, — 0, 
negovorimo o tom, gospodično!« 

»Tražit ću si drugdje zabave,« progovori Milan šaljivo, 
»vi imate osobite, mudrijaške razgovore! Neću, da vam sme- 
tam. Sluga pokoran !« 

Milivoj, budući uz prijatelja nješto srčaniji, veoma se 
smuti: nješto mu srdce sapinjalo kao ljuta guja. 

»Gospodine Milivoju,« probudi ga Zlatka iz njegove sanja- 
rije, »odavna sam želila s Vami govoriti. Čitala sam Vaše pri- 
poviedke i pjesme veoma revno, jer su za mene misli, pote- 
kle iz pera kakova znanca, dvostruko zanimive. Nu sve mi- 
šljenje i čuvstvovanje u Vaših sastavcih čini mi se tako 
strano, tako čudnovato, da ga nemogu sa svojom glavom, 
svojim srdcem složiti.« 

» Vjerujem Vam to. Vaša čustva, Vaše misli bistra su voda 
tekućica, koja teče mirno, jasno cvietnom cjelinom; moja čuv- 
stva, moje misli su Vam bujica, koja bjesni i prši se o str- 
mih hridinah, pa se napokon razpline u piesku! Vi ste sretna, 
a ja —« 

»Da sam sretna, da sam mirna, velite, gospodine Milane! 
Oh Vi .jošte neproučiste ženskoga srdca. Bili ste u svietu, 
vidjeste dosta ljudi: čudim Vam se, da smieh uviek smatrate 
pojavom radosti i veselo lice protivnikom neveselja.« 

»Iskren sam, sve _ motrim iskrenim okom, pa mislim, da 
vriedjam svakoga nesudeć ga tako.« 

»To su fraze, Milivoju, kojim sami nevjerujete. To je lo- 
gika samoživca, a Vi niste takav, Vi ste se kretali u svietu.« 

»U velikom svietu, u njegovih spletkah postati će čovjek 
ponajprije samoživan. Družtvo čovječje stvara nam nesreću. 
Njeki to zovu sudbinom. A prve prikaze naše sreće, prvi 
svjetli oblačići naše mladosti nisu nego prividna slast, koja 
nam kašnje jade tim većma ogorčava.« 

»Sve uspomene nježne, bezazlene mladosti Vam nisu drugo 
nego varave predhodnice 'nesretnoga života, života, koji se 
nikad sretnim promieniti nemože! Sve naše uspomene !« 

»Sve! S bogom Zlatko!« odvrati drhćuć Milivoj, »i sreća 
je podvržena zakonu muževnosti, kojega muž prekršiti ne- 
smije, ma mu se raj otvorio. S bogom!« 

Po tih riečih podje Milivoj k njekoj običnoj ljepotici, 
zaigra biesan s njome polku, pa čim prestane svirka, nestane 
Milivoja iz dvorane. 

Došavši kući baci se Zlatka, shrvana vrućicom, na maj- 
čine grudi te zajeca: 

»Majko! Majko! On me neljubi — a ja ga moram ljubiti 
do groba!« 

Suznim okom poljubi gospodja Belićeva kćerku u čelo. 


VII. 


Poklade god. 1861. na domaku su. Na večer pokladnoga 
utorka oglašena je maškarada u zagrebačkoj reduti. 

U jednoj sobi gostione kod »jagnjeta« šeće Zlatka ne- 
mirno amo tamo. Prsa joj se nadimlju, oči joj blude okolo, 
kosa pada bez reda niz čelo i ramena. U ruci drži pismo, a 
pismo glasi ovako: 


»Draga rodice! 


Pišem ti, kako vidiš, iz Karlovca! Zbog poslova nemogu 
prije večera doći u Zagreb. Sa mnom će i Milivoj doći. Ma- 
ćuha mu je utekla s vojničkim častnikom. Njegov se starac 
opametio : Bon sinu sve imanje. S bogom do vidjenja Tvoj 

Milan.« 

Gospodja Belićka mirno sjedjaše do prozora. 

»Šta ti je diete?« zapita mladu. 

»Majo, sladka majo, doći će, doći!« zavapi kroz suze 
Zlatka, pa priskoči grlit si majku. 

»I opet,« odvrati gospodja, »Zlatko, Zlatko, smetni ga s 
uma, tako ti je sudjeno.« 

»Nevjerujem da ima usuda, majko. Ja vjerujem tvrdo, da 
ima ruka božja, a ta ruka nemože biti okrutnica, nemože 
kidati srdce od srdca. Ta toliko godina mi je srdce za njim 
jadovalo, pa se nije duša Bogu potužila, jer scienjah, da su 
svi jadi samo kušnja buduće sreće. O vjeruj, da mi je srdce 
zavriedilo, da mu se vrati milo za drago, da mora polučiti 
svoje žudjenje.« 

»Ali Milivoj sam, nepitah li te po sto puta, kako se 
vlada ?« 

»Srdce nepita za razlog, majko, srdce ljubi. Znam, da je. 
Milivoj čudak, nedokučujem njegova vladanja. Kad me ono 
prije godinu dana ostavi na plesu, zakleše mi se usta, da ću 
ga ostavit, al usta — srdce mi brzo reče: Lažeš!« 

»Nu ako te opet odbije?« 

»Onda će zlo biti majko,« odvrati mlada poniknute 
glave; nu kao da se je nječemu dosjetila, doda živahno: 
»Slušaj me, usliši me. Neću da mu se očito pokažem, zaklo- 
nimo se krabuljom. Jelde majčice, da hoćeš ?« 

»Bilo ti, laskavice, po volji.« 


*k 
* * 


Na večer bila redutna dvorana zagrebačka vrevom ša- 
renoga svieta tako načičkana, da nije ni jabuka pasti smjela 

Sto i sto šarenih krabulja motalo se pri žarkih plame- 
nih, pri zvonkoj glasbi. Bilo je veselije nego prije, jer je slo- 
bodnije bilo. | 

Prva se poloneza svrši. Milivoj stupi u dvoranu bez krinke. 
Milana nije bilo vidjeti, valjda se je šuljao po tom bučnom 
kolu u slici kakovoga domina. Ostavio je Milivoja nerekav 
mu ništa o svojoj maski, ni o tom, da će i Zlatka doći na ples. 

Naslonjen o stup stajaše Milivoj, hladno motreć, kako 
se maske oko njega veru. U isti tren pojave se na drugom 
kraju dvorane dvie ženske krabulje, odjevene u biel svilen 
domino. 

Jedna od njih dotisnu se do Milivoja. 
»Čestitam ti, mladi gospodičiću,« prihvati krabulja. 

»Na čem?« 

»Na dobroj sreći!« 

»Dosjetke bi sretnije biti mogle.« 

»Lagano, gospodine Milivoju, najprije valja šarkati, zatim 
tek junački udariti.« 

»Odkuda me poznaješ ? Ta tek sam danas stigao u Zagreb ?« 

»Poznajem te iz svieta, jer idem po svietu.« 

»A gdje si me srela ?« 

»Sto puta u snu i na javi.« 

»Hvala na tolikoj brizi. Samo žalim, da sam ti sne uz- 
nemirivao.« 

»I jesi, jadniče! Dodjoh da te kaznim.« 

»Kazniš? A kako? Zašto ?« 

»Kako, — neću ti za sada kazati. — Zašto? O grješniče, 
arcigrješniče, ti smiješ pitat?« 

» Valjda, — kad se mene tiče. Ta svaki okrivljenik mora 
da zna, zašto ga tuže.« 

»Dobro, nu obećaješ li mi, da ćeš sve svoje griehe po 
duši izpovjediti, na svako pitanje odgovoriti ?« 

»Oho! Jesi | ti, moja liepa masko, odaslanica tajne in- 
kvizicije ?« | 

»Tvoja sam sjena! Nu, hoćeš li?« 

»Neka ti bude, hoću.« 

»Koliko si već djevojaka ljubio ?« 

»Jednu jedinu.<« | 

»Lažeš. Sjećaš li se plave Poljakinje ?« 

»Sjećam. Dva puta sam ju vidio u svom životu.« 

»Parole d' honneur?« 

»Parole d' honneur.« 

»A česka domorodkinja ?« 

»Bijaše mi premalo idealna.« 

>A kći bečkoga bogataša ?« 

»Razmažena Švabica.« 

»I sve ostale ?« 

»Puste šale. Obrekoh ti, da ću ti istinu po duši kazati. 
To je od mene po nješto smiešno bilo. Al neka, kad poviše 
toga iz mojega života znadeš, nu neznaš tako, kako je istina. 
Kad si čitala što sam pisao, razumjet ćeš, da sam, kao što 
svi stihotvorci, čovjek lake ruke, koji će zatitrati u svakom 
kolu, al neće svagdje ljubiti, osobito u velikom materijalnom 
svietu.« 

»Ti nisi nikad ljubio ?« 

»Jesam. Nerugaj mi se. Ljubio sam jedanput iskreno, 
žarko, al za vrieme, kad se obično jošte neljubi, ljubio sam 
kao dječak. Ah to bijaše liepa, kratka idila. « 

»Kratka? Zar se je svršila.«< 

»U meni ta uspomena još uviek živo tinja, al ona —< 

»Ona ?« > 

»Od nje osta mi samo taj prstenčić, ta zlatna zmija; te 
nisam ostavio u najvećoj nevolji. Al ona neće za mene ma- 
riti, uvriedih, težko ju uvriedih. Pusti, nebudi te uspomene 
više u meni! Al kaži, hoću li ikad vidjet tvoje pravo lice ?« 

»Da mi ljubav izjaviš ?« 

»Ne, to već nije moguće.« 

»Dobro, vidjet ćeš me za tri mjeseca, kad sam ti zani- 
miva, al pod jednim uvjetom —« 

»A taj uvjet?« 

»Uzajmi mi donle zlatnu zmiju!« 

»Ni za Boga.« 

»Evo ti u zalog narukvice od alemkamena, da se ne- 
bojiš prievare. Ja sam Zlatkina prijateljica. « 

»Evo ti zmije; ali —« 

»S bogom, Milivoju! Za tri mjeseca.« 

VIII. 


Za tri mjeseca bilo je vrlo živahno u Brezovcu. Slavili 
su imendan stare gospe Belićeve, Zlatkine kume. 

Palača u dvorcu bijaše puna gosti. Za glasovirom sje- 
djaše Zlatka igrajući, a po palači vrtio se plešuć mladi sviet. 

Tu zaruži u dvorištu kočija. Mladi sviet izleti na vrata, nu 
Zlatka igraše sve dalje i dalje i zapjeva milim grlom pjesmu: 

»Jelen pase po zelenoj travi —« 

nemareć tko je došao, al za njom stajaše Milivoj motreći 
zlatnu zmiju na njezinoj ruci. 

»Nu Zlatko, nećeš li pozdraviti prihodnika?« prihvati 
lukavo gospa Breberićka. 

Zlatka krenu glavom, vrisnu, i odleti u vrt. Milivoj za njom. 

U kinezkoj kolibi spusti se mlada na klup, težko dišući, 
sipajući sto iskara iz očiju. 

Pred nju pade Milivoj. 

»Dušo, dodjoh da me kazniš.« 

»Dosudi si sam kaznu.« | 

»Ko što te je zlatna zmija k meni privezala, priveži me 
ti k svomu srdeu na vieke.« | 

»Neka bude,« zavapi Zlatka kroz plač, bacivši se mladiću 
na grudi, »tri puta je Bog pomogao, pa je, hvala mu, i mo- 
jemu srdcu pomogao.« 

NU jekoga dne mjeseca ožujka a godišta 1848. sjedeć u 
starom naslonjaču svoje babe, čitah u Brlićevoj slov- 
> nici o >»carici Mariji Tereziji i mladom Vukasoviću. « 
“ Očekivao sam učitelja. Budući nezrelo djače nisam 
ni sanjao, kakva je bura, strovalivši priestol Ljudevita Filipa 
dohujila bila do naših strana. Znao sam doduše, da se nješto, 
komeša po Zagrebu, al onih godina uviek se komešalo kod 
nas; stoga sam mirno čitao i čekao. 

Dodje deveta ura, pa dodje i moj učitelj, pravnik zagre- 
bački. Bielo sam ti ga pogledao: Na glavi mu crvenkapa, na 
prsiju vrpca trobojnica. 

»Šta je to, gospodine učitelju ?« 

»Znak narodne garde.« 

»A šta je narodna garda ?« 

»Svi ćemo postati soldati,« odvrati ponješto popularno 
moj suhonjasti mentor. 
< >»Žar i ja?« : 

»Da, kad ponarastete. Došla je iz Beča viest, da smo 
svi slobodni, jednaki; zato i moramo svi biti soldati.« 

»Pa imate li i pušaka ?« 

»Da bome! Dodjite samo po podne na ciglanu. Bit će 
prva muštra.« 

Od onoga dana driemala je moja gramatika u zapećku, 


glava mi bijaše puna ratobornih misli, i ja nejačak posvetih 
* 

se dušom i tielom zanatu Kraljevića Marxa. Nu varao bi se, 
tko bi mislio, da se moja ratoborna kariera počela tek ožuj- 
skimi dnevi god. 1848. Već odprije bješe kaptoiska »purgarska 
garda« probudila davorske misli u mojoj mladjanoj mašti. 

Divne li doista čete! Junakorodna Šparta nije rodila! 
takovih junaka. A osobito moja kumpanija iz Laške ulice 
Koliko se puta nisam nadivio sivim pantalonom s crvenimi 
rubovi, koliko puta neostavih kolač i kavu, da gledam crvene 
perjanice purgarskih bubnjara; a tek na malo Tielovo — kad 
su junaci iz Laške ulice pucali složno kao kukuruza u žrvnju! 

Zato i nebih zanemario nijedne purgarske muštre. U to 
doba godine mogao si po četvrtcih vidjeti na Ribnjaku za 
biskupovim vrtom do tri vojske. Purgarsku četu u kaputih, 
po vrućini bez kaputa, kojoj je zapoviedag velikom batinom 
maličak kramar iz Laške ulice; ratobornu dječurliju, kojoj 
sam ja bio generalissimusom; a napokon četu bielih gusaka 
iz obližnjih kuća pod vojvodstvom siva gusaka. 

»Šturm!« zapištio bi kroz nos kramarčić, a vriedni pur- 
gari poletili bi nagnutimi batinami proti biskupskomu vrtu, 
pri čem je samo trbonjasti krčmar Funtak zaklipsivao kao 
 šepav patak. 

»Udrite dječaci!« zaviknuo bih ja, i za jedan hip osvo- 
jismo najbliži šipkov grm. 

»Gva!« zagakao bi gusak, pa ni pet ni šest polete sve 
guske u mlaku! 

Nu, kako rekoh, u ožujku god. 1848. odzvoniše staroj 
kaptolskoj straži, premda se je tomu svojski opirala: odoše . 
po netragu sivi pantaloni, crvene perjanice i moje muštre na 
Ribnjaku. Al za kratko se utješih. Novi duh, gromorna glasba 
i crveni klobuci narodne straže, i velike muštre na Ciglanici 
izbrisaše mi brzo iz pameti municipalne, sredovječne uspo- 
mene iz Laške ulice. Odsada vidjevao si me samo za velikim 
bubnjem narodne straže, a na meni pet do šest kokarda. 

Prvi put razljutih se na Ciglanici čitavo. Ja, bivši zapo- 
vjednik, mišljah prema junačkomu si ponosu, da mi učitelj 
nemože biti manje od generala. Kad onamo, al eto ti sra- 
mote! Moj učitelj s kremenjarkom od pol centa prost prostak 
i ništa više; pa baš u čitavoj djačkoj legiji najviša glavurda, 
samo da sviet bolje vidi, da je prosti gardista. Mal da neu- 
darih u plač; od enoga dana vjerovao sam tvrdo, da mi uči- 
telj nerazumije ni deklinacija. Na sreću dobih skoro drugoga 
učitelja, stražmeštra u djačkoj legiji, u koga sam junačivo 
osobito cienio, premda je kod njeke »oštre muštre« nehotice 
iz puške ubio kravu. 

Al kud se djedoh? Gdje su mi dusi -narodne straže ? 
Predem kao snaša u zimsku večer, govorim kao loš propo- 
vjednik, komu uvod nema ni kraja ni konca. Oprostite mojim 
neklasičkim stranputicam! Šta ćete? Svatko rado prebire 
knjižicu, iz koje je djetetom učio azbuku Nu pošto glava 
mora svakako logički svezana biti s repom, nakašljite se 
malo, dragi slušatelji, pa onda dalje! 


Narodna straža bila je dika Zagrebčana, a peta četa opet 
dika ciele narodne straže. Da su Trojanci ugledali pred svojim 
gradom crvene klobuke pete čete, nebi doista trebalo bilo 
deset punih godina, da padne Prijamovo carstvo; — i Alek- 
sandro Veliki bio bi s petom četom jamačno dopro do kitaj- 
skoga zida. Kraj svega toga junačtva znali su blebetavi jezici, 
— kojih je već za ono vrieme u Zagrebu mnogo bilo, — 
bajati, da se peta četa nije popela ni do taktične azbuke, da 
nezna ni toga, što je »desno kret!« što li »lievo kret!« u 
kratko, da je ona orahova vojska. 

Sbilo se često, da se je na zapovied »desno kret« okre- 
nuo mlinar Žižak na desno, a brijač Gregurić na lievo, da 
su se njihovi nosovi nemilo poljubili, i da je Žižak odnio od 
parade čitavu kvrgu; al pitam vas po duši, je li mario bez- 

smrtni Akil ili glasoviti Hektor za takove sitnarije; a napo- 
kon nije li dosta, da je srdce u junaka? A da je u petoj 
četi bilo srdca, tomu budi svjedočicom ova pripoviedka. 

Mudri zapovjednik pete kumpanije znao je i tomu po 
sebi neznatomu zlu doskočiti. »Junaci!« zaviknu jednoč gla- 
sovitim grlom! »Junaci, biede nas zli jezici, da neznamo nit 
pušaka podprašiti, da neznamo, što je »desno kret« što li 
»lievo kret.« Nu ako je ljudska kleveta velika, veliko je i 
vaše junačko srdce! Znadem, da vam je lako tihim prezirom 
pregorjeti podle ove sumnje, i da možete kao veledušni slo- 
novi, nehajući za žalac ujedljive muhe, mirno očekivati hip, koji 
nam imade junačke glave ovjenčati vječnom slavom! Junaci 
pete čete! Ima časova, gdje se i visoka gamila mora spustiti 
na nizku zemlju, a tako moramo i mi raditi; da nam u tih 
malenkostih nebude obraz crn, valja nam paziti, što je »desno 
kret,« što je »lievo kret.« Prije svega pazite na desnu ruku, 
t.j. na ruku, kojom se križate; pa ako vam ni to dovoljno 
nebi bilo, gledajte uviek na moju sablju; mahnem li na desno 
a vi krenite na desno, mahnem li na lievo, a vi krenite na 
lievo: to će vam biti najbolji liek proti podloj kleveti.« 

Dovijatost kapetanova probudi nenadani uzbit u petoj 
četi, koja mu se zahvali gromovitim: »Živio!« Od onoga dana 
nisu već zli jezici imali razloga rugati se ovoj uzoritoj četi, 
jer joj je kapetanova sablja bila nepogrješivom magnetičnom 
iglom. Da, zavidile su joj sve ostale čete, kako se vješto kre- 
tala i junački vladala. Samo jednom zaboravi kapetan svoju 
krmanjsku dužnost, djenuv sablju u korice, pa je naravski bilo 
komešanja i na desno i na lievo. Tom je prilikom gardista 
Goljčević, inače član poštovanoga krojačkoga ceha, nemilo 
povriedio kurje oko svoga kapurala Milkovića, nu, kako re- 
koh, Akil i Hektor nisu marili za takove malice. | 

Mogao bih vam još kojekakvih sgoda i nesgoda pete čete 
pripoviedati; bila bi ih čitava knjiga, nu neću da vam dosa- 
dim, dragi štioci. 

Bilo je pod večer liepa ljetna danka, kadno se sastaše 
u bratinskom kolu, u glavnoj straži pete čete, najodličnije 
glave kumpanije. To glavno ročište čuvenoga sbora bila je 
razizemna kuća u Ilici. Kućica imala je samo dvie sobe, veću 
i manju. U većoj bijahu duž zida namještene daske, na kojih 
su gardiste blaženo hrkali; nad driemnimi glavami visila na- 
rodna trobojnica; usred sobe stajaše stol, na njem na polak 
dogorjela lojanica, crvene čake s konjskim repom, prazan 
vrč, vinom nakvašene proklamacije, oglodane kosti puranove 
itd. U kutu stajalo je njekoliko težkih. pušaka. Druga, t. J. 
častnička soba bijaše manja ali urednija. Kožnat divan, nje- 
koliko slamnatih stolica, ovelik stol, a na stolu raporti, zad- 
nji broj »Narodnih Novina,« dva tri bulletina, dva polića 
Bukovca, zdjela paprikaša, karte, zdjelica turskoga duhana i 
hrpa magjarskih cigara. 

Tu se nije hrkalo. Dočim je prosta momčad u velikoj 
sobi raztezala dnevnom službom utrudjena uda, pjevalo, pilo i 
govorkalo se živo u častničkoj sobici — sve na korist javne 
sigurnosti. 

»Molim te, okreši svieću,« uze govoriti veseli kapetan 
Budić, komu je modra kapa na hero i devetero stojala. »Ka- 
purale Milkoviću, okreši svieću, nevidim pred nosom ni keca; 
ja bih sve sapunare zagrebačke stavio pred prieki sud; gori 
im roba kao za mrtve dušice...... A! tako! Sad vidim! 
idiasa Nu junaci, tko je junak? Ja velim: »Vabanque!« —« 
To rekav iztrusi čašicu Bukovca. 

Kapural Milković nije se pačao u karte. Šetao je šuteć, 
zaogrnut bielom vojničkom kabanicom, amo tamo. Na poziv 
kapetanov zaustavi se, okresnu svieću, pa šetaj dalje. 

»Nu, na polje junaci!« nasmjehnu se debeljasti kapetan, 
zafrknuv brke. »Ja velim: »reste!« 

»Kapetane! Nebio ja laćman pete čete, ako se niste 
danas vragu zakaparili. Troppo i troppo! Na kralja dodje : 
baba, a na babu kec!« 

Te je rieči govorio okrupni goso Cvarić, kobasičar po 
zanatu a laćman po časti. Zlovoljno baci karte, pa pošto ga 
je vince malo užgalo bilo, skinu s vrata vojnički ovratnik. 

»Lagano, kapetane,« prihvati veliki brkati stražmeštar 
Crnilović, činovnik, — »pečenka se vrti na ražnju: da vi- 
dimo, tko će ju razkrojiti! Ja imam jedanaest —« doda raz- 
klopiv karte. 

»Ha! ha! ha! A ja — dečka i keca! Pol dvanaest, go- 
spodo!« nasmije se Budić, da mu je dugme na prsluku puklo. 
Iztrusiv čašicu, očisti stol pred sobom: kobasarove škude i 
stražmeštrove dvadesetice podjoše u torbu šaljivoga kapetana. 

»Sve!« zamrmlja Crnilović trzajuć lievi brk. — »Hm!. 
Sve!« 

»Sve!« ponovi laćman kobasar, taruć si s čela debeli 
znoj. »Neprisjele Vam moje škude, znam da neće u Vaših ruku 
spljesniviti. Nu za Boga, kapetane, za jednu Vas milost mo- 
lim. Vi ste vragometan štipavac! Štipljite me, jedite me slo- 
bodno, kad smo medju sobom; al negovorite vred mojom 
starom, da ste me razkrstili s njekoliko mojih križevača, jer 
bi mi te nesretne ubjeglice ogorčale svaku žlicu juhe, svaku 
kaplju vina od Gjurgjeva do Božića. Moja stara i onako kao 
da je koga toga vraga izpipala, pa psuje t gardu i laćma- 
niju i sve novotarije. Pustimo za danas karte: i onako ste 
nas čitavo ogulili. Pijmo radje!« 

»Da, pustimo karte,« doda Crnilović; »trebat će skoro 
na inšpekciju k barutani.« 

Kapural Milković ustavi se, pa reče pogledav svoj sat: — 
»Još imamo dva sata vremena. Tek je deset!« pa šetaj dalje. 

»Netužite se na me, junaci!« viknu veseti kapetan, skočiv 
na noge. »Nisam ja lakomica, željna vaših škuda. Sveta duž- 
nost nuka me kao vašega kapetana, t. j. vašega kumpanij- 
skoga otca, da se brinem za svoju djecu. Dobivajuć od vas 
na kariah novaca, neželim se obogatiti, već samo skupljati i 
štediti ih za više duševne svrhe, da ih kao neizkusni mla- 

dići neprotepete na puste razkoši, s kojih bi vaša duša i 
junačka snaga postradati mogla. Na, gledjite, pa pipajte istinu 
mojih rieči, srknite zlatne plodove moga nauka,« nastavi ka- 
petan, izvadiv izpod hrpe raporta košaru punu šampanjskih 
boca, i spusti ju na stol pred laćmana. | 

U dobar čas po gospodina Cvarića padne ova nenadana 
bomba pred njega, jer kako je moralnu propovied kapeta- 
novu ironutim srdcem slušao, nagnuo je glavu napried, te 
stade sve više klimati i klimati, tako da se je njegova ju- 
načka perjanica skoro s lojanicom na stolu poljubila. Cvarić 
se prepade i probudi u dobar čas, pa zakliknu kao iz sna: 

»Pijmo ga, pijmo ga 
Sve do dana bieloga.« 

Crnilović trgne brže bolje Cvarićevu sablju iz korica, 
da plemenitu pjenušicu rieši njezine staklene tamnice a za 
tren pucali su čepovi po častničkoj sobici, kao da se pro- 
siplju kartači i granati na glavnu stražu pete čete. - 

»U junačko zdravlje!« dignu kapetan tanku čašu pjenušice. 

»U zdravlje Kraljevića Marka pete čete!« ozva se Cr- 
nilović. | 

»Da, živio kapetan!« zaviknu Cvarić, skočiv na slamnati 
stolac, te mu se perjanica na klobuku njihala, kao klip u 
zvonu sv. Kralja. »Ali — ali vi ste, moja gospodo, oprostite, 
vi ste kukavice! Šta gucate sladki nektar iz staklenoga na- 
pršnjaka! Sloboda neka vlada. Svatko pij, kako hoće, kako 
može. Ja hoću da obilnije srčem zlatne plodove kapetanova 
nauka!« Pri tom si napuni laćman čašu na stolu stojeću šam- 
panjskim vincem, noge mu stadoše poigravati na prostoru, 
na kojem bi, kako se veli, i pop plesati znao, i zabugari 
tankovitim grlom: 

»Dudu, dudu, 

Imam babu hudu, 

Poslo sam ju repu kopat, 
Ona išla mošta lokat!« 

Sladka pjenušica okrili za kratko junačka srdca pete 
čete zlatnimi krili, da je bilo čuda i pokora. 

»Silentium, gospodo!« zaviknu napokon kapetan, »sloboda 
je liepa stvar, al kraj nje nesmijemo zaboraviti junačkoga si 
ugleda! Mi smo zvani, da sačuvamo red i mir, a vi se pre- 
vijate, kao da ste vragu uskočili iz torbe, pa bučite kao na 
ciganskom vašaru. Govorimo koju sad o poslu. Šta ima nova 
u narodnoj gardi?« 

»DA, štilencijum gospodo !« poprati laćman na pol driem- 
ljuć kapetana. 

»Pune vreće novosti,« prihvati Crnilović, »i slavni odbor 
sigurnosti na gradskoj viećnici ima pune ruke posla, da ublaži 
razjarene strasti. Pro primo protestira kaptolska kumpanija 
proti naredbi, da garda ima nositi crvene klobuke. Modre 
čake hoćemo, viču kaptolci, i sbilja su jučer s modrimi klo- 
buci pošli na glavnu stražu. Neznam, kako će odbor sigur- 
nosti ovo osjetljivo pitanje riešiti: valjda će kakav pododbor 
o tom viećati. Pro secundo moram vam pripoviedat pričicu 
doista smiešnu. Njeki dan bijahu gornjogradjani na glavnoj 
straži, medju njimi i gospodin Franković. Valjda ga svi po- 
znajete ?« | 

»Kako nebi poznali toga čudaka!« ozva se laćman. 

»Da zaista čudak, pravi prototip stare kajkavske hrva- 
štine; biesan politik, velik štovatelj svih mogućih psića i ma- 
čića, inače dosta imućan, ugledan gospodin, pa k tomu prost 
gardista.« | 

»Pa zašto biesa nisu starca gospodina načinili laćmanom, 
da nemora nositi težke lunte? Tomu baš netreba velike pa- 
meti,« reče kapetan. 

»Da — netreba velike pameti,« doda na pol iz sna. 
Cvarić. | 

»Ta nudili su mu sve časti počam od narednika pa sve 
do kapetanije. Al starac neće. Kadno se ustrojavala narodna 
garda, zamienio je Franković, jedan od prvih skupštinara, 

sablju težkom luntom branitelja domovine. Al oficir nije 
nikako htio postati. »Neću, ter neću, makar me postavili za 
serežanskoga harambašu,« odgovorio bi razjaren na sve po- 
nude. »Hoću baš da nosim pušku. Mislite li, da sam kakova 
šeprtlja? Ako sam i bjelobrk, nije mi jošte bies izsiso mozga. 
Soldat je soldat! Punctum! Lako je cifrati i zveketati ko- 
sturicom po taracu, al pravi junak neboji se puške. Na, gledte, 
golobradovići,« nastavi dignuv lievom rukom pušku, »je li 
gospodin Franković kukavica ili junak! E kad smo mi mladi 
bili itd.« 

Njeki dan podje i Franković sa svojimi drugovi na glavnu 
stražu, a zapovjednik bijaše mu sin, laćman. 

Stari Franković nije htio stražiti nego pred banskimi 
dvori. Tu je stajao u crvenkastoj surki, bielih pantalonih, 
pod bielim cilindrom, na ramenu držeć težku pušku, ukočen 
kao svetac od kamena. Mladi Franković, velik šaljčina, da 
se naužije staroga tatice, pošeta jednom pred banske dvore, 
— a tatica laćmanu »pušku na prsa!« Pošeta laćman po 
drugi put, — tatica stade malo žmiruckati i brci mu poi- 
gravali kao ljutitu mačku, al i opet pred laćmanom »pušku 
pred prsa!« Tako je stari mladomu desetak puta prezen- 
tirao, al kod desetoga prezentiranja naježili mu se brci čud- 
novato, te u pol glasa poviknu za sinom laćmanom: »Tepče, 
— da kažem, gospodine laćmane, — gdje si se poštenja na- 
učio, mrcvariti staroga otca, — imam pokorno javiti!« Kad 
su ga gardiste stoga kašnje bockali, osječe se na njih: »Red 
mora biti; tu neima otca ni sina, tu je straža i oficir; pa 
da mu nisam izkazao časti, morao me je strpat u buturnicu!« 

Cvarić nije tomu ništa primietiu, već gromovito hrkao. 

»Ha, ha, ha! pravi prefiganac taj mladi Franković, »na- 
smija se kapetan. 

Dok se je tako pričalo, govorkalo, pilo i pušilo, šetao je 
Milković zlovoljan po sobi amo tamo, kao straža zaborav- 
ljena na samotnu mjestu. 

»Nu, brate Milkoviću,« osvrnu se kapetan na kapurala, 
puhnuv oblak turskoga duhana iz čibuka; »nu, brate Milko- 
viću, čudan li si svat. Nejedeš, nepiješ, nepušiš, šutiš kao 
mrav, pa vrndaš po sobi kao medved po svojoj gajbi. Koja 
ti je nevolja? Reci, sbori, govori!« 

»Ako Boga znadeš, kapetane, poštedi me danas,« odvrati 
Milković, »volio bih, da sena meni kola slome, nego da go- 
vorim o razlogu moje tuge.« 

. >Jok, brate! nećemo tako,« — na to će kapetan, »nismo 
se tako pogodili; tako ti subordinacije, govori! to je zapovied 
kapetanova.« 

»Čast i poštenje kapetanu, al tuga srdca netiče se voj- 
ničke službe.« 

»Gle ti cjepidlake! Vojnički — nevojnički! Kapetan je 
vaša glava, a vi ste uda; glava pako mora sve znati, što 
uda rade. Ugledajte se u laćmana,« doda, lupnuv dlanom 
driemajućega Cvarića po ledjih, »taj mi raportira svaku gro- 
movitu prelekciju, što mu daje gospa Cvarićka u kobasar- 
nici!« Cvarić skočiv iz sna tro si je palcem njekako crven- 
kasti nos pa dodao mekanički: 

»Da, da, svaku preiekciju!« 

»Dobro!« odvrati žestoko Milković; »hoću da vam sve 
dokažem, al mi se zavjerite, da ćete biti mojoj osveti na 
pomoć. Hoćete li?« | 

»Osveti?« zapenta Cvarić. 

»Evo ruke, Milkoviću!« reče kapetan pruživ mu desnicu, 
»il u vatru il u vodu; znam, da nećeš počinit nikakove lu- 
dorije !« 

Kad su se kapetan i ostali častnici čašom vina zavjerili 
bili, progovori kapural ovako: 

»Osveta i ljubav su one dvie sile, koje mi u ovaj tren 
svu dušu izpunjuju. Gorim od ljubavi, ginem za osvetom. 
A pitate li, kamo smijera otrovna striela moje osvete? Na 
gardistu Goljčevića, hudoga demona moje ljubavi.« 

»Mali Goljčević — hudi demon tvoje ljubavi?« zapita u 
čudu Crnilov.ć. 

Svi udariše u gromovit smieh, da su se čak gardisti u 
prednjoj sobi iz sna prenuli. 

»Ako je vam do šale, meni je do sbilje. Čujte samo. 
Znano je svim, da mi je Baričevićeva Jelica zaniela dušu i 
srdce; znade to i onako svatko, tko naše novine čita, gdje 
sam njezinu ljepotu i svoju nesreću opjevao u kakovih 800 
stihova. Jelica je diete liepo, pošteno i razborito, pa ako sam 
možebit previsoko zamašio, prispodobio ju s Laurom, Ladom, 
suncem itd, to je kraj svega toga ipak vriedna iskrene lju- 
bavi. Nemogu kazati, da mi je s prvine ljubav nesretna bila, 
niti znam, zašto sam u svojih ljubovnih pjesmah toliko ja- 
dikovao . . .« 

»Jer je to običaj naših liričkih pjesnika,« primieti Budić 
poluglasno, kao da sam sa sobom govori. 

»Da vam pravo kažem ,« uze opet Milković, »nisam 
imao rad šta jadikovati. Jelica je duša od dievojke, nevješta 
umieći gospodjica, koje čovjeka čas primamljuju, čas odbijaju, 
a kraj svega toga srdca neimaju. Jelica je brzo pristala uza 
me, i domala pogadjala su nam se srdca i ustne, da netreba 
bolje. Al nepogodi se s nami tertius aliquis — stari Bari- 
čević, tvrdica na glasu. Saznavši, da moje pjesmice idu nje- 
govu Jelicu, da ih Jelica dapače veoma pobožno čita, odčita 
on njekoga dana svojoj kćeri paprenu litaniju, kojoj je jezgra 
po prilici bila: 

Mladi jurat, 
Vinski brat, 
Kartaški svat! 


Nevelim, da u tih nepjesničkih stihovih neima zrnca 
istine, al što je i najtreznija mudrost ljubavnomu srdcu, koje 
nečuje, nevidi, nemisli, već samo gori? Jelica i ja smatrasmo | 
staroga Baričevića bezćutnikom, okrutnikom, te zaključismo 
neodustati od svoje pjesničke ljubavi. | 

Ljubav nepoznaje ni jama, ni graba, ni plotova, pa zato 
veli već stari rimski pjesnik, da smo vazda željni onoga, što 
nam je zabranjeno ili hrvatski govoreć: trešnje su -najsladje, 
kad si ih ukrao. Mi se ljubljasmo i sastajasmo potajno; nu 
nemisli nitko zla, jer, kako rekoh, Jelica je djevojka vrlo 
vriedna, i kao što bjeh odlučio poslije prvoga sastanka uzet 
ju za ženu, tako nemislim ni danas inače. Baričević nije 
slutio o tom ljuokovanju ni mrve. Djevojke su najdomišlja- 
tije, kad dozrievaju za muža, pa je i Jeličina hitrost znala 
izkustvo staroga tvrdice sto puta prehiniti i zavarati i ne 
jedan put prevedosmo ga žedna preko vode. Najveća sreća: 
bijaše nam narodna garda. Drugi ju smatrahu obranom do- 
movine, nam bijaše štitom ljubavi. U prvi mah čini vam se 
to možebit smiešno, al je ipak živa istina. Kad sam ja bio 
kod vježbe i parade, mogla je Jelica gledati mene, a ja Je- 
licu bez straha od njezina otca; kad je starac bio na straži 
ili u službi, opet smo se mogli sastati gdje u perivoju, na 
šetalištu, nečuveni i nevidjeni od starca. Pri tom su me moji 
drugovi gardiste svojski pomagali. Budući tvrdica bijaše Ba- 
ričević i veliki muktaš t. j. čovjek, koji nikoga nečasti, al se 
daje častiti pilom i jelom od svakoga do mile volje. Gardiste 
su zalievali nesudjenoga mi tasta rujnim vincem do obilja, 
da mu je i služba kod garde vječna mamura bila. Nije dakle 
čudo, da mutne oči starca neopaziše naše ljubavi. Nu kako 
je svakomu dobru i zla sreća usudjena, tako postigne i našu 
ljubav nevolja. Više puta će se i vižle zaletiti orijašu pod 
noge, te ga srušit iznebuške. Velika je to istina, moja go- 
spodo; istina, koju sam gorko izkusio. Mojoj sreći zaleti se 
nehotice pod noge čovuljak — hud demon — te sruši u 
prah sve sladke sanjarije. A kako već spomenuh, taj hudi 
demon je mali gardista Goljčević. Nije u njega pizme ili zle 
volje proti meni; ljudi njegove vrsti ni nemogu biti himbeni 
ili zloradi; nu zla kob izabrala je upravo njega za orudje 
proti meni. Čujte samo! Jednom podje stari Baričević sa svo- 

jom četom na glavnu stražu. Eto liepe prilike sastanku s Je- 
iicom. Da se uvjerim o sigurnosti našoj, podjem k straži, pa 
zapitam, kamo je Baričević odredjen, jer da imam nješta 
važna s njim govoriti. Na straži mi kažu, da će to danas 
težko biti, jer da je Baričević odredjen, da čuva njekakav 
transport na Ciglani. Obukav kod kuće paradnu uniformu, 
poletih blažen k Jelici. Podjosmo šetati na Žverce kraj glavne 
straže. Goljčević me zapazi, zazvoni strašno, zatvori oči, raz- 


jazi usta, te zapišti — misleć: da i kapurala ide velika po- 
čast — iz svega grla: »Gve — rrr — aus!« Gardiste izletiše 
na polje, medju njimi — kuku lele! — i stari Baričević. 


Jelica probliedi, ja se stvorih kamenom, Baričević pobjesni, 
garda se nasmija, a nesretni Goljčević stade za mnom vi- 
.kati: »Gospodine Milkoviću, — molim pokorno, — gospodine 
kapurale, molim Vas, stanite malko!« Al ja smeten ponaglim 
kao da me bura nosi, mrmijajuć ljutito: »Do biesa i ti i tvoja 
straža i tvoj pozdrav i tvoj transport!« Kašnje sam saznao, 
da je onaj transport već dan prije krenuo put Varaždina, a 
straža narodne garde da se vratila našav ono mjesto prazno. 
Suvišno bi bilo pripoviedati, što je sirotica Jelica stoga pre- 
trpila. Osam dana je nevidjeh, a onda mi opet sinu sreća 
na kratko vrieme. Njekoga četvrika imao je Baričević stra- 
žiti kod vojne kase za dvorištem stare jezuitske palače. Hvala 
Bogu, danas ću bar vidjeti Jelicu. Ja brže bolje k mojemu 
zlatu. Kad zakrenem u njezinu ulicu — o himbo paklena! 
— mjesto miloga lišća moje žudjenice na prozoru staro mrko 
lice Baričevićevo, gdje dimi iz čibuka. Pitam na glavnoj straži: 
»Zar je Baričević najmio za iri dvadesetice drugoga gardistu, 
da mjesto njega straži?« Koga je najmio? — Goljčevića. 

Al ni to nije dosta. Flectere si nequeo superos, Ache- 
ronta movebo, veli latinski pjesnik. Odlučih podmititi hu- 
doga si demona. Siromah djak neima velike garderobe; ni ja 
nisam žalibože imao nego surku i podosta otrcan zobun. Ne- 
mogući se sastati s Jelicom, a hoteći ipak u duhu poljubiti 

miljenicu, prodah židovu surku, da kupim dragoj kiticu ruža 
i da namirim listonošu naše ljubavi — staru služavku. Po- 
slav po njoj kiticu svojoj dragoj, povrati se za čas taj naš 
neliepi postillon d' amour, pa mi izruči, keseći se djavolski, 
sitnu knjigu od Jeličine ruke. Piše mi draga, da će joj otac 
na tri četiri li dana u Zagorje radi njeke baštine, da će ona 
u petak s družtvom u Maksimir, a ja da dodjem svakako 
onamo. Prepadoh se čitavo. Od utorka do petka neima nego 
četiri dana, surka kod židova, a otrcani zobun neide u fino 
družtvo. »Flectere si nequeo superos, Acheronta _movebo« 
rekoh i opet, pa ni pet ni šest naručim Goljčeviću, da mi 
sašije novu surku. — >»Al sigurno do četvrtka na večer, go- 
spodine majstore!« 

»Nebojte se, gospodine kapurale, odmah ću ju skrojiti!« . 
— Dodje četvrtak; bio sam uzrujan; malo sam jeo, mnogo 
pjevao. Dočekah mjesečinu, al nedočekah surke. »Doniet će 
ju sutra zorom!« mišljah, pa legoh zlovoljan. Dodje zora, 
dodje podne, dodje druga ura, rok našega sastanka, al surka 
nedodje. Deset puta poslah po surku, tri puta posla Jeličino 
družtvo po mene. »Surka nije gotova, majstor je otišao na 
sajam u Petrinju!« reče mi poslanica, krezuba baba. »Ne- 
mogu od kuće, zub me boli!« rekoh Jeličinoj služavci. Bože, 
koliko sam paklenih muka onoga popodne pretrpio! Očajanje, 
sramota, ljubomornost uzkolebaše moje jadno srdce. A uzrok 
svemu tomu bijaše — Goljčević! Drugi dan dobih istinabog 
surku, a moj demon molio me tisuć puta za oproštenje; ali 
koja korist? Jelica zatvori prozore pred mojim nosom. Ali 
Goljčevića postiže zla sreća, odsudiše ga na tri dana zatvora, 
što je bio bez dopuštenja pošao na petrinjski sajam mjesto 
na glavnu stražu. A šta vam učini taj nesretnik? Podje k Ba- 
ričeviću: »Gospodine, reče, znam ja, rad šta ću sjediti. Imao 
sam Vašemu budućemu zetu sašiti surku, da podje s gospo- 
dičnom Jelicom u Maksimir, pa je nesretnjak nisam načinio. 
Molite ga za me, da me oslobodi buturnice!« — »Jeste li. 

poludili? Kakvoga zeta?« — >»Nu, valjda gospodina Milko- 
vića!« — >»Idite Vi s Vašim zetom do biesa, majstore! Ja 
neimam zeta, nit mi je moja kći na pazar za kojekakve 
vjetrogonje!« | 

»Šta velite na to, gospodo?! Nu sad pri kraju, jer je 
skoro i polak noći, neću vam dosadjivati pripoviedajuć trista 
drugih nesgoda, kojim je Goljčević uzrokom bio. Razložio 
sam doduše Jelici u elegiji »Kobna surka« nesretne zamršaje 
naše ljubavi, i već se je počelo mekšati uvriedjeno djevo- 
jačko srdce; al kad je ono došao dan velike muštre na Je- 
lačićevu trgu, obeća mi Jelica pismeno — jer je stari pazio 
kao zmaj — da će me s prijateljicami gledati s prozora. 
»Hvala Bogu, dobro je!« pomislih. U jutro podjoh k svojoj 
kumpaniji, svjetal i snažan kao bog Davor, kad je išao k bo- 
žici Ladi. Čizme mi bijahu ponješto tiesne, a kurje oko mu- 
čilo me strašno. Stisnuh zube odlučiv junački pretrpiti taj 
neznatni jad: Vojska se razredi, glasba zaori, a mila i liepa 
Jelica se pojavi na prozoru. Srdce mi kucaše od radosti. Kao 
kapural stojao sam na desnom krilu četice, baš nedaleko od 
Jeličina prozora. Kraj mene stojaše Goljčević. Najednoč za- 
grmi zapovied: »Desno kret!« Ja i ostali na desno, a Golj- 
čević na lievo i težkim podplatom na moje kurje oko. — »Ta 
jeste li poludili; na desno!« zavrisnuh biesan. — »0 — o — 
oprostite,« zapenta moj demon i pogazi drugom nogom moje 
kurje oko. Htjedoh ga probosti, kako sam ljut bio, al tu za- 
viknu zapovjednik: »Napried stupaj!« — Napried, da, napried ! 
Dok je četa junački napried stupala uz zvonku glasbu* klipsao 
sam ja kao šepav jarac, previjajuć se od boli, a ujedno sladko 
se smijuć svojoj Jelici. Bio sam valjda veoma smiešan, jer 
Jelica i prijateljice udariše u smieh, da su se previjale i na- 
pokon prozor ostavile. Smiešnost je smrt ljubavi, a uzrok 
mojoj smiešnosti bijaše i opet — Goljčević. — g og 

»Sad ste čuli, što ste htjeli; sad vidite, da sam jadnik, sad 


održite zadatu vjeru!« Tako svrši turobnim glasom Milković. 
Šenoa. Pripoviesti I. 10 

 >Tvoja priča je doista i tužna i smiešna, i gotovo bi 
čovjek pomislio, da si je njeki hudi duh izabrao Goljčevića 
ostanom tvoje zle sreće. U ostalom neznam, kamo ti rieči 
smieraju,« odgovori kapetan, težko uzprežuć smieh. 
->Da, neznamo, kamo te rieči smieraju,« doda Cvarić po- 
nješto bojazljivo. 
»Osveta proti hudomu duhu! to je sve što vam kazati 
mogu,« odvrati Milković. 
= >Ja te nerazumijem Milkoviću, reče Crnilović; osvetit se 
hoćeš Goljčeviću, a sam priznaješ, da u njega neima pizme 
ni zlovolje, da ti ga je uviek sliepi slučaj bacio pod noge!« 
»Dajte mi onu zlobnu otajstvenu silu, koja mi je Golj- 
čevića bacila pod noge, pa ću se njoj osvetiti. Nu mogu li 
sudbinu uhvatiti za kiku? Nemogu! Ergo što vidim, toga se 
držim. Pereat Goljčević!« 
»Ali kako da te osvetimo? Valjda netražiš za kurje oko 
krvi?« zapita Crnilović. 
»Da, valjda netraži krvi,« doda bojazljivo Cvarić. 
»Šta je da je: samo nek je osveta!« 
»Silentium! Znam šta ćemo,« zaviknu veselošBudić, pro- 
budiv še iz čudnih misli. — >Straža!« . 
| Unidje gardista. 
. »Pošaljite pouzdana gardistu nitrata zapovjedi kapetan 
»Stanite; tko straži stražu od polnoći kod vojničke pekare?« 
= »Mikica Krakić.« 
»Kod barutane ?« 
»Martin Goljčević.« 
»Dobro je.« 
Straža pozdravi gospodu, pa ode. Nato nastade šuškanje 
i muškanje u sobi. Samo se kadšto čuo smieh u pol glasa 
ili koji mukli »živio!« 
“ >Ali puška je nabita!« šapnu Cvarić. 
o»Ništa zato!« reče kapetan. 
»Ali moja stara!» doda opet Cvarić. 


Dust narodne straže, 147 


»Šutite! — Ajdmo, gospodo!« završi kapetan. 
Utrnuše svieću, izadjoše na polje i skoro nestade go- 
spode izpred glavne straže pete čete. 


Bilo je blizu liepe ljetne polnoći. Iz jasnoga neba pro- 
bijale tisuće zlatnih iskrica; mjeseca nije bilo na vidiku. Nad 
zemljom sterao se tanak mrak; ni dašak nije lahorio noć- 
com; sve je tiho, sve je mirno bilo. Kuće, drveće, grmlje 
stršilo je u tom sumraku u vis kao glave crnih orijaša. Tko 
je Zagrebčanin, znade jamačno, gdje se vojnički hljebac peče, 
t.j. da se tehnički izrazim, gdje je c. kr. vojno obskrbno 
upraviteljstvo, gdje li stara barutana. A Nezagrebčaninu kazat 
ću u kratko: vojna pekara stoji kraj Savske ceste za hla- 
dovitimi kesteni, a zakrenuv od ceste na desno poljskim 
putem doći ćeš do kuće samotnice, stojeće nedaleko od le- 
dine, Ciglanice zvane. Ta je kuća stara barutana. 

Kod barutane stražio stražu gardista Martin Goljčević. 
Neću da ga opišem na široko. Bio je malešan, suh, uglasta 
lica, do kože ošišane kose, po staro-hrvatski podrezanih br- 
kova, krupna nosa, debelih obrva itd. Goljčević, premda maj- 
stor, bio je ipak kukavac, te si je svoje groše krvavo za- 
služivao. U njegovu malu krojačnicu u Petrinjskoj ulici nisu 
se navraćale gospodske mušterije, pa budući čovjek skroman 
nije mu nikad bilo ni na kraj pameti, da podigne svoj po- 
sao na veliko; živario je [podosta siromaški. Nu ako mu je 
narav uzkratila bila velik um, odlikovala ga neumorna rev- 
“nost; ako u njega i nije bila duša od junaka, bilo je bar 
srdce dosta dobro. Nu kako se nejako diete otimlje za dje- 
dovom velikom batinom, tako se i Goljčević otimao za jav- 
nimi častmi. Kod sprovoda nosio je obično debele voštanice, 
kod procesija bio je bakljonoša u crvenoj kabanici, kod grada 
desetnik, kod pete čete gardista i to oduševljen, da si mu 


* 

jedva para naći mogao. Taj čovuljak stražio je dakle stražu 
kod barutane od 11 sati do 1 sata po polnoći. 

Takav posao nije baš ugodan. Sve naokolo bijaše tiho 
i mračno, visoke topole stojahu podalje kao duhovi; na Ci- 
glani gomila topova, a kraj njih šuljala se sjenka graničar- 
ske straže. Samo kadšto zalajao bi s daleka kakov kućni 
pas, samo kadšto zaviknula bi graničarska straža: »Halt 
berdo! Patrol vorbaj!« Pa onda sve tiho i mirno kao u grobu. 
K tomu je i barutana više nalik na kosturnicu, nego na ba- 
rutanu, Goljčeviću nije baš ugodno pri duši bilo. S početka 
je šetao žurno amo tamo. Brzo se uznojio; puška mu bijaše 
težka. Prisloni pušku na zid, pa stane sjedeć brojiti ure, koje 
su se ozivale sa svih zagrebačkih tornjeva. Al i to mu je 
dosadilo: ura bije samo svakoga četvrt sata. Goljčević sjeti 
se, da mu se otrglo dugme od vojničke haljine. Sjedne, svuče 
kaput, izvadi iglu i nit i prišije si dugme u gluho doba pri 
svjetlu nebeskih zviezda. Sad je zvono na tornju milosrd- 
nih sestara izbilo jedanaest i tri četvrta. Goljčević izbroji 
sate, malko se nakašlje, pa segne junačkom desnicom za 
»srabljivcem« (vrčićem), što mu ga je vjerna Kata doniela 
bila. Nagnu jedan — dva puta, pa stane fićukati. Dobro je 
sokoliti dušu u gluho doba duhova. Nije on doduše vjerovao, 
da ima noćnih prikaza, al je bio pobožan. Gucnu četvrti put 
i to ljudski. Eto polnoći. Najednoč zamijuknu negdje za gr- 
mom mačak. Goljčević se prenu. Čuj, sad opet zakukuriknu 
" pievac, a on probliedi, pa uhvati pušku. Bože, što je to! 
Poslije pievca ozva se sova, poslije sove magarac, poslije ma- , 
garca kos, poslije kosa bundaš. Ta čitav pakleni sbor! Gdje? 
Odkud? Valjda je Goljčeviću vince smutilo ćutila. Al čuj! 
gle! Kraj puta za glogovim grmljem nješto huška i šuška! 


Goljčeviću se ježila koža. Sad! —- Sad! Iznad svakoga grma 
bieli se nješta. Biele utvore dižu se u vis — rastu — kimaju 
glavom — primiču se mučke barutani, — Goljčevića oblio 


ledeni znoj; grčevito je stiskao pušku. Da puca? Može li 

zrno nauditi duhu? Sad su već blizu! — Napokon se ohrabri 
junački sin, jer zna, što valja proti duhovom. 

»Potari vas sveti križ!« drhćuć izdere se na duhove. 

»Mu—u—-u!« odgovoriše duhovi, pa sve bliže. 

»Potari vas sveti križ!« zapisnu nesretni stražar tanjim 
glasom, pritišćuć se uz vrata barutane. 

»Mu—u—u!« ponove duhovi, pa za dva koraka napred. 

»Potari vas sveti križ!« uzdahnu Goljčević sdvojno po 
treći put, — al duhovi, inače vikli stati na treći doziv krsta, 
nahrupiše biesno na barutanu. Sumrtav sruši se Goljčević, 
puška pade, razbi srabljivac i puče od sebe. 

»Za pet rana božjih! Puška je pukla,« zaviknu muklim 
glasom jedan od duhova. 

Trr! zagrmi jedanput; trr! drugi put. 

Graničari kraj topa čuvši, da je do barutane puška pukla, 
stadoše se nabacivati olovom iz pušaka za duhovi, a duhovi 
razabraše dobro, kako su zrna probijala plot kraj njih. 

»Bjegajte, duhovi! Graničari nas gone!« 

»Joj! Joj! Što će moja stara —« 

»Bjegajte! Spasite petami ugled pete čete!« 

Kao da si ih prosuo iz topa, jurili su biesni duhovi ce- 
stom prema vojničkoj pekari. 

Al jao! Evo ti zle namjere! 

Dok je kod barutane krojačić zaklinjao duhove, pojavi 
se huda kob i na drugom mjestu, nedaleko užasnoga pozo- 
rišta. Kod pekare stražio stražu Mikica Krakić, dugonosi du- 
goljan, komu bi bačvar lak6 bio savio duge krakove u obruče. 
Mikica bijaše gladan, želudac mu je mrmljao kao bubanj pri 
paradi. A kako i nebi! Šest sati stražiti, pa neokusiti mrvice, 
ni poliznuti kapljice! Da, šest sati! .Kapural bio je u obće 
zaboravio, da diše kakav Mikica na svietu. A vjerna druga- 
rica Mikičina? S ljubomorstva nedonese mužu ni ogorjela 
paprenjaka! | 

Vojnički pekari pekli su upravo kruh. Miomiris frižkoga 
profunta žackao Mikičin dugi nos. Vele, da toplo izparivanje 
jela može nahraniti gladna čovjeka. Mikica se nije žalibože 
uvjerio ob istini ove hipoteze. Želudac mu je bjesnio. U odaji 
pekare nanizali bieli pekari liepo čislo crnih hljebaca. To je 
junak Mikica svojim očima gledao. Časak se svlada, al za 
čas nadvlada krvnik želudac. Odaja tamna, kod hljebaca neima 
nikoga, pekari se bili vratili k peći. Nuder, Mikice, grabi! 
šapnu nečisti duh. Lako, lagacko se zavuče Mikica u odaju, 
uhvati dva, tri li hljebca, razvali se i padne na tle. a štro- 
pot taj probudi pekare. U tren izletiše oni na polje, pa to- 
ljagom po Mikici. 

»Držte tata! Držte razbojnika!« zaurla brašnata vojska. 

Jadni Mikica baci pušku pa udri bjegati. Al u čas, kadno 
zakrenu na Savsku cestu, nagazi na četu bielih duhova, hr- 
lećih od barutane prama Savskoj cesti. Groza ga popade, 
znoj ga obli. 

»Bjegajte, duhovi!« zagrmi četa duhova. 

»Otale, furije moje savjesti!« zavapi Mikića jureć prema 
gradu. 

On napried, duhovi za njim, za duhovi bieli pekari, lu- 
pajući toljagami duhove, a najzad graničari lupajući kundaci 
pekare. 

»Otale, utvore!« uzdahnu Mikica, razmičuć duge krakove 
kao komarac za ljetnoga večera, i kao što baciš jagnje bies- 
nim vukovom, kada te gone, tako baci Mikica biesnim du- 
hovom ukradene hljebove. 

Al sve žešća i žešća postade hajka, kao da su grobovi 
otvorili svoju utrobu. Stenjanje, vapaji, uzdasi, štropot, biesna 
krika: »Bjegajte! Držte! Stante!« razliegahu se gluhom noć- 
com, biele sjenke i crne utvore jurile su skačuć Savskom 
cestom, da su se mirne gradjanke u svojih posteljah križati 
stale. 

U to se izvi na nebu krvavi mjesec, da užasnim svjet- 
lom ožari strašno pozorište. Sumrtav dohvati se Mikica grada, 
usopljeni spasiše se duhovi, al gle! jedan ponajdeblji od du- 
hova, na koga su batine padale kao tuča na mladu pšenicu, 
zadjenu si nogu o nesretni krušac, zadjenu se i pojmu! no- 
som crnu zemljicu. 

Uhvatiše graničari debeloga duha, pa što vidje, djes 
krvavi putniče? Iz biele odore — iz ponjave izvi se papri- 
ški nos, poslije nosa debela glava, poslije glave omašan trbuh: 
— izvi se, prosti mi Bože! živ živcat jadni kobasar Cvarić. 

O Cvariću! žalostna ti majka! Prviput za svoga vieka 
pope ti se trbuh do njeke duhovitosti, pa gle sramote, od- 
mah izpipaše vražji nokti, što se skriva pod lavjom kožom 
— rectius bielom ponjavom. 

»Vodite me, kud vam drago, nataknite me na ražanj, 
braćo graničari,« zamoli Cvarić plačućim glasom, »samo me 
za ime božje netjerajte kao hrtovi vepra!« 
| Kako je graničarska straža uhvatila jadnoga Cvarića, od- 
vede ga pred odbor sigurnosti, — koji je u to doba noći mirno 
spavao. Al nije šala, gdje graničari vode laćmana narodne 
garde! Kastelan gradski, u velikoj neprilici radi ovoga izvan- 
rednoga dogodjaja, pošalje odmah pandure k svim pojedinim | 
članovom odbora, javljajuć im, što se je dogodilo. Čuvši od- 
bornici, da je čak jedan častnik narodne garde po graniča- 
'rih uhvaćen, zatim, da se namjeravalo učiniti njekakav atentat 
na barutanu i na vojničku pekaru, pa da je radi toga po- 
lovica grada uzbunjena: — pomisliše onaj čas na urotu, te 
.se brže bolje sakupiše, da viećaju o naredbah potrebitih za 
sigurnost grada. U onoj zabuni pojavila se u odboru razli- 
čita mnienja: jedni mišljahu, da ovaj prevažni dogodjaj treba 
najprije javiti svietlomu banu; drugi htjedoše, da se bez oklie- 
“vanja sazove svakolika narodna garda, pa da odbor u pora- 
zumku s višimi joj častnici odredi što treba; treći predla- 
“gahu još odlučnije naredbe. Napokon je zaključeno, kako je 

svjetovao vodja graničarske straže slušajući ovu zamršenu 
razpravu: to jest, neka se uhvaćeni laćman za sada napro- 
sto zatvori, pa ako bi bilo pogibelji, da će pobjeći, neka. se 
u gvoždje okuje; a zatim neka se mala četica narodne garde 
odpravi k barutani i k pekari, da ondje straži do jutra. 
Osim toga je još odredjeno, da predsjednik odbora o svem 
tom osobno i potanko obaviesti glavnoga zapovjednika na- 
rodne garde i da za sve moguće slučajeve nastoji kod njega 
izposlovati, neka se od barutane do gradske viećnice sve na 
50 koraka ponamjesti jedan gardista, a kod same viećnice 
neka ih bude njekoliko na okupu, koji će biti u savezu s glav- 
nom stražom; napokon, da jedan odbornik bude izmjenice 
svu noć na viećnici. 

Kad se to sve tako uredile odputi se četica narodne 
garde, praćena graničarskom E da izvrši svoj nalog. 
Na mostu izpred vojničke pekare razdieli se u dvoje. Koji 
su ovdje ostali, nisu imali drugoga posla, nego pretraživati 
kola, dolazeća iz preko Save ranim jutrom u Zagreb. Teža 
se činjaše zadaća onim, koji su odredjeni bili, da k barutani 
podju. Najvećom opreznošću stupalo se napried sve korak 
.po korak,.i kako je četici proći bilo njekakvom jarugom, 
zape jedan gardista o nješto živa. »Šta je to? Stojte! Ovamo, 
.ovamo!« Na ovu viku prigne se ljudesina graničarska, uhvati 
onješto, nezna ni sam što je: da li vreća pljevom natrpana, 
da li oveliki mačak, komu se ovdje razstati bilo s tim čud- 
-nim svietom, da li napokon ljudsko biće; — nezna što je, 
al uhvati i jednom rukom digne u zrak. Jaoh! pod rukom 
silnoga . graničara koprca se mali Goljčević. Na polak mrtav 
od straha bio se jadan zavukao ovamo, neznajući još ni 
sada, što se je to s njim dogodilo. Čim ga je vodja narodne 
- garde razpoznao, uprti ga graničar na ledja, pa ga praćen 
-. dvojicom gardista odnese na viećnicu. Ovdje ga predadu od- 
- borniku sigurnosti, koji je velikom ozbiljnošću htio vršiti nad 
njim dužnost svoju, t. j. izpitati ga križ na križ; al nemo- 

gav od njega dobiti odgovora, koji bi povodom bio cielomu 
nizu pitanja, lati se napokon posljednjega lieka za takove 
slučajeve: dadne ga turiti u buturnicu, gdje se je siromah 
pomalo osviešćivao, a napokon i prečudio, kad je razpoznao 
Cvarića, nesluteći dakako, da je to jedan od onih strašnih 
duhova sa Ciglane. 

Ovo je ovako bivalo na viećnici. Ostali duhovi spasivši 
se sretno, sjedoše časak, da odpočinu kraj plota u Svilarskoj 
ulici; za čas im ipak malko odlahne. Sjedjahu šuteći; nebijaše 
im do razgovora, već :do ožuljenih ledja. 

»Ljudi!« reče napokon kapetan izravnav si ponješto smla- 
ćene kosti; »ljudi, neima fajde! Čitavo smo se osramotili. Če- 
tvorica podjosmo na bojište, a s bojišta vraćamo se trojica 
težko ranjena; debeli nam laćman propade.« 

»Ako mu i nije kaplja pala, padale su na njega batine; 
težko će ih se lišiti od Gjurgjeva do Kraljeva, a stara koba- 
sarica neće mu bogme rana zavijati melemom« — doda Cr- 
nilović. ' 

“ Naša dva junaka njekako su na silu vadili iz tužne duše 
ove dosjetke, jer im bome nije bilo do šale. Treći duh, Mil- 
ković, upro snužden lakte o koljena te objesio tužno glavu. 
Nisu ga bolile batine, al ga je bolilo srdce. 

»Kiselice!« durnu ga kapetan, »liepa ti hvala; baš si nas 
danas radi te tvoje Jelice zapleo u vražje kolo. Od muke i 
* halabuke još sam i sada pijan, pa da me ledja sbilja nesvrbe, | 
mislio bih, da sam snivao. Koja ti je korist od toga? Jadnika 
Goljčevića nabrkali smo čitavo, al se dokopasmo i batina; 
neznam doduše, odkuda je nikla ta paklena četa, što nas je 
nemilo vijala, al facit je: tvoja Jelica na vrbi svirala!« 

»Žalibože, na vrbi svirala,« uzdahnu Milković, »al mi se 
srdce bar nasitilo osvete.« | 

»A ledja se nagrijala batina. Gratias ago!« odgovori 
mu Crnilović. 

»Ne, junaci,« reći će odrješito kapetan, »mraz nam ne- 
smije pasti na obraz! Per ardua ad astra! Kad smo već tu ne- 
sretnu duhovsku uniformu navukli, iztjerajmo mak | na konac.« 

»Šta mislite?« zapita Crnilović. 

»Ja mislim i znam«, odgovori Budić, »da je čovjek ljubov- 
nik muha bez glave, a sio puta gori, kad je k tomu stiho- 
tvorac. Osvetljivost tvoja, dragi kapurale, da mi oprostiš, ve- 
lika je ludorija bila, pa hvali Bogu, da smo si samo malko 
opržili papke. Ljut sam, puko bih od jada, osobito kad po- 
mislim, kako je naš kobasarski »pagat ultimo« zlo prošao. 
Al kako je da je: ja si utuvih u glavu, da duhovi pete čete 
moraju još jednom jurišati, a nišan nek im je Jelica, vjere- 
nica našega kapurala. Duhovi pete čete, ajdmo u snuboke!« 

Milković je gledao kapetana njekako čudno, kan da mu 
pravo nevjeruje. Medjutim krenuše duhovi na put, te je bilo 
govora i ovamo i onamo, kako da se Jelica snubi i kapu- 
ralu nasnubi, 

Dodjoše duhovi u odaleku ulicu doljnjega grada i sta- 
doše pred kućom samotnicom. Premda razizemna imala je 
ipak prozore tako visoke od zemlje, da nisi s ulice u nju 
poviriti mogao. Bila je, kako rekoh, samotna, jer su se s desna 
i s lieva prema ulici protezali drveni plotovi susjednih vrtova. 

»Sve je tamno i tiho u kući,« reče Crnilović; »valjda spa- 
vaju; samo ondje na ćošku prema dvorištu drkće u prozoru 
njekakvo svjetlo!« | 

»To vam je soba moga nesudjenoga tasta; pamtim ju 
dobro !« 

»Ded stražmeštre,« zapovjedi kapetan, »u tebe su najduži 
krakovi, zajaši der plot, pa vidi, što radi stari grabežljivac.« 

Crnilović pope se na kapetanova ledja i aki na plot. 

»Nu, što je? Vidiš li ga?« 

»Vidim,« odgovori čudni jašilac, pruživ dugi vrat iz biele 
ponjave kao gusak, kada vodu pije, — »vidim; stari tvrdica 
razredio je pred sobom škude i cekine kao kakovu vojsku!« 

»U dobar čas!« reče Budić. — »Natrag, dusi moji!« 

»Pa šta ćemo sad?« zapita Crnilović. | 

» Vidjet ćeš odmah. « 

Ovo rekav Budić, stane na tiho razgovarati s Milkovi- 
ćem. Poslije ovoga razgovora skine zaljubljeni kapura! sa 
sebe ponjavu krivih duhova, pa odjuri prama onoj: strani, 
gdje je iduć ovamo vidio s daleka njekoliko gardista. 

»Crniloviću, stani ovamo,« zapovjedi zatim kapetan Bu- 
dić, a onda zajaše na njega, pa skok preko plota! 

»Ded sad i ti, Crniloviću!« 

Skočiv i on sretno na tudje zemljište, nasmija se malo 
ne odviše glasno, a tad reče: »Ako mi nismo gori od haj- 
duka, nezvao se sveti Bono iz Vukovara svetcem!« 

»Ukloni se, molim te, malko za onaj kurinjak,« šaptne 
Budić Crniloviću, a onda pohiti k zadnjemu prozoru u dvo- 
rištu, skoči na klupu pod njim i pokuca tri puta. Za malo 
se otvori prozor, pa se na nj pomoli ženska glava. | 

»Ti li si Janko?« prosbori u pol glasa ženska. 

»Jesam!« šapnu Budić pretvorenim glasom, skloniv glavu 
za vinovu lozu penjuću se uza zid. 

»Jesi li poludio! Što mi dolaziš u gluho doba noći kao 
kakav hajduk ?« 

»Nemogu spavati, pa ti dodjoh na razgovor.« 

»A_ da ti gospodar Budić kući dodje, pa da te nenadje ?« 

»Za njega me nije strah; on ima cielu noć posla kod 
garde. Barice! nješto ću ti reći; al budi pametna. Daj mi 
ruku!« 

Kako je Barica podala Budiću ruku, pomoli on glavu iz 
vinove loze, pa joj rekne sasvim ozbiljno: 

»Čuj me, Barice, tvoj Janko hrče kod kuće kao jazavac; 
ja sam glavom — Budić.« 

»Za ime božje!« prepade se ženska i zamota se čvršće 
u vuneni rubac; »Vi —« 


156 Dusi narodne straže. 

»Neboj se, Barice! Slušaj me!« U to zapuhnu lišćem 
noćni vjetrić; od šuškanja nisi mogao razabrati, što služavka 
s Budićem šapće, samo se kadšto čulo: »Ali kako bi mogla | 
— pa da gospoda saznadu« — itd. Napokon se umiri žen- 
ska, te rekavši: »U ime božje, neka bude!« zaklopi prozor; 
Budić otidje k svomu drugu Crniloviću, koji sveudilj stojaše 
za kurinjakom. 

U sobici na ćošku kuće sjedjaše medjutim na visokom 
naslonjaču za orahovim stolom kraj male uljenice stari Ba- 
ričević. Na glavi mu vezena kapa, na nosu zlatne naočale. 
Pred njim da vidiš čuda i blištavila: škuda do škude, cekin 
do cekina, kao vojska kadra osvojiti sviet! Baričeviću činilo 
se, da mu se zlatna i srebrna dječica smieše sjajnim okom. 
Od radosti micala mu se kapa na glavi, spuzle mu naočale 
niz nos, a kožice na okrajku očiju nabirale se na smieh. 
Premetavao je cekine sad amo, sad tamo, kao da hoće sa- 
staviti geometrične slike. Ruke mu drkćući zaigraše, bubnjahu 
po stolu, i sgrnuvši napokon sve zlato i srebro u jedan kup, 
stadoše kopati po hrpi. Sada zagrabi opet šaku zlata, digne 
ju u vis spuštajuć komad po komad na sjajnu hrpu, kao da 
Danajina kiša kaplje na orahov stol. Nosnice mu se širile, 
oči blistale i stara mu glava klimala kao djetetu. Bio je bla- 
žen. Najednoč osovi glavu, oči mu zabljesnuše, i starac se 
maknu na stolcu. Šta je to? Šušanj lišća! Ništa! I mirno je 
kopao dalje po zlatu. Al sad kao da je nješta zaškrinulo! 1 
opet tiho. Valjda su starinska vrata! Plaho pogleda siromah 
Baričević gvozden, otvoren sanduk, stojeći kod peći. 

U njem se nješto zabljesnulo. Ludorija! Mjesečina pade 
na škude u sanduku. »Lud si Baričeviću! Poberi zlatnu dje- 
čicu, nek spavaju u sanduku, pa legni i ti, već je davno 
minula polnoć.« Al sad — sad — Bože! kao da je grom za- 
grmio, kao da se zemlji utroba trese. Rrr! razvale se vrata, 
vjetar utrnu svjetiljku a u sobu upadoše — dvie biele, stra- 
hovite nakaze. Škude i cekini kotrljali se po podu; polu sto- 

jeć, polu sjedeć zapanji se Baričević, hvatajuć grčevito ša- 
kami naslon stola. Pala mu kapa s glave, spuzle mu naočale 
do nakraj nosa, a ustnice tresle se od groznice. Mjesečina 
titrala mu preko ćelave glave, da je zlato u sanduku sve 
plamtilo, a iz tmuše bielile se dvie glave, stojeći kao kamen 
do kamena. Rieč zape starcu u grlu, ni vapaja nemogaše 
iztisnuti, prsa uhvati vrućina, a na čelo mu skoči debeli znoj. 

»Grješna dušo!« zavapi veći od duhova, »dnevi su tvoji 
izbrojeni! Ruka providnosti presjeći će nit kukavnoga ti ži- 
vota. Nisi vriedan, da gaziš zemlju ovu; ti neznaš Boga i 
klanjaš se zlatnomu teletu. Sjajno mrtvilo okovalo ti je dušu 
i srdce, te kuješ iz znoja drugova svojih zlato, da ti se oči 
napitaju vražjom nasladom. Al višnja osveta predat će te. 
plienom nečistomu duhu, i kao pljevu o vjetru, tako će pravda 
božja razpršiti gomile grješnoga ti blaga!« 

Mirnim korakom podje tada duh k sanduku te stade gra- 
biti i razbacivati po sobi srebro i zlato. Svaki zveket škude 
prorazi Baričevićevo srdce kao oštar nož. 

»Osviesti se!« nastavi duh; »ostavi put grieha i bludnje; 
povrati se u siromaštvo svoje, da ti nebude više prilike griehu. . 
Zato ćemo sa sobom ponieti sjajno ovo mamilo u crnu 
zemlju !« 

Baričević tresao se kao šiba na vodi; htjede skočiti, al 
kao da je zakovan. 

U to zaori s vana ženski glas: »U pomoć! U pomoć! Raz- 
bojnici razvališe vrata! Ubiše nas!« Na taj ženski glas ozva 
ge s ulice mužki glas: »Otvorite, evo pomoći!« Kućna vrata 
zaruže a Milković uleti golom sabljom i navali junački na 
duhove: »Otale, izrode pakla!« te ih napokon iztjera iz kuće. 
Duhovi bijahu ovaj put poslušni, pa ni pet ni šest, već brže 
bolje u vrt, iz vrta u grm, iz grma na polje, a tako ih ne- 
stane u tamnoj noći. | 

Stari Baričević bio se srušio na stolac, užas ga onesviesti. 
Doleti Jelica, doleti Bara i ne malo se začudiše: jedna od 


158 Dusi narodne straže, 
sbilje, druga na izliku, videći gdje Milković čuva golom sab- 
ljom staroga lakomca. 

Jelica porumeni pod svojom bielom kapicom više puta, 
nu kako se je brinula oko otca, nije imala kada progovoriti 
Milkoviću ni riečce. | 

Napokon se probudi starac. 

»Jesu li ponieli moje škude; jesu li me porobili?« 

»Ni dinara nisu odnieli ti lopovi, jer ih u dobar čas iz- 
nenadih!« utješi Milković starca. 

»Hvala Vam — hvala,« zapenta slabim glasom Baričević. 
— >Oprostite, nisam mislio, da ste tako plemenita duša! 
Hvala Vam, izbavitelju moj!« | 

>»Sva je sreća, da sam s patroljom ovuda prošao. Mi 
smo svu noć na nogd. Strašne se stvari dogadjaju po Za- 
grebu! U velikoj pogibelji, koja nam prieti, pomislio sam naj- 
prije na Vas i na Vašu kuću, koja mi je osobito mila. Nu 
sada mi dopustite, da svoju momčad pošaljem u potjeru za 
lupeži, koji su odavle izmakli.« 

Za tim izadje Milković na ulicu, pa se za čas vrati. 

»Za Boga, zašto ste stražu izpred kuće odpravili?« reče 
mu sasvim zastrašen Baričević. 

»Ništa za t0o,« odvrati Milković. — »Ako dopustite, ostat 
ću ja do jutra kod Vas, da Vas čuvam i branim.« 

»Hvala Vam i molim Vas za tu dobrotu, plemeniti mladiću !« 

Od škuda i cekina nije manjkalo ništa. To je starca vrlo 
obradovalo. Radost, strah i užas pomutiše mu pamet i tako 
se može lako razumjeti, da je Milkovića smatrao svojim 
spasiteljem. I Jelica zahvali mu se sladkim posmjehom i mi- 
limi riečmi, pa premda joj se cieli taj noćni prizor čudnovat 
činio, nije htjela razbijati si o njem gave Kako bilo da bilo, 
dobro je bilo. 

Stari Baričević uvjeri se ovim drastičkim primjerom, 
kako je dobro imati u kući angjela čuvara, pa umoli Milko- 
vića, neka se nastani u njegovoj kući. 

Nastanio se, al nije mogao dugo cstati, da nedadne po- 
voda blebetavim jezikom govoriti, kako se nepristoji, da mla- 
dić i djevojka pod jednim krovom stanuju. Da ga sada od- 
tjera, — toga Baričević nije mogao nikako učiniti; nije dakle 
bilo druge, nego riešiti se predsude proti juratu i zasnubiti 
ga s dragom kćerkom. Medjutim je Milkoviću minulo vrieme 
juratske prakse, te se je mogao podvrći odvjetničkomu izpitu,. 
što se je u ono doba hrvatski vrlo nespretno zvalo: »cen- 
zvru dati.« Sretno izaći izpod te cenzure nije bilo ni malo 
teže nego što je na primjer dan danas napisati molbu za 
mjenbeni platežni nalog. I evo ovako su za čas očišćeni bili 
Milkoviću svi putevi, koji vode u raj bračnoga života. 

Jednoj je stvari ipak trebalo izčekati kraja; trebalo je 
vidjeti, kako će se svršiti iztraga, koju je odbor poveo proti. 
Cvariću i Goljčeviću. Sa siromašnim krojačićem svršilo se: 
brzo: izbrisan je iz narodne garde, budući se kukavicom po- 
kazao. Sa Cvarićem bilo je medjutim teže. Šutio je on ju- 
nački, nehoteć nikako izdati svojih prijatelja; a kad bi mo- 
rao odgovoriti, tajio je sve po prieko. Al mu napokon i to 
dodija; jer mu se stali groziti, da bi iztraga povedena proti. 
njemu mogla potrajati njekoliko godina, koje bi on u za- 
tvoru dosta težko probavio. Našao si je dakle prevejanoga od-: 
vjetnika, koji će ga braniti pred odborom sigurnosti. Taj iz-- 
misli sasvim finu osnovu. Imao je Cvarić blizu barutane: 
ogradu za kupus, repu, krumpir itd. Gonila ga njegova pre-- 
draga supruga, da koliko toliko pazi na tu ogradu, jer da 
će joj tati sve pokrasti Ovo. upotriebi odvjetnik za obranu 
svoga klienta; opiše sudcem, kolika je to muka, kad žena 
mužu neprestano baje jednu te istu stvar; gdjekoji muž da 
će počiniti ma vraga, samo da se te neprilike rieši. A onda. 
reče, kako je Cvariću stalo bilo do mnogo uzvišenijih stvari 
nego je repa i krumpir, — pa doda emfatički: obrana do-- 
movine sveta je dužnost svakoga pravoga rodoljuba, koju je 
. Cvarić hotio vršiti dušom i tielom, a da to uzmogne, htjede se: 

jedan put za svagda riešiti kuhinjskih neprilika. Ovu je od- 
lučnost odvjetnik Cvarićev hvalio kao jednu od najvećih 
vojničkih krieposti. Zatim je pako na široko razlagao mudru 
mu osnovu, nemogav nikako pregorjeti, da joj domišljatosti 
nepohvali. Gvarić se je naime zaodjenuo kao duh, da poplaši 
tate. Što je ta osnova tako zlo prošla, nemože se okrivlje- 
niku u grieh upisati. On je učinio svoje; — a da će na svom 
vrtu naći pol kumpanije vojnika, kojim je najmilija zabava 
noćju krumpir izkapati, — toga on nije mogao predvidjeti. 
U mjesto da drugi bježe, morao je bježati on sam, i tako se 
dogodi ona gungula, za koju svatko na svietu može odgo- 
voran biti, samo ne Cvarić. 

Odbor je na svu sreću spomenuo i onaj zulum kod Ba- 
ričevića. Odvjetnik Cvarićev jedva je to dočekao, pa sjajno 
dokazao >»alibi« svoga klienta — naime >»alibi« u zatvoru. 
»Sdušnomu« čovjeku bila je ovo liepa prilika govoriti o pa- 
klenoj zlobi, koja progoni nedužnoga mu klienta. 

U ostalom bila je ta obrana kojekakva, a i sam Cvarić 
reče svomu prijatelju, da je ono o pol kumpanije vojnika 
očevidna a uz to još i pogibeljna laž: jer da u nas za onda 
nije bilo vojnika osim graničara. Ako se ta kleveta na gra- 
ničare banu doglasi, bit će zlo. 

»Nebojte se,« utješi siromašnoga Cvarića mudri odvjet- 
nik, »upravo to valja. Što o laži govorite, toga nerazumijem ; 
mi se držimo još uviek onoga: »quod fecisti, nega«; tu dakle 
nemože govora biti o pukoj istini. U ostalom moja obrana 
valja s više razloga. Odbor sigurnosti uplašit će se, što su 
tu vojnici upleteni, pa bojeći se zamjere, obustavit će iztragu.« 

Ovo se tako i sbude, samo što je jadni kobasičar lišen 
laćmanije. Nije toga žalio ni on ni stara njegova; ona je da- 
pače nad njegovim junakovanjem izgovorila nadgrobno slovo, 
kojega nije nikada zaboravio. Svi ostali dusi mirno su prošli. 

Nije minula možebit ni godina dana, nestade narodne 
straže, nestade i junačke pete čete. Kapetan je opet parnice 
tjerao, laćman kobasice pravio, stražmeštar tužbe protokolirao, 
Goljčević halje krpao, a Milković ljubio milu si ženku Jelicu 
i čuvao tastove škude. 

Kod svatbe bijahu svi dusi pete čete; na svoje veliko 
čudo bješe pozvan i hudi demon kapuralove ljubavi — mali 
krojačić. 

U razgovoru o narodnoj straži zametne se govor o ne- 
sreći, koja se ono na Ciglani dogodila jadnomu Goljčeviću 
i kolika mu je kod garde krivica učinjena; da ga utješi, reče 
mu Milković: 

»Vi ste junački služili i za nagradu Vašega junačtva 
vraćam Vam obveznicu na 200 for., što ih momu tastu du- 
gujete.« 

Krojačiću se smutila pamet, nije ni sam znao, da li od 
čuda ili od svatovskih zdravica. 

»U zdravlje duhovom narodne straže;« podignu na jed- 
noč Budić čašicu. 

»Hvala liepa na toj uspomeni,« odvrati Cvarić; »vaša 
osveta nišanila je na magarca, pa je lupala po sedlu, t.j. po 
mojih ledjih.« 

»Dajte si mira, laćmane!« nasmija se Kapela s »svaki od 
duhova odnio je liepu porciju batina.« 

>»E pa živili dusi narodne straže!« kliknu veselo Cvarić, 
dignuv punu čašu. 

Dusi se kucnuli, tast i krojač čudno se pogledali, Jelica 
se nasmiešila, a Milković poljubio svoju ženicu. 

2 se naužijem Maliko slobode. Al čovjek snuje, a Bog 
boguje. Jedva došav u njegov dvor, opazih, da se nebo 
silno oblači i u brzo udari kiša, a ja a nedočekah se 
kroz punu nedjelju dana vedra neba. Eto jada, eto me na 
selu u gorem škripcu, nego li u gradu! Što da radiš? Go- 
spoda sjede, puše, piju vino, pa igraju taroka, a gospodje sjede, 
pletu, piju kavu, pa čevrljaju. Da sdvojiš! 

Na sreću nestojaše dvor moga pobratima na osami, 
bijaše susjeda dosta, i kako je moj prijatelj bio vesel'ak, kako 
mu je gospodja vrla kuharica bila, a gorica zlatnom kaplji- 
com rodila, često bi zašli susjedi u prijanov dvor, da si raz- 
igraju srdce. Jednoga mutnoga po podne bilo se skupilo baš 
vrlo družtvance. Župnik, velik politik; sudac, biesan voćar; 
sudinja, dobra duša premda ponješto spore pameti i — njeka 
lepa, crnooka mlada gospodja u crno zavita, udova susjed- 
noga vlastelina, kako mi poslije rekoše. 

Velečastni gospodin župnik stao je na široko rastati 
Napoleonove misli; poglaviti gospodin sudac dokazivao uzhi- 
ćenim glasom, kako mu je rodila kruška, koju je prije dvie 
godine ciepio; dobra sudinja primieti kroz božanstven po- 
smjeh, kako je cieli dan rublje gladila; pobratim moj bub- 
njao prstima po stolu, a domaćica nudjala nas bez kraja 


166 Prijan Lovro. 


jelom i pilom. Nije li to divna zabava? Nu mene je od svega 
toga slabo bolila glava. Budući za onda neženja, slabo sam 
mario i za Napoleona i za kruške i za sve drugo, kad bi 
mi se oči namjerile na kakvu liepu žensku glavicu. A tako 
i onaj put. Sav moj pozor osvajaše crna udovica. Sjedeći u 
prikrajku do prozora čitkala ona njeke stare njemačke modne 
novine, kakovih ima obilje po naših kućah. Pristupih k udo- 
vici, a ona zaklopivši novine, prignu polagano glavu. 

»Vi čitate, milostiva gospodjo?« zapitah ponješto naivno. 

»Čitam,« odvrati prostodušno, »jer baš nemarim puno ni 
za župnikova Napoleona ni za sudčeve kruške.« 

»Na sreću nemože ni mene ni jedno ni drugo uzhititi.« 

»Na sreću?« | 

»Svakako. Jer iz naše zajedničke antipatije proti Napo- 
leonu i kruškam mora svakako postati njeka vrst simpatije 
medju nama.« 

> >Vi umujete brzo, gospodine! nu neprotivim se Vašoj lo- 

gici, jer me može zabavljati. Književnik ste, a nepišete, koliko 
je meni znano, gramatike; znat ćete đakle i sa ženskom go- 
voriti.« 

»Kad me moga zanata sjetiste, gospodjo, dozvolite, da 
Vas upitam, što čitate ?« 

»Humoresku iz lanjskih modnih novina.« 

>A kod kuće?« 

»Čitam romana, putopisa, novela, gospodarskih knjiga i 
toga više.« 

»Sve njemački ?« 

»Dakako, ponješto i francezki.« 

>A _ hrvatski ?« | 

»Gotovo ništa.« 

>A ipak ste — Hrvatica!« | 

»Nevaljana Hrvatica, — htjedoste reći, jelte? I opet brzo 
umujete. Ovaj put se varate, gospodine! Vazda sam se pono- 
sila ženskim srdcem, koje je, kako nam vi, učena gospodo, 

dokazujete, premašnije od našega uma. I pošto znamo, da i 
zvier svoje duplje, divljak svoju šumu nada sve ljubi, to 
nisam ni ja zaboravila, da me je hrvatska majka rodila.« 

»Vaše su misli vrlo plemenite, milostiva gospodjo, al 
zato ipak nerazumijem —« 

»da malo hrvatskih knjiga čitam, jelte? Kazat ću Vam, 
zašto. Neupišite mi moje iskrenosti u grieh, znam, da su go- 
spoda vitezi svetoga duha vrlo osjetljivi, nu nadam se, da 
će Vas moja iskrenost ponjekle umiriti. Ja Vam malo hrvat- 
ski čitam, jer sam odviše hrvatski čitala. Vam se to čudno 
čini, al jest tako. Naš vriedni župnik, kako je velik rodoljub, 
kupuje sve hrvatske knjige i novine te ih šalje redovito meni 
već od više godina. Ja najvolim čitati pripoviedke, te sam 
hvala Bogu silu toga u raznih jezicih pročitala, dakako i hr- 
vatski. A čitajući sve te moguće naše pripoviedke, do zlo- 
volje sam ih se nasitila. Zašto, pitate? Kazat ću Vam. Žen- 
ska je ćud strastna, fantazija bujna, misao živa i brza kao 
ptica. A kakvu hranu davaju naši noveliste toj nestašnoj 
ptici, koja leprše od mjesta do mjesta, koja, vječne promjene 
željna nikad nemiruje! Vazda jedno te isto. Dvoje se mladih 
zavoli, al im se nameću kojekakve vrlo obične prepone, kojih 
vrlo običnim načinom uklone, pa budu, hvala budi Bogu, 
svoji. K tomu malo sunca, mjeseca, cvieća, suza — i pripoviest 
je svršena. Samo kadkad udje komu piscu u glavu, te se ju- 
nak ili junakinja moraju otrovat, probost, pače umriet od suhe 
bolesti. Vječna idila, vječna monotonija! Time se naša stra- 
stvena ćud neniože zadovoljiti; samo u borbi nalazi nam duša 
mira, a fantazija nam [se popinje do plamtećih zviezda. Nu 
neshvaćajte_me krivo; nebiedim ja naših književnika: opisuju 
Vam ono, što u svom zavičaju nalaze, odnošaje malene, ne- 
znatne, kako smo i mi maleni. Jesu li pisci krivi, da u nas 
neima velikih katastrofa, koje znadu uzdrmati dušu? Jesu li 
pisci kadri naslikati u malenu okviru velike divske slike 
može li u naših okolnostih postati kakov zanimiv junak ro- 

manu"? To su Vam sve pitanja, na koja mi duša, premda 
s velikom mukom, mora odgovoriti »ne« i stoga nečitam go- 
tovo nikakvih hrvatskih knjiga. < 

»Plamna vaša rječitost, milostiva gospodjo, zanosi čo- 
vjeka nehotice i skoro bi ga prevarila. Maleni smo žalibože, 
slava naša neori se svietom, da, i ono, što smo pošteno za- 
služili, otimlju našemu imenu. Žalostno je to, muka hvata 
čovjeka, pravo velite. Al ipak nesudim, ko što Vi. Upravo 
okvir naše malešnosti, koja sapinje često smjelu dušu i žarko 
srdce, rodi toliko borbe, toliko sukoba, da će dušu silno po- 
tresti, i poviest ljudskoga srdca u nas je toli razlika, toli 
živa, da našim piscem netreba, nego prepisat ju, pa su na- 
pisali najljepši roman. Al da Vam pravo kažem, mnogi naši 
pisci pišu o naravi nemotreći naravi, pišu o ljudskom srdcu 
nepoznavajući ga.« 

»To je sve teorija,« nasmieši se liepa gospodja, »a ja 
ću se Vašim riečim tek onda pokoriti, kad mi pokažete živ 
primjer, kad mi pokažete pravog junaka za roman.« 

»Hoću! gospodjo!« odvratih joj. Naš razgovor bivao je 
sve glasnijim i življim, te je župnik zaboravio Napoleona i 
sudac svoje kruške. Sve se oko nas sakupilo bilo, svi su 
hijeli slušat o junaku romana. 

»Čujmo!« zaviknu velečastni gospcdin izbočiv se za mo- 
jim stolcem, a ja nastavih: | 

»Nenadajte se, gospodo moja, da ću vam dokazati pri- 
čicu, složenu po pravilih umjetnosti; nemislite da ću dozivat 
u pomoć oštru dosjetljivost ili bujnu maštu. Nipošto. Što vam 
evo kazujem, živa je i prosta istina. Učio sam prava i zakone 
na sveučilištu pražkom. Njekoliko godina nebjeh vidio hrvat- 
skoga si doma; stoga podjoh god. 186* božićevat u Zagreb. 
Sve se bilo prevrnulo, slobodnije se tuj disalo, sretnije ži- 
vjelo. Praznici mi letili i odletili neopazice. Toliko je toga 
bilo gledat, slušat, govorit. Nije dakle ni čudo da sam praz- 
novao preko reda. Napokon valjade se odkinut od doma, 

vratit se na nauke. Pod kraj mjeseca siečnja sred za zime 
vrati me večernji povoz sumrtva i ledena u Prag. Razpre- 
miv se malko, pohitim medj hrvatsku braću. Da, braća bi- 
jasmo, gospodo, kao da nas je jedna majka rodila. Bijaše nas 
liepa šaka Hrvatića u českoj priestolnici, bijaše pravnika, 
liečnika, mjernika, jezikoslovaca, bijaše sinova sa svih strana 
roda hrvatskoga. Pa da ste nas vidjeli, slušali. Liepe li za- 
druge ponositih, živih mladića! Bijasmo kao prst uz prst, svi 
za svakoga, svaki za sve. Dielismo radost, dielismo žalost, i 
radost bude vedrija, žalost lakša. Nepomagati brata, bijaše 
grieh : bijasmo komuniste medj sobom. A ta živa zadruga iskre- 
nih, mladih duša pazila, motrila, slušala na svaki kucaj srdca 
hrvatske majke domovine. Ma se i kako razigrala mašta, 
neće si stvoriti ljepše poezije, nego što je živovanje slobodne 
djačke obćine na sveučilištu. Doživio sam onih godina mnogo 
gorke nevolje, al nedoživih nikad poetičnijega doba. Hrvat- 
ska braća sastala bi se svaki dan u kavani, da čitaju do- 
maće novine, jer nije bilo hrvatskoga lista, ni hrvatske knjige, 
koja bi nam utekla bila. Nu redovite sastanke imasmo svake 
subote. Kao da vidim sada pred sobom tu vatrenu četicu. 
U posebnoj sobi pražke njeke gostione sjedjahu veseli, vedri 
mladići hrvatski. Nad stolom drktaše plinska svjetiljka, pro- 
stirući što jasnije, što slabije svjetlo nad glavami mladića. 
Oko. dugačkog stola junaci. Veselo je tuj bilo i preveselo. 
Nebijaše to pijanka njemačkih djaka, neozivahu se tu blatne 
pjesme. Tu se deklamovale pjesme, čitali sastavci, pjevalo u 
četvero, nazdravljalo po običaju hrvatskom sve u slozi i 
ljubavi. | 
Kanarinac, vele, niti je vanjskim licem liep, niti grlovit 
u svojoj djedovini, na atlantskih otocih, nu kad dodje u široki 
sviet, požuti mu perje poput zlata, otvori mu se grlo u mile 
pjesmice. Tako i naša mladež. U svom je domu mladić plah, 
veže ga rodbina, vežu znanci i drugi obziri. Al kad zadje u 
sviet, plane mladić i razvija se kao cviet, tu ga možeš učiti 

i proučiti. A koliko raznolikih značaja, koliko protivnih slika 
— al sve samo jedno srdce. U tudjinstvu treba učiti razli- 
kost tipa našega naroda, kad mu se sinovi skupe sa svih 
strana u jedao kolo. Tu ti izlaze na sviet flegmatična dosjet- 
ljivost Zagorca, žive vragolije okretnoga Dalmatinca, anakre- 
ontična nebriga šijaka i epigramatična odvažnost krajišnika. 
Zato su me ti naši sastanci vrlo zanimali. Često bih se zavuko 
u zakutak, te sam motrio to šareno kolo. Al bilo, prošlo. 
Razidjosmo se u sviet, kao što se razplinu zlatni oblaci na 
nebu. . 

Nu eto zadjoh stanputice, zanese me duša u minule dane, 
a ja obećah pričat vam o junaku romana. Oprostite. Hoću. 

Pohitim, kako rekoh, med hrvatsku braću u prvi kat 
prve pražke kavane. Neprevarih se. Nadjoh braću, kao da 
sam ih jučer ostavio. U zadnjoj sobi kavane bijaše hrvatsko 
taborište. U večer dolazile s juga novine, valjalo ih u prvi 
mah :proučiti, te najvažnija pitanja razpravljati, a razprav- 
ljalo se vrlo glasno. Ljudi sjevernjaci čude se našemu glas- 
nomu govoru, a penzionirci, čitkajuć po dva sata augsburžke 
novine, mrzili naša glasovita grla od srdca. Ja u kolo, a svi 
na mene kao pčela na med. 

»Ta mani novine,« podviknu šijak čitajućemu si susjedu, 
»evo ti iz Zagreba najnovijih živih novina !« 

»Servus, dragi brate!« pozdravi me Zagorac. 

»Kad si krenuo iz Zagreba? — A što radi ovaj? A što 
veli onaj? Pa je 1 to istina? Kazuj nam ti pravo! Jesi 1 
vidio Tinku? Je 1 se zaručila Minka?« I tako dalje bez kraja 
i konca. 

»Mir, djeco!« otresoh se ljudski, »da sam zdrav i čitav, 
morao bih imati deset glava i jezika kao indijski bog, da 
smirim vašu radoznalost, a eto vidite, prevalih preko sto 
milja sred tvrde zime, i više sam ledena svieća, nego čovjek. 
Dajte da mi se duša mrvu ogrije, pa sam vaš sluga!«< 

Da se otmem bratinskoj nalozi, sjedoh u kut do znanca 
svoga, bradata Bodula, koji je na sveučilistu prežvakao he- 
lensku bezsmrtnost. 

»Eto vidiš, i opet se nadjosmo!« prihvati moj krčki apo- 
stol, pogladiv svoju dugačku bradu, »pa ni besjedice nisi 
pisao iz Zagreba.« | 

»Nisam imao kada, brate.« 

»Nu,« prihvati Bodul na novo, »evo nam nova prijatelja, « 
te mi pokaza prstom čovjeka s očarima, koji no za istim 
stolom naproti nama sjedjaše. 

Novi prijatelj pridignu se, pokloni se svečano i predav 
mi svoju posjetnicu gracijozno, reče u kratko: »Lovro N. pro- 
fesor jezikoslovja.« 

Svečani taj naglas s prvine me nješto zabušio, a ja mu 
ga odvratih isto tako, po svoj prilici nespretno. Od kraja go- 
vorasmo malo, tek njekoliko običnih rieči. I bilo mi je vrlo 
drago. Imao sam kad motriti novoga znanca. Po naglasu 
sudeć bijaše pohrvaćen Slovenac. Da vam ga u kratko opi- 
šem. Bio čovjek srednjeg stasa, košćast, širokih plećiju. Glava 
neobično velika naličila posve kruglji; čelo mu bilo široko, 
visoko, reć bi uglasto, lice osuho, bliedo, u sriedi široko, 
s dola posve šiljasto, nos fin, ustne tanke, stisnute, brčići 
slabi, kosa crna i gladka, duga, pravilno u dvoje razdieljena, 
a oči male, tamne, žmirkave, al i vrlo žacave. Gledajuć ga 
smetoh se nješta. Opazio sam na tom čovjeku njekakov ne- 
sklad. Posavski šešir bijaše mu nov, siva surka sa srebre- 
nimi dugmeti fina, ovratnjak svilen, košulja tanka; vidjelo 
se, da se taj čovjek ukusno odievati mari, al sva ta finoća 
bijaše nespretna. Kao da sam vidio školnika il kapelana pred 
sobom. A i kretanje bilo mu neobično. Sjedio je ponosito 
osovljene glave, stisnutih ustnica, sve izpod oka motreći čo- 
vjeka, nasmjehnuv se kadšto porugljivo, kimnuv kadšto gla- 
vom. Jednom rukom držaše rukavicu, a drugom popravljao 
si neprestance ovratnjak. U svem je htio biti fin, elegantan, 

dostojanstven, al po svem si vidio, da je taj čovjek doduše 
mnogo obćio s finim svietom, al da je kraj svega toga ostao 
ponješto neugladjen. Govorio je s prvine polagano, svečano, 
kratko poput epigrama, al i apodiktički, preplićuć govor fran- 
cezkimi dosjetkami. Bio je pod silu miran, al neobični sjaj 
njegova oka odavao je, da je čovjek strastven. Kad bi se 
zapodjela živahna prepirka o kakovoj neznatnoj stvarci — 
a toga je bilo za onda dosta — šutio Lovro mramorkom, te 
bi samo pod kraj govora ironičkom izrekom izvrnuo cielu 
razpravu na šalu. A kad se je govorilo o važnu poslu, pla- 
nulo bi mu bliedo, pristaro lice, sievnule_ male oči, i zaba- 
dajuć kažiprst u zrak, govorio je kratko, oštroumno, rado 
pobijajuć tudje pravo mnienje doskočicom a braneći svoje 
krivo, kad je trebalo, i sofizmom. 

Po prvom razgovoru razabrah, da je Lovro vanredno 
darovit čovjek, da mnogo, veoma mnogo znade. Kraj svih 
tih vrlina .nebijaše mi Lovrin prvi pojav prijazan. Nješta me 
odbijalo od njega. Kad nam se jezik ponajbolje razigrao bio, 
izvadi Lovro sat, pa reče vrlo važno: »Kasno je gospodo!« 
Dignuv se, pogladi si kosu pred velikim zrcalom i pruživ mi 
tri prsta pokloni se svečano: »Meni je bila osobita čast! Kla- 
njam se!« Odvratih mu poklon na isti način ponješto zabu- 
ošen, pa stoga valjda opet nespretno. Razidjosmo se, a ja 
dugo razmišljah u postelji: Kakav je to čovjek taj Lovro! 

Na skoro saznadoh, kakav je. Sastajasmo se često kod 
moga pobratima Bodula. Lovro se bavio knjigom, bavio i ja. 
Pobratismo se i napokon izjavi Lovro: »Našao sam liep stan 
za trojicu. Jednoga sam već druga zakapario; dodji i ti; rad 
sam s tobom zajedno stanovati.« 

»Valja,« rekoh, »bit ću ti pagat ultimo.« | 

Za kratko udjosmo u novi stan i to kod kapelnika opere, 
te se namjestismo, kako smo bolje znali, u svom novom ša- 
toru. Treći medju nami bijaše Ž. tehnik, valjan i vriedan sin 

hrvatske kajkavštine. Nu taj treći svat bijaše obično van kuće: 
vezala ga vatrena ljubav za njeku pražku mladicu. 
»Hvala Bogu,« prihvati Lovro razrediv pod svojom bie- 


lom puhovom kapom: pokućtvo po svojoj voljici, — »gotovi 
smo; sad imamo salon i alkov; sad stanujemo gospodski i 
možemo bar pohode primati.« \ 


Poznavajući svojeglavost brata Lovre, nisam dirnuo u 
razredbu njegovu, samo se nasmijah u duši njegovoj aristo- 
kratičkoj primjetbi. Tako bude Lovro muče priznan glavarom 
naše malene zadruge. Sad se tekar pobratismo od srdca, sad 
smo bili prijatelji i nerazstasmo se, dok Lovro neostavi sve- 
učilišta. | 

Za zimskih večeri sjeli bismo Lovro i ja za peć, da učimo. 
Vatra praskala u peći, lule nam se dimile. Lovro: razglabao 
»Ostromirovo evangjelije«, ja »enciklopediju prava<. Lazila 
tako ura za urom, al napokon bi se dignuo Lovro, natukao 
svoju puhovu kapu, očiti biljeg glavarstva, a to je bio znak 
da je učenje svršeno, i da je hora »akademičkomu čaju« i 
razgovoru. Čaj je kuhao Lovro sam; u taj se posao nije 
smjela miešati živa duša; kuhao ga je točno reć bi matema- 
tičkim redom. Kad bi sasuo čajevo lišće, izvadio bi Lovro 
svoj časomjer, te brojio minute, koliko ih treba. Pijući lulu, 
srčući čaj čevrljasmo od srdca o svem i svačem. U takovih 
prilikah kazivao mi Lovro o svojoj kući, o svojoj mladosti. 

Lovro se rodio od seljaka, malo imućnih kod Postojne. 
U onih stranah gospodarstvo malo vriedi, zemlja je suha, 
kamena. U kući bilo više djece i ženske i mužke; nevolja da 
'ih podigneš na noge. Starci pobožni želili, da im se bar jedno 
čedo-podigne do sreće, do gospodstva. A može li za njih biti 
veće gospodstvo, veća sreća od svećeničke haljine? Kad mi 
sin poraste, mišljaše starica majka, bit će mi župnikom, su- 
sjedi ljubit će mu ruku, sudac će mu se klanjat, jesti će svaki 
dan mesa na bielu pladnju, imat će od čega živjet do groba, 
pa što još više, molit će za moju dušu a njegova je molitva 

bolja od druge molitve. Ima li veće sreće? Starci uglavili, da 
im jedan od sinova bude popom. Kocka pala na Lovru. Sve 
je selo znalo, da je bistra glavica. Umio on na pamet sve 
crkvene pjesmice. Tim bolje po njega, bit će mu poslije 
manje muke. — I neka je, Lovro nek bude popom, reče otac. 
Al eto biede! Za popa treba školanja, a u selu školnik jedva 
bio za orguljaša; školi u gradu hoće se borme troška — a 
odkud ? 

»Eto sreće!« dosjeti se brzo starica. »U Ljubljani nam 
je kum zvonar. Kako bi bilo, da Lovru smjestimo kod kuma, 
nek se što ranije priuči svetomu poslu. Vidiš dobre pameti 
i bolje sreće. I kumstvo valja.« 

»Pravo majko,« reče otac, »Lovro nek ide zvonaru. 
Valja ti pamet.< 

Sudski pisar napisao za Lovrina otca pismo kumu. I do- 
bro pogodi pisar. Zvonar bio dobar kum, te zajavi, da je 
Lovri prosto doći k njemu u Ljubljanu, jer on sam da je 
već oslabio, pa će mu kumče biti u pomoć. Pa tako i bilo. 
Jednoga jutra blagoslovi majka Lovru, tisnu mu u ruku dvo- 
grošku, u torbu dva biela sira, a za kumu povjesmo. — >»Idi 
sinko,« reče maja, »da si mi valjan i pošten. U svietu je mnogo 
zla, al ti mi budi dobar. Pratio te Bog i njegovi angjeli. Pa 
dadne li sreća i milost božja, čitat ćeš novu misu pred na- 
šim velikim oltarom. Idi, pa moli za majku svoju.« 

Lovro je dakako od svega toga malo razumio. Znao je 
da ide u velik grad kumu si. I veselilo ga. Al kad je vidio, 
kako je iz majčinih očiju udarila kiša, svilo mu se oko srdca, 
pa udri i on plakati. Nu otac odkinu sinka od majčine grudi, 
te povede Lovru kumu zvonaru. | 

Tu je dakako drugčije bilo. Kad je Lose vidio velike 
kuće, silu ljudi, visoke tornjeve, kad su mu prvi put zagrmile 
velike orgulje, razigra mu se mlado srdce preko reda. Nije 
se Lovro plašio, kao drugi seoski dječaci. Hitra mu pamet 
primila se brzo svega. Dadoše mu i knjige. Eto veselja. Po 

vas dan sjedio maličak u školi, samo večerom zvonio bi 
mjesto kuma >»Zdravu Mariju«. Nebijaše mu to dužnost, to 
bijaše njegovo pravo, kojim se je ponosio. 

Uz glasove zvonova, razliegajućih se u daleki sviet, kan 
da se okrilio Lovrin duh, prezajuć sve dalje i dalje. Za ono 
doba dočekala bi se slave školske samo gospodska djeca; ta 
kako da nebudu pametna, dobra, kad su gospodska, mišljahu 
učitelji. Seljačko bogče, neznajući ni zapeti njemački, moralo 
se stisnut u kut ma i kako pametno bilo. I Lovro bijaše 
takovo bogče, al se on nije dao. Mali taj bogčić obori oštrim 
umom, zrelim i smjelim sudom u toliko predsude svoga doba, 
da mu se učitelji čudjahu, gospodska djeca klanjahu, da, njeki 
učittlj reče o njem: »Nad glavom toga dječarca sjaje va- 
treni jezik svetoga duha.« Svaki zavod ima djaka, koji se i 
poslije spominju kao neobičan pojav. Tako bijaše i Lovro. 
Nu dosta o tom djakovanju. Svršiv srednje škole znao je 
Lovro više, nego većina njegovih učitelja, pa ako je njekad 
majčica mu mislila, da će joj sin dočekati župničku slavu, 
tvrdili su sad i pismeni ljudi, da će jamačno postat mladim | 
kanonikom. Dodje hora da se Lovro zapopi. Srdce mu neku- 
caše veselo; žarkomu srdcu mladića bijaše i sviet preuzan, 
prezalo ono preletit preko svieta, više svieta, a ovamo usta- 
doše kidat ga od svieta, zatvorit ga u sebe. Ima duša mir- 
nih, krotkih, pobožnih, u kojih je snage, da metnu sav svoj 
život na oltar božji, a da nepožale nikada žrtve. Al nebijaše 
Lovro tolik junak. U njem je sve kipilo, vrilo, plamtilo. Bi- 
jaše preslab, da si sam slomi krila. A ipak se dao zapopiti. 
Navukoše mu crnu halju, obrijaše tjeme. Neizmjerna žalost 
osvoji mu srdce. Pamet mu bludila u sumraku. Crna haljina 
činjaše mu se oklopom orijaša na prsih patuljka. Al junački 
sprezao on svoje jade, zakopao ih na dnu srdca svoga. Nu 
nebijaše to junačtvo oduševljena ratnika, koji plamnim srd- 
cem srće u boj; bijaše to niema odvažnost vojnika, koji pri- 
siljen nositi pušku mirno izlazi pred neprijatelja, nemareći hoće 

li ga probosti sablja il sa zemljom sastaviti zrno. A tko ga 
je silio na to neželjeno zvanje, na taj sveti, za njega pre- 
težki jaram? Tko me sili? upitao bi se često i sam Lovro. 
Ta nitko, baš nitko. A zašto da nerazkinem svetih veriga ? 
Silio ga, silio posmjeh majčin, majčine suze radostnice. Pred 
tim osmjehom nabranog starog lica, pred tim sjajnim bise- 
rom spalo mu sve junačtvo na ništa. Lovro ljubljaše majku 
van reda, a ta ljubav zaustavila bi mu svaki prigovor u 
grlu, svaku oporu misao u glavi. 

Pod večer njekoga jesenskoga dana — u vrieme praz- 
nika — povrati se Lovro rodnoj kući — prvi put u sveće- 
ničkoj haljini. Nad oštrimi pećinami pustoga Krasa drhtala 
večernja rumen. Sred kamenite pustare sjajila zelena osama, 
a sred nje kamena kućica. Župno zvono zvonilo »Zdravu 
Mariju.« Pred ogradom stajaše mlada ženska, puna, jaka. 
U dvorištu moljaše stojeć starac, na ćeli mu sjali zadnji trac; 
sunca, zaplićući zlato svoje u srebrne mu sjedine. Pred ku- 
ćom na kamenoj klupi sjedjaše starica sklopljenih ruku. I ona 
moljaše. 

»Isuse!« pljesnu mlada rukama, opazivši, gdje se mladić 
u crno odjeven uz brdo primiče kućištu. »Mamo, mamice! 

Evo gosta! Lovro ide! Duše moje! Lovro, mamice!« i po- 
brza niz brdo pred došljaka. Otac podje za njom, a majka 
osovi glavu i spusti ruke u krilo. Drhtala je. Za čas doleti 
pred nju mlad bogoslovac, kleknu i spusti glavu u staričino 
krilo. A ona? Razkrilila ruke, tiho plačući i smijući se gle- 
dala ukočenim okom mladu glavu. Napokon spusti i ruke i 
glavu na sinka svoga. U taj par nebijaše na svietu u jedan 
mah veće žalosti i radosti nego na tom mjestu. 
| Za večerom bio Lovro vedriji. Sloboda, svježi zrak, mila 
mu lica i prizor mjesta, gdje je ugledao sviet, — sve to ga 
je bilo zanielo, da je i zaboravio svoju crnu haljinu. : Govorio 
“s otcem i svakom o koječem, govorio razborito, g mou 
al i priprosto po duši priprostih si rodjaka. | 

Otac razpravljao s njim kao sa svojim vršnjakom, nudeć | 
ga neprestance primorskim vinom. Svak, ljudina, upleo bi se 
kadšto u govor, a i sestra rekla bi ćasom kroz šalu svoju 
krpicu, držeći diete na prsih. A majka? Stvorila se mramo- 
rom. Niema, blažena sjedjaše na kraju klupe, šapćući molitve 
i gledajući crnu haljinu sina si. 

»E Lovro!« prihvati crncoka jedra sestra, »vi ste mužke 
glave pile za svačije zdravlje, al je Lovro zaboravio, da nije 
samo sin i brat, već i ujak. Hodider bliže, brate, gledj ti 
moga cječka: i taj nješta valja, nebudi mu uroka,« doda mlada 
žena, skinuvši maramu s glave svoga jedinčeta. 

»ale ga no! Lovro!« nasmija se svak, »pa reci po duši, 
nije li se taj mali debeljaković vrgo na mater. Pun je kao 
jabuka, pa to ti nisu miši dovukli, je1 Kato? I poljubi muž 
mladu ženu i crnomanjasto čedašce, koje se je toli pametno 
i milo smiešilo ujaku. 

»Idi, pogani jeziče!« lupnu žena pecavoga si muža lako 
po ruci, »vidi ti se, da nisi na tašte. Misliš ti, da nam je 
brat došao iz grada, da tvoje bajke sluša? Prodike ti treba 
i prodike.« 

I svi se od srdca nasmijaše. Brzo minuo smieh Lovru. 
Čelo mu se zamrači. Zamislio se. Sretnih li ljudi! Tu je ži- 
vota, prava, zdrava života. A on? Pogledao crnu haljinu, 
zadrhtalo mu srdce! pogledao majku, i smirio se. 

Prodjoše praznici, a Lovro da se vrati u grad. »Pusti mene, « 
reče majka sestri spremajući Lovrinu robu, »pusti mene, sama 
ću. Što ti znaš!« I plačući na tiho skladala prtljagu. Na po- 
lazku uhvatila Lovru za ruku i tarući si suze govorila: »Moli 
za me sinko, moli. Liepo umiješ govoriti, kao da je štampano, 
znat ćeš i liepo moliti. Oj sretna sam i presretna! Oprosti, | 
ti si već sad gospodin — al ja sam ti majka, majka!« 

Poslije tih vedrih dana nastade u Lovrinoj duši noć, tamna 
noć, burna noć. Dugi hodnici sjemeništa zievahu na nj kao 
otvorena ždriela. Lovro se odbi od drugova. Bivao sve blje- 

dji. Stao je moliti, moliti pritiskuju“ čelo na molitvenik. Al 
dim njegove žrtve nevinuo se uz nebo, dim se gubio po 
tlih. Zakopao se u Augustina, Hrisostoma i druge svete otce, 
zadubio u psalme. Badava, badava! Duh mu se svraćao na 
Berangera, Gčthea, Byrona i Mickievića. Tu je nalazio sebe. 
Duša mu bijaše kao Byronov Mazeppa, privezan krutom sud- 
bom na biesna hata — na vrieme. Vrieme, mladost leti, duša 
ranjena, krvava. Lovro stao čitati, učiti u noc. Al nije učio 
svetih otaca. Učio poviest, jezike, matematiku. Nebijaše Lovro 
pjesnik, to jest neimaše tvorne pjesničke sile. Al mu duh 
bijaše ognjevit zmaj. Primiv toliko slika pjesničkih velikana, 
toliku silu razlikih misli i osjećaja u sebe, buktilo mu srdce 
kao vatrena gora. Bivao sve bljedji, sve suhlji, a oči sve 
plamnije. Nadjoše u njega Kanta, nadjoše Rousseauove »Con- 
fessions.«  Mrko ga gledaše predstojnik od onoga dana. »Vas 
je obsio nečisti duh, Vi ste pust svjetovnjak pod svetom 
haljinom!« Od onoga dana nije bilo mira. Predstojnik mu 
bude krvnim neprijateljem. »Vi ste husita, heretik!« ukori ga; 
»čita li se vječna mudrost u tih krivovjernih stihovih ?« 

»Ne,« odvrati mu Lovro, »ja sam sveti Lavrencij, Vi me 
pržite na roštilju!« i 

»Propast tvoja od tebe samoga!« zagrmi predstojnik, 
nespadajući ni po što u red krotkih, pobožnih pastira stada 
Kristova. 

Lovro stisnuo zube, pohitio u vrt, čitao Tomu od Kem- 
pisa al odmah zatim Prešernove sonete. I skoro bude posve 
robom Petrarkinih zvonkih lanaca. 

Za vrieme drugih praznika povede njeki drug bogoslovac 
Lovru sa sobom u rodno si mjesto. Bijaše to seoce u krasnoj 
gorskoj krajini. Ne daleko sela stajaše vlastelinski dvorac. 
Domaćina, čovjek vrlo naobražen i prijazan, pozvao bi često 
mlade bogoslovce k sebi. U xKitnjastom perivoju, na liepih 
brežuljcih bilo do volje zabave. U vlastelina bila ljepušna 
jedinica, crnooka, i zlatokosa, bujna i vesela, a pametna, van 

reda pametna. Umjela ona više jezika, umjela crtati, udarati 
u glasovir i više toga. Osobito je rado govorila francezki, pa 
je francezku knjigu i dobro poznavala. I Lovro' bijaše tomu 
jeziku vrlo vješt. Nije dakle ni čudo, da su mladi svetac i 
crnooka plavka mnogo medj sobom čevrljali o cvieću, o suncu, 
o glasbi, o Berangeru i o koječem. Mladica bijaše živa, vrlo 
živa. Dosjetljivost i oštroumlje mililo se Malvini — tako joj 
bijaše ime — nada sve ino. Stoga je i rado govorila s Lovrom. 
Oko joj pri tom sipalo iskre; al kad je govor udario u življe, 
prenula bi se Malvina, oko joj budne osbiljnim. Jedno ljetno 
po podne uputi se Lovro sam u dvorac, koji no je samo 
razi zemlje gradjen bio. 5 daleka ozivali se zvuci glasovira. . 
Lovro zaviri na prozor u kuću. Malvina sjedjaše za glaso- 
virom. Zavjese bijahu na polak spušene, samo njekoliko sun- 
čanih zraka dopiralo u polutamnu sobu, al te zrake titrale 
nad zlatnom glavicom Malvine. Prava Rembrandtova slika. 
Igrala Schubertovu pjesmu. Lovri kao da su se noge ušta- 
pile u zemlju, al napokon udje u kuću, u salon, gdje je Mal- 
vina sjedila. Kroz smieh kimnu djevica dva tri puta, pa je 
dalje prebirala tipke. Lovro sjede u prikrajak niem, zanesen. 
Bog zna o čem je razmišljao. Čelo mu bilo sad gladko, sad 
mrko, oči sad sanjive, sad vatrene. Malvinine ruke kao da 
su prebirale njegovo srdce. Na jednoč probliedi, skoči. Mal- 
vina se lecnu, glasovir umuknu. 

»Za Boga, šta Vam je?« upita djevojka. 

»Ništa, ništa,« iztisnu težkom mukom Lovro. 

»Govorite, molim Vas.« 

»Da govorim? U istinu? Da govorim? zapita muklim 
glasom bogoslov. | 

>E da!« 

»Ja — Vas ljubim,« odvrati u pol glasa mladić. 

Za jedan čas zašutiše oba. Lovro osta kao kamen, dje- 
vojka se osviesti, lagano podje k mladiću, ustavivši se pred 
njim uhvati ga za obje ruke i progovori od srdca: 


* 

»Lovro! Vi ste pametan, ljubezan čovjek. Vjerujte, da 
umijem cienit vrelo Vaše srdce, genijalni Vaš duh, al na Vaše 
rieči neznam Vam odgovoriti, nesmijem. Crna Vaša halja nije 
mi dala ni misliti o tom. Al s bogom — inače bih stala raz- 
mišljati — s bogom, prijatelju moj!« I nesta djevojke. | 

>S bogom!« dahnu Lovro. »Gospode, budi volja tvoja!« 

Laganim korakom odmicao se mladić od dvorca. Kraj 
šumice sjede na panj. Sunce zašlo, stada se vratila, zanoćila 
nojca i sinule zviezde, a Lovro sjedjaše poniknute glave na 
panju. Hladan vjetar _ duhnu s gore. Lovro zadrkta, ustade. 
.»S bogom!« šapnu još jednom i nesta ga šumicom. 

Drugoga dana vrati se Lovro u Ljubljanu, a Malvina po- 


dje u Trst. 
Odsada gotovo nestalo misli iz Lovrine glave. Samo jedno 
mjesto u njegovu tielu bijaše živo, mahnito: — samo srdce 


bijaše mu živo, a sve ostalo tielo mrtvo. Al srdce ga je bo- 
lilo; bijaše mu da ga izčupa iz grudi. Po ciele dane znao 
Lovro po svojoj sobici koracati amo tamo niem, blied, bez 
sviesti. Glas orgulja činjaše mu se olujom, gdje bjesni na uz- 
bibanom moru, sveta pjesma bijaše njegovu uhu izdisanje 
umirućih a rieči njegove molitve nebijahu neg zrna, pada- 
jući na pust, neplodan kamen. Al koliko je puta zavidio mra- 
mornim svetcem u crkvi njihovo mjesto. »Zašto nisam ja na 
vašem mjestu? U vas je mozak i srdce, u vas je sve od 
hladna mramor-kamena.« Malo kada je Lovro spavao. A kad 
je usnuo na časak, mučili ga snovi. On da je bio ptica pod- 
rezanih krila, zatvorena u gajbi. A vani u zelenu lugu sjedio 
na grančici slavuljak, slažući mile pjesme. I htio poletiti iz 
gajbe, poletiti svomu slavuljku u zelenom lugu. Tri puta raz- 
mahnuo krila, tri puta lupi pivom o gajbu i iz glave mu po- 
teče krv. Strašna li sna! | 

Lovro ginuo od dana do dana. »Malvina bi mojom bila, 
da me nesapinje crna naljina.« Ta misao osvajaše mu cielu 
dušu. Predstojnik nije mario izpitivati ranu mladog pitomca, 

nebijaše on dobar pastir. Vanjski obredi vriedili u njega više, 
nego skrušenost srdca, nego čista duša. Stoga je Lovri bilo 
svaki dan od njega ukora. Za svaku malicu znao uštinuti 
jadnika. Lovro da sdvoji. 

»Nezabadajte oštrih si nokata u moje srdce, « vrisnu jed- 
noga dana Lovro, »tako mi spasa moga, poludit ću.« 

Mladić obolje. Lovro bijaše medj svećenstvom poznat 
kao vele uman mladić, osobito mu je volio njeki starac ka- 
nonik, vriedna, pobožna glava. Dočuv o Lovrinoj bolesti, po- 
dje u sjemenište. Bolest išla na bolje, al mladić bijaše slab, 
Kanonik sjednu do njegove postelje. 

»Sinko!« reče dobri starac, »dojaviše mi da boluješ. Zato 
me evo ovdje. Kako ti je? Kazuj mi, što te boli. Govorili mi 
ljudi, da si od više vremena blied, žalostan. Kazuj bez ob- 
zira,.kao da govoriš svomu otcu, svomu izpovjedniku.« 

»Hvala Vam, prečastni otče,« odvrati bolestnik slabim 
glasom, »nvala za Vašu otčinsku brigu. Da Vam sve kažem? 
Bože! mogu li?« 

»Kazuj, sinko!« 
| »Dobro. Hoću. Al molim Vas, neljutite se na me. Ne- 
sretan sam, srdce mi boluje.« | 

»Kako srdce?« 

» Velika je stvar, sveta je stvar služiti vas smrtni viek 
Bogu — i samo Bogu. Al tomu se hoće, otiče, jakosti, ju- 
načtva. Nemože to svatko. Mnogi su pozvani, riedki izabrani. 
I mene je kob krenula na taj sveti put. Nu žalibože podjoh 
krivin putem. Nisam ja izabranik. Srdce mi kipi, duša preza 
u sviet, a nisam junak, da se svladam. Sveta haljina gori 
na meni, spalit će me. A šta ću ja? Budući slugom božjim, 
htio bih mu služit svim srdcem. Neću da budem pol čovjeka. 
A nemogu. To mi je bolest. Sudite mi i neka mi Bog sudi, 
ja nisam kriv.« , | 

»Nesretan gi, sinke moj, razumijem: ti izabranik nisi, 
vidim. Žao mi te je. Nadah se, da ćeš puku vjeran pastil 

biti. Neću te korit, kao što bi drugi možda činio. Bolje da 
budeš valjan svjetovnjak, nego li nevriedan svećenik. Znam 
da se svetomu zvanju hoće junačtva. Reče mi, da ti srdce 
boluje. Ljubiš li možebit ženu ?« 

»Ljubim, otče!« 

»Ako je samo to, proći će taj san mladosti.« 

»Nije samo to. Proći će taj san, jer mora proći, al ne- 
izlieči to moje rane. Duša gine za širokim svietom, u mome 
srdcu nebude nikad svetoga mira.« 

»Kad je tako, neću te više nutkati. Idi u miru, ja te bla- 
“ gosivljem. Čudni su putevi providnosti, razni su putevi čo- 
vjeka, Idi, kuda te želja vuče, i tim putem možeš doći do 
spasa. Govorit ću, da te odpuste, pa uztreba 1 ti poslije moje 
pomoći, zadji pod moj krov, naći ćeš otca.« 

Sretan spusti mladić bolnu glavu na starčevu ruku i 
nakvasi ju vrelimi suzami. 

Za nedjelju dana otvoriše se jednog jutra vrata sjeme- 
ništa. Iz kuće izadje blied mladić u svjetskih kaljinah — 
Lovro. Uzdahnu. »Slobodan sam,« mišljaše i zaboravi na sve. 
Sunce je sjalo, sve bijaše živo, zeleno. Lovro podje iz grada. 
Šetao i šetao po zelenih gajevih. Na obronku brežuljka vrh 
grada sjeo mladić. Oči mu letile po gorah, po dolinah. Uži- 
vao je nemisleći ništa. Napokon shrva ga san, sladak san. 
U snu je gledao Malvinu, gdje sjedi za glasovirom. Oko glave 
drhtalo joj sunce. »Malvino!« kliknu mladić, »gledaj, nestalo je 
crne haljine. Dodji, dodjil« I razširi ruke i — probudi se. 
Večernja zvona sjetila ga sbilje. Sad je tek počeo razmišljati. 
Kamo sad? Pogleda prama strani, gdje mu stoji dom. Čelo 
mu se zamrači. »Šta će moji reći? Mogu li k njim? Mogu li? 
— Moram.« Odvažno se dignu Lovro i podje znancu si u grad. 
U rano jutro drugoga dana već je koracao Lovro cestom 
put Postojne. Iduć dobru uru dodje do vrška. Naprama njemu 
idjahu kola, vitlajući za sobom silnu prašinu. Lovro zadje 
na brdašce do ceste, da se ukloni prahu. Projurila laka kola. 

Srdce zazeblo mladića. U kolih sjedjaše fin, mlad gospodin, 
do njega mlada gospodja. Opazivši putnika probliedi mlada. 
Bijaše Malvina. Dugo gledaše Lovro za plavetnom joj kopre- 
nom, koja se je vijala na jutarnjem suncu. Zatim sjedne na 
brežuljak. »S bogom!« šapnu. »Dakako, ludjače, dakako! 
Vlastelinska kći i ubog seljanin! Naravski! Pa čemu i dalje 
misliti. Srdce neumuje. Ludo srdce, tko te pita? Šuti, trpi! . 
S bogom!« Hitrim korakom nastavi Lovro putovanje. Napo- 
kon opazi rodno si mjesto, opazi otčevu kuću. Bilo mu težko, 
kao da se je valjalo popeti na ledovito brdo. Dodje bliže. 
Ah da je ta kuća još sto milja udaljena! Badava — nužda 
mienja zakon. Putem se sreo sa seljaci iz svojega sela. Ljudi 
bi postojali, u čudu gledali. Odkud mladomu svećeniku svje- 
tovne haljine? Je | šta skrivio, te ga odtjeraše? Bog zna. 
Dodje pred kuću. U dvorištu nikoga. Valjda bijahu ljudi na 
polju za poslom. Uzidje na pristrešak. Vrata bila pootvorena. 
U sobi sjedila starica predući i nogom zibajaći diete. Lovro 
stade, zatim koraknu. Starica pridignu glavu. 

* »Za rane božje!« vrisnu srušiv kolovrat, »sine! sine! Što 
je od tebe?« Pritisnuvši ruke na srdce pade na stolicu. Spo- 
pade ju drhtavica. Diete u zibci stade vikati. Lovro stojao 
smeten. Napokon se dosjeti, skoči potražit otca, te stade sta- 
rici trti sliepe oči. Majka poctvori oči i pogleda sina si po- 
gledom tužnim, korećim, da mu je srdce pucalo. 

»Majko!« prihvati u pol glasa Lovro stojeći kao kip od 
mramora, »oprostite, nesudite mi krivo. Nemogu inače. Bog 
mi je svjedok.« 

»Šta si uradio, sine?« nastavi starica kroz plač, »pomozi 
nam, bogorodice! Ubio si nas svih. Našoj kući neima više 
blagoslova. Kako sam si sve to liepo smislila bila, a sada — 
od svega ništa.« | 

»Al zaklinjem Vas, slušajte me! Kazat ću — —« 

U to se pojavi na pragu otac i svak. Otac se zapanji. 

»Ti Lovro ?« 

»Jesam, otče!« 

»Pošto? U tih haljinah? Gdje ti je crno ruho ?« 
»Ostavio sam ga u sjemeništu. « 

»Zar te otjeraše?« 

»Otidjoh svoje volje.« 

»Lude volje! A zašto ?« 

»Bijah nesretan. Nisam rodjen za sveto zvanje svećenika. « 
»Nesretan? A koja te sreća sada čeka? Zašto si —?« 
»Sviet će mi sreću dati. Učio sam štogodj.« 

» Valjda ćeš preko mora — u Ameriku ?« 

» Neću. « 

»Da kamo ?« 

»Ostat ću medju svojimi.« 

»Kod nas? Nećeš. Bez djela nei:ma jela. A kod nas djela 
.neima van plugom i motikom.« 

»Neću da se hranim vašim znojem. Vratit ću se u grad. 
Naći ću pomoći. Al bar za prvi čas dajte mi zakloništa.« 

»Nedam. Idi, kud ti drago.« 

»Taste!« uplete se Lovrin svak, »nenaglite. Slušajte ga 
barem, Bog zna šta je.« 
| Ši zete moj! Lovro! Svieta si željan. Idi u sviet. 
Sretan put. Prenoćit možeš slobodno, al sjutra zorom čisti 
mi kuću.« 
= >0tče?« 

»Ništa. Rekoh. A tako će biti.< 

»Dobro, otče! Ići ću.« 

Starac izidje iz kuće — u selo mrk, zamišljen. Sin se 
zavuče u komoru, baci se na postelju. Tu ležaše niem. Prsa 
mu se nadimahu, ustne drhtahu. Najednoč zaškrinu vrata. 
Unidje starica majka. 

»Lovro! Ču li me? Lovro!« zapenta stara. 

»Što je, majko?« pridignu se Lovro. 

»Kazuj mi sve, kako je bilo.« 

Starica sjednu na postelju kraj Lovre, a ovaj razgali 
roditeljici svoju ranjenu dušu. 

»Liepo govoriš, krasno govoriš,« zakima starica kroz 
suze, »ah kako bi ti liepo propoviedao bio. Pa kad je tako, 
neka bude božja volja, al — al ta mi rana zacieliti neće.« 
Pri tom si starica otrla pregačom suze. 

Drugog dana u zoru krenu Lovro natrag u grad, opro- 
stiv se sa sestrom i svakom. Majke nenadje nigdje. Došav 
do mjesta, gdje se staza stiče s drumom, opazi staricu gdje 
sjedi podno crvenoga razpela. 

»Dočekah te, da te izpratim, Lovro, komalić puta. Evo 
ti pogače. Sama ju spekoh. I to uzmi,« reče majka tisnuvši 
sinu pet škuda krstaških u ruku; »znam, trebat ćeš.« 

Mučeći idjahu časak oboje drumom. Tu se oprostiše. 
Treba | vam kazat, kako? 

Došav u grad podje Lovro ravnim putem starcu ka- 
noniku. 

»Prečastni dobrotvore!« reče, »otac me otjera iz kuće, 
dodjoh k otcu.« 

>U dobar čas, sinko. Vladin predsjednik izabra te na moju 
preporuku odgojiteljem svoga sina. Sutra ti se valja selit 
k njemu.« 

Na ovaj glas iz ustiju starca dobrotvora uzkliknulo srdce 
Lovrino od radosti. Biti ću slobodan, bit ću sretan, ozivalo se 
u njegovoj duši, i jedva se dosjetio, da se valja kanoniku 
zahvaliti. Tako je njegdje kukavnoj ribi, koju voda izbaci na 
suho, a plima opet ponese u rodni joj stakleni stan, u vodu, 
gdje se može naplivati od srdca. Lovro se lično pokloni vla- 
dinu predsjedniku. Bijaše to grof, dakle aristokrat i birokrat 
u jedno, nu ni jedno ni drugo, kako se obično piše i razu- 
mieva. DU njega bijaše finoće i dovoljno nauke, pače j smisla 
za znanosti i umjetnosti. Svojim uredskim poslovom vješt 
pokazivao on mnogo zdrava razuma, fte je zaziraq od činoy- 
ničkog gjepidlačarenja, koje se rado iztiče kao nepogrješiva 

premudrost. Bijaše prijatelj puku, a puk njemu. Od srdea je 
mrzio na činovnike, koji su se višim sve do crne zemlje kla- 
njali, a na obćinstvo pozirali prezirno kao polubogovi. Što više, 
vladin predsjednik ljubio je svoju obitelj od srdca, a takav 
čovjek nemože biti tvrd ni u svojih uredskih poslovih. Htio 
je, da mu sin bude u svem čitav čovjek, koji nesmatra pried- 
sude zakonom naravi. Zato se vele uzradova, da je stekao 
Lovru za učitelja. Mnogi mu to dakako zamjeravali u potaji, 
jer molim vas, razpop pa učitelj djeci! To mal da nije grieh. 
Medjutim se predsjednik nije obzirao na sšaputanje svieta, te 
pozdravi Lovru ovako: 

»Da ste mi zdravo, gospodine! Veseli me, da sam našao, 
što sam dugo vremena tražio. Da Vam iskreno kažem svoje 
mnienje. Vi nećete biti mojemu sinu školnikom, Vi nećete 
biti samo gouverneur, već upravo mentor, kako ga biskup 
Fenćlon shvaća. Znam, da ste čovjek iskren, da je u Vas 
značaja. Vidite, to ja želim svomu sinu. Meko je to momče, 
sakujte mi od njega čelik-čovjeka. Bez naravi neima u životu 
računa, a mjerilom u naravi mora da je značaj; nepozna- 
vajte naravi, zlo ste prošli. Vi ćete meni, momu sinu, mojoj 
obitelji biti prijatelj, i kao prijatelj živjet ćete u mojoj kući.« 

Tako je po prilici grovorio grof. Lovre se dojmiše te rieči 
milo, novo mu zvanje bude stoga sto puta milije. Mladi raz- 
pop preseli se s mjesta u predsjednikovu kuću. Tu mu da- 
kako pred očima puče nov sviet, gospodski sviet. U kući ga 
pazili kao svoga; udobe i povoljice nudjalo mu se na sve 
strane, brizi ni traga. Učenik mu nebijaše razmažen gospo- 
dičić, već zdrav, uman, povodljiv dječak, koji se je znanjem 
svoga mentora ponosio. Učiteljevanje nije dakle Lovru sta- 
jalo mnogo muke, te je uz najveće revnovanje mogao odbit 
dosta vremena za vlastite nauke. Učio je mnogo, čitao i su- 
više i svašta. Duh brz, pronicav, vatren neide vazda jednom 
jedniom omjerenom putanjom, nekopa samo sistematički po 
jednoj znanosti; nalazeći savez medju svimi granami nauke 

i radeći uspjeh njezin spojiti sa živim, praktičnim životom, siže 
takov duh u sve ljudsko znanje i kuša ga obuhvatiti, koliko 
mu sile dadu. Takov duh nepoznaje medjaša. To je biljeg 
žen'jalnosti. Takov bijaše i Lovro. Vrlo rado učio matema- 
tiku, prirodne znanosti i filosofiju; dobro je poznavao poviest, 
a osobito mu bijaše milo jezikoslovje i učenje stare i nove 
svjetske književnosti. Poznavanje jezik: — a on je sve glavne 
evropske jezike temeljito poznavao — smatrao je Lovro samo 
sredstvom, kako i valja, a učeći ih, nije si razbijao glave 
premudrimi sitnicami bez svrhe, već je on učio postanak, 
filosofiju, narav jezika. Zavirio bi kadšto i u politične zna- 
nosti. Šteta, da nije duboko zavirio u njih; oštri bi mu um: 
bio našao mnogo hrane u toj struci. Lovrina nauka nekijaše 
pusto pamćenje, svagda je stvar promatrao kritički; sudio je 
oštro, izvorno, razlagao jasno, kratko. Tako prolazilo vrieme 
Lovri voljko, udobno, prosto nenaravskih stega i dužnosti, 
protivnih njegovoj volji i želji Mladi se grof priljubio uz 
njega kao uz starijega brata, revnovao učeći, te liepo uspie- 
vao. A i Lovro nesmatrao učenika van bratom. S njime zimi 
zimovao u gradu, proljetovao na putu, a ljetovao u seoskom 
dvorcu. 

Lovro disaše slobodnojsretno. Što više, Lovro se posve 
prevrnuo. A nije ni čudo. Kako je gledao taj sviet ubogi zvo- 
narski dječak, krotko djače, niklo iz seoske kolibe, snuždeni 
mladi bogoslov? Zvonarski dječak vidio s tornja svoga da 
imade visokih, 'gospodskih krovova, al Bog zna, što se pod 
timi krovovi taji; ubogo djače gledalo čudom svietle visoke 
prozore gospodskih palača i brze bogate kočije, a snužde- 
nomu bogoslovu odzivala se vjekovita jeka sred pustih zidina: 
»Ti se moraš odreći svieta.« A sad? Sad je Lovro koracao 
po gladkom parketu palače, sjedio na mekoj sjediljci gospod- 
skoj, blagovao na srebrnom pladnju kao i gospoda, gledao 
i dielio sav gospodski život, sve njegove spletke, velike ma- 
lice, osbiljno i smiešno takmenje, učio prazne velikane i umne 

patuljke, u kratko sad je virio u dušu svietu, koji vlada svie- 
tom. S prvine bio se njekako smeo budući neuk svjetskomu 
običaju, jedan časak driemala mu kritična, sila, al mu se duh 
u brzo ovoravi, te je zvao novi taj sviet pred sud svojega 
uma. Gospoda mu se klanjala dva puta: kao prijatelju pred- 
sjednika i kao čovjeku vrlo umnu. Kad glavari štuju vrline 
duha, padaju pred njom mali velikani na koljena, jer im se 
gospodsko to štovanje čini tek pravim pečatom božjega dara. 

Jedne večeri bio u predsjednikovih dvorih »thć€ dansant«. 
Skupilo se liepo družtvo, nu s veće strane birokratičko, dakle 
ponješto ukočeno. IT Lovro dieleći tu zabavu gledao je to me- 
djusobno klanjanje. Kad se pojavi predsjednik te baci njeko- 
liko pošalica, nasmieši se družtvo po dužnosti i budne za 
čas živahnije. A kad predsjednik Lovri stisnu prijateljski ruku, 
nastade šaputanje i gospoda stadoše oblietati Lovru. U jedan 
put se pojavi pred njim mlad, vrlo nacifran gaspodičić. Po- 
klonivši se lagano predstavi se, govoreć kroz nos: »Ferdi- 
nand N., kotarski predstojnik.« 

»Osobita mi je čast,« odvrati Lovro ravnodušno. 

»Oprostite mi smjelost moju, veleštovani gospodine!« na- 
stavi predstojnik igrajuć svojim očalima, »nu htjedoh svakako 
doviti se sreće s Vami se upoznati prije, nego Vas pozdra- 
vim u svojoj kući.« 

»U Vašoj kući?« 

»Ah! neznate? Tim bolje. Superbe! Njegova preuvišenost 
gospodin vladin predstojnik izvolio je primit moj smjerni 
poziv, da mu mladi gospodin grof dodje budućih praznika 
na moje imanje u L. Divna krajina.« 

»Poznata mi je. Krasna je,« odvrati Lovrg i sjenka pro- 

leti njegovim čelom. 

»Jelte? Krasna. Veseli me, da mi to i Vi, veleštovani 
gospodine, kag čuven poznavalac krasote potvrdiste. Nadam 
se tvrdo, da ćemo ondje veselih dana proživjeti.« 

.Liepa Vam hyala unaprijed !« 

»Al kad se naše poznanstvo toli sretno zametnulo, do- 
zvolite, da ga dopunim, da Vas predstavim svojoj gospodji. 
I ona ljubi osobito umjetnost.« 

»Bit će mi velika čast. Molim Vas za to, gospodine pred- 
stojniče!« 

Činovnik uhvati Lovru pod ruku, i povede ga u drugi 
salon. Na pragu se ustavi Lovro. Predstojnik ćutio, da mladi 
učenjak drhće. 

»Šta Vam je?« upita predstojnik. 

»Ništa,« odvrati Lovro, »izvolite me predstaviti.« 

U kutu salona na mekanu naslonjaču odjevena plavet- 
nom svilenom haljinom sjedjaše bujna plavokosa crnooka 
gospodja. Koketno spustila bila liepu glavu na naslon sje- 
diljke, te hladila biele prsi lepezom. Oko nje titralo njekoliko 
mladih činovnika u crnom fraku i mladjih poručnika u bie- 
loj uniformi. 

»Gospodin Lovro N., učenjak i gouverneur mladoga g0- 
spodina grofa! — Moja zosnodji. Malvina rodjena plemenita 
L.,« predstavi predstojnik Lovru svojoj gospodji. »Nu gospodine 
filosofe,« nastavi kroz nos, »prepuštam svoju gospodju Vašoj 
dosjetljivosti. Jurišajte živo, pravite joj »cour« po volji. To joj 
budi kazna za nesretnu migrenu. Moram da igram četvorku 
sa savjetnicom M., pa eto već je i glasba započela. Adieu 
m' amie! Adieu monsieur le gouverneur!« 1 odkliznu mladi 
predstojnik gladkim podom. | 

Na prvi pojav Lovrin bila se Malvina stresla kao list o 
večernjem vjetru. Zatim obori oči i nakloni se dostojanstveno! 
Lovro probliedi na smrt i stojaše časak niem.. 

»Milostiva gospodjo!« uplete se mlad poručnik, »spasite 
nesretnika, učinite me najsretnijim čovjekom, igrajte sa mnom 
četvorku !« | 

»Hvala! glava me boli!« odgovori u kratko predstojnica. 

»Dakle sans pardon?« priskoči golobrad vježbenik kar- 
noga suda. 

»Sans pardon,« završi Malvina. 

Lakokrilo činovničtvo i častničtvo razprši se u brzo iz- 
pred očiju liepe okrutnice, tražeći drugdje plesačice. 

»Oprostite, milostiva gospodjo!« osviesti se Lovro, po- 
kloniv se ponješto nespretno. »Zla sreća vrgla me je pred 
Vas, te mjesto zanimiva kola mlade gospode evo mene ovdje, 
da Vam svojom nevještinom dosadjujem. Nu ja nisam tu kri- 
vac. Samo sam nesretan quid pro quo, što ga je Vaš gospo- 
din suprug izvolio postaviti ovamo, da straži Vašu migrenu. 
Izpričajte moju nevještinu, neima tomu dugo, te izidjoh iz 
sjemeništa, a takov mlad svetac nezna za gospodski običaj.« 

»Sjednite do mene, gospodine Lovro !« progovori žacavo 
Malvina, lupkajući lepezom po svilenoj haljini, »sjednite do 
mene; nepomaže nikakva izprika, gospodine stražaru moje 
migrene. Moj muž povjerio me je Vama. Vršite svoju dužnost. 
Ples, kako vidim, slabo Vas zanima. A propos! Rekoste mi, 
da ste se ostavili svećeničtva, al Vi ste, vjerujte, velik jezuita. « 

»Ja?« 

»Da, Vi gospodine! Svoj vatreni duh, svoju živu dosjet- 
ljivost zaklanjate tobožnjom nevještinom samo da me se riešite.« 

»Varate se, milostiva gospo! Vi me smatrate slabim čo- 
vjekom. Jak sam. Evo sjedoh do Vas. Zapoviedajte !« 

»Dobro! Kažite mi, šta radite sada ?« 

»Uzgojitelj sam grofova sina,« odvrati Lovro hladno. 

»Znam. Nepitam Vas za Vaš putni list, gdje je osoba po- 
tanko opisana. Pitam Vas kao čovjeka umna, naobražena, 
komu duh nikad nemiruje: Šta radite sada?« 

»Učim botaniku. « 

»Poznavati bilje i cvieće ?« 

»DA.< 

»Kako to?« 

»Velik sam prijatelj prirode. Već se odavna bavim bi- 
ljarstvom; kupim trave i cvieće i prešam ih u knjigu. Sbirka 
mi je doduše malena, ali poučna.« 


> 

»Sbilja ?« | 

»Nedavno nadjoh ljubicu stisnutu u takovu staru knjigu. 
Bože, kakve promjene! Kad ju prvi put vidjeh, cvjetaše divna, 
svježa pod zelenom travom; sad je stisnuta, suha bez života.« 

»Čemu ta vrlo obična biljarska opazka?« 

»Da ljubica duše neima.« 

Malvina probliedi, te sakri svoje smeteno lice za lepezu. 
Za malen časak osovi glavu, kao da je pribrala nove snage. 

»Gospodine!« prihvati Malvina, »Vi mi govorite tu o 
bilju, O cvieću, nu ja ćutim otrov toga bilja, samo trnje toga 
cvieća. Razumijem Vas predobro. Čim Vas opazih, domislih 
se odmah, da će medju nama biti razgovora o minulih danih. 
Vi ste njekako nestrpljivi. Nećete 1 me slušat ?« 

»Hoću, milostiva gospodjo !« 

»Njekad se vidjesmo, ja nevino djevojče poznavajući samo 
narav, Vi mlad bogoslovac, idealista. Vi ste me ljubili — a 
ja? i ja sam Vas ljubila, a to čuvstvo prema svećeniku činilo 
mi se tolik grieh, da sam ga po svojoj djetinskoj domisli mo- 
rala okajati svojim životom. Odlučih poći za neljubljena, od- 
lučih sliediti trpeći, šuteći put naših družtvenih priedsuda, koje 
bacaju čuvstvo pod noge, te tako budem suprugom gospo- 
dina predstojnika. Ljudi me ciene sretnom, al u istinu nije 
moja sreća nego komedija pod svilenom haljinom, za finimi 
čipkami.« 

» Neimam prava, neimam razloga, milostiva gospodjo, pitat 
za sve, što mi evo dokazaste. Žalim, ako sam povodom bio, 
da ste svoju sreću promašili, ali nemogu, da Vam se neza- 
hvalim —< 

»Na čem?« 

»Na čuvstvu, što ga u meni probudiste, na čuvstvu, što 
me razplamti do kraja, da skinem verige sa sebe, koje mi 
nametnuše. Ljubeći Vas strastno skinuh crnu halju, te izidjoh 
slobodan na sviet. Nu pustimo tu razpravu. Čemu tražiti 
lieka rani, koja je već zacielila.« 

Malvina si griznu ustnice. Dobro bješe opazila, da joj je 
romantična doskočica promašila cilj. 

»Da, da!« nastavi nazlobno. »Morala je zacieliti. Sud- 
bina je tako htjela. Il sam možebit ja kriva, da se rodih kao 
kćerka bogata vlastelina, a Vi —« 

»A ja kao ubogo seljače?« nasmjehnu se Lovro, i krv 
uvriedjena ponosa skoči mu na lice. »Niste krivi, liepa go- 
spodjo. To je čista, prosta istina, i Vaša žrtva nije nego obična 
posljedica naših družtvenih okolnosti. Ja medjutim nežalim 
toga. Romantična ova epizoda — nemogu je po uspjehu inače 
krstiti — sjetila me je živo, da po svom porodu nisam ništa 
na tom svietu, bar ljudi dan danas tako misle. Romantička 
ota epizoda sjeti me, da sakupim svoje vlastite sile i stanem 
na svoje noge. Čim je više čovjek po sebi zaslužio, tim više 
valja. Vaš moral, liepa gospodjo, i opet me nuka, da Vam 
se zahvalim. Gledat ću, da budem čovjek -— čitav čovjek.« 

»Vi ste zlobni, preko mjere zlobni, gospodine Lovro.« 

»Ja prevodim idilu u prozu.« 

»Vi se samo rugate pojavu svoje prve ljubavi.« 

»Prvi čin te ljubavne pričice postaje smiešnim, osvrne 
li se čovjek na prozaičko riešenje. Ta smiešnost nastaje uprav 
iz kontrasta. « | | 

»Gle, gle!« dokliznu predstojnik, »gospodin gouverneur 
lieči valjano migrenu moje gospodje. Čini se, da mi se dobro 
zabavljaš, Malvino!« 

»Gospodin mi pripovieda vrlo zanimivih crtica iz bota- 
nike,« nasmjehnu se Malvina pod silu. 

»O ljubicah bez duše, gospodine predstojniče!« doda Lovro. 

»Zar ima u cvieća duše?« zapita u čudu predstojnik. 

»Ima kadšto,« odvrati Lovro. | 

»To Vi kao učenjak morate bolje razumjeti,« zapenta 
predstojnik. | 

»Al u bodljike neima duše,« doda Malvina, »jer zna čo- 
vjeka ranit do krvi.« | 

»Bodljika je prosta biljka, prezirana od svakoga; možda 
se osvećuje svojom oštrinom svietu, koji ju je posve zavrgao,« 
odvrati Lovro brzo. 

»Ja od svega toga, duše mi, ni mrve nerazumijem. Ma 
foi, ništa!« nasmija se predstojnik kroz nos. »Vaša biljarska 
razprava mi je pustom zagonetkom. Razpravite stvar, kako 
vam je drago, ja perem ruke, pa idem srknut čašicu čaja.«< 
Gospodina predstojnika nesta. 

»Bodljivi moj gospodine!« započe Malvina, »da vidite, 
da Vas se nimalo nebojim, evo moje ruke, povedite me gla- 
soviru u drugi salon. Bojite li se?« 

»Bog sačuvaj! Ja poznajem samo liepu gospodju pred- 
ostojnicu i ništa više. Pa kako je ta dama vrlo zabavna, slast 
mi je prikratiti vrieme kraj nje. Ona boluje na sreću s ari- 
stokratičke bolesti migrene, a ja sam seljački porod pa ne- 
umijem plesat. Les extremes se touchent. Izvolite, evo ruke.« 

Lovro povede mladu gospodju do glasovira. Malvina 
sjedne. 

»Šta da igram, šta da pjevam ?« 

»Sve po Vašoj volji, milostiva gospo. « 

»Zar Schubertovu pjesmu? Ne, ne! Znam, da Vam Niemci 
nisu dragi. Hoćete li Prešernovu: »Luna sije?« 

>»U taj par nebih mogao slušati tih pjesničkih uzdisaja.« 

»Dakle?« lupne predstojnica ponješto ljutito po glasoviru. 

»Ritornel iz »Rigoletta«. 

»Ha, ha, ha!« nasmija se Malvina, »oprosti Vam Bog 
taj grieh! Budi po Vašem!« Brzo prebirala tipke i zapjeva 
liepim zanesenim glasom: 


»La donna & mobile 
. Qual piuma al vento. 

Muta d' accento 

E di pensier!« 


Lovro se nasmjehnu i nastavi deklamovat u pol glasa: 
Šenoa Pripoviesti I. 13 

»Sempre amabile, 
Leggiadro il viso 
In pianto ed in riso« : 

»E — menzogner! Živili! To Vam ide od srdca!« 

»Ferdinande!« viknu Malvina, skočivši ljutito. 

»Sta zapoviedaš, dušo?« dotrči predstojnik. 

»Ajdemo kući. Laku noć, gospodine Lovro!« i poklonivši 
se tako ode sa mužem si. 

»Klanjam se, gospo predstojnice!« zahvali se Lovro. 

U onoj noći dozri u njem nova misao. »Ja da neimam 
snage, da duhom nenadkrilim te velikane? Kukavica bih bio, 
da se otimljem za predstojnikovom srećom. Više, više leti 
mi, dušo!« Lovro stade osbiljno razmišljati o svojoj buduć- 
nosti, te se odluči posvetit višjim državnim znanostim, kad 
dovrši svoju zadaću u predsjednikovoj kući. 

U ono vrieme izmiri se Lovro sa svojom rodbinom. Pred- 
sjedniku bilo po uredskih poslovih putovat po okolici po- 
stojnskoj. Doznav od starca kanonika, kako i zašto se Lovro 
povadio bio s otcem si, odluči starca udobriti. Došav dakle 
u onaj kraj pozva preda se Lovrina otca, te mu reče: »Moj 
dragi kume! Valjda znate, da je Vaš Lovro u mojoj kući, da 
uči moga sina. Bog Vas je doista blagoslovio davši Vam takova 
sina, jer je pošten, uman i učen čovjek. Dika Vam je i čast 
cieloj Vašoj kući. Znam, da Vam se na žao daje, što se je 
Lovro razpopio. Nu nesrdite se zato. Bog je dao čovjeku 
volju, a svaki čovjek ima svoju. Vjerujte mi, da će danas 
sjutra Lovro i bez crne haljine biti velikim gospodinom. Ufam 
se, da ćete se od njega te sreće dočekati. Dakle pomirite 
poslat ću Vam ga na uzkrs. S bogom.« 

Starac se vrlo razveseli. Kako neće? Kad glavar zen. . 
kaže, da je Lovro valjan i učen, i da će biti gospodinc.. 
kad je Lovro dapače toli učen, da može podučavati sina 1: 
lostivoga gospodina predsjednika, onda mora da je isti :. 
»Vidiš, vidiš,« reče si starac, »Lovro je dakle junak, nije š 

“ prtlja.« Kad on svojim susjedom dokazao, rad šta ga je pred- 
. sjednik preda se pozvao bio, i kako mu :'je sina hvalio, go- 
: vorili si seljani: »Ej lako Lovri, kad ima svetoga Petra za 
: kuma.« A tek u kući! Majka da se raztopi od a Sestra 
i svak veselili se Lovrinu dolazku. | 
»Vidi mamo,« reče otac, »da mi je to koji kum i i m 
govorio za dječaka, bio bih mu odgovorio, da ludo baje; al 
kad mi je stao sam milostivi gospodin udarat u, hvalu Lo- 
vrinu, omekšalo mi se srdce, te pomislih, pa ako nebude pop, 
može biti po vremenu dična glava.« 

»Da Bog da, pa hvala Bogu!« odvrati starica. 

»Amen, mamo,« nasmija se starac; »ako ti nebude zlatna 
kapa sjala na Lovrinoj mladoj misi, a ono će na gospod- 
skom piru.« 

O uzkrsu zagrlio Lovro od srdca svoje mile. Svi mu se 
nemalo čudili: Bio odjeven u crno, odjeven ljepše nego ko- 
tarski sudac. Divili se zlatnomu lancu, sjajnomu prstenju, 
svjetlim cipelam i visokomu klobuku. Svakomu donio Lovro 
kakov dar. Otcu srebren sat s lancem, majci svilen zobun, 
sestri finu haljinu, pače i crnooki maličak dobio dvie tvrde 
škude i silu paprenjaka. Kod kuće bilo Lovri malo mira. Za- 
lazilo amo ljudi vas božji dan, da se napita mladoga mu- 

.draca o ratu, o miru, o porezu, o žetvi, o vojsci; jer kako 
nebi za sve to znao čovjek, koji jede s predsjednikom za 
jednim stolom. Lovrinim starcem ta radoznala naloga po volji 
bila. Ponositi oni navijali jadnoga Lovru kao uru sviralicu, 
nek svoju mudrost pokaže. Mladić se medjutim nije ni malo 
srdio. Bijaše vedar, veseo. Za Malvinom ga nije više srdce 
bolilo. Neprirodna joj koketerija bijaše mu dapače odurna. 
Uvjeren tvrdo, da će se doviti dičnomu cilju, podao se po- 
svema prostodušnosti svojih ljudi, puštajuć, da ga se nauživaju 
do mile volje. Samo bi se kadkad popeo na samotnu glavicu 
vrh sela. Tuj je znao ležat po više ura sam te sam, tu je u 


svojoj duši radio i gradio budućnost. Povrativ se u grad doču, 
* 

da je dobričina kanonik preminuo. Živo se kosnuo taj glas | 
njegove duše. Po više dana bijaše žalostan, vrlo žalostan. 
Nu i ta se tuga utiši po vremenu. Ta sgoda bude medjutim 
Lovri novom ponukom, da se sjeti Malvininih rieči, da misli 
o svojoj budućnosti. 

Da govori o tom grofu? Bilo mu je mučno o tom za- 
podievat rieč; al se napokon osokoli. Jednog se dana prijavi 
kod predsjednika. Ovaj ga dočeka prijazno u svojoj pisaćoj 
sobi. 

Čim Vam mogu služiti, dragi prijatelju?< pozdravi ga 
grof. »Imate li možda tužbu proti mojemu sinu ?« | 

»Ni najmanje, gospodine grofe,« odvrati Lovro, »Vaš je 
sin valjan mladić. Molba se tiče mene.« 

»Izvolite mi kazat, što je?« 

» Gospodine grofe,« nastavi Lovro, »neznam, imam li vječ- 
noj providnosti ili Vašoj plemenitoj duši više zahvalit, da me 
je sreća smjestila u Vašu kuću. Po me je to svakako sreća. 
Zapuštena mladića primiste me u svoje krilo. Nemislim samo 
na svakdanji hljeb, na materijalnu udobnost, koja me po 
Vašoj dobroti zapade; mislim na onu slobodu, što mi ju 
dadoste, da sam se, premda službujuć, mogao ćutiti slobod- 
nim čovjekom, da mi se je mogla razvijati duša. Nepišite mi 
u grieh, što ću Vam sada kazati, al čovjek slobodnjak go- 
vori vazda po misli, po duši svojoj. Za malo vremena svrših 
zadaću svoju kod Vašega sina. Griešio bih proti Vašemu po- 
uzdanju, da podučavanje preko vremena, preko svojega zna- 
nja produljim. Kucnut će sat, a meni će biti dielit se od 
Vaše kuće. Da sam učiteljevao kao obični pogodjeni učitelji, 
poklonio bih se na prosto, pošao bih slušat prava, da budem 
činovnikom, ili medicinu, da budem liečnikom, sve hraneći 
se podučavanjem drugih djaka. Al Vaša mi kuća bijaše — 
oprostite mi tu smjelu riečcu — otčinskom kućom. To me 
ohrabruje. Duša gori za radom, hoću da tvorim, da svoju 
. budućnost udesim prema svojoj želji i volji. da negazim običnim 

putem života, na kojem čovjek nije van karika u povorci ljud- 
stva, gdje tvorna sila zadriema. Reći ćete, da je to ponješto 
drzovito, al. ja Vam kažem, gospodine grofe, da ćutim sile u 
sebi, i la samosviest izpričava moju smjelost. Zato se utičem 
k Vam. Vi ste čovjek uman, sdušan, kavalir u kiepom smislu ; 
uputite me, pomozite me, recite, šta da radim ?« 

»Vaša me iskrenost veseli, dragi prijatelju, ona je posve 
prema Vašemu duhu i:što Vi nazivljete+-drzovitošće: nije nego 
Vaše pravo. Rad moga sina hvala Vam od srdea. Znam da 
je takvomu duhu, kao što ste Vi, neprilika baviti se školnič- 
tvom. Vi ste medjutim svoju zadaću liepo riešili. I opet Vam 
hvala, Vaš sam dužnik za svu budućnost. Vi nećete da budete 
činovnikom, bar običnim ne. Razumijem. Tvorna sila klone 
pod prašinom uredskom. Duša je Vaša rada sterat krila u široki 
sviet. Domislih se nječemu. Osobit ste vještak jezikom. Da 
viđimo. Slaven ste. Zaista će Vas zanimat iztočni sviet. Je 1 
tako ?« 

»Za cielo, gospodine grofe.« 

 >»Dobro. Posvetite se diplomatičkim naukom. Imam pri- 
jatelja kod ministra Buoi-Schauensteina. Kušat ćemo, da do- 
djete u orientalnu akademiju. Je 1 Vam to po volji?« 
 »lest, gospodine-grofe. Tisuć puta Vam hvala zato.« 

»Dakle gledat ćemo, da dodjete u domovinu Harun al 
Rašida i liepe Šeserade. Ondje će biti dosta hrane Vašemu 
.duhu.« | | 

Lovro bijaše s obećanja .grofova “presretan. Iztok! Divni, 
'bajni iztok! U snu i na javi lebdijaše pred njegovem dušom 
bieli Carigrad sred plavetna mora, Ninive, Memphis, Jerusolim, 
Ganges; pred njegovom dušom sjalo novo sunce. Težkom 
mukom čekaše jadnik da dovrši učiteljsko zvanje u predsjed- 
nikovoj kući. Vršnjaci mu bijahu već činovnici, kapelani, 
častnici. Valjalo ih je dostići. Sviet obično nesudi mladića 
po duševnih vrlinah već po školskih svjedočbah ili kašnje po 
većem ili manjem zvanju. Često se klanjaju ljudi plitkoj glavi, 

jer je uvrštena u red javnoga žvanja, često se rugaju um- : 
niku, jer je »ništa«, jer nespada u koju.od družtvenih kasta. . 
Osobito u malih okolnostih. vidi se ovo pusto idolopoklon- . 
stvo. A takovo. očito vriedjanje umnih vrlina boli i čovjeka. 
duhovita, ma se.i nepovodio za ludilom svojega vieka. Na ' 
iztok! klicaše Lovrina duša, van iz ovog kola neprirođe, pre- . 
vijanja i himbe; na iztok! prema izvoru. vječnoga svjetla. 
Mladi grof: dovrši prve nauke. Poslaše ga ,u Beč učiti prava, .: 
da.za.koji godinu stupi u red visokih činovnika; premda su 
mu visoko: rodjene tetke tvrdile, da bi mu bolje dolikovalo : 
bielo odielo dragunskoga' poručnika. »Spašen sam!« uzdahnu, . 
Lovro, oprostiv: se po izpitu s mladim učenikom. Grof u.: 
istinu neporeče rieči. Pisao on na sve štrane pisma radi 
Loxre, nebi li se dovio mjesta u orientalnojfakademiji. Poslao..: 
i samoga Lovru:na svoj strošak u.Beč, da se predstavi go- :: 
spodi. Plahe duše stupi mladić u kuću, gdje se kuje sreća 
države — u ministarstvo vanjskih poslova. Svuda prostrti;:: 
sagovi, svuda zelenim suknom obavita vrata, da nemute škrip- 
ljuć dubokih misli diplomatičkih glava, svuda u vratih okanca, 
da mogu vidjeti tebe prije, nego ti njih. Prijatelji grofovi po-. 
zdravili Lovru sladko i gladko, izjavili mu, da im je pred-.; 
sjednik pisao o njegovu zvanju i-umu, i da. še nadaju,,da će 
mu za rukom poći zadobiti traženo mjesto. Lovru je to po- 
nješto veselilo,:.al mu' sva: bijaše ipresladko, pregladko. Lovro. ! 
položi napokon izpit, da bude primljen u akademiju, položi ', 
ga sjajno. Rekoše mu; nek“podje kući, da će dobiti odluku, 
sudeći po izpitu, povoljnu. Osvojen: liepom' nadori povrati se, 
u predsjednikovu kuću, gdje je-imao: dočekati odluku. Nije ni-:: 
najmanje sumnjao, da će ga: primiti'u zavod, gdje se odhra-. 
nae mladići za diplomatičku službu na ižtoku. ći 
“Jednoga dana dade ga predsjednik pozvati k sebi. Bijaše: , 
neveseo. Na pisaćem stolu ležaše smotak papira. | 
“: »Zapoviedate, gospodine grofe?« progovori Lovro prvi:: 

»Sjednite, dragi gospodine. Pišu mi prijatelji iz Beča, da 
ste si izpitom osvjetlali lice, da ste bili predloženi na prvom 
mjestu, da budete primljeni u akademiju —« 

Njeki nemir osvoji Lovru, 

»Medjutim,« nastavi grof, »čovjek snuje, a Bog Bopija: 
Grof Buol mi je prijatelj, al ima u njega drugih prijatelja, 
moćnijih prijatelja. Na preporuku carskoga poslanika u Cari- 
gradu, baruna H., (primljen je drugi pitomac u akademiju, a 
i sami znate, da je samo jedno mjesto prazno bilo.« 

»Dakle ništa ?« jedva iztisnu Lovro blied na smrt. 

»Žalibože ništa, jadni prijatelju moj! Al negubite nade. 
Učite prava, budite činovnik! Skrbit ću za Vas.« | 

»Hvala, gospodine grofe, nemogu.« 

>A zašto ?« 

»Oprostite, da Vam i opet iskreno govorim.« 

»Govorite |slobodno.« | 

»Utekoh iz sjemeništa, da se dokopam slobode. Nisam 
bio jak u niemoj zabiti probaviti njekoliko godina. A da bu- 
dem svezan sav svoj viek! Gledao sam to živovanje po više 
godina. Vi ste k tomu blag i pravedan, al ima i drugojačijih 
glavara. Nemogu, gospodine grofe, nemogu! I najbolja služba 
bila bi mojemu duhu, što je Herkulu bila Nessova haljina. 
A sada još više, gdje me je liepa nada prevarila.« 

= >Što kanite dakle, prijatelju ?« 

»Što? Znam li ja? Viest, koju evo razumih, sinola 
me kao grom iz vedra neba. N eimam sile ni imialiti al samo 
to znam, da neću biti činovnikom.« | 

 >»Ohrabrite se, prijatelju. Vi znate puno jezika, poznajete 
razne književnosti. Budite učitelj. Šta velite na to?« | 
. »Pravo rekoste, gospodine grofe! Sila mi se vraća. Da, 
biti ću učiteljem za sve, što sam bio za Vašega sina. Svratit 
ću svoju tvornu silu u tu struju, i kad mi nije dano, da 
budem sam čitavim čovjekom, odhranjivat ću bar čitave ljude.« 

»Dobro! Napišite odmah molbu na ministarstvo! Sam 
ću ju popratit, da Vam se podieli državni štipendij. Što grof 
reče, Lovro i učini. Valjalo je čekati, čekati. Lovro se bavio 
pisanjem književnih slavenskih razprava. Minula tri mjeseca, 
nebude odgovora. Grof se tomu čudio. Zdravlje mu bijaše 
slabo. Prekret se pripravljao po svoj državi. Grof odluči 
ostavit se službe i poći na godinu dana putovat po Italiji, 
po Švajcarskoj. Lovri valjade poći kući, nije mu se dalo 
samu bezposličit o tudjoj hrani. Starci slušali, kako će Lovro 
biti profesorom, starci bili zadovoljni, samo bi se starici 
kadšto iz oka izvinula suzica. Sve će biti dobro, tješio se 
Lovrin otac. Ta nije li sam predsjednik rekao, da je Lovro 
valjan, pošten, učen čovjek, a takav mora da bude velikim | 
gospodinom. Lovro pričao, kako će tri godine morati bora- 
viti u Beču. Starci se divili. Naš će Lovro učit u samom 
carskom gradu. Mladiću čekanje dodijavalo. Znanje mu sme- 
talo. Šta će sa filosofijom, sa svimi evropejskimi jezici u 
maloj kolibi sred pusta kamena? Šta hasni bogatstvo, kad 
ga nemožeš potrošiti? Nujan se verao po ciele dane po goloj 
vrleti čitkajuć sad Byrona, sad Berangera, sad Gothea. A ka- 
kva mu korist od toga čitanja? Bijaše nemiran, zabrinut. 
Jednog dana, kadno se je vraćao kući, izleti sestra pred njega. 

»Lovro, Lovro,« poviknu mu, »evo ti ovog smotka. Do- 
nio ga uredski sluga. Vidi, šta je.< 

»Napokon!« uzdahnu Lovro, i stade brzo skidati uredski 
pečat. Progleda pismo, probliedi, pusti smotak na zemlju, pokri 
si rukama lice, i vrati se hrlim korakom u goru. 

»Isuse Krste!« zavapi sestra, »šta je Lovri? mora da je 
zlo. Snebio se jadan, progledav pismo.« 

Otac uze pismo i podje ravno u krčmu, da potraži starog 
sudskog pisara, jer je pisar umio njemački, da mu ljudskim 
jezikom protumači zlokobne artije. 

 Pisar nataknuv očale poče kroz nos čitati nadpis na 

molbi Lovrinoj: »Ova se molba vraća molitelju, jer je mini- 
starstvo zatraženu podporu drugomu podielilo.« 

»To bome nije dobro, dragi kume,« stade pisar tumačit 
Lovrinu starcu, »to Vam znači naški: Lovro: neće ništa do- 
biti, neće u Beč u velike škole.« 

Tako je i bilo. Stari državni sustav bijaše na domaku, 
al su jošte stari doglavnici vršili vlast. Lovro bio razpop, tu 
nije mogao ni predsjednik pomoći. A kako i bi? Grof puto- 
vaše, nije se znalo gdje, po južnoj Italiji. Starca kao da je 
ujela guja. Govorio nije ništa. Niem. strpa pisma u žep, na- 
mrgodi čelo, stisnu ustne i podje laganim korakom prema 
svojoj kući. 

»Gdje je Lovro?« zapita ušav u kuću, u kojoj je rodbina 
u strahu sjedila. 

»Neznamo, tato!« odgovori sestra drkćući, »cieli dan ga 
nije bilo kod kuće. Da si nije učinio zla! Poslah muža si i 
njekoliko pastira, da ga traže po gori.« 

»Izbavi nas od napasti!« moljaše starica u kutu sve 
suze roneći. 

»Dobro,« reče otac, »kad se sin povrati kući, recite mi.« 

Starac zašav u svoju komoru zaključa za sobom vrata. 
Izvadio račune, brojio, slagao, klimao glavom. Medjutim pro- 
tekoše tri puna sata. 

»Bog zna, što otac u komori snuje,«< prihvati sestra, 
pošto je već deseti put pred kuću izašla bila, da vidi, vraća 
li se brat. »Čuste li, mamo? Da pogledam, što otac radi?« 

»Občuvala te gospa nebeska,« zapenta kroz plač starica, 
»nepožnaješ li ota? Nedirni u njega. Žestok je. Moglo bi 
biti zlo.< 

Pod kraj dana dovede svak Lovru. Nadjoše ga sjedeć 
kraj bezdna na strmu kamenu o najvećoj žegi, gdje ko mah- 
nit preda se bulji. Do njega ležaše knjiga. Da su dobri ljudi 
umjeli čitat, bili bi razumjeli, da je knjiga Byronov »Don Juan.« 
Lovro nije ništa govorio. Bijaše blied, drktaše kao šiba. Sta- 

više ga na postelju. Nimalo se nije branio. Na plač majke 
izadje otac iz komore. | 
.»Lovro! Kako je?« zapita starac nadnesav se nad sina. 
»Zlo, otče!« odvrati sin i zaklopi oči. 
»Strpi se, sinko,« prišapnu mu starac, »bit će dobro.« 
 Lovra spopala ljuta vrućica. Čelo mu gorilo kao usijano 
gvoždje. Bila mu letila brže od munje. | 
 >Idite mi po doktora,« zapovjedi otac. Dodje doktor, to 
jest, seoski ranar. A što zna takov čovjek? Kroz svoje de- 
bele očale nije vidio ništa. | hvala "Bogu na njegovoj. slje- 
poći, jer inače Lovro neostade živ. 
»Gospodine doktore!« reče mu starac oštro, »pazite, da 
mi sin nepogine.« Seoski Eskulap izbrblja, taruć si modrim 
rubcem očale, njekoliko latinskih ludorija, odredi da bolestnik . 
nesmije vina piti, turnu svoju tvrdu škudu u žep i ode. 
Vrućica potegla jače. Valjalo je mladića držat i kako, da 
neskoči iz postelje. I otac i svak namučili se dosta. Sva živa. 
duša Lovrina kano da je radila provalit. Vikao kao biesan, 
plakao kao diete. Noževi starici srdce parali, a otac niem 
kao kamen. Mladiću se stalo tlapiti. Crna ga haljina u ludilo 
sapinjala, postajala sve uža i uža, sad će Lovri zagušiti srdce. 
»Zraka! Zraka !« ruknu bolestnik. I puknu haljina. Bilo _ mu 
lakše. I budne orlom; rastu mu krila, zlatna velika krila. Čuj 
kako žamore! On Jeti, leti daleko, visoko! »Što vidim? Pira- 
mide sred [puste Sahare! A ondje? Carigrad se diže kao labud. 
iz mora? Vidiš li onu ljepotu djevojku pod sjenom lovorike? 
Ah ona! Angjeo! Malvina, divna, krasna! Ha! ha! ha! Gle, 
gle! Na vrpci se okreće! Lutko! Drvena, šarena lutko! Skoč! 
Skoč!« I rastu mu krila! Sada će k suncu! Jaoh! Tresnu ne-: 
beska striela u orlovo krilo — — —! 
.  Sumrtav se sruši mladić na postelju. Već ga nije trebalo- 
držati. Driemao je slabo, slabahno. Jedva da diše. Al hvala. 
Bogu! Šest dana jedva. da Lovro živio. Život mu bijaše svje-. 
ćica, kojom vjetar poigrava.  Oporavljao se pomalo. Ni. da 

rukom makne. Jedva dvie, tri da za dan progovori. Seoski : 
doktor bubnjao po svietu, da je čovjeka spasio. Na čast mu. 
spasenje, mišljaše otac. Jedno liepo po podne sjedne do sina: 

»Lovro! Je 1 ti bolje?« 
»Ponješto, otče.« | A. 4 
»Imam s tobom razgovora. Je si 1 dosta jak, da me | 
slušaš 24 
»Govori, otče.« n3 
.>Ti ćeš u veliku školu u carski Beč.« Bolestnik raZ- > 
tvori oči. : 
»Da, Lovro, u Beč. Tebe su od njekad krstili gospodi- | 
nom. Budi tako. Popom nisi htio biti. Sbilo se. Božja je: 
volja. Učen si, pametan si, reče predsjednik. Mora da je istina. . 
Kako si inače mogao učit mu sina? Htio si u Beč. Nedadu- 
ti novaca... Na čast im novci. Ja ti velim, ti ćeš u Beč. Pa: 
baš! Gle tvrdi su moji žuljevi, tvrda i naša zemlja, al mrva. 
ostane vazda. Pa po što sam se mučio? Star sam, preživjet . 
je čime ovu šaku dana. A da im dokažem, da netvori samo. 
dobra ruka milostnica već i ruka radilica, dat ću ti ja troška, 
da ja. Skuckao sam kroz pol vieka koji grošić, a susjed Ivan | 
daje mi na kuću novaca. Trebat će plaćat kamate, al bolje i. 
to, nego obijati tudji prag. Da vidimo, nismo li, svoji. doka i 
* Da, da, sve sam sračunao. Ti ćeš .u:Beč!«.,: >, | 
»Otče!« šapnu bolestnik poljubiv starčevu ruku, »nemoj,. 
nemoj !« 
X »Šuti! Spavaj! Miruj da se gepoleralijt Ja ti jeli ti 
oćeš u Beč, na moj trošak, na moj trošak, na trošak siromaha. 
seljaka.« 
Tri mjeseca iza razgovora s otcem uputi se Lovro u. 
Beč. Bolest, slabost nedala mu prije krenut od kuće. Pono- 
sito mu kucaše srdce, kad je ulazio u taj grdni grad. »Evo-. 
me na izvoru nauka, ne tudjom milosti, već dobrotom mo-. 
jega roditelja. Netreba mi se nikomu klanjati.« Lovro se uhvati. 
objeručke nauka. Učio je slovjensko i klasično jezikoslovje,.: 

budne filologom, kao mnogo naših mladića, koji bi možda u 
drugih okolnostih odabrali drugo zvanje. Čutio Lovro jezi- 
koslovje kao njekakov jaram, koji mu steže živu krHatu dušu, 
nu junački žvalio svoga Pegaza, sjetiv se, da ga pomaže otac, 
da mu valja što prije do kraja i zvanja doći. Kraj sve rev- 
nosti za zvanični nauk, kupio Lovro i drugoga znanja, te 
zalazio u kolo književnika. Živjet mu je dakako dosta mučno 
bilo. Obično se misli, da mladić može u svietu prokuburit sa 
njekoliko forinti i uz to postati učenjakom. To je užasna 
varka, koja upropašćuje mnogoga mladića. Žitelji velika grada 
smatraju svakoga stranca svojim plienom, koga smiju globiti 
i oglobiti do zadnje pare. Bečlije su tomu osobiti vještaci. 
Sto i sto briga navali na jadnog mladića, a duša da mu bude 
kraj toga mirna, mareći samo za nauk, kad često ni korice 
hljeba 'neima? Lovro nije doduše imao državne podpore, otac 
mu slao redovito novaca, al je žalibože samo kapalo, da 
upravo nepogineš od gladi. A tko je to starcu u grieh upi- 
sati mogao? Što je on znao za život velikog grada; njemu 
bijaše grdna glavnica, što jedan bečki pustolov potroši za 
jednu noć. Tako se je Lovro učeć borio dvie pune godine. 
Naučio mnogo. Neću da vam o tofn vremenu na široko pri- 
čam. Malo biste marili saznat kukavno živovanje uboga jezi- 
slovca u priestolnici, a nebih vam za tu dobu Lovrina života 
Ni znao mnogo kazati. Moj pobratim mi dokazao o tom vrlo 
malo. Na kraju druge godine budne zlo. Od kuće stigne 
Lovri pismo, gdje mu otac na veliku svoju žalost javiti dao, 
da ga više pomagat nemože, da se-je kroz te dvie godime 
preko sile iztrošio, da je kuća pala duboko u dug. To je 
bio grom iz vedra neba. Nemoći produžiti nauka a opet biti 
povodom propasti otčinske kuće, to je Lovri ciepalo srdce. 
Stajao je kao vojnik na bojištu, komu ustrieliše konja, a četa 
mu odmiče dalje. Grofu: nehtjede pisat, ta velika gospoda 
imaju pune šake drugoga posla, pa se je težko sjetit kukavna 
filologa. Što sad? U Beču mu nebijaše obstanka. Na sreću 


1 


Prijan Lovro. 205 


umio Lovro dobro hrvatski govorit; mnogo drugovao s hr- 
vatskimi djaci u Beču. »Idi u Hrvatsku,« reče mu jedan. »Kod | 
nas upravo otjeraše proroke velike Germanije s učiteljskih 
stolica. Treba nam sila vještih našemu jeziku. Idi u Hrvat- 
sku.« — »Zle sam sreće,« odgovori Lovro. — >»Kušaj!« od- 
vrati mu mladi Hrvat. 

I uspjelo djelo. Lovro bude imenovan namjestnim uči- 
teljem na primorskoj hrvatskoj gimnaziji. Tu je učiteljevao 
godinu dana. Napokon mu dozvoli zagrebačka vlada pod- 
poru, da svrši treći tečaj sveučilišta i da položi učiteljske iz- 
pite. Baveći se slavistikom, odabra si Lovro Zlatni Prag, gdje 
se, kako već prije čuste, upoznasmo i pobratismo. Kazivanje 
Lovrino za naših akademičkih večeri dirnulo me osobito ; cienio 
sam ga sve više. Lovro je o tih stvarih malo s kim govorio. 
Bijaše na oko cjepidlaka, satirik. Sviet ga je takovim i sma- 
trao, te ga se na njeki način i bojao. Ja mu zavirih dublje u 
dušu. Uvidih da pod tim bodljivim, na pol kavalirskim na 
pol neugladjenim likom gori plemenita, žarka duša, da pod 
tom priprostom puhovom kapom stoji velik um. Kad je go- 
vorio o svome životu, o svojih prevarenih nadah bijaše mu 

glas mehak, žaloban, kan da mu je na srdcu neizcjeliva rana. 
| Jednoga po podne podjosmo šetat pred gradska vrata. 
Idjasmo duž Vltave. Dodjosmo na gol vršak nad velikim se- 
lom, komu već nepamtim imena. Divna li prizora! Nad nama 
zeleni brežuljci 1 dolovi, medj kojimi se vijuga srebrna Vltava. 
Pred nama gomila starih, orijaških palača, sto šiljastih tor- 
njeva, kitni otoci, pred nama kameni most Kar'a četvrtoga, 
strmi Višegrad, njegda »sunce česko,« ovjenčano kraljevskimi 
dvorovi i zlatnimi kulami, sada — austrijska tvrdjava ovjen- 
čana topovi, na kojoj sred pusta groblja stoji vrlo neukusna 
crkva sv. Petra. To bijaše Zlatni Prag. Sjedjasmo na vrh 
briega, na kojem je, kako se priča, stajao »Dčvin grad,« gdje 
da je junakinja Vlasta sa svojom amazonskom četom bra- 

nila slobodu ženskoga spola proti NASU muževa. “Branila, 
al neobranila. : 

Sjedjasmo dugo mučeć, diveći se krasnomu prizoru. 

»Koliko je bilo nada sred toga grada!« prihvatim ja, — 
-»koliko je bura bjesnilo u njem! Prava je to kamena elegija.< 

»Reci, tu se od jada okamenila jedna orijaška duša,« od- 
vrati mi Lovro. — »Život se i neživot izmjenjuje. Kamen 
dobiva dušu, a čovjek postaje kamenom.« I opet se zamisli 
Lovro časak, spustiv glavu. — »Kaži mi,« nastavi: »nije li Jean 
Jaques Rousseau istinu govorio, odgovoriv dijonskoj akade- 
miji, da znanosti čovjeku više škode, neg hasne? Jest, vjere 
mi. Gledji preda se, evo ti Praga, evo ti primjera. Da nije 
bilo toliko prosvjete u tom gradu, da nije bilo u njem Husa, 
bio bi sretniji, Biela gora nebi bila postala crnom. I ja sam 
Živi atom te istine. Šta je meni trebalo stablo spoznanja? 
Volio bih se znojiti za otčevim plugom, nego brodit s Akilom 
pred Troju ili uzvitlati prah junaka Igora. Buditi znanjem 
želje u sebi, a nedovit se činu, letjeti mišlju preko mora, preko 
“zviezda, a tielom biti prikovan do groba na jedno mjesto, to 
je prokletstvo. Blaženi slaba uma ljudi!« 

»Odakle tebi danas takve misli, Lovro?« zapitah ga. 

»Od prilike tako! Odakle? Nosim ih uviek sa sobom, 
“brate, kao rob svoje verige. Samo jednog bremena da se mogu 
riešiti, bar bi mi verige lakše bile.« 

»Kakvog bremena ?« 

»Hoće | to _ breme pat s mene u vodu Vltavu, ako ti 
.dokažem, šta je?« 

»Nekaže li Rimljanin, da je dobro imati u nevolji su- 
patnika ?« 

»Nemarim za te mudre izreke, većim su se dielom već 
iztrošile. Kazat ću ti što me peče, jer si mi prijatelj.« 

»Kaži, brate!« 

»Dobivam pisama od kuće, gdje mi svak javlja, da je u 
kući otčevoj velika nevolja. Podupirali me, zadužili se. Dje- 

dovina da dodje zbog mene na bubanj. Veli mi svak, da se 
žurim, da što prije stečem kruh, a otca da dignem iz ne- 
volje. Imam i sam za sebe duga u Beču. To je, to je,« luvnu 
Lovro šakom o kamen. »Razumiješ li? Odrekoh se svojih vi- 
sokih snova, moram se odreći ljubavi i gledati da koristnom 
ženitbom izbavim otca i majku, da spasim .kuću. To je, to 
je, brate moj težka, pretežka nevolja. Meni je, kao da mi zla 
sreća zabada usijan gvozden ostan u srdce. Život mi neima 
više svrhe. Al vidiš, kasno je; ajdemo kući!« 

Iduć kući negovorismo ni besjedice. Lovro potiho pje- 
vucao staru slovensku crkvenu pjesmu, lupajuć nemilo šta- 
pom grmlje kraj puta. 

Naši večernji razgovori neticahu se vazda našega života; 
obično govorasmo o književnosti. Lovro imao riešit» zadaću 
o staroj slovenštini. Kraj domaće tuge bijaše mu to najvaž- 
niji predmet. O tom pitanju govorio mi je obširno. Često 
bi me puta upitao, da li mu je uspjeh iztraživanja temeljit, 
logičan. Dogodilo bi se ne jedan put, da na večer ni neza- 
palismo svieće. Svaki ležaše na svom divanu pušeć i u mraku 
razpravljajuć bud književna bud socijalna pitanja u sav glas. 
Lovro je često branio paradoxa. Neznam kakovim se povo- 
dom zapodjenula jednoč medju nama prepirka o teoriji svjetla. 
Ja branjah Newtonovo mnienje, da svjetlo postaje gibanjem 
etera, Lovro dokazivaše biesno svom mogućom sofistikom, 
da je svjetlo tvar. Tri puna sata prepirasmo se o svjetlu vičuć 
i ležeć u mraku. Drugog jutra zapita me služavka plaho, 
da 1 sam se već pomirio s gospodinom Lovrom. »Zašto?« za- 
pitah ju. » Ta Bog Vas vidio, gospodine mladi, niste li se sinoć 
ljuto svadili?> — »A da, draga moja, to bijaše tek prijateljski 
razgovor.« — U politici mislio Lovro vazda na široko. Bijaše 
živ, iskren rodoljub, al se često srdio i smijao domaćim do- 
godjajem. — »Ludorija!« viknuo bi često u kavani, baciv do- 
maće novine. »To da čovjek čita! Uvodan članak o novoj či- 
taonici u kukavnom selu! Zar ti ljudi neimaju boljega posla 

nego skakat i piti u slavu domovine? Već sam tih malica 
sit; konobaru, dajte mi: »Independance belge.« Jednom čitah 
kod kuće >»Le contrat social« od Rousseau-a. Lovro me po- 
zva, nek mu kažem u kratko smisao razprave, u kojoj gla- 
soviti Francez dokazati radi, da država postaje medjusobnim 
ugovorom državljana. 

»Nije istina,« viknu Lovro, »Rousseau krivo sudi. Silom 
postaje velika država. Samo sila tvori velika djela, sila u 
ruci veleumna pojedinca. Ljudi su ludi. Ugovarajući medj 
sobom o državi, poklali bi se. Nas takova teorija upropa- 
šćuje, mi smo vječni pravdaši.« 

Najviše se zabavljasmo večerom čitajući pjesničke plo- 
dove. Pročitasmo zajedno Danteovu »božansku komediju,« Ario- 
stova »biesnog Orlanda,« Mickievićeva »Walenroda,« Byrona, 
Heinea, Nekrasova, Berangera; Čelakovskog i mnogo drugih 
pjesnika. Za takovih časova bijaše Lovro van sebe; oko mu 
blistalo, na lica bi mu skočila krv. Kad mu pročitah »Alpu- 
haru« od Mickievića, mal da nije poludio od zanosa. Meni 
su te razprave osobito mile bile. Kad se ovako u dvoje čita, 
kad dva zanesena prijatelja razabiru misli pjesnikove, javlja 
ti se krasota pjesmotvora jasnije pred očima. Lovro sam ne- 
bijaše ni po što pjesnik, nikad za života nije napisao stiha; 
al je duboko ćutio osjećaje, bistro pronicao misli pjesmo- 
tvora. Radovao sam se Lovrinu drugovanju tim više, jer je 
bio ujedno i kritik vlodovom moje vile. Odievao sam za ono 
doba ljuvene uzdisaje u sonete, a gradio satirične feuilletone 
prozom. Ni slovce nedodje mi u šake zagrebačkoga slagara, 
a da nije Lovro rekao »imprimaiur.« Našim peroracijam naj- 
više se srdio treći list našega trolistka — bradati ljubovnik 
Žigec. [Skoro nevidjeh toli flegmatična čovjeka, skoro nevi- 
djeh toli zaljubljena »mačka.« Bijaše tehnik. Dva predmeta 
osvajahu njegovu dušu: gospodarstvena lučba i bistrooka 
Drsgoila. Nije mario slušati dugačkih pjesama. Kad mu se 
koji pjesmotvor milio, znao bi kimnuti glavom, žmirnuti lievim 

okom i u kratko promrmljati: »Mhm!« A kad bi mu čija 
vila dosadila, rekao bi zievnuv: »Ajdmo spat!« 

Nebijaše on dionikom naših kn iževnih razprava. Zavuko | 
bi se Žiga pod pokrivač i hrkao. Samo kad se je debata o 
Ariostu ili Danteu preživo razigrala bila, kad je Lovrina pu- 
hova kapa na hero stojala, znao je kadšto planuti izpod me- 
kanog zaklona: »Mračnjaci! Niste li se dosta nakukurikali? 
Dajte biesu mira! Idite spat! Neimam li pravo ?« 

Komičan bijaše Lovro u našem gospodarstvu. Nisam za 
života vidio većeg pedanta. Deset puta znao je u red posta- 
viti knjige, duhan, lulu, kesu, itd. Gospodarica se kraj njega 
naužila dosta muke. Sad mu bijaše kava prebiela, sada 
precrna; sad mu bijaše peć pretopla, sada prehladna. Jednoč 
plamenom planuo na debeljastu drugaricu opernog ravnatelja. 
Staviše nam za večeru na stol suhe kobasice. »Bar su nam 
mogli dodati hrena,« primieti ravnodušno naš Žigec. >»Istina 
je,« skoči Lovro, »to je bezobrazluk! Toga nesmijemo pro- 
pustitil« Po večeri podjoh sa Žigom u šetnju. Lovro reče, 
da nemože rad posla s nama. Kad se povratismo, pruži nam 
Lovro papir. »Podpišite!« — »Šta je to?« — zapitah. — >Ul- 
timatum!« odvrati Lovro. »Komu?« — »Našoj gospodarici!« 
— »Zašto?« — »Radi nanesene nam uvrede, radi hrena!« 
Zapanjih se, a moj Žigec stao sa strane grizkati cigaru, da 
su mu se brci živo micali. »Pa neimam li pravo? Nije li to 
pravi škandal?« perurirao moj Lovro. Ja uzeh čitati papir; 
bome pune četir strane samih finih, dosjetljivih fraza, kao da 
je Gorčakov pisao notu caru Napoleonu. Lovro medjutim ko- 
racao pod puhovom xapom po sobi, a hulja se Žigec zavuko 
kradomice u postelju. Drugog jutra dokazasmo Lovri s težkom 
mukom, da je svakako bolje stavit ultimatum ad acta. 

U to vrieme po prilici govorio mi Lovro, da je našao 
obitelj slovensku, a u njoj dvie ženske, vatrene domorodke. 
Nisam baš mnogo za to mario; ta svaki djak na sveučilištu 
ima znanaca a osobito znanica. Nisam ni s daleka mislio, 

a bi tomu moglo važnijih posljedica biti. Lovro kao da se 
je odrekao ljubavi, to jest prave ljubavi. Nije, da nebi bio 
mari? za ženske, al sve to bijaše amour sans “onsequance. 
Za njeko vrieme nješta me iznenadilo na Lovri. Došao bi če- 
tiri do pet puta na dan kući, da se počešlja i pomadizira. 
Stojao je pol ure pred zrcalom, sve cifrajuć se. Sad bi svuko 
kaput a obuko surkn, sad svuko surku pa obuko kaput. Ja 
sam po podne obično ležeć na divanu čitao pandekte, al od 
Lovre mi nebijaše mira. 

»Auguste. zakopči mi rukavice'« Zakopčih je. — »Au- 
guste, bi 1 uzeo surku ili kaput ?« — »Što te godjer volja.« — 
»Al reci mi svoje mnienje!« — »Dakle uzmi surku'« — [ obu- 
kav surku ode prijan. Za pet se časova povrati. — »Predo- 
mislih se. reče. obuć ću kaput, bolje mi dolikuje!« I pol sata 
gladio i kefao Lovro kaput. Akademičke razprave bivahu sve 
redje. Lovro dolažaše sve kašnje kući. Meni se to čudnovato 
činilo, al ga nehtjedoh izpitivati. Kraj svega gospodarismo 
mirno u medjusobnoj slozi. Al na jednoč se skupi bura nad 
našim mirnim stanom i striela piče! 

Naši mili gospodari bijahu njekako negospodari, to jest. 
u kući nebijahu financije u redu. Mi smo taj nered kod sva- 
kog ručka, kod svake večere najbolje ćutili. Gospodari dobi- 
vahu od nas redovito mjesečnu plaću, neostasmo im za čudo 
ni pare dužni, al gospodin kapelnik bijaše velik čudak, na- 
vlastito što se nas tiče. Za nas hrvatske djake mišljaše taj 
trbonja<“ti germanski Orfej vazda: čovjek neživi samo o hljebu, 
no za sebe znao je za naše hrvatske novce smotati svake 
večeri pet pržolica i tri puta toliko čaša piva. To nam se 
svakako krivo činilo. Lovro stao oštriti pero, ja stadoh kaš- 
ljucati, a Žigec grizkati brkove. Kapelnik bi došao obično pred 
zoru kući, i gotovo nikada triezan. Od njegova stana dielila 
nas samo vrata, i tako imadosmo nejedanput priliku slušat 
burne dialoge medju gospodarom i gospodaricom radi neva- 
ljala gospodarstva. S prvine se smijasmo toj komediji od 

srdca. Jedne noći razglabao Lovro pod puhovom kapom narav 
tankoga jera. Ja i Žigec spavasmo. Najednoč nas probudi 
strašan štropot. U sobi naših gospodara bjesnila oluja. Iz 
krike i vike razabrasmo, da u susjedstvu padaju debeli je- 
rovi i krupne note na gospodju kapelnikovicu. Bijaše to an- 
dante furioso iz njeke paklene simfonije, što ju je kapelnik 
izvodio na nježnih ledjih svoje zakonite drugarice. ILovro 
sjeo pisat ultimatum, Žiga stojao kao kamen sred sobe, dr- 
žeći svieću, a ja uhvatih jedan svezak Rotekova »naravskog 
prava,« te primaknuv se vratima uzeh u sav glas čitati po- 
glavje o moralnom značenju braka. Na čarobne rieči njemač- 
koga državnika utaloži se bura. Drugog jutra pročita nam 
Lovro svoj ultimatum pun hrena, mi ga podpisasmo, posla- 
smo gospodarici i ostavismo kuću. Žigec se odieli od nas. 
Ja i Lovro :mjestismo se u sobu trećega dvorišta i četvr- 
toga kata njekog »hotel garni«, — gdje je stanovala sama 
učena i umjetnička fukara. kao što djaci, urednici, pjesnici, 
slikari, glumci itd. Nemalo se razveselismo, dočuv da nam je 
najbliži susjed Hrvat, filolog, kršni Bodul, koga ćemo nazvati 
Macanom Gladibradićem, jer bi sbilja žmirnuo kao Macan, 
kad godj je opazio koju ljepoticu, te je pri tom gladio svoju 
liepu bradu. Živući tako osamdeset i šest stepena više po- 
vršja zemlje, odlučismo po predlogu prijana Lovre svakog 
jutra piti čaj, tako da će ga svaki dan jedan od nas trojice 
izmjenice kuhati. Jadni Bodu! bude unatoč dogovoru našom 
žrtvom, našim vjekovitim kuharom. Kad je bio red na mene il 
na Lovru, mi ni makac iz postelje, već na oko hrči, dok 
nezaviri u sobu Macanova brada. Bodul sve mrmljajuć kuhao 
čaj. a kad je bio gotov, skočismo smijući se, da posrknemo 
svoju čašicu. Pri tom je Lovro dokazivao Macanu po svih 
pravilih logike, da neumije nitko živ na svietu skuhati čaja, van 
Boduli, a Macan bi se mahnuv lievom rukom otresnuo: >»lId, 


kukavče!« Medjutim Lovro bivao sve više zamišljen; računao, 

računao, svejednako govorio o financijalnih operacijah. O 
svojoj mladosti ništa negovorio, kasno dolazio kući. 

»Čuj,« reče mi jednog krasnog ljetnog po podne, »dodji 
pod večer na bedeme, da vidiš!« 

»Dobro, doći ću.« e 

Bedemi, vijući se oko Praga i nasadjeni drvećem i cvie- 
ćem, iza kojeg viri po gdjekoji pavillon ili ljetna kavana, pre- 
liepo su šetalište. S njih možeš poviriti u srdce grada, s njih 
pregledati cielu okolicu van grada. 

Podjoh na bedem. Bijaše liepa, jasna noć, zlatni mjesec 
sterao čarobito svjetlo na drveće i grmlje. Brzo nadjoh Lovru. 

»Ajdmo,« reče, »gledaj, motri, pazi!« 

Zamakosmo za čeminovo grmlje, i eto nas pred ljetnom 
kavanom. Oko bielih stoiova srkao je tuj otmeni sviet sla- 
doled, u zadku svirala glasba ouverturu »Semiramide«. Pred 
jednim se stolom ustavi Lovro, pokloni se njekom prisilje- 
nom finoćom, i predstavi me slovenski družtvu. Aha, to je 
ona slovenska obitelj, pomislih si, da vidimo! Čelo stola sje- 
djaše debeo starac, biele kratk» kose, tupa nosa, široka, obri- 
jana i kozičava lica. Dugački mu kaput bijaše zakopčen do 
grla, visok šešir pomaknuo se bio natražke, a objema rukama 
držao medju nogama debeo štap sa zlatnom kitom. Starija 
gospodja, bez sumnje majka, bijaše žena malešna, oštra lica, 
oštrih očiju. Zagrnuta crnom svilenom bedvinom i pokrivena 
šeširom od tamne kadite, brbljala starica sladko, lukavo al 
glasom tankim, pronicavim, sve klimajući glavom, sve mašući 
rukama. Napokon svrnuh okom na kćer. Ta na nju je va- 
ljalo najviše paziti. Bila se namjestila, da si ju mogao samo 
sa strane gledati, da joj je čas mjesečina sinula licem, čas 
sjenka bagrena zaklonila obraz. Možda hotomice. Na prvi 
mah se smetoh ponješto. Nisam zngo, da 1 je mlada, da 1 
prizrela djevojka. Bijaše visoka, tanka, gibka, bliedjana lica, 
krasna profila, tamne kose u ovojke spletene, i tamnih, žar- 
kih očiju. Iza širokih rukava tamne svilene haljine virile biele 

drobne ruke, a nad čelom treptila zviezda od brušene ocjeli. 
Uprla bješe glavu o ruku, da joj je mjesečina padala na sjajnu 
kosu, i iskrami se prelievala u tamnih očiju. Liepa je, mišljah 
u prvi mah. — To družtvance pozdravi nas van reda ra- 
dostno, pače preradostno. Samo kći kao da je poslije prvog 
veselog pozdrava njekako ćudljiva, sjetna bila. 

»Osobita mi je čast! No, kako, gospodine Lovro ?« zapita 
starac pouzdano, pruživ momu prijatelju ruku. 

»Liepo ste nas prevarili,« zabrblja starica, »niste po 
podne došli; i Minka se srdi na Vas. Jelde?« 

»Ali majko!« mlada će na to. »Gdje ste bili, gospodine 
Lovro?« nastavi mekanim glasom, »nu šta Vas pitam, šta 
tražim računa? A Vi ga nećete odati?« okrenu se koketno 
prema meni. | 

Govorasmo o svem i svačem, kao ljudi, kad se prvi 
put vide. Mene za čudo hvalili na veliku moju nepriliku. 
Lovro govorio mladoj sve u pol glasa u kratkih riečih, a ona 
mu isto tako odgovarala. Starci se kriomice gurkali gleda- 
jući izpod oka Lovru. Govorilo se slovenski al tako, da mi 
se je činilo, da ti mili ljudi negovore obično svojim jezikom. 

Sve čevrljajuć sa starci o bledskom jezeru, o bohinskoj 
dolini, o Prešernovu rodnom mjestu, slušah na jedno uho 
kćer. Govorila je priprosto, stidljivo, čas planuv, čas umuk- 
nuv, govorila je glasom mekim, čuvstvenim. Slagao sam nje- 
zin glas s divnimi zvuci Rossinijeve Semiramide. Srdce mi 
osvajalo njeko čudno čuvstvo. Cutio sam kontrast medju 
Minkinim glasom i romanom glasbe. To me je mučilo. Na- 
pokon mi sinu istina dušom. U glasu te djevojke neima na- 
ravi, prišapnu mi tajinstven glas, ta čuvstvenost, ta prostota 
i stidljivost je varka. Možda Minka nije van koketa. Munji- 
mice svrnuh okom na djevojku. Mjesečina mi pokaza cielo 
joj lice. Zadrktah. To nebijahu cvatući obrazi mladosti. Od 
nosnica prema kraju ustnica pružile se dvie crte, svjedočice 
zrelijih ljeta, ustnice bijahu vehle, pod očima si vidio nagre- 

španu kožicu; cielo lice bijaše osuho, uvehlo. Ne, to nije 
razcvala ruža — to je usidjelica, koja doziva u pomoć mje- 
sečinu, da joj pozlati uvehlo lice. Minka se prepade s moga 
pogleda i okom joj sinu iskrica demonske ljutine, al u brzo 
me zapita smiešeći se: »Sta ste zamukli?« al Minkin posmjeh 
nebijaše smiešak angjela od šestnaest godina. | 
 Umuknu glasba, svjetina se razidje, i mi odpratismo Min- 

kinu obitelj kući. Oprostiv se od njih negovorih do. naše 
kuće s Lovrom ni besjedice. Putem sam razmišljao o riečih 
Shakespearove Julije: »Nekuni mi se mjesecem, jer lažac ti 
je!« Kod kuće legoh u postelj. Lovro navuče puhovu kapu, 
sjednu na moju postelj; sjedio kao kamen 1 kao da će mi 
očima probosti dušu. 

»Nu?« zapita me muklim glasom, »šta veliš?« | 

»Sada ništa.« 

»Govori, molim te.« 

»Strpi se, ta jedva ju vidjeh, gotovo i negovorih s njome.« 

»Meni se — mili. Zemljakinja mi je, vatrena rodoljubka, 
— liepa je, umna je i imade šest tisuća forinti imetka — 
a ja — moja obitelj strada. « 

»Dobro, kad je tako — — —« 

»Laku noć!« 

»Laku noć, Lovro!« > 

Drugoga jutra probudiv se, nenadjoh Lovre. Ostavi mi pi- 
samce, da je s Minkinom obitelju pošo na dva dana na selo. 

Pohitih, da dojavim Macanu, šta to s našim Lovrom 
biva. Naš Bodul upravo razčinjao starca Homera na najmanje 
čestice, te je, koliko se sjećam, grdio grdobnog Terzita. Čuvši 
da je Ljeljo okupio Lovri glavu, namršti čelo, primaknu lievi 
kažiprst rtu svoga nosa, te odreza kao junak Akil: »Viš! 
pasja vjerica!« 

Drugog dne na večer podjosmo ja i Bodul “na sastanak 
mladih Hrvata. Bijasmo van reda veseli. Na obće zahtieva- 
nje Dalmatinaca odpjeva: nam stidljiv filolog, koji se zvao u 


Irijan Looro. =, 


S 


našem cehu »osječki dievac,« Tordinčevu pjesmu: »QGdje pti- 
čice milim gasom pjevaju«, i to jasnim i zvonkim glasom, 
da je njeki Sijak sve zibajuć se od milja kliknuo: »Oh brate, 
ala je to liepo, to duše mi vriedi više nego turska cigareta!« 
te me nakon toga uzklika i zagrlio. Upravo stade »Uskok 
Ive«, miroljubiv potomak ratobornih Senjana, tankim glasom |' 
razlagati važnost senjske željeznice na veliko nezadovoljstvo 
prisutnih Riečana i Kraljevčana, kad se u jedanput otvoriše 
vrata, i svečano, lagano, olimpijski smiešeći se unidje Lovro. 
Braća zaboraviv senjsku željeznicu, udare grmiti: »Živio 
Lovro !« Samo Žigec gurnu Macana, a ovaj smiešeći se lo- 
povski u kutu gladio bradu. 

Na taj rogoborni pozdrav pokloni se Lovro »dostojan- 
stveno,«< otre si očale, i sjednuv do mene uze razabirat je- 
stvenik. Poglednuh ga sa strane. Bijaše njekako uzvišen, ve- 
dar i ponješto gjornut. 

»Konobaru!« viknu sluša diplomatičkim: »Befsteak !« 
»Dakle,« okrenu se prama meni, »ja se ženim.« 

»Sbilja ?« 

»Sve je gotovo. Konobaru, jošte kiselih krastavaca! Za 
četiri nedjelje,« prihvati opet meni, »biti će vjenčanje. m ćeš 
mi biti kum.« 

Neprigovorih ništa. Tko će i banani u takvom slu- 
čaju? Lovro bijaše veseo, reć bi mahnit. Nevidjeh ga nikad 
takova. Iznenada skoči, uhvati čašu i stade mal ne drkćućim 
glasom govoriti govor dug i širok u slavu starih hrvatskih 
kraljeva, o kojih je u onaj blaženi čas više znao nego stari 
arcidjakon Toma i hrvatska kronika. Presenetih se nemalo, nu 
poznavajući njegovu ćud, volio sam šutit. Idući kući nije go- 
vorio ni riečce o ženitbi, već je sve pjevucao staru sloven- 
sku pjesmu o svetoj Barbari. 

Kad bjeh legao, izpravi se Lovro pred mojom posteljom, 
dakako pod puhovom kapom, te mi reče: 

»Stavljam ti alternativu, il si ti lud, il sam ja?« 

»Ja si toga baš neželim,« odvratih mu kroz smieh, »budi 
ti lud.« 

»Beno,«< reče. »al ja sam uza sve to ipak pametan, jer 
se — ženim.« 

Od onoga dana bivao Lovro sve redje kod kuće. Svršiv 
pismene izpite imao je kada probaviti cieli dan kod Minke. 
Dolazio kasno u noć kući, i često netriezan. Hvalio mi pri- 
jaznost Minkinih ljudi, hvalio dobro im vino, al ništa više. 
Nepoznavajući s prvine pobliže ćudi Minkine, stao sam gatat. 
da je ženska od srdca, glava pametna, ma i nješto zrelija 
bila, a tim da je osvojila Lovru. Moj prijan gradio i gradio 
svejednako kombinacije, kako će sebe i otca izbaviti duga, a 
ta ga je misao toliko obmanula bila, da je bistroumni taj čo- 
vjek posve osliepio, te je sbilja mislio ljubit djevojku. Minka 
i roditelji joj.snubili me više puta, neka ih s Lovrom često 
. pohodim. Samo dva tri li puta odazvah se pozivu. Nješto me 
od njih odbijalo. Ljudi življahu dosta udobno. Otac bijaše 
viši činovnik. U Minke nenadjoh ni iskre pravog djovojač- 
kog života. Gradila se, da ljubi glasbu, a vrlo rdjavo igrala, 
da ljubi pjesničtvo, a ništa o tom nerazumjela; da je vatrena 
domorodka, al zna se, da se usidjelice često domorodstvom 
iztiču, kad nemogu ničim drugim zanimive biti. Lovru ti 
ljudi na oko ninali i mazili, ma da im je rodjeni sin, al u 
istinu držali ga gvozdenimi klieštami. I sami si možete mislit, 
kako mi je bilo pri duši. Nisam smio govoriti. Starac bi 
često pokazao Lovri državne papire od veće vriednosti, go- 
vorio o sretnoj budućnosti. Zvali ga na kratko >»gospodin 
Lovro.« Pače više. Jednom starci pošli na ladanje bez Minke, 
koja da boluje. Lovro dakako nije pratio roditelja. Čemu ? 
Na večer mi pripoviedao, da je bio kod djevojke. Nebijaše 
nikoga kod kuće. Minka da je plakala, kako se stvar zavlači, 
da netreba dočekat zadnjega izpita, sve nek se u brzo svrši. 
Lovro privoli. To je starce vrlo veselilo. I oni rekoše: Brzo! 
brzo! Pisali po krstni list i papire, samo da bude brzo, jer 

bi inače djevojku ubila tuga. Ta preša činila mi se sumnji- 
vom. Zašto rade ti ljudi oženit Lovru prije. neg steče uči- 
teljsko mjesto? Lovro me zapita, kakovih papira ženitbi treba. 
Rekoh mu, kakovih. Sastavih mu i molbu, da bude oprošten 
od redovitog oglašivanja crkvenog. Sve brzo. 

Jedne večeri šetasmo Lovro i ja kraj Vltave. 

»Hvala Bogu,« reče prijan, »gotovo sve je u redu. Sve 
me glava boli. Bio sam danas kod župnika. Tjeraju me. Šta 
ćeš? Kad djevojka želi. I bolje je.« 

»Al čemu ta preša?« 

»Rekoh ti, da djevojka i roditelji žele.« 

»Ima 1 možda razloga. s kojega obično vjenčanje brzo 
sliediti mora ?« 

»Kunem ti se; neima.« 

»Oprosti, brate, da te pitajvć mučim. Valja sve promi- 
sliti, kad sklopiš savez za cieli život.« 

»Hvala ti, brate. Pače mi je drago, da pitaš. Promislio 
sam sve. I meni je ta preša draga, da budem što prije sigu- 
ran. Znam, da će mnogi kazati, Lovro se oženio s kesom 
svoje žene. Neka ih, srdce mi govori drugčije. Ako tražim nje- 
što novaca, rad mojeg je otca, rad moje slobode, da se otre- 
sem brige. Vjerovnici su jakrepi, muče čovjeka do smrti, ne- 
možeš spavati, nemožeš raditi. Budi onda učenjak. Na zdravlje! 
Ja se držim Horacijevih rieči: >»Utile dulci! Korist i slast«! 
Tko me može zato biedit? Praktičan razum, kad imaš uza nj 
srdca, nije grieh. Djevojka će dobiti 6000 for. u državnih 
papirih. Pet stotina namienio sam otcu, pet će trebati meni 
za vjerovnike, a ostalo će biti dobra pripomoć, da mogu 
živjeti bez brige, jer hoću da radim, mnogo radim. 

»Šest tisuća dobit će djevojka? Tko ti to reče?« 

»Ta, Bog te vidio, otac, još prije nego ju zaprosih.« 

»Prije! A poslije ?« 

» Negovorasmo o tom ništa.« 

»Ništa ?« 

»Ta čemu? 'Tomu će bit vremena poslije vjenčanja. « 

»Lovro, oprosti mi! Težko mi je govorit, al _ moram. 
Govorim ti kao brat bratu, jer je bolje čuvat kuću od vatre, 
nego li ju gasit, kad gori.« 

»Govori jasno! Nerazumijem te.« 

»Je | starac upravo tebi obećao 6000 for.?« 

»To jest, upravo nije. Samo reče, kad bi se jednom 
Minka udala, dobila bi po prilici toliko i toliko.« 

»A što, da starac nemože Minki toliko dati?« 

»Nebudali! Ta vidjeh novce na svoje oči —« 

»U njegovih ruku. Minkin otac ima više djece, ima še- 
stero djece, a koliko sam saznao od drugih ljudi, nezna se 
ništa o njegovu bogatstvu.« - 

Lovro se zapanji. Tomu se nije dosjetio bio. Bio sam 
opazio po govoru, da Minkin otac spada u vrst onih ljudi, 
s kojimi čist ugovor učiniti valja, a pred očima lebdila mi 
užasna nesreća, u koju bi Lovro s riesretne ženitbe pasti 
mogao. Mišljah, da mi je prijateljska dužnost, raditi tako. 

»Pravo veliš,« reče mi Lovro, »u nedjelju za pet dana 
ima se ženitba oglasit. Poći ću sutra k starcu; stvar se mora 
svakako izvesti na čistac.« | 

Drugog dana povrati se Lovro nemiran kući. 

»Bio sam kod starca, u uredu,« reče prijan, baciv se na 
divan. 

»Pa šta ?« 

»Šta znam ja. Gradio se ponješto uvriedjen. Čemu takova 
pitanja, reče mi, nekanimo li sklopit prijateljstvo ? I! mislite, 
da ću svoje diete prikratit? — Ni s daleka, odgovorih mu, 
al brak je, kako i sami znate, savez na sreću i nesreću, na 
vas život, pa se tu hoće svakako osbiljna razgovora. Vi znate, 
da nisam imućan čovjek, pače da imam nješto duga, a uči- 
teljska plaća nije bogato vrelo. Stoga mi morate oprostiti 
da govorim iskreno. — Starac na moje ove objektivne opazke 
 nješto porumeni, nu malo zatim udari u .smieh: »Gle, odkad 

je gospodin Lovro postao računarom ? Idite, nebudite diete! 
No da Vas mlada čuje! Hajdmo k meni na objed, uhvati me 
izpod ruke, sutra pri crnoj kavi pravit ćemo račune. I po- 
djosmo objedovat. To je sve.« 

Drugog dana po podne dodje Lovro još nemirniji kući. 
Baci ljutito šešir na postelju. 

»K vragu!« iztisnu ljut. 

»Sta je? 

»Šta si mi govorio! Poludit ću.« 

»Jesi 1 govorio sa starcem ?« 

»Nisam, nije ga bilo kod kuće. Al sam govorio s dje- 
vojkom. Bijaše zaplakana, kan da se je ljutila, a kad pri- 
stupih k njoj, odbijala me rukom. Trebalo je dosta rieči da 
se udobri. Napokon mi pokaza vienac smiešeći se kroz plač, 
i zagrli me viknuvši: »Tako li umijete ujest za srdce?« — 
Na to me je poljubila. « 

»Smiešila ti se, veliš? Lovro! Zar se Minka smiešila, 
kao što njekad prvi put Malvina ?« 

»Malvina? Malvina?« zapita Lovro sagriuuv glavu, >»šta 
. me pitaš? Nije, nije. Sija li mjesec kao sunce? Al zaludu je 
govorit. Tvoja me pitanja ujedaju kao zmije. Nemogu vora 
šta vjerovat.« 

»Brate! Ti me držiš sotonom, moje rieči su ti djavol- 
ske? Naravski. Rieč hladna razbora smatra se često djavol- 
skom misli; razum je često mraz, koji nam opali cvieće naše 
mašte. Ti o tome sada i nemožeš sudit. Obujmilo te. Al vje- 
ruj mi, samo me bratinska ljubav nuka, da ti govorim kroz 
hladni razum. I! neimam li pravo? Kuća ti je u nevolji, ti u 
neprilici. Dugovi dosadjuju. Ženit se kaniš, da sebe'i kuću 
duga riešiš. Nije to pusta sebičnost, jer znam, da ti je srdce 
vrlo i vriedno. Nadaš se dobit podpore, radiš živjeti bez brige, 
radiš za prosvjetu naroda. Liepo je to, krasno. Pred tvojim 
očima sjaji zora. Al, Lovro, pomisli, ako se sve to proti tvojoj 
nadi izvrne, ako mjesto zore budne noć? Ako mjesto imetka 


22() Prijan_ Lovro. 








dobiješ siromašnu ženu, naučenu na gospodski život? Ako 
dobiješ djece, nove brige, nove skrbi? Ako ti propadne otac 
do kraja, a ti sam sve dublje u dug? Ako se ljubav prama 
ženi pretvori s te nevolje u mržnju, koja te do groba minuti 
neće, jer si s tom ženom do groba svezan. Što onda, brate? 
Noć, vječna noć. A ti toga nesmiješ. Bog ti je dao sjajan 
talenat, ne za to, da ga zakopaš u brizi, već da ga množiš 
na korist naroda svoga. To ti je dužnost, a ja ti to govo- 
rim, jer neću, da budeš vjekovitim robom.« 

Spuštene glave sjedio Lovro na divanu. Kad završih, 
ustade i sjede za stol pisat. Pisao je preko tri četvrta sata. 
Svršiv pismo predade mi ga. 

»Pravo imaš, čitaj!« reče mi. 

Bijaše to pravcati ultimatum Minkinu otcu, neka govori 
cielu istinu; jer inače da neima od svatova ništa: do četiri 
sata po podne neka mu odgovori. Slog bijaše udvoran, dosto- 
jan al i hladan. Služnik ponese pismo starcu. 

Pod večer se vratih od pohoda kući. Lovre nebijaše kod 
kuće. Sjedoh čitat pri svieći. Za malo pade Lovro u sobu. 
Prepadoh se. Kao da je duh ušao u moj stan. Bijaše na smrt 
blied, oči mu ukočene, ustnice modre. 

»Dakle!« prihvati staviv se preda me, »ja dolazim od 
svoje nevjeste. Razderao sam vienac i bacio joj ga pred noge. 
Da, pravo si govorio. Htjedoše me upregnut za vas život 
pod jaram kokete, usidjelice, koja ništa — ništa neima. Bože, 
Bože, jesam li bio lud, sliep? Što li? Stari mi odgovori 
dugim birokratičnim pismom, u kratko, da ima šestero djece, 
medju koju imetak od jedno 6000 for. razdieliti treba i to 
po njegovoj smrti, a donde da će mi davat godišnju pod- 
poru od 100 for., jesi li čuo? Ubit me htjedoše, do kraja | 
ubit. Krila su mi slomljena, moji su njekadanji sanci minuli, al 
još sam čovjek ostao, al sada me hijedoše ubit. Groza me 
hvata. Ja podjoh k Minki, raztrgah svatbeni vienac, bacih joj 

ga pred noge. Ona se plačući izvinjavala, da su roditelji krivi 
a ja ostavih kuću na vieke. Moj otče! Moj ubogi otče!« 

Kako je Lovro strastven bio, bojah se da će obolit. Ne- 
oboli. Osobito mu hasnilo, da se pristara Minka malo poslije 
udala za malena činovnika iz ureda njezina otca. Kraj svega 
se toga Lovro strašno porušio. Na bliedu mu licu opazih 
kadšto neobično drhtanje. Ustne mu bijahu suhe, bliede, oči 
žute, mutne. Na sjetnu mu čelu vidjelo se, da ga mori tajna 
tuga, što mu nepodje za rukom izbaviti otca od nevolje. U 
družtvu, pače i preda mnom gradio se Lovro veselim, ne- 
hajnim, al to bijaše tek na oko. Ljuta ironija, kojom je za- 
činjavao svaki svoj govor, ciničke kadšto primjetbe o pried- 
metih idealnih odavahu duboku njegovu bol. O Minki nebijaše 
više govora medju nama. 

Lovro svrši sretno i ustmene izpite, te čekaše samo, da 
mu se odredi mjesto na kojoj hrvatskoj gimnaziji. Odlanulo 
mu malko. Jednog liepog ljetnog dne — nikad neću toga 
kobnoga dana zaboraviti — sjedjasmo poslije objeda zajedno 
u kavani. Macan i Lovro oštro se prepirahu o njekom jeziko- 
slovnom pitanju. U jedanput unidje u dvoranu visok debeo 
čovjek, obrijana, smiešeća se lica, šiljasta nosa. Po dugom 
, kaputu i visokih svietlih čizmah opazismo, da je taj čovjek 
svećenik. Došljak nješto u kutu šaptao s konobarom, napokon 
pokaže ovaj prstom naš stol. Stranac nam se približi po- 
korno, te nas hrvatski zapita skinuv šešir: , 

»Jesu li tu gospoda Hrvati ?« 

»Jesmo,« odgovorismo u jedan glas. 

»Vele mi je drago, te nadjoh ovdje svojih narodnjaka, « 
nastavi popo smiešeći se, »jer ovaj grad je velik, a ja sam 
stran. Ja sam Ante L. učitelj iz S. u Dalmaciji. Dodjoh amo, 
da položim profesurske izpite iz hrvatskog jezika za svu gim- 
naziju. Neumijem ni češki ni njemački, te se radujem lie- 
pomu družtvu našinaca, pa vas molim za vaše prijateljstvo.« 

Smjestismo popa Antuna medju se. Bijaše čovjek pristar 
i vrlo obične pameti. Hrvat po imenu i po mlieku govorio 
doduše prilično hrvatski, al u primorskom narječju više, nego 
bi čovjek pismen smio. Kadšto bi mu se podkrala -i talijan- 
ština. Vrlo mu je mučno bilo, kad bi se povela rieč o hr- 
vatskoi knjizi: tu kao da je moj šjor Antonio koracao glad- 
kim ledom. Čudio sam se, kako da naš popo bude učiteljem 
hrvaštine. Po prvom razgovoru s učiteljem hrvatskoga jezika 
na sveučilištu uvidi šjor Antun, da izpit iz hrvatskoga jezika 
nije ni za Hrvata mačji kašalj. Oblici slovnički nebijahu mu 
dosta jasni, a o hrvatskoj književnosti znao je, da je po pri- 
lici prije njekoliko stotina godina njeki Gundulić napisao 
njeku »lipu« pjesan, po imenu »Osman«. To je dakako praž- 
komu profesoru premalo bilo. Valjalo je dakle Antunu skupit 
skute i ljudski bubat. Svi mu bijasmo učitelji.  Profesur 
Antun dobio jedno osam profesora. Način predavanja bijaše 
nam neobičan. U stanu njekog Primorca pravnika sjedjasmo 
obično: pod večer oko stola pušeći i srčući pilzensko pivo. 
Šjor Antonio sjedio podalje od nas kao skrušen grješnik kraj 
peći, premda je ljeto bilo. Predavasmo hrvatsku književnost 
igrajući tarok. | 

»Pagat ultimo!« viknuo bi mladi Primorac; »šjor Antonio! | 
Kada se je rcdio Gundulić ?« 

»U sedamnaestom vieku.« 

»Jok!« ozvao bi se Macan, »rodio se god. 1588. Tous 
les trois, gospodo! Platite novčić.«. 

»A šta je pisao?« zapitah ga ja. 

»Osmana.« | 

»Sta je Osman?« zapita ga Lovro; »ja ću biti valat.« 

»Pjesma velika,« odgovori naš učenjak. 

»Epos, šjor Antune, epos!« dodao Primorac. 

I tako dalje. Šjor Antonio znojio se nemilo od same hr- 
vaštine. al uza sve to bijaše veseljak. Jednoga dana po objedu 

sjedjasmo opet za stolom u kavani. Poveo se bio govor o 
djevojkah. Rešetasmo ih nemilo. 

»Molim vas, ostavite se te razprave,« prihvati Lovro. 
»već mi je dosta toga. Jedva što sam se jedne riešio. Svaka 
je ženska Evina kći.« 

Sjor_ Antonio veoma se čudio Lovrinu neprijateljstvu 
proti ženskomu spolu. 

»Kazat ću Vam, šta je u stvari,« odvrati mu Lovro, te 
mu izpripovjedi Minkinn varku na moje veliko čudo. 

»E!« nasmija se šjor Antonio lukavo. »dodjite Vi k nam 
u Dalmaciju. Tu imate šta vidjeti. Izvrstne djevojke. Ima tu 
kod nas u S. njeka mladica liepa i puna jaspre. Jedinica je | 
i sirota bez otca i majke, samo ima strica skrbnika, a imetka 
do 40.000 fiorina. Dodjite, a ja ću gledat da bude Vaša.« 

Lovro stao Antuna izpitivati potanje za tu bogatu siro- 
ticu. a mi se nasmijasmo od srdca. Za malo nas ostavi Antun, 
obaviv svoj izpit za pol gimnazije. Zaboravismo bogatu Dal- 
matinku. 

Jedne večeri dodje Lovro veselije kući. 

»Za osam dana odlazim'« reče, pokazav mi dekret, ko- 
jim bješe imenovan učiteljem njeke hrvatske gimnazije. »Prije 
svega idem pohodit roditelje.« 

Dodje taj nesretni osmi dan. Valjalo se dieliti. Meni bi- 
jaše mučno. mučno i Lovri. Kao braća probavismo toliko 
veselih i tužnih dana. a sada se dielit! Izpratih ga na kolo- 
dvor. Izljubismo se. 

»Dao Bog, opet se sretno u našem kraju vidjeli,« rekoh. 

»Da Bog dA!« odvrati Lovro. Zvono zazvoni drugi put i 
prijan moj ode. | 

Za njeko mi vrieme pisa, da je bio kod roditelja. Mal 
da se nije pokajao s toga puta. Majka oslabila, iznemogla. 
Otac mrk, tvrd, neveseo. Nevolja u kući. 

»I sam si možeš misliti, brate,« pisa mi, »kako mi je pri 
duši bilo; da svisneš!« : 

Od onoga vremena nedobih već pisma od prijana Lovre. 
Nisam se tomu ni najmanje čudio. Ljudi književnici nerado 
pišu pisma. Najednoč dočuh o njekakvoj novinarskoj pole- 
mici, u koju je Lovro zapleten. I o dvoboju se govorilo. 
Opitah se pobliže. Na novom mjestu svojega zvanja smotri 
Lovro ljepotu djevojku. Bijaše visoka, bjeloputna, crnooka, 
crnokosa — pravi istočni biser. Al koliko je bilo u nje lje- 
pote, toliko neimala srdca. Demonski taj pojav, obožavan od 
svih, razapinjao svoje mreže bez obzira proti svakomu mla- 
diću, nu kad bi »mramorna ta nevjesta« opazila“ da mladić 
luduje od ljubavi, odbila bi ga hladnim posmjehom. IT Lovro 
budne žrtvom te bogate nesmiljenice. Strastven, kako je bio, 
zaplete se u polemiku .s njekim nuzljubom. Porodi se škan- 
dal. Lovri nebijaše već obstanka u onom gradu. 

Toliko vam dokazah u kratko, više nisam mogao saznati. 
Šta će jadnik sada? upitah se zabrinut. Neprodje dugo vre- 
mena, i eto u službenih novinah: »G. Lovro N. imenovan je 
profesorom gimnazije u S. u Dalmaciji.« Zapanjih se. Zašto 
je Lovro ostavio Hrvatsku? Zašto? Al da! Nereče li mu šjor 
Antonio: »Dodjite u Dalmaciju!« Lovro traži Dalmatinku, 
mislih si. I nisam se prevario. Njeki mi prijatelj javi malo 
zatim, da Lovro ženi bogatu onu siroticu, za koju nam je 
Antun bio govorio. Nije li to čudan slučaj? A ipak istina, 
ciela, prava istina! Dobro, mišljah si, napokon poslije čitave 
jedne Odiseje! | 

Povratih se u Zagreb. Treći dan poslije svoga dolazka 
sretoh se na ulici s njekim znancem pravnikom iz Postojne. 

»Jeste li čuli za Lovru?« Zapita me. 

»Jesam. Ženi se.« 

»Dodjite, da Vam kažem,« uhvati me znanac pod rukom. 
»Kako vidim, čuli ste, da se je u 5. upoznao s bogatom dje- 
vojkom. Stvar se je brzo razvila. Lovro je ljubio žestoko, jer 
bješe našao pravu, zdravu, nepokvarenu i naravsku djevojku. 

A i valjalo je brzat. Vjerovnici naumiše proti Lovri oglasiti 
stečaj, a otcu mu je imala kuća prodana biti javnom sud- 
benom dražbom. Stric i skrbnik volio mladomu profesoru od 
srdca. Ljubio sinovku van mjere, a ona ljubila Lovru bez 
kraja. Sve bijaše već priredjeno za svatbu. Profesor Antonio 
L. imao je mlade vjenčati. Jednog dana sjedjaše Lovro sretan 
u svom stanu. Pisao je majčici svojoj o ljubavi, o sreći, o 
slobodi. Upravo htjede zamotati pismo, al njetko kucnu na 
vrata. 

»Slobodno!« ozva se Lovro. 

Vrata se otvore naglo. Pred njim stojaše blieda zapla- 
kana vjerenica. 

»Andjelijo? Ti! Šta si došla?« zapanji se Lovro. 

»Lovro! Lovro!« progovori težkom mukom djevojka, »zlo 
po nas! Doglasili tajnim pismom momu stricu, da si propao 
čovjek, a mene da uzimlješ, da se riešiš propasti. Stric me 
neda. Zaklinjala sam ga. Badava. Nisam te već nikad imala 
vidjet. Sjutra mi valja parobrodom poći u Zadar. Jao nama 
jadnima !« | 

Kao kamen slušao Lovro te užasne rieči. 

»Čekaj!« reče mirno i pohiti u drugu sobu. Za jedan 
čas izleti. 

»Na, eto me imaš!« viknu mladić divljim glasom i pre- 
reže si britvom grkljan. Bez sviesti se sruši djevojka na mr- 
tvog, krvavog zaručnika. — — — | 

Toliko saznah od znanca si. 

»To je moj prijan Lovro, milostiva gospodjo!« obratih 
se ernoj udovici. »Čovjek, koji bi u velikih, sretnih okolnostih 
bio postao velikim čovjekom, koji je u naših malih okol- 
nostih postao žrtvom, šakom praha i pepela; stablo, koje bi 
bilo nosilo rodu zlatna ploda, da ga nebude oborila nemila 
bura. Je | to junak romanu ?« 


»Jest!« odvrati mi udovica snuždena. 
Šenoa. Pripoviesti I. 15 

»Pitate me možda, zašto nenapisah sam o njem ro- 
mana? Ljudi toga nepisanog romana živu jošte. I onako 
previše rekoh. Ova moja pričica budi samo sveta suza na 
grobu vrloga prijatelja, nesretnog genija. NJEBOVOJ uspomeni 
posvećujem ove rieči.« 

Iz oka se vinula udovici sjajna suza niz lice. Mučeć 
razidjosmo se. | 

edno jesensko po podne — bit će tomu trideset go- 
< \dina — sjedjaše gospodja Milićka do otvorena prozora 
*svoga drvenog dvorca u Zagorju, uživajući udobno 
gorski zrak, pletući čarapu i čitajući njeki amerikan- 
ski putopis. Gospodja Milićka bijaše majorska udova. Bilo je 
tada već desetak godina, što joj je muž — rodom krajišnik 
— preminuo, a iza njegove smrti preseli se već vremešna 
" majorica iz štopskog mjesta u svoj zagorski rodni kraj. Tu 
je Živarila što o gospodarstvu, što o mirovini. Muž joj ostavi 
jedinu utjehu — sina jedinca po imenu Milana. 

Pokojni Milić sve mislio, kako će mu i sin po vremenu 
junakovati, kako će mu i mladić biti krajiškim sokolom. Tež- 
kom mukom bješe izhodila mati — šljivarska kći — da je 
major pustio sina u prve latinske škole. Al nakon otčeve 
smrti budne inače, — već se nije mislilo o junakovanju. Za: 
prvo nije mati marila, da joj sin bude vojnik, a i sam Milan, 
premda vragolast dječak, nebijaše željan pozlaćene sabljice i 
gvozdenog zakona. Mladić polazio i više latinske škole i 
»humaniora,« a za vojničtvo se nije više ni pitalo. Nu kad 
je prevalio i filosofiju i logiku, valjalo je pitat: Šta sad? Tre- 
balo se je odlučit, uz kakvo će zvanje Milan prionut u ži- 
votu. Gospodja Milićka imala u Zagrebu brata kanonika. Taj 

je dakako Milana snubio na svoju stran t. j. da se zapopi 
Dugo majka oklievala, jer da joj je Milan jedinac, kako će 
nestati Milićeva imena i više toga. Nu prečastni brat, budući 
dobar propoviedalac, razbio sve mušice oporne si sestre, i 
Milan da bude pop. Mladić sam bijaše dosta laka uma, pa 
nije ni znao, kako se žive u sjemeništu. »Neka bude!« reče 
majčici, »dakle i ja ću biti reverendissimus kao moj ujo!« 
Zapopiše ga. Od tog dana prošle dvie godine. Nezna se, kako 
je Milanu crna halja i sjemeništna juha godila. Bar majci nije 
ništa o tom kazao, ujak pako pazio mladića oštrim okom, 
da se Milanu uz svete otce neuvuče u mozak kakov svje- 
tovni djavo. Gospa Milićka, dobra duša, mišljaše u sebi: >I 
tako je dobro! Bog ga blagoslovio !« 

Baš bješe nastalo vrieme praznikom. Milan se imao na 
dva mjeseca vratiti k majci. Prošle subote bila poslala staru 
kočiju u grad po sina si. Jučer je imao doći. Nedodje. Danas 
već minula četvrta ura po podne i opet nedodje. Njeki ne- 
mir osvoji majku. Često bi virnula iznad knjige na cestu, a 
tu nebijaše duši traga do njekoliko pastira, sjedećih kraj 
živice. 

»Šta je to,« zapita se napokon gospodja, stavivši ameri- 
kanski putopis na prozornicu, »valjda nije kakovo zlo. Da Bog 
sačuvaj !« Zatim pogledavši na starinsku stajaću uru, šaptnu: 
»Četiri ure i pol! Ni danas ga neće biti. Skoro bih išla u 
susjedstvo !« 

Već se bila gospa digla, da podje, al se na jednoč začu 
štropot sa ceste, prah se uzvitla a iza praha pojavi se ori- 
jaška kočija gospodje Milićke. 

»Hvala Bogu!« kliknu domaćica i licem joj sinu sunce. 
»Evo moga dječaka!« Vesela pristupi k pozoru da si dočeka 
sina, al za malo se zapanji od čuda. Gospodja provuče ruku 
očima, kan da hoće skinuti s vida čudnu prikazu. Al nije se 
imala kada čuditi. Na jednoč se otvoriše vrata širom i u 

sobu padne mladić visok, crnook, crnokos, fina, liepa lica, 
baš majčina prilika. 

»Zdravo, majčice mila, majčice sladka!« skoči mladić 
grliti Milićku, »hval4 Bogu, da te imam zdravu i cielu! Ah 
kako sam željan bio, da te opet onako od srdca zagrlim.« 

Gospodja Milićka vraćala i nevraćala draganje sina si. 
Napokon mu se izvinu zagrljaju, ustupi za jedan korak, te 
ga stađe u čudu motriti. 

»Šta je od tebe, Milane?« zapita mladca osbiljno. 

»Šta? Valjda se čudiš, majčice, da mjesto crne halje i 
šiljastog klobuka vidiš na meni biele pantalone, crven ovrat- 
njak i slamnat šešir. Nesrdi se, majčice sladka. Duše mi, nije 
moglo drugčije biti. Ja ti se nerodih za svetca. Dugo je to 
u meni kipilo, a ja sam ti žvakao staru židovštinu i svete | 
otce kao staru pogaču, Mirovao sam, jer me je gospodin ujo 
držao na uzdi. Al sad je ujo pošao njekamo u kupelj — 
ulozi ga muče jadnika — a ja skok iz crne halje, pa evo 
ti od svetca tvoj Milan — vragolan. Nesrdi se, majčice du- 
šice. Ta stara je rieč: Čovjek veli, a Bog dieli, a srdce i 
volja u čovjeka nije šipak, i hulja čovjek, koji pogazi volju i 
srdce svoje.« e 

»Al Milane!« odvrati koreći majka, »ti kao da si van 
sebe. Što je od tebe? Što te je nagnalo, da tako uradiš? — 
Idi, ti nisi već onaj sin, koji si mi prije bio? A ujo, šta će 
ujo reći? Idi — da te već nevidim.« 

»Ne, nećeš tako, majčice moja,« prihvati mladić, staviv 
svoju ruku na majčino čelo, »razvedri svoje liepo gladko čelo, 
molim te. Kad me tek razumiješ, kad ti dokažem sve od 
srdca, nećeš se više srditi. De, majčice, sjedi amo, sve ću ti 
kazat.« I nježno uhvativ majku za obje ruke posadi ju na 
divan. | 

»Ti si — ti si —« odgovori gospa Milićka tobož ljutita. 

»Ja sam vragu iz torbe uskočio,« pravo veliš. »Grdi me, 
grdi! Al me slušaj !« Zatim sjednu sin do majke. | 

»QGOVOTI.« | 

>Vi, to jest, ti draga majko i moj prečastni gospodin 
ujak dosudiste mi, da budem pop, a ja golobrad. neznajući 
kakvi su to računi, rekoh: Amen. 

Medjutim me osula bradica, a s bradom, vele, dolazi i 
razum. Puklo mi njekako medju očima. Stadoh se domišljat, 
kako je sviet velik i širok, kako mi je duša živa i svieta 
željna, stadoh misliti, nebi li crni djak smio svući svoju ernu 
halju, kao što rak svoj oklop. Kraj svega toga neznam, bi li 
tvoj Milan u bielih pantalonih danas pred tobom stojao, da 
mi nije naš prečastni ujo tomu povoda dao.« 

»Što to govoriš? Ujak?« zapita u čudu majka. 

»Da, ujak, ujak moj, majčice sladka!« 

»To nije moguće.« | 

»Jest, vjere mi! samo me slušaj, pa ćeš vidjeti, da jest.« 

»Govori, al se kani šale, jer ćeš me još većma razljutiti. « 

»Bene! Ti znaš, da moj prečastni ujak ima do Zagreba 
liep vinograd i veliku kliet. O branju zna ti se tu skupit sila 
gosti, i najveća je radost dobrog trbušastog kanonika, kad 
se gostom volja onako od srdca razigra. Ti si to sve na svoje 
oči vidjela, pa nebi ni trebalo na široko o tom govoriti. Ali 
moram da nadovežem svoju pričicu. Lanjske berbe nisi vi- 
djela, bila si upravo u Gradcu kod njeke znanice. Jedno 
prije podne pisa moj gospodin ujak ravnatelju sjemeništa 
pisamce, da me pusti u vinograd, pošto i onako nisam išao: 
kući na praznike. Ravnatelj mi reče, nek idem. Pa zašto i 
nebi? Pod strogim okom kanonika i ujaka nije mogla mla- 
doga. bogoslova snaći baš nikakova napast. Ali da. Ovaj put 
se prevari i ravnatelj i ujak. Vozeći se u kanoničkoj kočiji 
u Bukovac reče mi ujak, da nas u vinogradu već gosti sa 
sela očekuju, a ja da budem osobito udvoran. Smatrajući 
taj nauk običnom prodikom gospodina ujaka malo sam mario, 
a gosti se nisam bojao, jer i sama znadeš, da nisam drven 
svetac. Dodjosmo u vinograd. Pred klieti vrtili ljudi iz sela 

na ražnju janjca, sluga ujakov punio krupnim prahom mu- 
žare, a špan bješe upravo razredio cielu vojsku boca. punih 
zlatne bukovačke krvi. Pred.nas izidje s punom čašom trbu- 
šasti senator Levanić, vječni stola ravnatelj moga ujaka, za 
njim se pojavi kašljavi veliki sudac sa drugaricom svoga ži- 
vota, ocvalom gradskom koketom. koja je u prkos hrvat- 
skomu družtvu bez kraja njemčukala. pojavi se i veseljak 
prebendar, glasoviti propoviedalac slavne božićne prodike, a 
najzad strana gospodja srednjih godina, vlastelinka iz Za- 
gorja, kako mi rekoše. 

Bilo tuj i druge poznate gospode, nu ja sam se malo 
obazirao na to cielo družtvo. znajući da ja u to kolo nespa- 
dam. Poklonih se vlastelinki i progovoriv njekoliko vrlo obič- 
nih rieči, otisnem se preko vinograda put šumice na drugom 
kraju briega, da prebirem Vrazove pjesme, što sam ih uza 
se ponio bio. Radovao sam se tomu već kod kuće, jer ne- 
znam doista veće slasti, nego ležeć na mekom mahu sred 
šumske tišine čitati nježne pjesmotvore. crpljene iz božje 
naravi i vreloga srdca. Prilika bijaše momu biegu sgodna, 
jer je veseljak prebendar stao pričat na veliku radost druž- 
tva o svom vele zanimivom putovanju po Zagorju. Mene, mi- 
šljah, neće nitko pogriešiti. Nu jedva se odmakoh jedno tri- 
deset koraka, doviknu mi ujak sa pristreška klieti: ' 

»Milane! Milane! Kaže ti gospa Jalićka, da ideš u šumicu 
po gospodičnu Anku i drugu dječicu!« 

»Hoću, gospodine ujače!« odvratih i udarih put šumice. 

»Anka?« pitah se. »Kakva je to nesretna Anka, koja je za- 
okupila mirni šumski zakutak, koja mi neda, da se tiho raz- 
govaram sa svojim Stankom Vrazom? Do biesa! Ode mi ra- 
dost! Nu neka čeka ta Ankica!« Izvadiv knjigu, stanem pola- 
gano koracajuć razbirati divne kitice žeravinskog pjesnika. 
Čitkajuć dodjoh do mlade, hrastove šumice. Drveće bijaše 
dosta riedko, te je sunce svuda prodiralo, i reć bi zlatom 
osulo lišće. Na jednoč dočuh zvonko grlo djevojačko, a brzo 

zatim njekoliko dječijih glasića. Ustavih se za jednim grmom, 
da vidim, šta je. Na mahovitu panju sjedjaše djevojka od 
jedno šestnaest godina. Nebijaše ni malena ni visoka, a 
u svem nježna. Lice puno, bielo ko snieg, rumeno ko ru- 
žica; na crnim očima savijale se guste crne obrve, a bujna 
crna kosa padala niz vrat, tek lako svezana crvenkastom 
vrpcom. U kosu bila zatakla plameni cviet divljega maka. 
Odjevena bješe stidno bielom haljinom osutom zelenimi pik- 
njicami širokih rukava. Nauhvice i naprsnica od velikih ko- 
raljskih zrna osobito dolikovahu crnookoj neznanici. Na sit- 
nih prebačenih nožicah, što su joj malo virile izpod halji- 
nice, imala izrezane crne cipelice vezane u nakrst crnimi 
vrpcami. Kraj djevojke skakalo dvoje dječice vukuć bielu pi- 
tomu kozu za rogove. Djevojka plela dugačak vienac od hra- 
stova lišća. 

»Jurice! Mimice! Da ste mi na miru,« viknu djevojka 
glasom ljutitim a milim. »Djavolčići ste pravi. Nemučite mi 
koze. Evo sad ću doviti vienac, pa ćemo ovjenčat tu bielu 
mekavku. Ala će se gospoda čudit!« Dječica udarila ručicami 
pljeskati od veselja. 

»Daj, Ančice draga, daj! Dobri ćemo biti!« uzela djeca 
udobravat sestru si. To je dakle Anka bila. Biele joj ruke 
neobično hitro nizale list na list. Svaka žilica treptila u te 
djevojke. Čas bi naherila glavicu, motreći vienac na svome 
krilu, čas bi poljubila koje diete, čas pogladila bielu kozu, 
čas bi podigla glavu na najmanji šušljaj, pa kao da te po- 
gledala srna. Nad cielom tom slikom razlievalo se kroz granje 
sunčano zlato. Nesretno sunce! Zašto je toli jasno? Stojao 
sam ti u svojoj zasjedi, kao da su mi noge ukopane u zemlju. 
Bog zna, šta sam onda mislio. Mislim, ništa. Samo sam gle- 
dao. Napokon se opametih. Izidjoh iza grma, pa ravno prema 
djevojci. | 

»Sluga pokoran, čast mi je —« poklonih se malko ne- 
spretno, držeć svejednako knjigu. 

»Službenica! Vi ste gospodin Milan Milić, jelte?« po- 
kloni se djevojka skočivši na noge. »Drago mi je. Po svoj 
prilici poslaše Vas po mene.« 

»Na službu, gospodično. « 

»Molim Vas, počekajte samo časak. Sad ću svršit.« Dje- 
vojka ko nemareći dalje za mene, stade vjenčati kozu i ne- 
pregovori ni riečce, dok je neovjenča. Zatim dignuvši glavicu 
pogleda me bistro, pa reče: 

»Izvolite! Idemo! Dječice ajdmo!« 

Vraćasmo se polagano, govoreći o ljepoti kraja. Na jed- 
noč me zapita djevojka: 

»Kakva je to knjiga? Dozvolite da vidim.« Dadoh joj 
knjigu. »Vrazove pjesme! Čula sam za njih. Tek su izišle. 
Moram si ih nabavit, prije nego odem iz Zagreba. Molim Vas, 
čitajte mi koju putem.« 

»Samo da znam, koja Vam se vrst najviše Nu go- 
spodično ?« 

»Sve jedno! Čitajte, gdje ste prestali, gdje Vam stoji 
znamenka. « 

Otvorih knjigu. Čudna slučaja! Čitah joj: 

»Ala je liepa naša Anka! 

Da | je istina, da 21 je san, 

Tresu se bor i jela tanka, 

Zavidjajuć joj struk tanan. —« | 

Lagano idući kraj mene slušaše djevojka Vrazove stihove 
spuštene glave, sklopljenih ruku. 

»Vi umijete pjesmu bolje čitati, nego mnogi drugi. Tu se 
čuju ne samo rieči, već i osjećaji,« primieti Anka. 

Zaista sam bio tu pjesmu čitao svim srdcem, svom du- 
šom. Anka se bila nješta zamislila. 

»Gospodično!« rekoh, »Vi kako vidim marite za pjesme, 
osobito za ove Vrazove. Dozvolite, da Vam prištedim jednu 
brigu. Drago će mi biti, ako primite ovu knjižicu kao ma- 
lenu uspomenu današnjega veseloga dana.< 

»Hvala liepa, gospodine Miliću! Primam ju rado, al da, 
— pod jednim uvjetom. Da Vam kažem, mi smo susjedi. 
Otac moj kupio je dobarce kraj dvora Vaše gospodje majke. 
Poznam ju dobro. Primam dakle Vaš poklon, al mi morate 
buducih praznika sve pjesme sami pročitati i protumačiti, da 
vidim, jesam li ih dobro shvatila. — —« 

Ja sam taj uvjet dakako prihvatio obieručke. Zavjerih 
se Anki tvrdom vjerom, da ću joj biti živim komentarom 
našega Vraza. Napokon se povratismo družtvu. Njekako smo 
se polagano vraćali, pa nas je družtvo pozdravilo kojekakvimi 
pecavkami, da sam se upravo od srdca razljutio. Ja — bu- 
dući na pol svećenik — nisam dakako smio sve te ljute 
striele odbijati na sva usta. Al je zato Anka nemilo jurišala 
na napadače. 

»Ecce! haecce!« prihvati senator Levanić, do volje na- 
kićen i crven kao rak, ludo se smiešeći sa triema klieti; 
»ecce! haecce! Tu su naš mladi svetac i stidna pastirica. 
Gospodjice Ančice! Vi ste se valjda tomu mladiću izpovie- 
dali. Morate imati pune vreće grieha, jer je ta izpovied vrlo 
dugo trajala. Ej lako si ga onomu, komu je sveti Petar kum. 
Da sam ja takova sveta glava!« 

»Idite, gospodine senatore !« odvrati brzo djevojka, »Vi 
sa svojim poštovanim trbuhom nebiste bili neg fratarski gvar- 
dijan, a ja vam se nebi fratru za živu glavu izpovjedila.« 

Družtvo udari u grohotan smieh a veseli prebendar, lup- 
nuv dlanom blaženoga senatora po trbuhu, kukuriknu : 

»Ecce, haecce, domine! Ala Vas je nemilo opržila. Zar 
niste znali, gospodine gvardijane, da je već prva žena od zmije 
primala lekcije, i od toga dana da su sve ženske glave mu- 
dre kao zmije. Ergo za buduće čuvajte svoju senatorsku pa- 
met od ženskoga jezika.« 
= Tako se je družtvo o nama šalilo a i sam prečastni moj 
ujak upleo je svoje krpice. Meni je to i drago i nedrago bilo, 
te snužden sjedjah na kraju stola motreći izpod oka leno 

Anku. Anka bijaše van reda vesela; govorila je kratko, ži- 
vahno, duhovito, smiešila se, Bože moj, da poludiš; i kad- 
što me glednula crnim očima, da mi si je mozag zavrtio. 
Odlazeći sjeti me moga obećanja, a ja joj ga ponudih. Od 
onog dara s Bogom pamet, s Bogom sveti otci i židovština. 
Uvidih, da nisam za svećenika. Čim se više primicalo vrieme 
praznika, tim sam bio nemirniji, da su mi se drugovi čudili, 
a kad dodjoše praznici, kad mi ode ujak, odlučih; svukoh 
crnu haljinu, i nikad je više obući neću. Sad mi sudi, maj- 
čice sladka, osudi me, ako ti je srdce od kamena.« 

Mladić skoči, uhvati majku objeručke za glavu i poljubi 
ju živo u čelo. 

»Milane! Milane! Lakoumni čovječe!« odvrati gospodja 
Milićka, koja je bila slušala pripoviest sina s njekim tajnim 
veseljem — »jesi li pomislio, što će sve to biti, jesi li po- 
mislio, da ti valja postati čitavim čovjekom prije, nego se 
ideš ženiti.« | 

»Jesam, mila majko, o svem sam mislio, ne kao nesmo- 
tren mladić, već kao čovjek, u koga je volje, u koga je srdca. 
Pred očima stojao mi vazda naš mili dvorac, komu si ti duša, 
koji je po tebi rajem. Vidjah te dobru dušu sred toga dvorca, 
sred toga kitnjastog kraja, vidjah uz tebe Anku kao vjere- 
nicu svoju, koja te ljuvi, ko što i ja; pa kad mi se duh za- 
leti u daljnju budućnost, vidjeh kako oko dobre majke skaču 
unučad, kako'ih ona miluje i gladi, radujući se, da pleme 
Milićevo izumrieti neće. —« 
= >Milane! Ti si poludio!« ukori ga majka, al tajna suza 
radostnica treptila na njezinu oku. 

»Oj nekvari mi toga sna, majko, daj da bude istinom, 
daj da bude mojom srećom. Zar bi ti draže bilo, da živariš 
ovdje samohrana do puste starosti sred pusta dvora? Zar 
bi ti draže bilo, da ovaj mili dvorac propada, bujni voćnjak, 
kitni cvietnjak oko njega da podivlja? Ne, ne, majko moja, 
pusti da sve to ostane veselo, živo; da se voćem, što si ga 

ti zasadila bila, sladi porod tvojega poroda, da evieće tvoga: 
cvietnjaka zalievaju ruke miljenice tvoga jedinca. Majko, ja 
sam ti čovjek, i sama znaš, da u mene volje, uma ima. Učit 
ću zakone, kao tvoj otac, moj djed. Neću, da živem samo o 
tvojoj milosti, al mi pomozi, jer mi bez Anke neima života.« 
I od srdca zagrli Milan majku. 

Nehotice podade se gospa Milićka sinovljevu zagrljaju, 
debele joj suze kanule iz očiju na njegovu kosu, gospodja 
Milićka bijaše sretna, van reda sretna. 

»Idi, idi nevaljanče!« šapnu kroz tobožnji gnjev, »ti si 
svoje volje kao i tvoj pokojni otac. Idi!« 

Vrela suza kanu na Milanovo čelo. Zanesen skoči mladić. 

»Oj znam, ti se samo jezikom srdiš, al srdce ti igra od 
radosti, iz očiju ti teku suze radostnice! Da, da evo na svom 
čelu osjetih žarku suzu, to je pečat mojoj ljubavi. Je 1 tako, 
majčice ?« : 

. »Radi, kako znaš, sinko,« odvrati domaćica, »i gospodin 
Bog nek te blagoslovi!« Po tih riečih stavi majka ruke na 
Milanovu glavu, koji je blažen pred njom klečao. 

U jedanput se naglo otvore vrata. U sobu udje liepa 
crnokosa djevojka pod slamnatim šeširom u tankoj modrastoj 
haljini. U pregaču bila skupila silu krasna cvieća, a pod pa- 
zuhom držala Vrazove pjesme. Bijaše Anka. 

»Milostiva!« — prihvati Anka, ušavši u sobu, al se ustavi 
o ovideći pred gospodjom Milićkom Klečećeg mužkarca, komu 
nije mogla razabrati lica. Al u tren krenu mladić glavom, 
skoči, Anka zadrkta, krv joj skoči na lica, ruke pustiše pre- 
gačicu, sve liepo cvieće razsulo se po podu, a iz prsiju iz- 
vinu se mladici krik, u kojem, se u jedanput ozvao strah, 
čudo, veselje. Velike crne oči uzplamtiše joj, te joj se za- 
dješe na Milanu gledom čudnim, pronicavim, kan da gore ' 
odgonenuti veliku zagonetku. Brzo se dignu gospodja Milićka, 
brzo i Milan. | 

»Da ste mi zdravo, draga Ančice!« pohiti domaćica prema 
djevojci, »što ste se toga mužkarca toliko poplašili? Ta nije 
stranac! Da Vam ga predstavim. Moj je sin, moj Milan!« 

»Oprostite, milostiva gospodjo,« odvrati smetena Anka, 
»dodjoh, kao obično, po Vas, nu opaziv gospodina, lecnuh se 
malko. Čast mi je bila već odprije upoznat se s Vašim go- 
spodinom sinom, al mi se dalo na čudo vidjeti ga u takovih 
svjetskih haljinah. U ostalom da ste mi zdravo, gospodine 
Miliću, i dobro nam došli u našem kraju!« Koraknuvši korak 
napried pruži mu djevojka, milo se smiešeći, ruku. 

»Da ste mi zdravo, gospodično Anko!« pokloni se Milan, 
poljubiv djevojku na silu u liepu ručicu. »Žao mi je od srdca, 
da ste se zbog mene toliko prepali. Moram, da sam pravo 
strašilo u tih nesvetih haljinah. No tomu ste s njeke strane 
Vi krivi. I sami znate, da Vam se zavjerih, da ću Vam ovih 
praznika tumačiti Vrazove pjesme, a da mi to lakše bude, 
svukoh crnu haljinu. I sami ćete vidjeti, da se na taj način 
pjesme bolje tumače. Il ste možda zaboravili na naš ugovor, 
ili ste voljni riešit me zadate rieči ?« 

»Nisam zaboravila,« odvrati djevojka stidno, »evo vidite 
sami!« doda pokazavši mu knjigu Vrazovih pjesama. 

, »Ala su moji gosti čudni,« nasmjehnu se domaćica, »na 
pragu ovdje sklapaju ugovore i dogovore, kao dvie nepri- 
jateljske vlasti na medji svoje države. Pustimo za sada Vra- 
zovo tumačenje, podjimo u vrt. A ti, moj Milane, poberi brzo 
to jadno cvieće, što ga je gospodična od samog straha za- 
pustila bila. Hoćemo li, Ančice?« 

»Sve po Vašoj volji, milostiva gospodjo!« pokloni se dje- 
vojka i pri tom zape joj oko za Milana, koji je klečeć pred 
njom pobirao razsuto cvieće. Ženske podjoše u vrt za dvor- 
cem, a brzo za njima dodje i Milan, te predade djevojci vie- 
nac, što ga je od Ankina cvieća savio bio. 

Vrt gospodje Milićke stojaše na brežuljku, odakle si mogao 
okom omjeriti svu divnu zagorsku krajinu. Dolina i brieg, 

šuma, vinograd i iivada, vijugasti potoci, bieli plemićki dvo- 
rovi po humovih, drveni mlinovi, male kolibice i podrtine 
starih gradova, sve se to prikazivalo oku u jedan mah, a 
nad gorom lebdili ljubičasti oblačići, prepleteni zlatom zala- 
zećeg sunca. Sred vrta stojahu četiri starodavne lipe, a pod 
njima kamenit stol i kamene klupe. Tu se smjesti družtvance. 
Čelo stola sjedjaše gospodja Milićka, a prema njoj Anka, za 
domaćicom stojaše Milan. Gospodja Milićka gledala okom ra- 
doznalim Anku, a djevojka, ćuteći da ju Milanova mati gleda 
i sluteći da je uhodila njeku tajnu, obarala oči, neznajući, 
šta li će reći, te je smetena čupkala cvjetić po cvjetić iz 
vienca. 

»Oj majko, majko! sretna li si bila, a i Vi, gospodično 
Anko '!'« uze Milan govoriti, — »vam je bilo dano živjeti dan za 
dan u tom zraku, u toj slobodi, sred te krasote, a meni bilo 
samovati sred pustih visokih zidina. Pod ovim suncem, sred 
ovog zelenila radja se prava ljubav, i ta je ljubav sto puta 
jača od čuvstva, koje je postalo mediu sjetnimi gradskimi 


zidinami. Sada te ljubim dva puta, majčice, a sred grada, :_ 


mislim, nebih te ljubio toli silno. Sada dišem, što mi duša 
daje. Nežalim, što sam učinio, ma kazao moj prečastni ujo 
što mu drago.« 

»Ti si divljak, ti si strastven čovjek, moj Milane!« ukori 
ga tobož majka, — >»znam da će dosta okapanja s mojim 
bratom biti.« u 

»Ja sam živ, vrlo živ, da. Krv mojega pokojnoga otca, 
ali divljak, vjere mi, nisam. Pusti, majko! neka nam sudi go- 
spodična Anka. Ona je mirna, krotka, ona znade samo za 
narav, za istinu, nje neosvoji predsuda svieta. Sudite mi, go- 
spodično, molim Vas za to? Jesam li pravo učinio? Ostavio 
sam sveto zvanje, kojemu nisam dorastao, povratih se u sviet, 
za koji sam rodjen. Sudite!« 

»Što znam ja neuka djevojka. Kako da sudim nepozna- 
vajući svieta. Pa da sve i poznajem ljude i njihovu dušu, 

neznam pravo, što Vas je ponukalo, da ostavite toli uzvi- 
šeno zvanje. Kako da Vam sudim, gospodine Miliću ?« 

»A da Vam kažem, što me je ponukalo, bi | onda iz- 
rekli sud ?« 

»Neznam,« odvrati djevojka. 

»Milane!« opomenu ga majka, »šta si naumio? Hoćeš li 
šutiti ?« | 

»Badava, majčice! Srdce i jezik žaletiše mi se danas bez 
obzira, neka teku. Ti se i onako na me srdiš. Malo grieha 
više ili manje: znam, da će i onako sliedit generalna abso- 
lucija. Čujte me dobro, gospodično, pravedna sudinjo moja, 
sudite, al nebudite prestrogi. Ah bit ću iskren, izpovjedit ću 
sve, sve, da Vam i skrajnji kutić moje duše jasan bude. Bio 
Vam je mladić živ i zdrav, duše neizkvarene, odgojen od do- 
bre majčice, od andjela, gospodično! Po njezinu nauku učio 
on raditi sve po naravi, povoditi se _ za istinom, sliediti ra- 
zum i srdce. Svom silom pregnuo mladić, da skupi što više 
znanja, da bude vriedan čovjek u svom domu, da mu bude 
znanje ne samo za vlastitu korist već i za obće dobro. Dodje 
vrieme, da se odluči, uz koje će zvanje mladić pristati, kako 
li će živjeti do svoga groba. Sam je o tom malo suditi smio. 
Nije poznavao svieta, nije ni sebe. Bijaše šibka, koju lako 
previnuti možeš na ovu ili onu stranu. Odkroji mu sudbinu 
jedan njegov rodjak, velik gospodin. Dosudiše mu, da se od- 
kine od svieta, da bude svećenikom. I pristade mladić. Ta 
zašto i nebi? Njega je vezala uz ovaj sviet samo dvojaka 
ljubav — prema majci, prema domovini, a svećenička ha- 
ljina nebrani takovih osjećaja. Dvie godine bio se priprav- 
ljao tomu svetomu zvanju. Bijaše mu mučno, osvajaše ga 
neznana tjeskoba. Željan bijaše svieta, al ta želja nebijaše 
mu jasna. Jednog dana — nastavi Milan drhćućim glasoin — 
jednog dana dodje mladić medj sviet u divnu, slobodnu na- 
rav božju. Tu opazi djevojku — kao kapljicu na razcvaloj 
ruži i u njem planu treća ljuvav, ljubav, koju zabranjuje 

svećenička haljina. Odzvonilo svetomu zvanju; mladić je 
ljubio strastno. —« 

Na ove rieči probliedi Anka, žilice oko očiju stadoše joj 
drhtati, i jedva digne prestravljene oči, iz kojih si mogao 
razabrati bojazljivo pitanje. | 

» Neira si:e na svietu,« nastavi Milan, »koja bi me usta- 
vila bila; skinuh sa sebe teret, poletih svojoj majci na krilo, 
da joj javim sve, sve. To mi je pripoviest. Sudite, molim 
Vas, gospodično Anko, sudite, al nebudite prestogi. Vašemu 
sudu poklonit ću se. Reknete li, kriv si, povratit ću se u zi- 
dine pustoga sjemeništa; reknete li, pravo si učinio, danas 
jošte — krenuh odavle, da potražim miljenicu srdca svoga, 
da joj dokažem svu svoju sreću.« 

Kod zadnjih rieči uhvati Anku drhtavica, i u jasnih joj 
očiju pojavi se neizmjerna bol. Slabim glasom obrati se go- 
spodji Milićki: 

»Imam li reći, milostiva gospodjo, za što me Vaš go- 
spodin sin pita?« 

»Govorite od srdca, Ančice!« odvrati dobrostivo gospodja. 

»Čujte me dakle, gospodine Milane. Sudeći po svojoj pri- 
prostoj domisli, sudeći po svom premda tim poslom nevje- 
štom srdcu, velim: Pravo ste učinili. Sliedite glas srdca, idite, 
potražite djevojku, budite sretni, kažite joj, da ja i Vam i 
njoj od srdca želim svu sreću ovoga života.« Pri tih riečih 
zasja tajna suzica u Ankinu oku. 

Blažen pristupi Milan k djevojci: 

»Hvala Vam na toli mudru sudu, gospodično Anko! Vaša 
je glavica mudrija od kralja Salamuna. Al čujte me dalje. 
Jošte nisam svršio. Vidite, ja nisam čovjek po običnom ka- 
lupu, po svakdanjem običaju. Mnogi će možebit reći, da sam 
šenut. Al šta ćete, kakov sam, takov sam. Oprostite, što ću 
Vam reći, što ću Vam to kazat drugčije, nego drugi ljudi. 
Nismo, istina bog, sami. Al svjedokom mi je tu samo moja 
majka — moj andjeo čuvar i Bog na nebu. Gospodično Anko! 

Znate li, tko u meni probudi žeiju za širokim svietom? Znate 
li, tko je u meni razplamtio treću onu ljubav? Znate li, radi 
koga svukoh crnu haljinu? Znate li? Vi ste to, Vi, gospo- 
dično Anko! Vas ljubim od srdca, od sve duše. Šta ćete, ne- 
mogu drugčije, nemogu. A sada, gospodično Anko, biste li 
htjeli smilovati se tomu ludskastomu, nevaljanomu razpopu, 
bi li našli u svom srdcu za njega mrvicu ljubavi? Sudite mi! 
II vječna smrt — il vječni život!« 

Anki skočila krv u lica: srdce joj burno igralo, ruke 
stiskale vienac. Nepomična kao kamen sjedjase pootvorenih 
ustiju, u očiju ioj tinjala vrućica. Ukočenim okom gledala 
Milana. Govorila nije ništa. 

»Vi šutite? To je zlo i naopako. O majko, majko, reci 
joj ti, reci joj, neka govori « 

Umilnim okom pogleda Anka gospodju Milićku, kao da 
ju moli, neka ju siroticu rieši neprilike. 

»Gospodično Anko!« prihvati tronutim glasom gospodja 
Milićka, »govorite mi slobodno, što mislite, a ti, nevaljanče, 
idi u kuću, pa zovnem li te, dodji po svoj sud! Bez prigo- 
vora! Ajde!« 

Nije bilo pomoći. Valjalo se ukloniti. Još kaačih po- 
glednu Milan Anku, al ona oborila oči. I ode mladić. 

»Nu govorite slobodno, Anko! Zaklinjem Vas živim Bo- 
gom, kažite istinu.« 

»A šta ću Vam jadna kazati, inilostiva gospodjo!'« udari 
Anka u plač i padnuvši na koljena pred gospodju Milićku sakri 
si lice u krilo domaćice. »Što ću Vam kazati? Dakako! Lju- 
bim ga, ljubim Vašega Milana. Kunem Vam se na moju dušu. 
Klilo je u meni, odkad ga prvi put vidjeh, a sad, kad sam 
ga čula, sad sam izgubila pamet. Oprostite, al nemogu inače.« 

»Anko! Anko!« kliknu iza grma Milan, i zaleti se prema 
djevojci: »Moja Anko!« Mal da je nije zagrlio. 

»Dosta,« prihvati gospodja, »Anka nije svoja. Valja pitat 

roditelje Ančice, sada idite kući. Sutra ću se navratit k Vašoj 
majci, nebis«e li postali mojom kćerkom. 5 bogom !« 

Djevojka poljubi Milićku u ruku, pa će zatim mekim 
glasom Milanu kroz smiešak: 

»5 Bogom !« 

»S Bogom, Anko!« iztisnu Milan. 

Dugo sjedjaše mladić pod lipami, gledajuć prama An- 
kinu dvoru. Već je i majka spavala, već je i mjesec plamtio, 
a on sve jednako sjedio šapćuć neprestance: 

»Ala je liepa naša Anka, 
Da 1 je istina, da 1 je san?« 


* 
* * 

Gospodin Lacković, Ankin otac, bijaše čovjek osobite 
ćudi. Bijaše po svom zvanju odvjetnik; stanovao prije u gradu 
i stekao si priličan imetak, al sve poštenim načinom po svojoj 
vještini. Ljudi ga tražili i povjeravali mu svoje postove. Nu 
gospodin Lacković primao je parnice, gdje je vidio, da može 
s poštenjem svoga branjenika zastupati, jer su mu advokat- 
ske doskočice do zla boga mrzke bile. Ja sam branitelj prava, 
a nisam zastupnik neprava, znao bi više puta reći. Njeke svoje 
drugove, koji su znali osobitom vještinom poticati seljački 
sviet na pravdanje, običavao je nemilo šibati. Kada se jed- 
nom u družtvu o tom živa prepirka medju odvjetnici zapo- 
djela bila, skoči gospodin Lacković te odreza jednomu svomu 
sudrugu : 

»Spectabilis domine collega! Znam po prilici, kako Vi o 
pravdi i pravici mislite. Božica pravde ima, kako vele, zave- 
zane oči, a Vi se s njome igrate sliepoga miša. Nije ni malo 
dično po naš stališ posvadjati medj sobom mirni, neuki sviet. 
Naš je seljak i onako žestoke naravi, i namamiš li ga na 
pravdu, prodat će i zadnju kravicu, samo da se pravda. Da 
sam ja sudac, znam šta bih uradio. Svakomu bezdušnomu 
odvjetniku dao bih stavit na glavu rogove svih onih volova 

i krava, što su ubogi seljaci rad njegova pravdanja prodati 
morali; onako ovjenčana i zavezanih očiju tjerao bih ga po 
ulicah grada, neka se vidi, kakov je to fin čovjek.« 

Premda je mnogo njegovih drugova bilo posve druge 
misli, to su ga svi pravnici, odvjetnici i sudci van reda što- 
vali kao njeku osobitu riedkost. Jednom se zametnu baštin- 
ska parnica. Milostnica njekoga bogataša pravdala se sa za- 
konitimi baštinici pokojnika radi ciele ostavine. Govorilo se 
mnogo o toj parnici i Lackovića zanimala, premda nebijaše 
odvjetnikom ni jedne ni druge stranke. Puče sud. Doskoči- 
com odvjetnika, možda i mitom podje maitressi za rukom 
dobiti pravdu, i jadna obitelj spadne na prosjački štap. To 
je uvriedilo Lackovića, uvriedilo baš u srdce. 

»Dosta!« reče, »sviet nezna više za pravdu i pravicu. 
Crn mi obraz, ako još jednom zamočim pero za kakovu 
pravdu. Blažen onaj, koji, daleko od pravdanja svieta, volovi 
teža polje djedova. Tako će biti!« Gospodin Lacković pre- 
dade sve parnice jednomu od svojih drugova, javi svim bra- 
njenikom svojim, da se je ostavio odvjetničtva, te da odlazi 
iz grada. Do imanja gospodje Milićke kupio u Zagorju liepo 
gospodarstvo, kamo se preseli sa svom svojom obitelji. Cor- 
pus juris i sve zakonske knjige strpao gospodin Lacković u 
veliku škrinju, te ju zabio svojom rukom velikimi čavli, pa 
ju dao uznieti u zadnji kutić tavana. 

»Tako,«< reče, »odniela kuga sve pravde! Svukoh starog 
i obukoh novog čovjeka. Verboczius requiescat in pace! Ja 
sam Cincinatus.« Zatim je Lacković išao sijati repicu. 

Gospodarstvo nebijaše već zvanjem ili zabavom umirov- 
ljenog odvjetnika nego upravo strašću. Navlaš je izbrisao 
svaki i najmanji trag svoje prošlosti, da ga ništa već nesjeća 
pravdanja. U zoru ga je mogao čovjek vidjeti pod širokim 
slamnatim šeširom, u platnenu haljincu, visokih čižmah, bez 
ovratnika, gdje u vrtu kopa, čupa, sije, plije, zalieva i to sve 
do žarkoga podne, a poslije do mraka, da je graškom s njega 

curio znoj. Da, kadkad bi sjeo medju svoje težake, te je s ve- 
likom slašću grabio žgance iz ilove zdjele. Svoj kalpak s 
orlovim perom, pod kojim je njekoč polazio županijske skup- 
štine, stavio je na prutu u kukuruzu kao strašilo proti vrab- 
cem. Premda je velik domorodac bio, čitao je malo. U no- 
vinah je gledao samo ciene žita, inače je prebirao samo raz- 
prave o špargi, o svilenih bubah, o modrom krumpiru i cr- 
venoj kuruzi. Jednu jedinu uspomenu svoje klasične prošlosti 
nosio je vazda u džepu, Virgilove pastirske pjesme »Bukolika«, 
a uz njih sviralu i kosturu. Strast njegova bijaše poznata po 
svih dvorovih Zagorja, i sav mu sviet govorio »zagorski Cin- 
cinatus«. Evangjelije bijaše mu koledar »zagrebački šoštar«, 
u kojem je pomno učio po čudnovatih znakovih, hoće 1 kiše 
biti ili ne. Na patrijarkalne gospodarske običaje pazio kao na 
deset zapoviedi. Kada se zelje rezalo, morala je gospodja Lac- 
kovićka težakom speći gusku, kad se je gnoj vozio, speći 
gibanicu, a o svih svetih dobilo svako pastirče pečeno pile, 
pogaču i čuturicu vina. 

Gospodja Lackovićka imala s toga dosta okapanja. Sto 
puta znala mu vriedna domaćica reći: 

»Lackoviću! Bog te vidio, je 1 ti je toga trieba? Nije li 
nam i našoj kćeri Bog dosta dao, a ti se na svoje stare 
kosti mučiš i znojiš, kao da samo od te božje korice živimo.« 

»Muč, ženo, muč!« odvratio bi Lacković, »duga kosa, 
kratka pamet. Plug, kosa i srp više: vriedi od sve mudrije 
svjetske. Idi u mliečnicu i obiraj mlieko. Na mlado mi zelje 
u vrtu ništa nepaziš. I rekoh Anki, da će gusjenice pojest 
sve breskve. Muč, ženo! Duga kosa, kratka pamet.« 

Strasti Lackovićevoj čudio se sav sviet i dobri gospo- 
dari. Sam župnik, koji bijaše na glasu stočar, voćar i vino- 
gradar bielo je gledao gospodarstvo bivšega branitelja prava. 
Ljudi rado dolazili u njegov dvorac, jer je obitelj vrla i va- 
ljana bila; ali ih je stari Lacković ubijao svojimi gospodar- 
skimi razpravami. Samo jedan čovjek pristao svom dušom 

uz njega, — barun Lilienfeld, vlastnik bližeg plemićkog ima- 
nja. Lilienfeldovi pradjedovi dodjoše kao častnici u Hrvatsku 
pod Marijom Terezijom. Tu stekoše nješta imetka i indigenat, 
pa se računali za Hrvate. Svoje novce trošili obično u Gradcu, 
gdje su i djeca polazila školu. Hrvatske korenike, hrvatskog 
sbora malo bijaše u toj kući. 

Otmar Lilienfeld, — o kojem govorimo, — bijaše s prvine 
poručnik kod palatinovih husara, gdje se je dakako ponaj- 
više za konje, karte, hrtove, dvoboje i plesačice brinuo. Ta 
zabava, kako se znade, vrlo je skupa; plesačice, konji i hr- 
tovi izjeli bi redovito cieli godišnji prirod Lilienfeldova ima- 
nja, a »makao« razgrabi veći dio stoke i šuma. Napokon 
uzkrati otac Otmaru pomoćnicu ruku, i mladi se voručnik 
morade odreći vojničke časti. Po smrti otčevoj valjalo go- 
 spodariti. Živio dosta skromno i kukavno, jer je sve bolje 
po zlu pošlo bilo. Hude li sreće, čudna li gospodarstva! Vi- 
nogradi po više godina neokopani, puni drača, voćnjak pun 
gusjenica, pčelinjaci puni miševa, marva suha i slaba. Pa da 
je mladi barun bar dobivao, što je gospodarstvo nosilo. Al 
da! On je svejednako pazio na »kavalirsku teinturu«. Vozi- 
kao se po svih zagorskih imanjih na svojih slavonskih kolih, 
da pokaže svietu svoje vrance, ili novu dvocjevku. Medjutim 
se gostila od barunova prihoda i Jana i Bara i Dora — nu 
cielo selo, a špani, pastiri i težaci plienili kao vuci. 

Nu i tomu je morao doći kraj. Karlovački mjenbeni sud 
strašno dojadjivao barunu. Valjalo se opametit. Budući kao 
husar kroz njekoliko godina u Češkoj slušao Otmar mnogo 
za ratarske reforme i uzorno gospodarstvo čeških kavalira, 
svom snagom baci se Otmar na reforme, da naknadi, što je 
zanemario bio. Gradio novu staju po vlastitoj domisli, al 
staja se sruši. Htio trgovati vinom, al vino mu se pokvari. 
Nabavio si merino-ovaca, al sve poginuše. Kraj svega toga 
bulaznio je neprestance o reformah gospodarstvenih, al'u duši 
pokazala mu se živa istna. Najbolja reforma, reče si, jest 

ženitba, i to bogata ženitba. Oimar je tražio, vrebao, mreže 
stavljao po starom husarkom običaju, al sve badava. Ni jedna 
djevojka neudje u njegovu mrežu. Tad -e na jednoč sjeti 
»zagorskog Cincinata« i njegove liepe Anke. Eto reforme! 
kliknu veseo i pohodi Lackovića. Starac primio gosta s prvine 
ponješto hladno, al kad mu ovaj dojavi, da je najviše stoga 
došao, da utanači s Lackovićem ugovor, kako bi oni zajedno 
pravili u veliko ocat, i kako bi trebalo cielu tvornicu urediti, 
planu Lacković od radosti, te se je svoga novoga znanca do 
mrtva naužio. 

(mar dolazio sve češće — sve radi >octa«. Bio je na 
pamet nacrtao cielu osnovu tvornice, opisao ili prepisao iz 
kakvog starog njemačkog koledara potanko, kako se kemič- 
kim putem ocat dobiva. Lacković je slušao sve to kao sveto 
pismo. Iza takove jedne razprave uhvati starac mladoga ba- 
runa za kaput, poglednu ga oštro, te viknu osbiljnim licem: 

»Znate li šta, gospodine barune, znate li sta?« 

»Šta, gospodine Lackoviću?« 

»Vi ste genie, velim Vam, genie strictissimo sensu. Bog 
Vas poživio! Izvolite ovu čašicu izpit u Vaše zdravlje. Dobra 
kapljica, a? Vlastita produkcija. Bog Vas poživio, Vi ste genie.« 

Vanredna ta pohvala obradovala je bivšega husarskog 
poručnika ne malo. Da mu pako genie pred očima starog 
Lackovića izadje na sjajnije vidjelo, počeo je govoriti, kako 
bi liepo bilo, da on i Lacković urede zajedno svilanu. Lac- 
ković bijaše do kraja zanesen. U brzo uze mapu svoga ima- 
nja, izmjeri potanko površinu, te je stao perorirati, kako će 
izčupat svu vinovu lozu, posjeći sve šume, stao je računati 
dan i noć, koliko će moći posaditi na tom zemljištu mur- 
vinih stabala. Računajuć tako u široko, okrenu se na jednoč 
prema gospodji Lackovićkoj : | 

»Majčice, dušice!« reče, »žao mi te je, al nemogu pomoći. « 

»Sta je opet za Boga?« zapita gospodja. 

»Nemogu ti pomoći. Tvoje ruže, georgine, hortenzije, 
sparge, višnje, dinje, sve se to mora izkorieniti, sve, velim 
ti, dušice. « 

»Žar i moj liepi karanfil?« upita plaho Anka. 

»Nemogu ti pomoći. i tvoj karanfil, zlato.« 

»Al dragi Lackoviću! Sto si za Boga opet naumio? Čemu 
sve to?« 

»Čemu? Čudna li pitanja. Naš vrt ima preko jedne rali. 
Na jednoj rali može se sila murva zasaditi za moju veliku 
svilanu. To ti je. Al umirite se, i vi, majko, i ti, Ančice, nosit 
ćete od sele same svilene haljine i to od same domaće svile. 
Šta velite na to?« 

»Ja ti velim na to,« odgovori gospodja Lackovićka, »da 
su ti svilene bube zaprele mozak.« 

»Dobro, dobro!« prihvati na pol smijući se, na pol ljutit 
domaćin. »Duga kosa, kratka pamet.« 

»3 tobom neima osbiljna razgovora,« reče napokon go- 
spodja i ode s kćerju iz sobe. 

Otmar Lilienfeld uvidiv, da je predobio starca, stade 
se klanjati majci, udvoravati kćeri, da si tako osigura sa 
svih strana pobjedu. Gospodja Lackovićka bijaše dobroćudna, 
iskrena Hrvatica. Nebijaše baš Bog zna kako naobražena, 
al je inala mnogo, vrlo mnogo zdrava uma. Kad bi joj go- 
spodičić Otmar stao s daleka govoriti, da se kani svakako 
ženiti, zakrči mu gospodja Lackovićka brzo rieč: 

»Sta mislite, gospodine barune, hoće li sutra kiše biti? 
Vi ste glasovit gospodar, Vi biste to morali znati.« 

Bivši husar zapanjio se stoga pitanja. A kad je opet 
oAnki stao šaputati sladke rieči, odgovorila bi mu ona u 
sav glas: 

»Gospodine barune! Vaše su rieči omotane svilom. Ded 
govorite jedanput onako prozaički. Mi smo vam, reć bi, se- 
ljaci, pa nerazumijemo svilenog jezika.« 

Bivši husar zapanji se i opet. Otmar opazi, da su go- 
spodja Lackovićka i Anka dvie ncodoljive tvrdjave, proti 
kojim lako konjaničtvo nikako uspjeti nemože. Valjalo se 
dakle poglavito držati starca. 

Upravo onog dana, kad je Milan pod lipami izjavio An- 
čici svoju ljubav, sjedio barun Otmar s Lackovićem u sobi, 
te je potanko razglabao nacrt o mladom nasadu murva. (40- 
vorilo se je oštro, živahno. Otmar dokaza posve matema- 
tički starcu, koliko će centi svile već prve godine dobiti, i 
kako će mu svila bolja biti od milanezke. 

»Barune!« kliknu bivši odvjetnik, »Vi ste genie. Od prve 
svile dat ću Vam načinit tucet svilenih rubaca. Komu čast, 
tomu čast! Vašemu veleumu pripada prva slava. Ergo od 
prve svile tucet svilenih rubaca.« 

»Ali, gospodine Lackoviću -—« 

»Ne, ne, ne, ne! Bez prigovora! Vi ste genie! Hvala 
vječnoj providnosti, te me je sastavila s Vama, jer ću sad 
tekar gospodarit u veliko.« 

»(zospodine Lackoviću,« pokloni se husar. »Drago je i 
meni, da se nadjosmo.« 

»Molim, molim, gospodine barune, čast je.na mojoj strani.« 

»Odmah, kako sam imao sreću sastati se s Vami uvjerih 
se, da sam hvala Bogu, naišao na muža, koji shvaća duh vre- 
mena, koji nazire, da glavna sreća naroda stoji u materijal- 
nom napredku. U nas je takovo cvieće žalibože riedko posi- 
jano, u nas se gospodari žalibože još po patrijarkalnom na- 
činu; što ti polje dade, pojedeš, što ti loza dade, popiješ. 
Bijah mnogo po svietu, vidio sam, kako se ondje radi o na- 
predku. Sve to htjedoh uvest na svojem imanju, pa stranom 
i jesam, i kad svoje uzorno gospodarstvo posvema uredim, 
biti će mi čast, pozdraviti Vas ondje.« 

»Bit će mi vrlo drago, gospodine barune.« 

»Nu pravo reć, mnoga mi se liepa osnova osujetila, jer 
nebijaše zajedničkog rada, jer po svem kraju vladaju pred- 

sude, a Vi kao vanredno razborit čovjek dobro uvidjate, da 
se samo: udruživanjem može postići velika svrha narodno- 
gospodarska. Nadjoh ga, viknuh, kao njekad Arkimede, na- 
djoh klin, na kojem ću pomaći ovu sumrtvu pokrajinu, čim 
progovorih s Vami njekoliko rieči, jer govorilo se što mu 
drago, praktičan razum, bistro oko odaje se na prvi mah. 
Taj Arkimedov klin našega Zagorja Vi ste, gospodine Lac- 
koviću. .Ima ljudi, koji nevjeruju u providnost. Ja nisam ta- 
kov, ja tvrdim, da si je providnost zadužila Zagorje, baciv 
Vas nakon burna života u ovaj krasni ali zapušteni zakutak 
naše domovine. Vi ste blagovjestnik nove dobe, pod Vašim 
očima, po Vašem naputku niknuti će znameniti podhvati, nik- 
nuti će sreća ove strane; da, Vi ste Arkimedov klin Zagorja.« 

»Molim barune, molim. « 

»Sve je ta živa istina, gospodine Lackoviću. I sami mo- 
žete misliti, koliko se uzradovah uvjeriv se, da sam dobio 
u ovom kraju druga vrstna razumjeti moje namjere, kcji će 
biti drug i pomoćnik mojim podhvatom. Kako i sami vidite, 
neprevari me nada. Uglavismo zajedno dva znamenita pod- 
hvata: tvornicu octa i svilanu. Zamisao naša skoro će dje- 
lom postati. Dokazat ćemo svietu na oči, što smiju i mogu dva 
prosviećena muža i tvrdo se nadam, da ćemo svoje djelova- 
nje razširiti i na druge grane gospodarstva. « 

»I kruto hoćemo.« 

»Naš kraj nije samo gladan nad zemljom već i pod 
zemljom. 

»Pod zemljom ?« 

»Bog zna, koliko se tu krije ugljevja, olova, željeza, ko- 
liko mineralne vode i tako dalje. Razumiete li sad?« 

»I kako! Gospodine barune, Vi ste genie!« 

»Kako i sami vidite, naši će interesi tvrdo svezani biti.« 

»Ako Bog da, in saecula saeculorum.« 

»Nu moja je želja dokazat Vam, kako hoću da budemo 
nerazdruživi za svaki slučaj. Samo ako je i Vaša volja.« 

»QGovorite barune! Vaša rieč moja volja.« 

»Dobro Vam je znano, da pravoga gospodarstva bez go- 
spodarice neima. Oćutio sam to u sto prilika.« 

»Dakako.« 

»U Vas je jedinica, uzgojena posve po načelih, po kojih 
valjana žena uzgojena biti mora. I u tom vidi se Vaša umna 
glava. « 

»I jest valjano uzgojena moja Anka.« 

»Dorustite dakle, da Vaša gospodična kći bude baru- 
nicom Lilienfeldovom. « 

»Barune! veliku mi nudjate čast. Upravo ste me izne- 
nadili. Što se mene tiče, Vaša je i ja ću svom silom radit, 
da bude Vaša. A šta veli Anka? Jeste li možebit već pokuc- 
nuli; a?« 

»Jošte nisam, al se nadam Vašom pomođi. —« 

»Za to se nebojte. Ja ću svoje otčinske baterije već na- 
mjestit, sad samo dajte Vi kao laka kavalerija, ta Vi ste vra- 
golan, Vi ste husar.« 

»Dobro. Pripravite Anku i milostivu gospodju, a ja ću 
nastavit svoje operacije. Nadam se, da će zasluga gospodina 
Lackovića biti, da neizumre pleme Lilienfeldovo. A sada ostajte 
mi s Bogom. Imam mnogo posla, moram da proučim geolo- 
gički jedan dio svojega imanja, da vidim, kakvim bi se mi- 
neralom moglo ući u trag. 5 Bogom, gospodine!« 

»Sluga, dragi barune! Dodjite za dva tri dana, medjutim 
ću za Vas raditi.« 

Lacković odprati sretnog baruna do kola; povrativ se 
kući reče slugi: 

»Kad se gospodična Anka povrati, reci joj, neka k meni 
dodje. « 

Za jedno pol ure otvoriše se vrata Lackovićeve sobe. 
Unidje Anka držeći u rukama vienac. 

»Dobar večer, otče dragi. Što zapoviedaš?« 

»A ti si, Ančice? Hodi der amo.« 

Anka se približi otcu. 

»Anko dušo!« nasmjehnu se Lacković. »Ej znam ja 
nješto nova.« 

»A šta, otče dragi?« 

»Ančice! Ti ćeš biti barunicom Lilienfeldovom. « 

Djevojka probliedi, protrne, vienac pade na zemlju a ona 
kao mahnita izleti iz otčeve sobe. 

Drugi dan iza dogovora medju starim Lackovićem i ba- 
runom Otmarom dodje u dvor gospodje Milićke Ankina mati. 
Zateče ju u vrtu. 

»Ele čuda!« začudi se Milićka opazivši susjedu, »kako me 
pretekoste, prijateljice draga! Baš htjedoh, da podjem rad 
važna posla k Vam.« 

»Znam, prijateljice,« odvrati Lackovićka nješto žalobno. 

»Vi znate dakle?« 

»Anka mi je sve kazivala.« 

»Tim bolje, mislim. « 

»Tim gore, mislim ja.« 

»Tim gore? Kako to? Zar Vam savez medju našom 
djecom nebi drag bio?« 

»Dapače vrlo drag, draga prijateljice. « 

»Nerazumijem dakle —« 

»Zašto rekoh: tim gore. Da Vam kažem.« 

»Molim Vas za to.« | 

»Moj Lacković na njeki je način žalibože poludio. —« 

»Kako to?« 

>»Jadnik sanja o velikih gospodarskih i umjetnih pod- 
hvatih. Dvie mu misli zaokupiše mozak: Ocat i svila.« 

»Ocat i svila? 

»Da, on sanja, da će svu Hrvatsku poplaviti octom svoje 
tvornice, i sav sviet odjenuti u svilu svoje velike svilane.« 

»Al gdje je ta tvornica, gdje svilana ?« 

»U njegovoj ludoj glavi. Rekoh Vam, da je starac reć 
bi poludio. « | | 

»On mjeri i računa dan i noć. Reče mi, da će mi sve 
cvieće, sve voćke moga vrta izkrčiti, pa sve zasaditi murvami.« 

»Murvami ?« 

»Za svoju svilu.« 

»Je | moguće ?« 

»Jest. duše mi.< 

»Al opet nerazumijem —« 

Što se to ženitbe Vašega Milana s mojom Ankom tiče? 
Kazat ću Vam.« 

»Molim Vas.« 

»Moj se Lacković nije tim ludorijam sam domislio. « 

»Nego tko?« 

»Rarun Otmar Lilienfeld.« 

»Vlastnik imanja Jezerovca ?« 

»Da on. Barun Otmar smeo mojemu jadnomu mužu 
pamet. Baje mu vasdan o uzornom gospodarstvu, o velikih 
podhvatih. I predobio starca.« 

» Predobio ?« 

»Dušom i tielom. Sklopiše ofenzivni i defenzivni ugovor, 
a pečat tomu ugovoru ima biti —« 

»Razumijem — Vaša Anka.« 

»Žalibože — moja Anka.« 

»To je zlo.« | 

»To je dapače užasno!« 

»Jadni Milane moj! Al kakov je čovjek taj Lilienfeld?« 

»Šta znam ja. Od njekog vremena dolazi mnogo u našu 
kuću. Hrani moga starca gospodarskimi osnovami, a mene i 
moju kćer dosadnim laskanjem. —« 

»Jadni moj Milane!« 

»I kako jadan! Sinoć po barunovu odlazku, izjavi Lac- 
ković Anki, kakva joj se sudbina kroji.« 

»A ona?« 

»Još me pitate? Ona doleti k meni, dokaza mi sve, što 
otac kani, da bude naime barunicom. Anka mi reče još i 

više, naime o Milanu i o Vašoj namjeri, da me danas u tom 
poslu pohoditi kanite. Podjoh k Lackoviću pa mu stadoh 
oštro govoriti. Kakva to svila, kakov to ocat, kakov to barun ? 
I da bi se Ančici bolja partija našla i nek se koji čas strpi.« 

»A on?« 

» Vjekoviti mu je odgovor: Duga kosa, kratka pamet.« 

»Strašno!« 

»Je 1 strašno? To rekoh i ja. Odkad smo muž i žena, 
nereče mi žalne rieči, a sada, odkad nam je taj nesretni 
baruh ušao u kuću: Duga kosa, kratka pamet.« 

»Pa vjerujte muževom!« 

»Da, pravo rekoste, vjerujte muževom! Koliko sam mu 
ja jadna sirotica govorila. Badava! Anka će biti barunica 
Lilienfeldova, odreza mi; punctum. Ni rieči više!« 

»Strašno !« 

»A što je strašnije, bit će barunica za tri dana.« 

»Šta da uradimo?« 

»Tako pitam i ja! Zato i dodjoh.« 

»To valja zapriečit.« 

»Al kako!« 

Gospodje susjede bjehu se zaletile n najživlji razgovor, 
al najednoč orila se od kuće ciela litanija latinskih uzklika 
i psovaka i to glasom, reć bi, žabe kveketuše. Susjede umuk- 
nuše. Za malo se pojavi pred njima vrlo čudan prizor. Njeki 
omašni starac paprena nosa, ćelave glave i ježevih očiju, 
odjeven dugom prašnom svećeničkom haljinom vukao za uho 
jadnika Milana, kao što njekad Akil mrtvog Hektora. Starac 
. se crvenio od ljutosti kao rak, a Milan se previjao od boli 
kao piškor. | 

>»Ecce, haecce!« stade paprenasti došljak kveketati. »Je- 
sam li te, neharna dušo, izvuko iz zakutka tvojih grieha?« 

»Jao!« zaviknu Milan, »admodum reverende, to boli.« 

»Ecce, haecce! Boli! Je1? Uho te boli. A duša, crni grješ- 
niče, duša te neboli, što si, nečista ovco, ostavila sveti tor? 

Servus humillimus, milostive gospodje,« nastavi debeli preben- 
dar, opaziv gospodje pod lipami, »oprostite, da Vam dosadju- 
jem, al po strogoj zapoviedi prečastnoga gospodina ujaka ove 
zabludjele ovce, moram inkviziciju iztjerati na kraj, i povratit 
ga u svete zidine zagrebačkog sjemeništa. « 

Gospodje se veoma čudile tomu doista :miešnomu po- 
javu. Napokon će kroz šalu gospodja Milićka: 

»Da ste mi dobro došli, velečastni gospodine! Nu Vi ste 
se, kako vidim, putem čitavo izmučili kotrljajuć se na koli.« 

»Molim, milostiva, ner pedes apostolorum; na mojih 
vrancih. « 

»Je 1 moguće? Pa vidite, nebi li prije čašicu vina?« 

»Molim, milostiva, ja primam s velikom hvalom ponudjenu 
dobrodošlicu, ali — post inquisitionem. Vi predobro pozna- 
jete Vašega prečastnoga gospodina brata, s kojim imam čast 
na mrsne i postne dane sjediti za jednim stolom. Kad je on 
povrativ se iz kupelji dočuo, da je ovaj Vaš — salva venia 
— nevaljani sin objesio reverendu na klin, popadoše ga s nova 
ulozi i on se izviknu na mene: Amice! Podbrusite pete, 
uhvatite, inkvirirajte sina razmetnoga, dovucite ga k meni, i 
pozdravite mi sestru — inače nećete dobiti za mojim stolom 
kroz punih dvanaest mjeseci ništa nego šeminarsku juhu. A 
Vi, milostiva, znate, da se obično kod Vašega prečastnoga go- 
spodina brata vrlo dobro jede, a k tomu dodajem prepokorno, 
da sam se za mladjih dana dosta najeo te šeminarske juhe. 
Ergo mora Vaš sin sa mnom.« 

»Velečastni,« viknu Milan izvinuv se trbušastomu pre- 
bendaru, »ja stojim ovdje na svojem dobru, na plemićkoj 
zemlji, i oponiram svečano proti Vašoj eksekuciji!« 

»] on se ruga, čuste li milostiva, on se ruga; — taj, 
s dopuštenjem govoreći, Dagon, Astarot, Belzebub!« razpuri se 
prebendar. | 

» Velečastni gospodine,< prihvati lako smiešeći se gospo: 
dja Milićka, »žao mi je, al i ja kao plemkinja inoram na 

svojoj zemlji proti toj eksekuciji protestirati i oponirati. Uvje- 
rila sam se, da od moga sina neće biti svetac. Šta ćete? 
Otčeva krv. Nadam se, da će mi i kao svjetovnjak dobar biti. 
Prepustite meni, da umirim svoga brata, i nebojte se šemi- 
narske juhe. Povratit se nemože Milan nikako, jer — jer, nu 
da Vam iskreno govorim! Šta mislite, bi Ji moj pokojni go- 
spodin major pošao bio u svećenike, pošto se je upoznao 
sa mnom ?« - 

»Aha!« zakima prebendar, »dakle tu?« doda pokazav 
prstom srdce. 

» Tako je, velečastni, a proti toj bolesti neima u vašem 
brevijaru lieka. Pustimo ga dakle, neka ide svojim putem.« 

»Perem ruke, milostiva, kao što njekad Pilat,« pokloni 
se prebendar. 

»Neperite ruku, velečastni,« viknu Milan donesav krado- 
mice bocu vina i čašu, »perite jezik i grlo. Bog Vas poživio!« 

»0O — o —o!« pogleda starac mladoga Milića, »vidim da 
nisi dobar ni za lajkuša, da si — salva venia — vragu iz 
torbe uskočio. Fiat! Bog Vas poživio! I pozdravljam ovom 
čašicom od srdca ovo čestito družtvo.« 

»Milane!« okrenu se majorica sinu, »ostavi nas za čas 
na samu. Ima tu važna razgovora.« 

Pošto bješe sin otišao, započme Milićka s nova. 

»Vi ste, velečastni, koliko znam, iz prekosavskih strana ?« 

»Na službu, milostiva! Iz Pokupja.« 

»I sjećate se, mislim, nješta i napoleonskoga vremena u 
našoj zemlji?« 

»I kruto, milostiva.« 

»Vi štujete staroga Napoleona, premda ste svećenik.« 

»Kao da sam bio granatirom stare garde. Tko. se nebi 
divio tomu vještomu vojskovodji i državniku! « 

»Vi ste, koliko sam čula, učili njegov životopis i nje- 
gova djela potanko.« 


»Znam sve to na pamet.« 
Šenoa. I'ripoviesti 1. 17 

»Vi ste dakle strateg i diplomat. « 

»Ponješto, mislim.« 

»N evj eruj em. « 

»Milostiva!« 

»Dokažite. < 

»Ja? Ta za Boga, neživemo više ono doba, kad je du- 
bički opat pod oklopom išao proti Turkom.« 

» Nešaljemo Vas na Turke.« 

»Da na koga ?« 

»Na moga muža,« progovori gospodja Lakovićka. 

»Na Vašega gospodina supruga, inoga dobroga prijatelja. « 
upita zapanjen starac. »Ta to je, kako vidim, ženska urota.« 

»Po prilici,« nasmieši se gospodja Milićka. 

»Ta to je strahovito, milostive gospodje. A znate li Vi, 
da je gospodin Bog u raju Evi kazao, da bude pokorna mužu, 
da je muž ženi gospodar? A ja da budem pomoćnikom ta- 
kove urote, koja se protivi odredbi svetoga pisma ?« 

»Krivo ste nas razumjeli, velečastni,« zakrči mu Lac- 
kovićka rieč. »Neradi se tuj o nikakvoj revoluciji proti sve- 
tomu pismu, već Vas pozvasmo, da Vaša čuvena diplomacija 
i strategija izmajstori dobro kršćansko djelo.« 

»Gladke i sladke rieči, fine mreže,« odvrati prebendar 
dvojbenim glasom. 

»Živa, istina,« nastavi Padkovieat »samo me slušajte.« 

» Molim. « 

»Moj dragi Lacković, ili kako mu obično vele, »zagorski 
Cincinatus«, jest gospodarstveni ludjak i ludujući gospodar.« 

»Čuo sam nješto o tom.« 

»Po glavi mu se vrzu kojekakvi ogromni podhvati.« 

»I to sam čuo. Vaš mi je župnik za to govorio. Svila i 
ocat, jelte ?« 

»Tako je. Na to ludovanje potiče ga poglavito barun 
Otmar Lilienfeld.« 

»Bivši onaj palatinalski husar?« 

»Da, ovaj isti. Priliepio se momu mužu kao pijavica, 
neznam zašto. Zatražio je dapače ruku .moje Anke, a Lac- 
ković hoće pod silu, da djevojka podje za baruna.« 

>A Ančica ga neće? zapita starac. 

»Neće ga,« odvrati Lackovićka, »jer je zavolila sina go- 
spodje Milićke, moje prijateljice.« 

“ >Zar Milana, razpopa ?« 

»Tako je,« odgovori Milićka. 

»To je dakle ona kvaka, o koju je taj himbeni grješ- 
nik objesio svoju reverendu? To su čudne historije, vrlo 
čudne historije, milostive gospodje.« 

»Milan nezna ništa o namjeri barunovoj, a moj Lacko- 
vić nezna ništa o željah Milanovih.« 

»To je dobro,« zamisli se starac. 

»Pomozite nam Vi! Spasite sreću naše djece,« zamoli ga 
Milićka. 

»Ali kako?« zapita prebendar. 

»Ta svojom napoleonskom strategijom.« 

»Hm!« stade se starac po nosu česati, »napoleonska stra- 
tegija, to je sve liepo, al prečastni gospodin kanonik, kad 
sazna za to, opržit će mi strielom i uši i nos -— i vjekovita 
šeminarska juha !« 

»Za kanonika jamčim Vam ja,« ohrabri ga Milićka. 

»Bene,« lupnu prebendar dlanom po koljenu, »bene! 
Fiat. Ja ću se podat vašoj volji, milostive gospodje, ali vam 
velim: subordinacija, stroga subordinacija! Meni je, govoreći 
medju nama, drago, da mi se je kosa namjerila jedanput na 
toga barunčića. Imam ga odavno na svojem rovašu. Jednoč 
za kanoničkim objedom pograbismo se ja i taj blaženi pala- 
tinalski husar nemilo. On vam se gradi, kao da je sam So- 
krates, a svaka druga, treća mu je: Što vi Hrvati? Što vi 
Hrvati? Vi ste jošte Kinezi! — Toga Kineza platit će mi pala- 
tinalski husar skupo. Dakako Kinezi, mi smo Kinezi, to nam 
kaže svaki bies, i psuje i grdi našu zemlju, naš narod, a ipak 

že 

se to dovuče u hrvatsko gniezdo, pa se širi, pa se šepiri i 
grije kao kukavica u tudjem gniezdu i hoće jošte da svoju 
nevolju zakrpa imanjem hrvatskih kćeri. Mi Kinezi! Nije li 
Napoleon Veliki rekao, da bi s jednom vojskom hrvatskih 
sokolova osvojio čitavi sviet, a Napoleon Veliki bijaše ja- 
mačno finija glavica nego taj palatinalski husar. Nu neka 
čeka. ja ću ga potući do nogu!« 

»Živili, velečastni!« kliknu gospodja Milićka. 

»Živio oživljen Napoleon!« poprati ju Lackovićka. 

»Dobro! Dobro!« nasmija se prebendar, ali nastavi dig- 
nuv kažiprst: »sliepa subordinacija!« 

»Sliepa subordinacija!« potvrdiše gospodje. 

»Amen!« zaključi prebendar posegnuv duboko u bur- 
mutnicu. 

Lackovićka i Milićka nepogaziše vjere, zadane preben- 
daru. Šutile kao mrav, što je u žena vrlo neobično. Milan 
navalio pitat majku si, zašto već neprosi Anke, al neizpitao 
ništa. Sirota Anka u svojoj sobici plakala i očajavala s ne- 
mile sudbine, te nije smjela Milanu pred oči. Medjutim je 
stari Lacković grmio po kući, čas zapoviedajuć, što da se za 
svatove pripravi, čas buncajuć o svilani. 

Na tornju župne crkve upravo odbilo dvie ure po podne 
iza tajnoga razgovora za Milićkinim dvorom. Stari Lacković 
sjedeć sam samcat u svojoj sobici slagao pomno račun, ko- 
liko će mu za deset godina velika svilana koristi dati. Njetko 
pokucnu na vratih. 

»Slobodno!« nakašlja se ljutit domaćin, »koji me bies opet 
buni u nevrieme ?« 

»Pax tecum, carissime amice!« zakveketa njetko iza po- 
otvorenih vrata. Brzo se pojavi velika trbušina, zatim crven 
nos, a najzad in plena forma velečastni gospodin Boltek Jun- 
ković, prebendar stolne crkve zagrebačke. Lacković opaziv 
došljaka, skoči, otre si oči i kliknu radostno: 

»Za pet rana, odkuda ti, amice Boltek? Kako si se ti 
zavukao u ovaj naš kut. Prebenda svetoga Gervazija i Pro- 
tazija rodi, kako vidim, dobrim kruhom i vinom.« 

»Bog, koji hrani ptice nebeske i tako dalje,« nasmija se 
Junković; »nu ti se nečudi, neizvaljuj tako oči na mene kao 
ždriebe u toranj. Kao što svake godine, uputih se i sad pro- 
priis pedibus u krapinske toplice, da si rogove stavim. To mi 
je najbolja medicina. Da nestavim jedne samo godine rogova, 
nebi se više tvoj stari Boltek sladio kruhom i vinom svetoga 
Gervazija i Protazija. Naši mladi doktorčići prigovaraju do- 
duše tomu liečenju, nu ni jedan od njih nije dokazao, da je 
živ čovjek od rogova umro. Kad se krv sgustne, ide čovjeku 
u glavu, a nestaviš li rogova, poludit ćeš. Nu oprosti, to su 
moji privatni poslovi. Pustimo to. A kako ti drugčije? Zdrav, 
jelde ?« 

»Zdrav, hvala Bogu, kako i sam vidiš.« 

»A tvoji zakonski članci ?« 

»Na tavanu ih miši jedu.« 

»Dakle sbilja?« 

»Obuko sam novog čovjeka.« 

»Kako sveti Pavao veli. Čuo sam, čuo.« 

»Da, da, tako ti se čovjek mienja.« 

»Vrijeme se mienja, a mi u njem, veli Latinac. Bože, 
kad se sjetim, kako su francuzki chasseuri stražu stažili na 
savskom mostu.« 

»A da, pod Napoleonom. « 

»Kad su mene zvali, da idem pod francuzku pušku.« 

>A mene dječaka u insurekciju.« 

»Kad smo svojemu profesoru poezije objesili straga mrtvu 
šojku.« | 

»To jest, ti furbo!« 

»Da, da, sad je sve drugčije.« 

»Duh vremena!« 

»A mi smo stari.» 

»Biesa stari. Duša mi je mlada.« 

»Ti da. Imaš mladu kćer, od oka djevojku.«. « 

»Nije zato. Ja sam se tek sada zaputio pravim putem. 
Sjećaš li se iz mitologije gorostasa Anteja ?« 

»Po prilici.« 

»Stari govorahu, da ga je zemlja porodila, i dok je na 
njoj stojao, nije mu nitko mogao nauditi, jer je iz nje crpao 
snagu. Nu čim ga je Herkule dignuo u vis, propade Antej.« 

»Pa šta meni to?« 

»Ja sam ti se, dragi brate, mnogo hrvao sa zakonskimi 
članci, sudovi i pravdami, i visio sam pri tom žalibože u 
zraku: sad sam se povratio k zemlji, sad sam poljodjelac, u 
kratko, Antej.« | 

»Titire, ležeć ti pod krovom granate bukve, tananom fru- 
lom prebireš milu sad pjesmicu šumsku,« ge Elimorao pre- 
bendar. 

»Da, da, baš tako.« 

»Čuo sam, čuo. Zovu te zagorskim Cincinatom.« 

»Pa neka me zovu, ti ludi varošani. Misliš li, da se ja 
srdim ? Ja se pače tim imenom ponosim.« 

»Ja mislim ipak —« 

»Ti misliš, dragi brate moj, da je ljepše dozivat svetoga 
Gervazija i Protazija, jer je mrtva ruka izdašnija.« 

»Ja mislim, da si ti ohol čovjek.« 

»Ohol čovjek? Ja, koji sam skinuo sa sebe svu himbu 
svjetsku, da ljudski prionem plugu? Ohol čovjek? Ja, koji 
radim i gradim danju i noćju za napredak zemlje, koji sam 
zamienio vaše prašne dvorane sa listnatom šumom. Ja ohol 
čovjek ?« 

»Baš zato ohol, jer misliš, da osim tebe gospodara neima, 
da osim tebe nitko o napredku nemisli.« 

»I nemisli.« 

»Oho! carissime! Kruto si se prevario, kruto. Ecce, haecce! 
Evo mene, ovo živoga primjera!« 

» Ti ?« 

»Ja, amice, ja. Negovori se dakako na sva usta, kao što 
drugi, al ima istine.« 

»Ha! Ha! da čujemo!« 

»Da čujemo. Ako ti ocat praviš, ja pravim samotok, da 
ga prodadem u tudje zemlje; ako ti murve za svilu sadiš, ja 
sadim repicu u veliko. I — — no negovorimo dalje.« 

»| — i — i — dapače govorimo dalje.« 

»Neću, moja je tajna. Znamenito — eximium, velim ti.« 

»Al govori.« 

»Nečuvena stvar u Hrvatskoj. — Izkrčit ću sve vinograde 
svetoga Gervazija i Protazija.« 

»Izkrčit, pa onda ?« 

»Neću ja više piti thć od Kineza. —« 

»Kineza ?« 

»Pit ću ga iz Hrvatske, i neću ga samo piti, prodavat 
ću ga na cente.« | 

»Na cente?« 

»Ali —« 

»Na cente, amice, na cente.« 

»Ali trista, kako, odkuda?«: | 

»A ? Ima li drugih ljudi, koji u veliko misle?« 

»Dobro, dobro, al kazuj.« 

»Patientia jest fratarski smok, dragi Cincinate. Naperi 
svoje bukoličke uši, i nauči se poznati, da prebendar neživi 
samo o kruhu. Vidiš, ja sam već u svojoj mladosti mislio na 
djela velika, na djela slavna. Sanjao sam, domišljao sam se, 
kako da se proslavim. Napoleon mi bijaše vazda uzorom. Znao 
sam vrlo dobro, da je Napoleon car, a da bi ja najdalje do 
krapinskoga sudca dotjerati mogao. Znao sam i to, da neću 
biti velik vojskovodja, jer sam iz matematike po koji put 
dobio sekundu. A slavan sam htio svakako biti. Razmišljao 
sam o tom mnogu godinu dana, išla godina za godinom, a 
ja pod siedu glavu sjedim na prebendi svetoga Gervazija 1 

Protazija, i najveća slava sastoji mi se u tom, da mi možeš 
ime svake godine čitati u šematizmu naše biskupije.« 

Pri tih ricčih staroga prebendara začu se iznenada, kako 
njetko na vrata kuca. 

»Slol:odno,« skoči Lacković na noge. 

Vrata se otvoriše i u sobu pade Junkoviću nepoznat 
čovjek. Bijaše to suh, visok plavušac, suh, kao da su ga guje 
pile. Put mu bijaše žuta, pjegava, oči plavetne, driemne; na 
uvijenu riedku kosu naherio zelenu lovačku kapu, a pod ši- 
ljastim nosom vidio si dva fino naoštrena brka. Odjeven bi- 
jaše kratkim sivim kaputićem, a na noga mu visoke lovačke 
čižme. Taj dugonja bijaše tanak, da si ga mogao prelomit i 
bez koljena. Uza sve to bijaše živ, okretan, fin, te se vidjelo, 
da je morao njegdje služiti u vojsci. Došljak, opaziv velečast- 
noga debeljaka, namrči ponješto lice, kao da mu nije oso- 
bito drago vidjeti strana gosta. Prebendar ga je motrio na- 
suprot vrlo ljubopitno izpod oka. 

»Otmar barun Lilienfeld,« predstavi se vrlo aristokra- 
tički stranac. 

»Baltazar_Junković, prebendar zagrebački,« pokloni se 
kroz lukav smieh starac. ' 

»Oj dobro mi došli,« kliknu radostno Lacković, »dobro mi 
došli. Baš Vas je sreća naniela, a i tebi čestitam, prijatelju. 
Ovo je barun Lilienfeld, uzorni gospodar, genie primae classis 
i moj budući zet. —« 

»Gratissima praesentia. Osobita mi je čast, gospodine 
barune,« pokloni se snova svećenik, »mnogo sam, vrlo mnogo 
čuo za Vašu osobitu gospodarsku vještinu. Ta duše mi, već 
sam Vas i vidio u Zagrebu, Vi bijaste palatinalski husar, 
jelte ?« o 

S toga čudna pitanja prepade se Otmar ponješto. Uspo- 
mena na njegovo husarovanje nebijaše mu osobito mila. 

»Da, da, njeko vrieme,« odvrati ponješto smeten ; »osobito 
mi je drago.« 

»No vidite, mi smo dakle donjekle znanci.« 

»Barune,« zaplete se opet Lacković, »da znate, to je moj 
stari prijatelj Baltazar, suučenik i duša od čovjeka. Šta više, 
fina glavica. « 

»Molim, depreciram,« branio se starac. 

»Ništa, ništa,« nastavi Lacković. »Djelo mora na vidjelo. 
Znate li, barune, da smo našli trećega druga za svoje pod- 
hvate, znate li, da ćemo mi kinezki thć na cente piti?« 

Otmar se s tih rieči ponješto lecnuo. - 

»Kinezki —:th€ — na cente?« zapita u čudu, gledajuć 
sa strane prebendara. 

»Govori, govori,« lupnu Lacković starca po plećih, »iz- 
tjeraj na kraj, što si počeo. « 

»Ako gospodin barun dozvoli,« odvrati prebendar. 

»Molim, izvolite.« 

»Dakle, kako rekoh, od mladosti moje, gonila me misao, 
da se čime proslavim i koristan pokažem. — Brate Lacko- 
viću, per tangentem govoreć, vrlo sam žedan.« 

»Odmah, brate!« ozva se Lacković i za čas stojaše na 
stolu vrč vina i tri čaše. 

»Sreća mi je slabo služila,« nastavi prebendar, »jer kako 
i sami vidite, nedoživih ni slave crvenog pojasa. Bog Vas 
poživio, gospodine barune, izpijmo tu čašicu. Tako valja! 
Kako sam onako jedne zimske večeri kraj tople peći za ča- 
šom čaja razmišljao, puče mi medju očima. — Bog te poživio, 
brate Lackoviću. Da izpijemo! Tako, — puče mi medju očima. 
Ja pijem vrlo rado čaja i to kinezkog, a taj je vrlo skup. 
Kako bi bilo, da to bilje presadimo u našu zemlju?« 

»Čaj?« zapita u čudu barun. 

»Čaj?« doda ponješto razdražen Lacković. 

»Čaj, da, čaj!« ozva se prebendar strastveno. »Tim hoću 
da si proslavim ime. Pijmo u moje zdravlje, gospodo! Bog 
poživio jedinoga sina moje majke. Jeste li izpili? Jeste. Dobro. 
A zašto se čudite, gospodo ?« 

»Ja mislim, velečastni,« prihvati Otmar, »da se ta biljka 
nemože presadit u našu zemlju, jer naše podnebje nije prema 
tomu. « 

»I ja sam toga pokornoga mnienja,« potvrdi Lacković 
kimajuć glavom. 

»Perite jezik, gospodo, čašicom vina, perite jezik. Tako! 
Ja svečano protestiram proti vašoj dvojbi, i nepobitnimi do- 
kazi potući ću vas do nogu. Mi pijemo evo ovdje vino. A 
raste li ta biljka od početka svieta u našoj zemlji? Neraste. 
Car Probo dao ju ovamo presadit. A zašto nebi prebendar 
Junković presadio čaj? Mi pušimo duhan, respective šnofamo 
ga. Pitam ja, jesu li naši stari banovi za vrieme tatarske 
vojne pušili? Nisu. Tu biljku donio je iz Amerike glasoviti 
Nicot, a sad ga sadi svatko, tko ima za dva prsta zemlje. 
A zašto nebi prebendar Junković sadio čaj? Pijmo gospodo! 
U svih nas zdravlje! A da vam kažem najpopularniji primjer. 
Krumpir, gospodo — krumpir! Nejedete li ga svaki dan s 
pržolicom ? Pa mislite li, da je to diete evropejske civilizacije ? 
Nije. I krumpir je donesen preko mora. Iz svega toga vidite 
per analogiam jasno, da se čajev cviet može presadit u našu 
zemlju.« : 

»Ali oprostite, velečastni« — zakrči mu rieč ponješto 
razdražen Otmar, dočim je Lacković kimanjem glave povla- 
djivao čudnovatu argumentaciju prebendarevu. 

»Vi, gospodine barune, prigovarate mojoj osnovi?« na- 
stavi lukavo Junković, »Vi? Baš se od Vas nisam nadao 
prigovoru. Da mi to koji drugi konzervativac kaže, koji prie- 
kim okom gleda svaki napredak i razvitak i koji ničemu ne- 
vjeruje, što novi viek stvara! Ali Vi, gospodine barune, koji 
snujete velike svilane!« 

»Ali molim, gospodine Junkoviću!« 

»Koji gradite velike: tvornice za ocat. —« 

»Ali gospodine Junkoviću.« 

»Koji namjeravate kopati po Zagorju srebra i zlata. —« 

»Hic est,« stade Lacković veselo skakutati po stolici, 
»pogodio si, amice Baltazare, da, barun namjerava kopati 
srebra i zlata.« 

Jadni se barun stao snebivati; velikom mukom otirao si 
s čela debeli znoj crvenim svilenim rubcem. Prebendarev 
smiešeći se pogled sretnu se s barunovim okom, a barun je 
starca vrlo dobro razumio. | 

»Živili, gospodine barune! Živio Vaš poduzetni duh! Iz- 
pijmo tu čašicu! Znam da mi samo od šale prigovarate. Ta 
Vi morate imati smisla za moj podhvat, Vaše uzorno gospo- 
darstvo, komu u Hrvatskoj para nema, Vaše silno gospodarsko 
izkustvo, kad ste kao palatinalski husar po svietu išli! O ne- 
branite se, kazivala mi je o tom Vaša premilostiva teta, pre- 
svietla gospodja grofica Mihaljevićka.« 

Jadni barun probliedi kao krpa. Siljasti brkovi stadoše 
mu drhtati kao od groznice. Uvidio je, da je posve u pre- 
bendarevih pandžah. 

»Molim, velečastni gospodine,« nastavi barun mekše, 
»krivo ste shvatili. Ja nevelim, da Vaš liepi posao neće uspjeti, 
dapače mu se veoma veselim, nu htjedoh samo reći, da ćete 
imati mnogo zapreka.« 

»Dajte si tomu mira, ja sam taj posao već u malom 
započeo s jednim svojim prijateljem u vrtu zagrebačkih mi- 
losrdnika.« 

»Tako?« prihvati u čudu barun, »drage ću volje biti 
dionikom Vašega podhvata.« 

»] ja,« doda uzhićeno Lacković, komu se je više od vina, 
nego od silnih podhvata magliti stalo. 

Sva trojica — i to barun od nevolje — stadoše obil- 
nije vinom posvećivati taj novi savez za proizvadjanje ki- 
nezkoga čaja u Hrvatskoj. U široko se tu snovalo o prodaji 
čaja, Lacković dapače bio se toliko osokolio, te je smjelo 
tvrdio, da će se čaj uvoziti u Kinu iz Hrvatske a ne iz Kine 
u Hrvatsku. Vino silno ugrijalo goste, Lackoviću sve svilni 

leptiri titrali pred očima, a barun, skučen u to vrzino kolo, 
stao je prazniti čaše od samoga očajanja. Samo stari Bal- 
tazar pazio, da ga nesvlada vino. Gospodja Lackovićka i Anka 
čudile se ne malo vici u otčevoj sobi, ali nehtjedoše buniti 
gospode. Napokon se dignu stari prebendar. 

»Znao sam ja, da moje sjeme reće pasti na kamen. Al 
nam valja iztjerat brzo posao na kraj. Prekosutra moram 
gospodji grofici Mihaljevićki u važnih poslovih. No, brate Lac- 
koviću, nosi vina, ali molim te, idi ti sam u pivnicu.« 

»Hoću — hoću,« uhvati exadvokat vrč te izidje iz sobe. 

»Barune,« nastavi prebendar, »mi se razumijemo. Ne- 
bojte se. Evo Vam pisma; podjite sutra u Zagreb, pa ga po- 
nesite milosrdnoj braći, ondje će Vam pokazati moj novi 
nasad čaja, pa onda ćemo govorit zajedno.« 

»Hoću drage volje,« odvrati smeten barun. 

»Evo vina, djeco!« pade u sobu Lacković, »točite, ovu 
čašicu izpijam u zdravlje hrvatsko-kinezkoga čaja!« 

»A ja čašu u zdravlje barunova octa,« nasmija se pre- 
bendar. 

»A ja ovu,« doda barun, »u zdravlje svilenih buba go- 
spodina Lackovića.« 

»A ja drugu čašu u slavu mladenaca,« kukuriknu Lac- 
ković. »Ja idem sutra u Zagreb, da sve za svatbu pripravim. « 

Barun bivao sve nemirniji, stao je premišljati, nebi li 
mu stari prebendar po teti Mihaljevićki pokvario račun. Va- 
ljalo ga preteći. Brzo ustade. 

»Oprostite, gospodo,« reče, »moram reći kočijašu, da za- 
pregne. Imam sutra silnoga posla na svom imanju. Al ću se 
odmah k vama vratiti, samo dok mu dokažem.« 

Kad je Junković vidio, da je na samu sa starim Lac- 
kovićem, zapita ga svečano: 

»Pristaješ li uz moju osnovu ?« 

»I kruto.« 

»Al ja tražim pismeno očitovanje.« 

»Makar pod pečatom. Živili Kinezi! Živio čaj!« 

»Već sam ga sastavio. Da ti ga čitam?« 

»A šta čitat! Oči mi danas njekako nevaljaju. Daj da 
podpišem ab invisis.« 

Uhvativ Lacković pero podpisa svoje ime pod papir, što 
mu ga predloži brat Baltazar. Ovaj stavi papir pomno u žep. 

»Sad idem natrag u dvor gospodje Milićke. Sutra na 
večer vidit ćemo se opet. 5 bogom.« 

»S bogom, moj vice Napoleone! Sutra! Živili Kinezi!« 

Prebendar ostavi mamurnog prijatelja. Za malo se povrati 
barun. Nemalo se zabrinu nenašav prebendara. 

»Gdje je Vaš prijatelj ?« 

»Ode ; živili Kinezi !« 

»Dragi gospodine taste!« prihvati barun, »Vi idete sutra 
u Zagreb. Ja nemogu. Evo Vam prešnog pisma, predajte ga 
kod milosrdne braće i pogledajte si nasad čaja.« 

»Bene, bene!« 

»Sad s bogom !« 

»S bogom, amice barune! Živili Kinezi!« 

Po tih riečih stavi Lacković pismo u žep i za malo 
zadriema na stolici svojoj. Barun pako odjuri na brzih kolih 
put tetke Mihaljevićke. : 

Nestrpljivo čekala Lackovićka prebendara. 

»Šta je za Boga?« zapita ga. 

»Sutra ide Lacković, da pripravi svatbu s barunom.« 

»Ali —« 

»Subordinacija!« stavi prebendar prst na usta i poklo- 
niv se ode. 

Drugoga dana oko devete ure u jutro dozibala sa zagor- 
skom cestom kočija do zagrebačke mitnice. Bijaše visoka, 
uzka, s vana zeleno omazana, a s nutra modrim suknom 
podstavljena. Za kočijom bješe privezan kup siena, male mr- 
šave konjiće tjerao prost Zagorac, u njoj pako sjedio naš 
slavni gospodin Lacković, pod širokim slamnatim šeširom, 

odjeven lakim odielom od žutoga nankinga, pušeći dugačku 
lulu. Premda mu je glava puna mamure bila od pijanke pro- 
šloga dana, sjajilo mu se lice od radosti, i iz dima njegove 
lule razvijale mu se pred očima neprestance velike tvorničke 
sgrade. Snivajuć tako na javi domaknu se Lacković do sgrade 
milosrdne braće u Ilici. Čim opazi prozore zagradjene zele- 
nimi rešetkami, zaigra mu srdce od radost. 

»Janko stani!« doviknu kočijašu, »zavedi kočiju u krčmu 
»k debeloj Pepi«, a po podne dodji po mene. Evo ti cvancige 
za trošak.« 

Gospodar se spusti s kola, kočijaš kimnu glavom, puenu . 
bičem i nestade ga bez traga. 

Oprašiv modrim rubcem prašne čizme, zazvoni pojače 
kod milosrdničkih vrata. 

»Koga tražite, gospodine,« zapita ga debeo milosrdnik, 
otvoriv vrata. 

»Gospodina priora, imam s njim važna razgovora.« 

»Izvolite dalje. U svojoj je sobi u prvom spratu. « 

Lacković pozdravi vratara, te stade pušeć penjati se 
uz stepene. 

Zakuca na priorovih vratih. 

»Slobodno,« ozva se glas iz nutra. 

»Servus humillimus, gospodine priore!« pokloni se Lac- 
ković, li&evom rukom držeć lulu, »imam čast predstaviti se 
kao Emericus Lacković, emeritus advocatus utriusque fori, 
a sada vlastelin imanja Repinca i tvorničar svile i octa in spe.« 

Dugoljasti suhi prior, pomagjareni Slovak, na desno oko 
škiljav, izkobači od čuda oči na došljaka, jer mu se ta per- 
sonificirana smjesa octa, svile i verbecijanske mudrosti činila 
pojavom doista neobičnim. 

»Meni je,« nastavi prior magjarskim prizvukom, »osobita 
čast, upoznat se s Vašim gospodstvom, premda nisam imao 
sreće čuti Vaše vriedno ime. Jer —« 

»Naravski, naravski. Koliko ste godina u Zagrebu ?« 

»Dvie, domine clarissime!» ' 

»Naravski, naravski, a ja sam se već davno zavukao na 
svoj repinski Tuskulum. Gospodja Justicija povlači se sada 
sa svakim vragom, i čudim se, da ju varoški kapetan nije dao 
strpati u buturnicu; moja božica je Cerera. Za moje vrieme 
bijaše priorom pater Onufrius. Al sada in medias res. Ovo Vam 
imam predati jedino pismo od baruna Otmara Lilienfelda, pa 
onda imajte dobrotu pokazat mi svoj novi nasad čaja.« 

»Nasad čaja?« začudi se prior. 

»No da! Molim Vas nepravite komedije, admodum reve- 
rende, ja ću samo dvie rieči kazat: Sveti Gervazij i Protazij.« 

»oveti Gervazij i Protazij?« začudi se opet prior, zatim 
brzo otvori pismo, i pročitav ga lecnu se, te omjeri okom 
Lackovića. 

»Aha! Sad razumijem,« nastavi prior, » izvolite sa mnom.« 

»Hvala Bogu! Teda njegda!« uzdahnu Lacković. Obojica 
dodjoše dugim hodnikom do sobe dosta prostrane. Putem 
dozva prior drugog milosrdnika i slugu, koga je Lacković 
držao za vrtljara. Ušav u sobu prihvati prior : 

»Molim Vas, gospodine Lackoviću, dajte mi svoju lulu.« 

»Moju lulu.« 

»DA, sparina je, a duhan zagi: živce.« 

»Živce? Kad Vam se baš hoće, evo Vam lule.«  , 

»Gospodine Lackoviću, molim, dajte mi svoju batinu; 
običaj je, da ovdje nesmije nitko nosit batine.« 

»Batinu? Kad je običaj, evo Vam j€.« 

»Recite mi, gospodine Lackoviću, imate li možebit pri 
sebi kakov nož?« 

»Noža neimam, ali kosturu! Na gledajte,« izvadi starac 
kosturu iz žepa. 

»Dajte ju meni. uzajmite mi ju.« 

»Kosturu? E neka Vam bude!« začudi se Lacković. »Ali 
sada Vas molim, pokažite mi svoj novi nasad čaja, jer imam 
još i drugoga posla.« 

»Molim Vas, mirujte gospodine, sjednite.« 

»Hvala Vam, neimam kad, pokažite mi nasad čaja,« na- 
stavi Lacković razdražen. 

»Mirujte, jer inače —« 

»Jer, jer — inače? Jeste li pomudili? Liep ste mi čovjek! 
Kakve su to opet ludorije ?« 

Prior mahnu rukom, milosrdnik i sluga nahrupiše izne- 
nada na Lackovića, i uza sve što se je silno koprcao navu- 
koše mu zobun, komu dugačke rukave konopcem svezaše. 

»Bestiae infernales!« vrisnu stari advokat. »Je li Vas 
vrag obsjeo? Nisam li Vas razgovietno pitao za čaj svetoga 
Gervazija i Protazija.« 

»Za čaj?«< zapita prior. 

»Da, škiljava vrano fratarska!« stade Lacković svezanih 
ruku agirati. 

»Saevit (mahnita),« reče prior svomu drugu, »Jankić, de!« 
i na ćelavu glavu advokata spusti se ploha hladne vode. 

»O — o — o! Bože!« viknu Lacković, »ove lude drže 
mene za ludjaka! Brrr! Ako dobijem hunjavicu, ode Vam 
glava! Mene za ludjaka! Mene ekonoma, kakvoga nije vidjela 
Hrvatska, koji pravi ocat u veliko.« 

»Ocat?« zapita prior. 

»Da, ocat, mršavi gursuze, biti će mi ocat kiseo, kao što 
tvoja duša.« 

»Saevit,« opetova prior. »Jankić! Tuš!« 

I opet se spusti debela kiša na Lackovićevu glavu. 

»Joj! majko moja! Kako sam zašao in hanc speluncam 
latrunculorum ? A znate li Vi, šta je duša, Vi gušteri? Znate 
li, da ćete mi glavom platit, što ste uradili, meni koji ću pro- . 
izvodit svilu u veliko ?« 

»Svilu ?« zapita mirno prior, te nastavi: »saevit, Jan- 
kiću! Tuš !« 

I po treći put udari hladna ploha na Lackovića. 

Starac obilnim pljuskom nemilosrdnih milosrdnika pro- 
močen klonu u se, te stade pritajenim bjesnilom buljit u svoje 
mučitelje, koji ga pozorno promatrahu. Napokon se prenu, 
kao da se je nječemu dosjetio, i udari u paklen smieh: 
 »Ha! Ha! Sad mi je puklo medju. očima! Sad vidim 
jasno paklenu spletku, koju mi spletoše! Otmaru, ti si to, ti! 
Ti si se urotio s ovim Belzebubovim koljenom, da me sa- 
treš. Tebe, komu htjedoh povjeriti svoju jedinicu, zavede pa- 
klena strast — zavist, jer ti je žao bilo da budem i ja dio- 
nikom novog podhvata. Bog zna, nije li i mojemu jadnomu 
prijatelju Baltazaru učinio kakovo zlo! Al evo, čujte muči- 
telji, evo moje plemićke rieči: Taj arcispletkar Otmar Lilien- 
feld nikada moje Ančice dobiti neće, čuste li? nikada, nikad 
mi neće biti drugom moje velike svilane —« 

»Jankić!« zaviknu prior. 

»Ne, ne, nemojte, gospodo moja!« iztisnu vas skvrčen i 
skrušen jadni Lacković, »negovorimo više o svili ili o čaju; 
vidim, da Vas to ženira, al molim Vas pokorno, dajte mi 
štogodj založiti, jer sam vele gladan i žedan. Dajte, ako je u 
Vas ostala krpica duše.« 

»Budete li mirni i poslušni, dobit ćete okrepe. Patre Vik- 
tore! Donesite čašu limunade i tanjir čiste juhe. Al velim 
Vam, gospodine Lackoviću, kad Vam razvežemo ruke, da ste 
mirni, inače Vas privezasmo remenom na postelju.« 

»Do vraga Vi, Vaša limunada i govedja juha! Teleću pe- 
čenku mi dajte s kiselimi krastavci i polić vina.« 

Prior mahnu rukom, i obojica odvedoše odvjetnika u za- 
bitnu sobicu. Svjetlo božje prodiralo amo kroz visoko okance, 
zagradjeno gvozdenom rešetkom, a do zida stojala gvozdena 
slamnjačom i gunjem pokrivena postelja. Milosrdnici zaklju- 
čavši vrafa odoše. Jadni Lacković bijaše sam — sam zatvoren 
kao ludjak u bolnici milosrdne braće. Raznolike misli križale 
se njegovim mozgom, raznolika čuvstva igrala njegovim srd- 
cem. Dozivao si je u pamet sve sgode prošloga dana —i 

napokon dodje uviek na ono zlokobno pismo. Svu svoju ne- 
nadanu nevolju pripisivao barunu Otmaru. Težko se ljutio 
na svoga nesudjenog zeta. Sto puta se zakleo, da Otmar neće 
dobiti Ančice. Napokon pade izmučen od težka jada na slam- 
njaču i usnu. 

* 5 *k 

Istog dana prije podne ustaviše se kola pred repinskim 
dvorom, u njih sjedjaše velečastni prebendar Baltazar Junković. 

»Milostiva gospodjo!« zakriešti mamurni starac. 

Na taj poziv pojavi se na prozoru gospodja Lackovićka 
i Anka. 

»Dobro jutro, velečastni, što želite ?« 

»Dobro jutro, dao Bog; izvolite ni pet ni šest obući se, 
pa sjednite Vi i gospodična Anka na moja kola.« 

»Ali nerazumijem —« 

»Subordinacija!« viknu prebendar. 

Malo zatim krenuše prebendar, Lackovićka i Anka na 
kolih cestom u goru. Prebendar nije govorio ni rieči, Lacko- 
vićka gledala ga u čudu, Anka pako sjedjaše snuždena, mi- 
sleći o nemiloj udatbi s barunom Lilienfeldom. 

Za dva sata dobre vožnje stadoše kola pred župnim 
dvorom sela Jelkovca. Unidjoše. Za čudo nadjoše i gospodju 
Milićku i Milana. Anki vrvile suze na oči, kad je opazila ne- 
sudjenog. si miljenika. Župnik jelkovački pozdravi došljake 
udvorno, nu govorilo se vrlo malo, jer nitko nije pravo znao, 
što tu biva. ž 

»Amice!« reći će napokon prebendar, »je 1 ti gospodja 
Milićka predala moje pismo ?« 

»Jest.« 

»Je | dakle sve u redu ?« 

»Jest.« 

»Milostiva gospodjo!« obrati se starac Lackovićki, »molim 
Vas dvie tri nu samu.« | 

»Izvolite.« 

»Čitajte ovo pismo svoga gospodina supruga,« reče sta- 
rac Ankinoj majci u pol glasa, pruživ joj pismo. 

»Je 1 to moguće?« snebivala se Lackovićka, »moj muž 
piše župniku, neka na brzo vjenča moju kćer s Milanom 
Milićem ? Al jest — jest — njegov podpis! Nu nerazumijem 
toga načina.« | 

»Subordinacija, milostiva !« šapnu prebendar. 

>»U ime božje!« odvrati Lackovićka. 

Prebendar mignu župniku, a ovaj reče začudjenomu | 
družtvu: 

»Izvolite u crkvu.« 

Dodjoše u crkvu. Zvonar zapalio svieće. Župnik obuče 
košuljicu, uze razpelo, i pristupi k oltaru. Šta će to biti? svi 
se gledali od čuda. 

»Gospodine Miliću! Gospodično Anko! Pristupite bliže 
Milane, ljubiš li ovu poštenu djevojku ?« 

Milanu se nadimala prsa, gorilo čelo. 

»Ljubim,« odvrati napokon junački. 

Ančica? Probliedila na smrt. Otvorila usta. Oči joj plam- 
tile nestalnim plamenom, gledala je župnika bojazljivo, plaho. 
Nije li to šala? Ne, ta to je crkva, tu je župnik, svieće, raz- 
pelo, jest, jest, oj jest istina. Njezino srdce kao da je imalo 
krila, njezina duša kao da se vije medju zviezdami i kad je 
na pitanje svećenika odgovorila: 

»Ljubim,« ožari joj rumen krasno djevojačko lice, glava 
joj klonu na grudi, a na oko joj skoči suza — biser ljubavi. 

Mladi izidjoše iz crkve muče, oborenih očiju. Pred vra- 
tima; kao da im je munulo srdcem, zagrliše se, poljubiše se. 
Oj kakav sada puče pred njima sviet — koli krasan, koli 
jasan, kan da se je sva narav rajem prometnula. A i jesu 
mlada ljeta raj ovoga svieta, a i jest ljubav ono sunce, što 
nam srdce grije. Majke gledahu sretne djecu svoje, a stari 
prebendar stojeć podalje kopao po velikoj tabakiri. Suza ra- 
dostnica drhtala mu u očiju. 

»Ali majčice!« zapita Anka plaho, »gdje mi je otaqG 
zašto njega neima?« 

»Umirite se, mlada gospodjo,« pristupi prebendar, »otac 
neće ništa, biti ćemu dapače vrlo drago; to budi moja briga.« 

Svatovi, povrativ se u župnikov dvor, sjedoše za stol, 
da mrvu založe. Stari prebendar zaleti se u svečanu pero- 
raciju počam od Adama i Eve. Sretni, blaženi slušahu mla- 
denci starčeve rieči; od sreće, od čuda, od stida nesmjeli se 
ni gledat. Sve im se činilo kao magla, iza koje je treptila 
zlatna zviezda — istina, da su muž i žena. 

»Ančice draga,« govorio medj ostalim starac, »Vi ste 
pravo govoreć velika kradljivica, u istinu kradljivica, Vi ste 
iz tora svete crkve ukrali jednu ovcu. Imajte si ju, držte si 
ju. Sreća samo, da je kradljivica dobra dušica. A ti, Milane, 
vragolane, ti nestašna ovco, daj se strići od svoje nove pa- 
stirice, i ako joj nebudeš dobar, nejeo do groba nego šemi- 
narsku juhu! Čuvaj se, pokaži da je kadšto lažna ona stara 
rieč, da je razpop gori od vraga. Al šta to govorim, ti nisi 
ni mogao biti pop, ti si, moj Milane, Židov. Jesi. Ti si išao u 
zemlju Kanan, kao što njekad Židovi, pa si donio sebi velik, 
sladak grozd. Čuvaj ovaj dar božji, pazi da ti neprevrije, da 
ti necikne, da —« 

Najednoč uzbuni goste velik štropot. Pred župnim dvo- 
rom stadoše kola. Za njekoliko časova blied, blatan, zamrljan 
pade u sobu barun Otmar Lilienfeld. Anka se privinu Milanu 
od straha, gosti se gledahu u čudu, prebendar stojaše mučeć, 
držeć desnicom čašu, a barun kan da se je na pragu okamenio. 

»Vi — Vi — Vi tu, barune?« zapita ga u čudu prebendar. 

»Kako vidite, jesam, velečastni,« iztisnu ljutit Otmar. 

»Vi niste u Zagrebu ?« 

»Nisam.« 

»A cno pismo ?« 

»Dao sam gospodinu Lackoviću, da ga izruči prioru.« 

»Čuo sam u Repincu, da se je moja zaručnica odvezla 
u ovu stranu. Saznah, propitkujuć putem, karno, a dolje mi 
ljudi rekoše, da su tu njeki svatovi, što mi se vrlo čudno 
čini, jer nevidim nevjeste. « 

»Ecce, haecce!« pokaza u pol šale, u pol ljutine preben- 
dar prstom na Anku. | 

»Moja zaručnica! To nije moguće! To je prievara, proti 
volji otca,« stade Otmar vikati drhćuć od ljutitosti. 

»Molim, gospodine barune!« digne se Lackovićka, »tu je 
pismena privola mojega muža.« 

»A ja velim opet, da je to prievara, bezobraznost! Pa 
Vaš Lacković, Vaš svilar, Vaš octar, Vaš šljivar nije samo 
luda, već i varalica.« 

»Oho!« viknu prebendar, >»a Vi ste si tom ludom htjeli 
okrpat propale svoje husarske lakte; — nu čekajte, sad ćemo 
Vas mi okrpati.« 

Prebendar zvižnu, i u čas pojaviše se dvie sluge kao 
gore pod vratima. 

»Šta kanite?« viknu Otmar biesan. 

»Bacite toga palatinalskoga husara,« zagrmi prebendar, 
»u tmine vanjske, gdje je plač i škripanje zubi. Jedan, dva, tri!« 

Kao munja uhvatiše sluge Lilienfelda, kao munja sko- 
trlja se jadnik niz stube i uz gromoviti smieh seljaka odleti 
na kolih bezobzirce. | 

»Amen,« reče prebendar, »taj diakulum izvući će palati- 
nalskomu husaru sav ocat i svilu iz glave. Ali« — lupnu se 
dlanom u čelo — >»sbilja! Djeco, dajte mi zapregnut! S bo- 
gom! Sutra ćemo se opet vidjeti!« 

Bez šešira poleti prebendar niz stepene, baci se na kola 
i kao striela poletiše mu konji put Zagreba. Bilo je po podne. 
Pred milosrdnom braćom ustavi kola. 

»Je | gospodin prior kod kuće? 

»Jest, admodum reverende!« 

»Povedite me k njemu.« 

Za čas udje Junković vas uznojen u priorovu sobu. 

»A!« skinu prior kapicu, »admodum reverende!« 

»Servus, priore! Pustite sve reverencije, pa mi recite, 
jeste li danas koga za ludjaka zatvorili ?« 

»Hat, jesam. Advocatum quendam emeritum, koji je hotio 
vidjeti, kako kinezki čaj od svetoga Gervazija i Protazija 
raste. Idea fixa, dapače rabies suprema — bjesnoća.« 

»Ali kako ste mogli ?« | 

»Hat! Evo Vaše pismo. Ja čitaj: Domine prior! Dono- 
sitelj ovoga pisma je poludio. On ima maniju graditi velike 
fabrike za ocat i svilu, i hoće u Hrvatskoj da sadi kinezki čaj. 
Pridržite jadnika i držite ga pod ključem, dok Vam nejavim, 
da ga izpustite, jer može biti velike nesreće. — Bene, rekoh, 

zovnem Jankića! Odvjetnik govori za svilu, ja tuš na glavu, 
odvjetnik govori za ocat, ja tuš na glavu, odvjetnik pita za 
čaj, ja tuš na glavu.« 

»Hladnom ste ga vodom polievali ?« 

»A jesam. Sigurno dva viedra. I obukao mu ludačku ha- 
ljinu, i svezao rukave, i strpao ga u buturnicu.« 

>A _joj, Joj!« stade starac naricati, gotova je kaša. 

»Šta kaša? Sad je moj odvjetnik miran i dobar. Habet 
lucidum intervallum. « Z 

»Molim Vas, povedite me k njemu.« 

»Bene, ajdemo.« 

Prebendar i prior podjoše do Lackovićeve izbice, iz koje 
se čulo strahovito kihanje. Prior otvori vrata. Skvrčen, ma- 
muran .sjedjaše na slamnjači nesretni Lacković. Opaziv pre- 
bendara udari naricat. 

»Amice! Amice! Spasitelju moj! Tvoj prijatelj Lacković, 
emeritus advocatus, jest luda — luda sensu strictissimo! Oku- 
pali mi glavu, kao kakovu kudravu psiću, trapili me giadom 
i žedjom, a ja pri zdravoj pameti odnio kijavicu.« 

»Vidite,« primieti prior zaškiljiv, »habet lucidum inter- 
vallum.« 

»Amice,« zavapi prebendar zagrliv jadnika, »ti si muke 
trpio za drugoga. Ajde, da te izbavim iz babilonskog robstva, 
pa da te napojim i nahranim.« | 

Prebendar i prior svukoše odvjetniku ludačku haljinu. 
Raztegnuv se njekoliko puta, obrati se prioru. 

»A — a! Ala je liepo biti pametnim čovjekom! Nedaj 
Bože, da u istinu poludim. Ala, priore. da mi je batina pri 
ruci, baš bih Vas se naužio od srdca!« 

»Hilentium !«_primieti prebendar, »prior nije ništa kriv. 
Hajde ti sa mnom noćit u moj dvor, a Vam, dragi prijatelju, 
sve ću sutra razjasnit. Ali i Vi o tom nikomu ni rieči!« 

»Hm! Bene!« slegnu prior rameni, »a Vi, gospodine Lac- 
koviću, ako ste zbilja pri zdravoj pameti, oprostite, da sam 
Vas tuširao.« 

»Idite Vi, salva venia, do vraga s Vašim tušem,« uzjari 
se kihnuv Lacković i podje sa svojim prijateljem u preben- 
darski dvor stojeći u Novoj vesi. Za malo sjedjahu prijatelji 
za okruglim stolom, na kojem stojaše staklen vrč pun crna 
vina, pečen pjetlić, i pladanj žutkaste salate. Kad je Lac- 
ković smirio 'bio jadni želudac, progovori puhnuv tri puta dim 
iz lule ovako: 

»Sada, dragi moj Baltazare, reci, šta će sva ta kome- 
dija? Kako sam ja ni kriv ni dužan dospio u ludjake? Raz- 
jasni mi to, jer sada tekar, pošto sam ostavio ludnicu, po- 
čimlje mi se miešati.« | 

»Imbrice dragi,« odvrati prebendar, »rado ću ti sve kazat, 
ali mi zadaj tvrdu vjeru, da si nećeš izkaliti duše, da ćeš 
mirovati, bilo što bilo.« 

»Hm, bilo, prošlo! Evo ti ruke i poštene rieči.« 

»Ti si htio pravit ocat?« 

»Jesam.« 

»I svilu?« 

»I svilu.« 

»] zlato kopati?« 

»I zlato i srebro.« 

»A tko te je na to naputio?« 

»Ta Lilienfeld.« 

»A_ komu si obećao svoju Anku proti njezinoj volji?« 

»Ta Lilienfeldu. « 

»A poznaš li ti toga čovjeka u dušu?« 

»E da.« 

»Biesa poznaješ. Uzoran gospodar je 1?« 

»A da.« 

»Biesa. Tri godine nije okopao vinograda.« 

»Al« 

»Sve pčelinjake izjeli mu miševi.« 

»A I« 

»Vino mu ciknulo, kupuje kruh od pekara, a mast od 
Židova. « 

»Ta je 1 moguće ?« 

»Eksekviraju ga radi silnih mjenica.« 

»Ta — < 

»Teta Mihaljevićka razbaštinila ga.« 

»Kap će mi past —« 

»Silne_ novce trati s njekom švabskom komedijašicom.« 

»Per amorem dei, ta, amice Baltazare, taj je čovjek vragu 
dušu prodao. « 

»A tomu si ti htio svoju Ančicu dati?« 

»Oprosti mi Bože grieh, gotovo bih rekao, da sam poludio. « 

»Ocat i svila nije neg pusta komedija. « 

»Sramota. < 

»Htio je zlato kopat — al u tvojoj kesi.« 

»Nek čeka taj palatinalski husar, mojega se zlata do- 
kopati neće.« | 

»A ipak si kćer htio za njega udati. S tobom nije bilo 
razgovora, tebi su velike gospodarske sanjarije bile zaoku- 
pile glavu. Tvoja je kći plakala, jer neljubi toga Otmara.« 

»Neka se neboji, nek si bira drugoga poštenjaka po 
srdcu svom.« 

»Već si je izabrala. Šta misliš, koga?« 

»To je opet druga urota. Šta znam ja za djevojačke 
mušice.« 

»Mladoga Milana Milića.« 

»Milića — razpopa?« 

»Al majka mu predaje imanje.« 

»Hm, neka si ga uzme.« 

»Već si ga je uzela.« 

»Oho! Baltazare, ti sbijaš komedije. Kako bi smjela dje- 
vojka bez moje dozvole ?« 

»Uz tvoju pismenu dozvolu.« 

»Moju — moju — čuješ, Baltazare, nesrdi me — ta 
gotovo bih vjerovao, da sam poludio.« 

»Čuješ, Imbrice,« uhvati smiešeći se prebendar odvjetnika 
pod ruku, >ti si mi obećao, da se nećeš srditi. Mala je ko- 
medija, samo što je po tebe malo krivo izašla. Slušaj. S tobom 
nije bilo razgovora proti Lilienfeldu, a ja sam znao, da mlada 
voli Miliću. Zato sam vam počeo bajati o sadjenju kinez- 
koga čaja. Ti nisi uvidio sljeparije, ti si povjeravao i pod- 
pisao ab invisis medjusobni ugovor za sadjenje čaja ili bolje 
reći dozvolu, da Anka smije poći za mladoga Milića.« 

»O mens perversa, ti adjutante živoga vraga, to je dakle 
kinezki čaj!« 

»Šta ćeš? Morao sam ti kćer pod silu izvući iz vražjih 
pandža, kad si bio izgubio glavu. Tako se mladi vjenčali.« 

»Dobro, dobro!« 

»Ja sam te htio ad oculos uvjeriti, da je Lilienfeldovo 
gospodarstvo sljeparija, i drugi dan sam te htio povest na 
njegovo zapušteno imanje. Da ga uklonim, dadoh mu pismo 
na priora milosrdničkoga, neka ga kao ludjaka pridrži koji 
dan. To mu je imala kazna biti za sljepariju.« 

»To je i posve pravo bilo.« 

»Na nesreću dao je on bez mojega znanja to pismo 
tebi —« 

»A ja sam bio mjesto njega ludjakom, ja sam došao 
pod tuš, no toga mu neću oprostit. Ali iti — i ti, Baltazare, 
i ti si vražji majstor, ti si morao služiti u kuhinji samoga 
vraga. Ja bih imao volju —« 

»Šta ćeš? Šuti, pa odnesi mirno batine svoje. Ili hoćeš 
li pravit škandala, hoćeš, da sav sviet sazna, da su gospo- 
dina odvjetnika kao ludjaka kod milosrdnika polievali mrzlom 
vodom ? Hoćeš li da budeš ruglom čitavoga grada ?« 

»Pravo mi je, posve pravo, što sam se biesa upuštao u 
svilene i octene poslove!« 

»Pa kad ti se je kći sretno udala, kad je matrimonium 
ratum et consumatum, reci Amen, pa živili mladenci.« 

»Neka te voda nosi, ti kinezki mudrijašu. Živili mladenci!« 

Drugoga jutra doveze se Lacković s prebendarom u 
Repinac. Sve ga dočekalo njekako plaho. Dozvaše Milana i 
Anku. Prebendar im namignu veselo. Osokoliv se stupiše 
mladi pred otca. 

»No, no, no, mlada gospodjo!« zakihnu starac, »njekako 
je drugčije izišlo — dakako bolje —« 

»Sve po otčevoj volji,« primieti prebendar. Lacković ne- 
reče ništa, već samo okom ošinu prebendara. 

»Moja djeco! Bog vas blagoslovio, kad ste se našli. Ženo, « 
obrati se svojoj drugarici, »sadi slobodno repu, zelje, georgine 
i šta ti drago, a murve do vraga! A meni, pošto sam iz Za- 
greba strašnu kijavicu odnio, pripravi th€ —« 

»Kinezki?« zapita gospodja. 

»Nesrdi me! Kakav kinezki? Thć od gamilica.« 

U jedanput stupi u sobu Otmar kao bez sebe. 

»Gospodine Lackoviću —« 

»(rospodine barune ?« 

»Došao sam pitat —« 

»Sta ste došli pitat? Za svilu, zapredite se sami u nju —« 

»Gospodine Lackoviću —« 

»Za ocat? Popijte si ga.« 

»Gospodine Lackoviću !« 

»Za zlato? Platite svoje mjenice.« 

»Gospodine Lackoviću, to je —« 

»Za Anku? Uzmite svoju švabsku komedijašicu. Et in 
fine finali, moj dragi barune, sluga pokoran, ljetos je kod 
mene groždje kiselo, a batine vrlo rodne.« 

Starac gurnu zablenutoga baruna iz sobe, i kad se taj 
biesan pope na kola, baci Lacković kroz prozor sve osnove 
i račune za svilanu i octanu, vičuć: 

»Evo i Vam tuša! Servus!« 

Svemu svietu bijaše tajna, kako se to sve sbilo, svatko 
se je pitao, odkud ta promjena? Samo Anka i Milan nisu pi- 
tali: svoji bijahu do vieka. Milan sjedeći pod lipami poljubi 
svoju ženku i šapnu joj: 

»Ala je liepa naša Anka, 
Da li je istina, da 1 je san?« 
“ »I kruta je istina,« nasmija se grohotom prebendar iza 
grma, »a ja velim, djeco: Amen.« 

sy Jr) ilo je godine 184 — op u ljetu. Noć je pala na 
g naš starinski zavičaj, al ne ona tiha noć, što znade 

je liečiti sve tuge i nevolje. Sutradan je reštauracija, 
a svi naši čitatelji, ustavni ili neustavni, znati će 
da pri takovoj sgodi jeziku nije mjesto za zubi. Zato su i 
po svih kolibah Vinka Lozića — a tih hvala Bogu još i dan 
danas u Zagrebu dosta ima — zato su po svih kolibah vrvili 
korteši, da si za sutrašnji politički čin jezik operu. 

Naš Zagreb za ono vrieme nije ni sanjao o njemačkoj 
prosvjeti par force, kamo li o plinu. Njekoji turopoljski kor- 
teši tvrdili su doduše, da je u Zagrebu po noći jasno, kao 
da je božji dan, al to zato, što rumenika silno razsvjetljuje 
glavu, a k tomu bi dobričina mjesec rado žmirio na našu 
staru konštituciju, pa je, kako se veli, favirao našemu ma- 
gistratu. Bliedo mu je lice razsvjetljivalo ono patrijarkalno 
blato, što se je protezalo Ilicom sve do pokojne Harmice, 
kao rieka »Styx« u poganskom paklu. Ali što zato? Pitajte 
samo staroga varoškoga pandura, kazati će vam, da su naši 
»patres conscripti« vulgo šenatori, pri staroj toj navadi dobre 
volje bili. Ni na kraj pameti nebijaše im druga iluminacija, 
van bukovački plin u velikih »lampaših«. To vam bijaše sve 
još za ono vrieme, kad je svatko mogao saditi više duhana, 
nego što je popušio. Al vrieme se mienja, rekao mi je već 
profesor u parvi; došla je nova konštitucija, pa je sve drugčije. 

Onaj isti večer išao je čovjek u Zagreb. Bog zna, kakvo 
je to bilo čudovište! 

Starina, jer mu crne vlasi bijahu tako riedke, kao što 
dan danas cvancike; bilo mu je više godina, nego što Ple- 
nerovu deficitu jedinica. Brada duga spala mu do pojasa, kao 
što onomu patrijarki na lievom oltaru sv. Marka, a odielo je 
imao kao turski car na zagrebačkom kazalištu. Čudno če- 
ljade, tko to biti može? Da ga je u onaj par smotrila naša 
koja krasotica, koja poznaje gospodina Eugena Sue-a, bila bi 
nam rekla, da je to »vječni Žid.» I duše mi, to vam je gla- 
vom bio »vječni Žid,« najstarija skitalica na tom božjem 
svietu. Al njekako je bio kiseo, kao da ga nješto svrbi. Da, 
svrbi ga, a bilo je i zašto. Mirno je putovao Hrvatskom, ni 
duša ga nije pitala, čije je gore list, il ima li kakov »kon- 
traband.« Ta u ono vieme još nije bilo narodne straže za 
promicanje zapadne kulture; k tomu je valjala u Hrvatskoj 
liepa ali bezazlena rieč: »Svatko je pošten čovjek, dok mu 
se nedokaže da je lopov.« Mirno je, velim, putovao Hrvat- 
skom ; samo bi uzput iza plota guske psikale, videći u njem 
svoga naravnoga neprijatelja. Al kad eto ti zle sreće, namjeri 
se Žid na plemića, i to je bio kamen velike smutnje, o ko- 
jem se je vječna skitalica popiknula. Naš Žido nevješt razlici 
medju tankom i debelom krvi, tako je malo mario za datum 
privilegiatum plemića, da mu nije ni s puta išao; a plemić 
videći, da je bradata skitalica obezčastila literas armales, 
povali jure patrio Žida na klup, te mu dokaže, koliko je silan 
status privilegiatus, pravo plemića. Zato je Žida nješta svr- 
bilo — hinc illae lacrimae! 

Lako ćeš pogoditi, kakva je bila psihologička posljedica 
ove dirajuće lekcije in publico-politicis. Ona strana čovjeka, 
koju naravoslovci pripisuju redu sisavaca, bila je usljed vir- 
tuoziteta gospodskih pandura tako prebijena, da je već sam 
Žid stao dvojiti, da li je čovjek ili snop, po kojem su mlatci 
na guvnu mahali, jednom rieči, Žida pustila sva sila i od tolike 

nemoći se je valjalo liečiti. — Naša je Hrvatska na glasu 
sa svojih «upelji i liečnih voda, ali jošt više sa svoje tinc- 
turae universalis, koja se u sto i sto »apateka« prodaje. Tu 
mislim lozicu našu. 

I zaista našoj skitalici bilo je njekako pri duši, kao što 
njegovim praoicem, kad su gladni i žedni prolazili pustinjom, 
kad netom t'spazi gdje mu nješta s daleka svjetluca. To što 
mu je svjetlucalo, bijaše naš stari, mili Zagreb. Odlanu i 
Židu, kad se je putem domako do Černomeraca; nadat se je 
bilo i kapljici i zaoblici. 

Udje Žid u prvu krčmu, koja se je od onoga Hotela, što 
danas na njezinu mjestu stoji, u svakom obziru bitno raz- 
likovala. 
Al kad on unutra, puče mu čudo pred očima. Čudna se 
družba čudno tamo namjestila i svu krčmu napunila. 

Duž dugih stolova nizala se brkata glava do brkate 
glave; iz svake glave duhan-lula kao francuzki rezani top, a 
svakomu momku po boku sablja. Sve družtvo spajao je nje- 
kakov simpatetički duh, i gromoviti način, kojim se je ova 
simpatija javljala, posvjedočavao je, da sva ta uzajamnost 
polazi iz onih simetrično poredanih polića »staroga«, što 
su pred brkaši toli dražestno sjali. 

Svaki domaći čovjek vidio je takove sastanke il je bar 
za njih čuo; svatko će pogoditi, da sam ovimi slabimi crti- 
cami hotio nacrtati skupštinu kortešku; slabimi, velim, jer tko 
će vjerno opisati one bučne sborove, koji su nuz svoju strast 
i patrijarkalnu poetičku stranu imali. Sgode ote minuše, al 
Bože nedaj, da nam se to izvrne u drugi extreme, u mlitavu 
bourgoisie-u, kojoj je jezgra sebična maljušna birokracija. 
Neugodni poputni utisci uzkolebaše, kako rekosmo, Žida do 
dna duše; al s vike i krike, sa zveketa i štropota po svoj 
krčmi zatrepću mu svi i najmanji živci. 

K tomu je perspektiva brkatih sabljaša pomutila svu nje- 
govu pamet, te se jadnik, budući prijatelj vječnoga mira a 

tout prix, zatisnu u kutak i zatvori oči, da ga tobož nitko 
nevidi. 

Netom usljed vike »hajuk! hajuk!« nasta grobna tišina 
Začudjen s toga neobičnoga prevrata zažmiri Žid, što i kako 
je bivalo. | 

Na stol se pope čovječac sitan ali obal. Siva kosa svje- 
dočila je, da medju »stare« spada; brci se odugački kočili 
pod rumenim nosom kao mačku, a oči mu sivkaste vrtile se 
čudno, kao da po zraku muhe hvatati hoće, noge su tako 
šklocale, da su sa strane dva korteša, brkata angjela čuvara, 
čuvati morala toga našega Cicerona. 

»Spectabiles domini!« — zadreči mali malo hrapavim 
glasom, te se glavom i rukama prignu napried, kao da je tim 
kretanjem hotio pozorne učiniti junake. 

»Spectabiles amici! ja vam velim, mi nebudemo Ilerci!« 

»Viveit!« zaori sva krčma. 

»Spectabiles amici! a zakaj bi mi bili Ilerci, a kak bi 
mi bili Ilerci; kaj nam predi ni dobro bilo? Vina košta vedro 
tri cvancike, piščencov i puranov nam je Bog dal dosti, pa 
kaj ćemo već?« zapita novi Ciceron družtvo, zafrknuv br- 
kove poput raka. 

»Viveit!« i opet » Viveit!« 

»Et rogo vos, spectabiles amici!« nastavi »quid sunt isti 
pueri? naj mi poveju per amorem dei, kaj su ti stekliši? To 
su im svi skup gladuši, koji hodiju v čerljeni kapi kakti pu- 
rani, pak pišeju laži v novine.« | 

» Viveit!« i sve više »Viveit!« viknu na io korteši. 

»To tak već biti nemre, celi ov škandal bumo pertrak- 
tuvali in regnicolari congregatione coram statibus et ordinibus, 
pak bumo prosili per repraesentationem, da se svi ovi puntari 
spraviju v rešt!« 

Gromoviti »Viveit!« 

»Gdo to nemisli, naj si čteje Verheciuša, tam črno na 
belom stoji »nota infidelitatis«. A mi to moramo! Kaj smo 


Vječni Žid u Zagrebu. 291 
mi kakvi potepuhi? Verek nismo! mi smo svi plemenitaši, 
kralovi brati!« Ovako svrši slavni govornik tankim glasom 
te poniknu težkom svojom glavicom, hoteći označiti svoju 
važnu osobu, da se rt nosa i prsta divnim načinom sukobiše. 
Al u tom posljednjem »signo exclamationis« bijaše tolika sila, 
da je Verbeciančevim nogam nestalo sve postojanosti. 

U dobar čas priskoče dva brkata angjela čuvara, te po- 
sade «z urlikanje »Viveit!« nepostojanoga Cicerona na do- 
bro mjesto. 

Tu se pojavi nedaleko od našega Žida pravi pravcati 
Golijat na stolu. Na ramenih mu sjedjaše oblo crveno lice, 
a pod oblim licem obliji trbuh; noge silne nisu pitale, koliko 
će glava tovariti. Po silovitu mahanju ruke i po gustu nizu 
velikih srebrenih puceta na prsluku, rekao bi, čovjek pri- 
pada slavnomu ubojitomu cehu. 

»Prav su rekli, prav, gospon fiškališ!« zagrmi trbonja 
»mi smo gospoda, Ilerci su niš; čuju, moj dečko im je vekši 
gospon, neg ovi gladuši; vem on im diši po loju, kakti ple- 
banuš po dupliru. Zato bi ja mislil, držmo se sutra pri re- 
štalaciji!« 

»Držmo se!« odgovori gromko ciela četa. 

Oracija ova kratka ali jezgrovita uzhiti toliko korteše, 
da su ubojitoga gospodina stali uz urnebesni »viveit« dizati. 

Nu u zao čas se namjeri nesretno trbonjino oko na našu 
skitalicu. Siromah taj, nevješt in publico-politicis, razmišljao u 
svom zakutku, koliko tu za čudo princeva imade, i kako se 
ti princi slabo drže fine dvorske etikete; stari diplomatički 
izraz »kraljev brat« bio mu je pomutio svu glavu. Nu u zao 
čas, rekoh, namjeri se trbonjino oko na nj. Razjaren, što je 
Žid pored tolika slavlja trbonjina mučke u kutu čučio, za- 
grmi s visine gromkim glasom: »Kakov je to svetec, kaj 
tam v kutu sedi? kaj je kakov Ilerec, koji je došel zezve- 
dati poštene ljude? Miško, daj popiplji mu malo žilicu!« 


* 

Miško bijaše po mjestu u krčmi susjed Židovljev, a po zva- 
nju u životu drug trbonjin, bavio se dakle mnogo praktičnom 
anatomijom, ako i ne kod ljudi. Nu njegovi nazori o pipa- 
nju žilice neodgovarahu ni najmanje obćenitoj patologiji, jer 
je Židu popipao žilicu na plećih snažnom šakom. Ova doista 
krupna interpelacija probudi Žida iz duboke meditacije, i 
sirota Žido odgovori, uz gromovitu akompanjaciju susjedove 
šake, na Miškovo pitanje: »kak se pošteni ljudi pozdravljaju ?« 
drhćućim glasom dvadeset i pet puta »viveit« i tako očitova 
na veliku radost svega družtva svoju čistu političku vjeru. — 
Morao se jadnik zavjeriti, da će sutradan vikati s Magja- 
roni na »reštalaciji«; nisu oni marili ni za patrijarkalnu odoru 
vječne skitalice, i po optičkoj prievari — koja je svoj razlog 
u simetričnih polićih imala — smatrahu Ahasvera za pro- 
stoga korteša. A Žido im opet nije prigovorio; a kako bi i 
prigovorio gromovitoj šaci Miškovoj, kojoj je već onda lo- 
gika čina jedini program bila. U božjem strahu htio se Žid 
najesti i napiti, pa da si prije svega krvavi znoj otare, iz- 
vadi maramu — modru, gotovu nesreću. Modra boja je tertia 
pars integrans slavenske — dakle i ilirske trikolore, a Ži- 
dova marama bila na nesreću modra. »Plavi rubec! Izdajica! 
Držte ga, držte ga!« ori se sa svih strana i čitavo se jato 
obori na Žida. 

Naravnim nagonom skoči sdvajajući Žid prozorom na 
polje, trči sve dalje i dalje, dok ga kob nenatjera gladna i 
žedna pod drugi neznani krov. 

Ali kad jadan onamo, od zla na gore. Tu su se kriepili 
za sutradan Ilirci, sve redom crvenkape. Ni duša nije opa- 
zila Žida, kako se je prišuljao u sobu. Drhćućom rukom sa- 
krivao je Ahasver modru maramu, da tobož s nje drugi put 
nepostrada, jer mu je politički program crvenkapa sasvim 
nepoznat bio. Ni duša ga nije opazila, jer su oči i uši svih 
naperene bile na čovjeka, koji je sa stola slavnomu družtvu 

liepo sborio. Čovjek taj bijaše čudne naravi, čudna lica, ne- 
čuvena i nevidjena donjekle vječnoj skitalici. 

Na glavi mu crvenkapa, na crvenkapi mjesec i zviezda, 
o crvenkapi srebrna kita, pod crvenkapom na lakat bradato 
lice; o ramenih crvena kabanica, za pojasom 10 malih pu- 
šaka, a u svakoj ruci po handžar. | 

»Mila braćo!« progovori taj neznani Kraljević Marko: 
»još Hrvatska nij' propala!« 

»Živio!« zaviknuše crvenkape gromovito. 

»Draga braćo!« nastavi: »jošte živi rieč naših djedova!« 

I opet »živio!« 

»Sladka braćo! mi smo braćo Ilirci!« 

»Živio!« gromoviti »živio!« 

»Ljubezna braćo! Makar na nas navalile svega svieta 
čete, Bog je s nami, tko prot nama, s njime ajd pod pete!« 
pri tom lupi nogom na stol i zamahne dva tri puta strašno 
handžari. 

Crvenkape pozdraviše našega Hrelju rogobornim >»živio!« 
te ga stadoše dizati po starom običaju. Tu gotove nesreće, 
svi u jedan mah smotriše Žida. Ovaj drhćuć kao šiba na 
vodi od straha, da ga drugi tko po Miškovoj empiričkoj me- 
todi nenauči, kako se pošteni ljudi pozdravljaju, tri puta se 
gospodi duboko pokloni, šapćuć: »Wie — weit!« 

»Što?« zavikne njeki crvenkapa popevši se na stol, »šta 
vivat!? Šta magjaron?! Zar taj izmet ljudstva? Zar mu ni- 
smo odavna vrata pokazati mogli? Zar možemo slušati nje- 
govu otrovnu rieč »vivat?« zar nevidite, kako se lisiči ? Braćo, 
opalimo mu krila!« 

»Opalimo mu krila!« hoće na to rogoborni crvenkape, 


\ 

1 Ova i jošte njekoliko sliedećih fraza neproiztiče, da iskreno ka- 
žemo, iz našega pera  Uzesmo ih iz pripoviedke: ,Iz mojih listova“ u 
njekom našem listu naštampane. Listovi ovi imali bi poučavati domo- 
rodke u rodoljubju. Uzesmo ih pako zato, što su fino i pune takta a prije 
svega »pretne označiti stranke u domovini našoj, te ujedno pokazuju 
vrstnost naše nove novelistike. To na znanje spisatelja tih ,lištova.“ 

pa ni pet ni šest svi na Žida, tobožnjega Magjarona. Ovaj 
se od prepasti i smrtnoga straha sruši pod stol — »e cade, 
comme un morto cade!« 

Polumrtav pao, polumrtva ga izvukoše izpod stola. 

»Da mu sud sudimo!« prihvati goropadni onaj govornik 
sa 10 malih pušaka, »a vi nedirajte medjutim u njega. Tko si 
vražji?« obrati se vječnoj skitalici, i zaškrinu tri puta zubmi. 

»Pošten sam čovjek, pošten Žid,« nariče Žid. »Bog Vam 
dao dugo živjeti, zli su me ljudi zlo naputili, pa mi rekoše, 
da se pošteni ljudi sa »viveit« pozdravljaju; Bog Vam daa 
živjeti, nemojte mi zla!« 

»Kako ti je ime?« zagrmi Kraljević Marko. 

Vječni skitalica, neznajući se boljemu dosjetiti, odgovori 
mu ponizno: 

»Lovi Stern, milostivi gospodine, Lovi Stern!« 

»Kakov Lovi Stern!« hoće mu na to gospodin govornik, 
»kad je bio, kako naši filolozi temeljito dokazuju, babilonski 
car Nabukadnecar Slavjan, onda moraš i ti Žide biti Slavjan.« 

»Ti ćeš se od sada zvati Lavoslav Zviezdogorski!« 

»Lavoslav Zviezdogorski!« pokloni se ponizno Žid. 

»Bit ćeš pod mojim okriljem,« nadune se Kraljević Marko, 
»da me znaš, ja sam Sveslav Poštenjaković, pravi ilirski do- 
morodac. Sutra ćeš s nami vikati na reštauraciji; pa nani 
pokaži sada, kako se pošteni ljudi pozdravljaju ?« 

Naš novorodjeni Lavoslav Zviezdogorski, sjećajuć se Miš- 
kova energična pitanja, uzdahnu brže bolje: 

»Ž—ži—žifio !« | : 

»Sad jedi i pij!« doda ponosito Poštenjaković. 

Lavoslavu Zviezdogorskomu sve je još treptala brada od 
straha, al začuv rajske rieči »jedi i pij!« još jednom uzdahne 
te se stisne u zakutak. Medjutim su crvenkape svoja bučna 
razpravljanja in publico-politicis bukovačkim vincem — je- 
dinim za ono vrieme medju Ilirci i Magjaroni zajedničkim 
interesom — zalievale. 

U to prišapnu Zviezdogorski konobarici: »Donesite mi 
pečenke i šalate!« 

Kao što pred burom cielom naravlju grozna tišina zavlada, 
tako mukom umuknu glasna vrva crvenkapa, samo gdjegdje 
bi se čuo mukli šapat »šalata«! 

Zviezdogorskomu je već išla voda na usta, kako će mu 
pečenka sladka biti, te je dražestno žmirio na kuhinjska vrata, 
nepazeći kako su sve crvenkape u njega oči zabadaje. 

Ali ga probudi iz sladkoga sna pravi ilirski domorodac, 
Sveslav. Stupiv osbiljnim i velevažnim licem pred skitalicu, 
podboči se lievom, a položi desnu ruku na handžar za po- 
jasom, namrkne ježate obrve, zaškrinu zubmi i zavrtiv stra- 
hovito oči, svečanim glasom ovako prosbori: 

»Sad će djelo na vidjeto, je li istina ili laž, da neznaš 
što je Ilir i Magjaron. Lavoslave Zviezdogorski, radi ti se o 
glavi: smrt ili život! Lavoslave Zviezdogorski, u ime svega 
ovoga slavnoga družtva pitam te, kakvu hoćeš šalatu ? A vi, 
momci, pazite !« 

Lavoslav izbulji oči+pa muči. 

»Lavoslave Zviezdogorski, hoćeš li zelenu šalatu ? Govori!« 

I nasta grozna tišina. Al Žido, misleći da gospoda samo 
šalu sbijaju, kiselo keseći se odgovori: 

»Čuda božjega! kakvu :je Bog dao šalatu nego. zelenu?« 

»Zelenu! magjarsku, što truje pošteni domorodni želu- 
dac!« zagrmi s jedne strane pravednim gnjevom razjareni 
«crvenkapa. 

»Ne, poštenu, sveslavensku crvenu šalatu, što je svakomu 
ikru sladja od meda!« — zavikne s druge strane crvenkapa 
plamtećim očima. 

»Zelenu! Izdajica! Magjaron! držte ga, držte ga!« ori se 
sva krčma, i čitavo jato crvenkapa će na Žida. Nu pro- 
valnost pospješi mu i ovaj put noge prozorom. — Zviezdo- 
gorski sve leti dalje i dalje, dok se iznemogav sruši na ze- 
lenu travu. i tvrdo — zaspi. Al i sad prodirahu kroz san 

tužni mu vapaji »viveit!«, »žifio'«, »pečenka!« i »šalata!« 
noćnu tišinu. Težki li mu bijahu sanci! 

Legao. osvanuo. — Al kad osvanuo, već osvanulo i žarko 
božje sunce. Neću vam tu pripoviedati, kako se sunce diže 
iznad gora: toga se možete na sito i rešeto načitalti u novijih 
naših novelah. Mi ćemo se vratiti na dnevni red, i vidjeti, 
kako je sa Židovom. Ah da je uzmaknuo, da se je okanio 
jogunluka, nebude mu novih žuljeva! Al inače mu ukobila 
kob, ostao je u Zagrebu. — U to doba motala se vrva i 
klika ljudi po zagrebačkih ulicah, sami sabljaši: il gospoda il 
prosti korteši, sve. put županijske kuće. A kako je bujica 
vrvila, tako bujica ljudi uhvatila vječnoga Žida i nehvtice 
ga poniela pred županijsku kuću. Tamo se reštaurira župa- 
nijski magistrat. Kandidati se dižu, Magjaroni viču »viveit«, a 
Nirci ih nadvikuju >živio;« oči se krese, ruka se hvata sablje, 
gotova bura, kad biesni valovi o stienu lupaju. A sred tih 
valova bijaše kao biedna iznemogla ladjica naš Lavoslav 
Zviezdogorski. Zla sreća namjesti ga njekako medju Magja- 
rone i llirce, a gora nesreća postavi mu o bok dva grozna 
susjeda; s jedne strane stojaše crvenkapa Sveslav Poštenja- 
ković, držeći zubmi britki handžar, s druge strane mu se 
kočio onaj trbonja s gustim nizom srebrnih puceta, zahva- 
ćajuć ogromnu, žutim mjedom okovanu sablju. 

»Ha! jesi li tu, biedniče magjaronski!« zaškrinu Pošte- 
njaković, držalom handžara nemilo poškakljav Zviezdogor- 
skoga, »čuvaj se, ako nebudeš s nami, ubit ću te!« 

»Ha! jesi li tu, izdajice ilirska!« smrknu se trbonja, 
krupno bocnuv Žida balčakom sablje, »pazi se, ako nebuš 
s nami, ubit ću te!« 

Jesi li ikada vidio, prijatelju, polumrtvu žabu medju pozi- 
tivnom i negativnom žicom munjostroja, kako se sa sukoba 
dvaju protivnih živalja grčevito trese? Tako se tresla utroba 
tomu kortešu par force; od straha sklopio oči, mramorkom 
se omramorio, kao Lotova žena. — »Živio!« zaviknu Pošte- 

njaković, gdje dizahu Ilira, i durnu Žida prišapnuv mu gro- 
movito u desno uho: >»Viči živio! ubit ću te!« i jadnik je- 
cajuć ozva se »živio!« | 

» Viveit!« zaori trbonja sa srebrnimi puceti, gdje se po- 
moli magjaronski kandidat na ramenih svojih korteša, i boc-. 
nuv Žida u rebro, prišaptnu mu rogoborno u lievo uho: 
»Viči vivat! ubit ću te!« i opet se Žid jecajuć ozva >»viveit!« 

Tako bude Lavoslav Zviezdogorski usljed bockanja svojih 
susjeda za pol sata dvadeset i pet puta ilirskim i dvadeset 
i pet puta magjarcnskim kortešem. 

Al izadje djelo na vidjelo. 

»Ti vičeš »viveit«! izdajice?!« zaškrinu Poštenjaković. 

Ti vičeš »živio«! izdajice?!« namrkne se trbonja. 

»Držte ga, Ilirec je!« »Držte ga, Magjaron je!« zaori sa 
svih strana sila korteša. 

 Handžari zabljesnuše, sablje zazveknuše, vrva amo, vrva. 
tamo, Žid u bieg, a trka za Židom. Bježao Žid od jutra do 
mraka, preko gora i dolina, a sve kao da se za njim ori: 
»Držte ga, držte ga!« Već se je hvatao mrak — tek Zviez- 
dogorski zažmiri malo za ledja, al tu odavna već neima ni 
Ilira ni Magjarona. 

Okrvavljen i ožuljen spusti se na brežuljak, i gorkim 
okom pogleda u onu stranu, gdje se je u večernoj modrini 
crtao toranj sv. Kralja; tužnim okom POP era onamo, i uz- 
dahne: »Blaženi uzmičući !« 


II. 


Bachovanje. 


»Ide vrieme, nosi breme,« veli narodna poslovica i pravo 
veli. Išlo je vrieme i donielo nam novo nepoznato breme. 
Stari, kako njekoji rekoše, kinezki zid je pao i mi bismo 
skoro bili imali sreću, da postanemo »Weltbirgeri<, a da se 


298 Vječni Žid u Zagrebu. 
sbilja u to uputimo, da po svetom Pavlu obučemo novoga 
čovjeka, za to je bilo sto briga tudjih na sve četiri strane 
svieta. Tirolski školnici učili su nas, kakovim je »thonart-om« 
Bog govorio, i kolika bijaše Crvenobradcu brada; pikači ne- 
brojeni donieše sa sobom mudrost Normalija i Hofkammer- 
 dekreta, te su vježbali našu mladež »im korrekten Kanzlei- 
stile«.; crveno-zelene ptičice pipale su naše bubrege, da im 
majstori budu sbilja sveznajući; misao bijaše internirana u 
mozak, a da i lojalno dišemo, otvorile su se trafike. Jedino 
životno načelo našega Zagorca »puna čutura i debela pura«, 
jedino to načelo, pošlo iz vremena ljeskove masti, omililo je 
apostolom ogromnoga »Reichsgesetzblatta« te se udomi i medju 
onimi, koji nisu bili domaći. 

Oprostite mi, što napisah taj mali prolog drugomu danu, 
što ga je vječni Žid proživio u Zagrebu; sa njekoliko crta 
hotio sam samo nacrtati stafažu onoj slici, koja će vam evo 
pući pred očima, i koja spada u dobu — pardon, što to i 
opet kažem — >zlokobnih dvanaest godina.« 

Bijaše to 185* god. u jeseni, mjesec je sjao i kraj njega 
njekoliko starih lampa, što ih je novi sistem prosvjete mjesto 
starom crvenom, novom zelenom bojom dao namazati. Bila 
je večer mirna, jer se je Zagreb i s njim sav hrvatsko-sla- 
vonski kronland kao kakov asteroid mirno kretao oko sunca 
gospodina barona Aleksandra. Na uglovih bijaše ponamješten 
po jedan »perpetuum mobile« sa svojim žutim brojem na 
prsih, da nitko nesmeta prepokorni san, što su ga danju i 
noćju snivali presretni gradjani »der k. k. Landeshauptstadt«. 
Predpotopnim bielo-modrim pandurom bijaše djelokrug omedja- 
šen na »Amtsgebiude des Ičblichen k. k. Magistrats,« njekad 
varošku kuću. Ovaj duboki, reć bi grobni san zateče u čudu 
bradatoga staroga momka, što se je predgradjem sv. Duha 
k Zagrebu primicao. Možda je prije ovdje bio; možda je in 
illo tempore koješta doživio; možda je tu sve drugčije bilo, 
kad ga nestalna kob ponese prvi put u ove strane, zato se 

valjda i čudi. Bradati momak taj bijaše vječni Žid, ma na 
dlaku onakov, kakov i prije deset godina. Dobro nam je iz 
prve glave poznata psihologična njegova strana, jer znamo. 
da je bio neprijatelj svakoga svpontaneiteta, kao što mnogi >»vrli 
rodoljubi«, kojim je »mirno, samo mirno« program cieloga živola. 
Zato mu odlanu, kad nije čuo one krike i vike »konstitucio- 
nalnih stekliša«, ko“i lojalne, miroljubive gradjane uznemirivaju. 

Smiešna ti je stvar pomamiti se za kakovom sistemom ;| 
dobra je svaka, kad se čovjek samo na nju nauči; konštitu- 
cija je dobra, samo kad je kruha; oktroj je dobar, samo kad 
štogod za trbuh ima; provizorij je dobar, kad gladne na- 
hrani; i absolutizam je dobar, kad ima pod njim šta jesti i 
piti; jednom rieči, trbuh je »ralio ultima« na ovom svietu. 

Pod konštitucijom možeš javno govoriti proletarcem kao 
Jaques Desmoulins: pod oktrojem možeš biti glavni stup mi- 
nistarstva u centru, kao pod Louis-Phillipom ; pod provizorijem 
možeš biti povjerenik vladni, da urediš u kojoj pokrajini 
upravu, kao imperialistički prefekt; pod absolutizmom možeš 
biti ministar, kao Bach. Od barikade do ministarske stolice 
neima puta, rekao bi čovjek, a Bach je pokazao, da si ga 
možeš prokrčiti; a u svem tom ti je na pomoći onaj nagon, 
koji dokazuje životinjsku stranku našega bića: »trbuhom za 
kruhom!« Pri tom dakako možeš ostati »domorodac« ; kupiti 
ćeš, da namiriš dušu svoju, od svake narodne knjige po jedan 
eksemplar, i za pohvalu ćeš se milostivo nasmiešiti gladnomu 
spisatelju; kad te koji prijatelj sjeti one liepe pjesmice »do- 
movini« ili »narodu,« što si ju napisao kao šestoškolac u 
kakov beletristički list, dopadnim smiehom pokazati ćeš, da 
ti je ovakovo laskanje drago; dA što više, »in camera cari- 
tatis« reći ćeš staromu kojemu konškolarcu iz vremena »huma- 
niorum«, da je nepravedno, što se radi, jer da je g. X., sasvim 
tudji čovjek, postao ovo ili ono, i da se tudjinci domaćim 
zaslužnim ljudem predpostavljaju itd. itd. — Nemislite, da 
sam u ovoj maloj epizodi uplesti htio svoje političko vjero- 

izpovjedanje; sačuvaj Bože! Sišao sam samo malo s puta 
vječnoga Žida. te mi se izvinu iz pera istina. koju čovjek u 
političkom životu naroda često vidja. Nu vratimo se vječ- 
nomu Židu. 

Umoren s duga puta navrati se u istu krčmu, gdje su 
ga pred godinami Magjaroni tako nemilo častili bili. Staro- 
davnoj halabuci ni traga! Krčmarica driema za stolom u 
kutu, gdje je njegda trbonja za srebrnimi puđeti perorirao ; 
na mjestu, gdje je brkati gospodin fiškališ svoju emfatičnu 
filipiku govorio, brunda stari mačak; mjesto korteša sjedi 
duž stola pomno obrijana čeljad, što je iz ovratnika pomolila 
po jedan šiljak na svakoj strani, a na glavu natakla nebotičnu 
ciev; svaki je zapalio po jedan štinkadores litera x., i mjesto 
onih starodavnih simetričnih »lampaša« stoji pred svakim 
skromni >»fif« vina, i uz »fif« gorostasna »holba« vode. 

»Krv nije voda,« veli se, a i »voda nije krv,« to je upravo 
dokazivala ova miroljub.va čeljad, što je »božji dar« poput 
homeopatičkih čestica u hladnoj vodi uživala; pri tom je 
bilo sve njezino kretanje tako promjereno, kao da se je rav- 
nalo ro taktu starinskoga sata, komu nihalo kao da je govo- 
rilo neprestano: »ide vrieme, nosi breme.« 

»Jeste li čitali, gospodine ?« progovori njeki obrijani su- 
honja jezikom, kojim se hrvatske novine nepišu, dodav rieči 
»gospodine« dva lakta dugi a u istinu veoma mršavi naslov: 
»Gospodin X. stupio je u višu dištenklassu« i tu pruži u ruku 
svomu susjedu, suhonji drugomu — jer takovi ljudi obično 
nisu debeli — broj »Agramerice«, o kojoj se je u ono vrieme 
jošt mislilo, da je politički list. Čitajte samo crno na bielom, 
tamo stoji »in die hčhere Di&tenklasse versetzt.« 

»A kad je tako,« progovori suhonja drugi, »onda mora 
da je gospodin X. veoma pametna glava,« pogledav dakako 
relativno-debcloga gospodina, koji je dimeći silno dim svoga 
» Commiss-Knastra« dokazivao, da i on spada u viši »Di&ten- 
klasse.«< U isti par obrati se suhonja drugi, videći da ga 

relativno debeli gospodin nemotri, svomu trećemu susjedu te 
mu prišaptnu u uho: »Ja Vam velim, krivda nam je učinjena, 
X. je prava glupačina.« »Jest?« prihvati kategoričkim glasom 
onaj relativni debeljak, razdimiv dim kao bog Jove. »Gospo- 
din X. je veoma zaslužan čovjek, i pri tom vješt svomu poslu, 
kako valja. Otac mu je bio 30 godina savjetnikom u N., 
stric mu je ravnatelj jedne sekcije u ministarstvu nutarnjih 
poslova, tetka mu je udata za savjetnika u ministarstvu 
financija, tu imate dosta njegovih zasluga. Gospodin X. piše 
čisto kaligrafički, znade na pamet malo ne sve normalijo, i naći 
će prije kakov akt, nego sam činovnik u manipulaciji. Pri 
tom je čedan čovjek, neprigovara nikad svomu chefu, jer zna, 
da chef više mora znati nego on. Zaostatka nećete nikada na 
njegovu stolu naći. Neima nikada s drugimi knjigami posla, 
nego s ministerijalnimi naredbami, a njihov se duh u nj prelio 
te reć bi po nagonu podupire ministarstvo u izvedenju spaso- 
nosne sisteme !« | 

Karakteristika g. X-a po relativnom debeljaku tako je 
tronula ex officio svu obrijanu čeljad, da je suhonja drugi 
uredno - sentimentalnim glasom progovorio: »Ja, kao maleni 
ali vjerni sluga svakoga obstojećega ustrojstva, nemogu na: 
ino, nego da ovom čašom nazdravim na nepristranost i mu- 
drost nj. excelencije gospodina ministra, koji imenovanjem 
toli zaslužna, vješta i osobito dobromislećega čovjeka, kao što 
je g. X, ne samo nas kao državi vjerne sučinovnike, već i 
sve podanike usrećiti i nov dokaz otčinske brige za državu 
očitovati blagoizvoli!« 

Govor ovaj uzhitio je obrijanu čeljad, a pred svimi debe- 
ljaka, te su svi svoj »fif« ma na kapljicu izpili, a suhonja 
drugi, komu je od tolike radosti u oku suza treptila, reče: 
»Gospodo moja, s dopuštenjem višega štovanoga člana na- 
šega poniznoga družtva« — mislio je debeljaka »in der 
hčheren Diitenklasse« -— »mislim da u slavu današnjega dana, 

koji je sigurno jedan od najljepših moga života, još jedan >»fif« 
popijemo !« 

Relativni debeljak razdimiv lulu, nagnu glavu kao kinezka 
pagoda, u znak, da pristaje, i sva obrijana čeljad ugledav se 
u debeljaka nagnu glave. : 

»Ha ha! —« na to će suhonja prvi taruć si ruke filis- 
tarskim smiehom »molbenica Y-ića, koji se već dugo tomu 
mjestu nadao, odbita je!« I opet nagnu debeljak glavu, da jest. 

»Ja nikomu nezavidim ništa,« prihvati suhonja drugi, 
»ali g. Y—ić, koga ja inaše cienim, nije čovjek za taj posao. 
i ljudi, premda ja samo kažem, što su mi drugi kazali, baš 
koješta o njem slute.« 

»Svaki dan dolazi za pet minuta kašnje u ured,« doda 
važno debeljak. 

»Svaki dan vam čita »Narodne Novine«, primetnu su- 
honja prvi. 

»Napisao je u njekakov hrvatski list pjesmicu o Kralje- 
viću Marku,« dopuni suhonja drugi. 

»Vele, da kod kuće svejednako crvenu kapu nosi,« pro- 
govori suhonja treći. 

»Njetko mi je rekao, da je u stanu g. Y—ića na stolu 
vidio, što mislite ?« zapita suhonja četvrti. 

»Što?« — zinu kao riba ciela čeljad, skučiv glave poput 
stada rogata, pa upiruć njekoliko časova mučeć oči u suhonju 
trećega. 

»Ru—u—usku gramatiku!!!« šaptnu suhonja treći zavla- 
čeć grozovite ote rieči lojalnom indignacijom. 

»A—a!« zabeknu užasnim glasom obrijana četa i trgnu 
opet glave, kao da je pala medju njih bomba. 

»Jest!« prosbori podebela Pythia »masculini generis« iza 
dima Commis-Knastra. »Jest! Y—ić, velim vam, nevricdni je 
sluga visoke vlade!« 

»Domorodac-ludjak,« doda suhonja drugi. 

»Propalica,« zapenta suhonja treći. 

»Sve to nije ništa,« odreza debeljak ex cathedra, i kao 
što pobožna duša spominjuć ime nečastivoga strepi. tako:i on 
nakrivi bucmasto lice, »Y—ić je — — -—« 

I opet zinu obrijana čeljad, i opet skuči glave. (urozna 
tišina. 

»Pan—sla—vist« zavlačio je debeljak ove tri slovke 
»crescendo,« tako da je posljednja već bila narasla na grieh 
u nebo vapijući. Zatim se strese, i da si opere svoj lojalni jezik 
od tako grdobne rieči, posrka ostatke >»fifa«. 

»Be—e—e!« zabeči opet užasno skučena čeljad, i sva- 
komu bijaše lice po prilici takovo, kakov je uvod u uvodan 
članak oficioznih novina, koje pišu o Slavenih. 

Nastade stanka. | 

O panslavizmu se nije dalje govorilo. jer pretresivanjem 
ovoga škakljivoga pitanja bilo bi izašlo na vidjelo, da sbilja 
na svietu mnogo Slavena imade. 

»Oprostite, gospodo moja!« prosbori suhonja drugi, »sva- 
komu prepokornomu slugi visoke vlade mora biti najsvetija 
dužnost, da zasluži što dobiva: da takovih sbilja ima, netre- 
bamo na daleko mjeriti, evo nam uzora medju nami!« i pri 
tom se pokloni debeljaku. »Sliedeći dakle primjer visokoštova- 
noga našega gosta, osmjelio bih se umoliti štovano družtvo, 
odnosno visokoštovanoga gosta, nek me odpusti kući, da ne 
samo prešne njekoje zaostatke do noći riešim, nego da kali- 
grafično prepišem do ponoći čestitku velecienjenomu gospodinu 
chef-u, koji će sutra svoj imendan slaviti blagoizvoliti.« 

I opet dražestno keseći se nagne debeljak glavu. 

»Platit!« zavikne na to suhonja drugi, izvadiv iz skro- 
mnoga tobolca nov novcati, pomino složeni, crni — jer onda 
se banke nisu još bile zacrvenile — crni surogat jedne forinte 
»»u srebru.«« | ' 


»Schaffens?« zapita ga Malčika zagrebačko-germanskim 
dialektom. 

»Dva fifa, dva rožčića« — stade izbrajati suhonja svojti 
lukulsku večeru, te prikrpa tomu ogromnomu računu još suho- 
parnu birokratičku dosjetku — »dva rožčića i — he. he. dvie 


holbe frižke: vode, he, he, he!« 

I sva će čeljad na to: »He, he, he!« 

Dok je Malčika prebirala sitne novce, nastavi suhonja 
svoje pripoviedčice. 

»5 dopuštenjem, moja gospodo! imam vam prije nego što 
 otidjem javiti radostnu viest, da će do mala biti.liepoga 
veselja! — Svatovi, krštenje — i koješta! Saznao sam ja 
sve! Gospodična Amalija, kći g. savjetnika Z., vrlo je umiljata, 
a g. X. čovjek, za kojega se sada otimlju matere, imajuće | 
za udaju kćeri. Ah! a kako je to dvoje sentimentalno! Gospo- 
dična Amalija udara u klavir, a mati gleda na prozor, pa kad 
iz daleka vidi, da ide g. X., kaže to svojoj kćeri. koja ju 
brže boije zamieni na prozoru. (1. X. nataknuv očale vidi da 
je na prozoru gospodična A.! Da pokaže, kakov je fini gospo- 
din, iztakne velikom vještinom svilenu podstavu svoga kaputa, 
što ga na ruci nosi, pa onda hajde lakim korakom pod 
prozorom; gospodična A. hoće da se raztali od ijubavi; a 
kako i nebi, kad je g. X. nakićen, kao da je ovaj par iz 
Beča došao! Ta ovdješnji sviet i nezna, kakov ima biti mlad 
čovjek, osobito ako je »Beamter«. Nu pustimo to ra stranu; 
imati ćemo i onako još mnogo posla, dok se ovaj poludivlji 
narod koliko toliko civilizira. Ja sam vam sada samo to hotio 
kazati, da g. X. ide pod prozorom ; gospodična A. zna se vrlo 
“dražestno držati, kad si glavu upre o desnu ruku tako, da 
joj je palac pod bradom, a kažiprst uz usta; a g. X. prolazeć 
pozdravlja ju uljudno; o! ovdješnji mladići neimaju ni pojma 
o tom, kako se izobražene gospolične pozdravljaju; trebalo 
bi im, da to uče od g. X-a., koji u vis podignutim očima d'gne 
šešir prilično visoko, malko ga zakrene, pa ga onda spusti 
gotovo do zemlje. Gospodična A. sva je blažena s te uljud- 
nosti, a g. X. jedva što je prošao, opet se vraća i ponavlja 

svoje poklone. Neima u svem Zagrebu medju svimi domaćimi 
ljudmi takova para, kakav je ovaj naš. Ta gdje bi u ovdješ- 
njih djevojaka bilo onakvoga finoga čuvstva, kakovo je izra- 
ženo u ovoj pjesmi, što sam ju dobio od prijateljice gospo- 
dične A., a prijateljica gospodične A. uvjerava me, da ju je 
ona sastavila sama samcata, bez ičije pomoći, pa da ju nije 
od nikuda prepisala.« Uz ovaj svoj govor na hvalu gospodične 
A. izvadi suhonja ružičasti papir, pa se pokloni debeljaku, 
veleć mu sasvim ponizno: »Ako dopustite, pročitati ću pjesmu, 
što ju je gospcdična A. sastavila na hvalu g. X.« Debeljak 
pokima glavom, a subonja stane čitati: 


Phantasie an Eduard.! 


Schčner Jiingling, deiner Augen Glanz 
 Haben mich Unglickliche bethčret ganz, 
Darum winde ich dir einen Rosenkranz ; 
Und weil mein Herz sich angezindet an der Augen Kerzen 
Jammere ich Arme um dich in Leid und Schmerzen. 
Bitte Gott, er soll dich mir geben 
Ewige Liebe und ein gluckseliges Leben. 


»Krasno! prekrasno!« zaviknu svi u jedan glas, motreć 
. pozorno debeljaka. »O! kako je to fino izobražena gospodična ; 
takove nisu Hrvati ni vidjeli.« 

»Što sam ja rekao!« uzklikne slavodobitno suhonja, >bit 
će svatbe, biti će jela i pila u izobilju !« — Suhonja bio se je 
priepravio, da će govoriti varijacije o ovom preugodnom si 
priedmetu, al u taj par osvanu u družtvu nova osoba. 

Lice mu je bilo nalik geometričnomu liku, po imenu 
paralellopipedonu; brada mu bijaše pomno obrijana, a kosa, 
od vrata preko glave do čela razdieljena geometričkom crtom 
i pomašćena miomirosnom pomadom, savijala se je na sliepih 








! Ova pjesma nije izmišljena, nego ju je izpjevala sbilja tudja 
krasotica u Zagrebu. Mi smo popravili samo pravopis. 
Šenoa. Priporiesti I. | 90 

očiju u dva puža; vči na pola stisnute, da se njihov ribji 
žar nevidi, bijahu namještene kraj odugačka kvrgasta nosa; 
pod nosom titrao je neprestano onaj aristokratičko-genialni 
smieh, za kojim se većinom skriva skrajna bezazlenost; koža 
mu bijaše gladka kao arak čistoga ministerijalnoga papira; 
sa opornih »otcoubojica« — da budemo puriste — ukoči se 
i vrat i glava, mislio bi bio čovjek, da vidi pred sobom egi- 
patsku sfingu pod francezkim cilindrom iz Zagreba. A! ne, 
nije bila sfinga; na tom licu nebijaše gonetati zagonetke; 
Francuzi bi ga označili riečju: »stupiditć transparente,« Hrvat 
bi rekao: »pobieljeni bedak«. 

Ta čudna sfinga bijaše Eduard _X., odjeven u crn frak, 
biel prsluk, crne hlače, svjetle čižme, koje su po njegovu na- 
logu nuorale uviek škripati, i glasč-rukavice, koje su rad taštine 
g. Eduarda popucale bile; preko lieve ruke prebacin jesenski 
kaput, a desnom držao štapić, na kojem bijaše majmunova 
glava od biele kosti; smiešeći se i tobož igrajući primaknu 
majmunovu glavu ustnam svojim, kao da se je s majmunom 
ljubiti htio. Oduševljen samosviešću više »Di4tenklasse«, kao 
novim dokazom veleumja svoga, nakloni se družtvu aristo- 
kratički: »Dobar večer, gospodo moja, dobar večer! Drago mi 
je, da vas još ovdije nadjoh,« i ponosno dignu glavu svoju. 

»A! g. X. čestitamo!« vikne sve družtvo na jedan put, i u. 
svačijem oku bilo pola radosti pola zavisti ; suhonja stane grliti 
i ljubiti g. X-a, umoliv ga za oproštenje, što razžaren iskrenom 
prijateljskom ljubavi — vriedja obzire, što ih štovanje prama 
višemu nalaže. Nu X. otresav se hladno suhonje, pristupi 
k debeljaku, te mu pruži kao vršnjaku svomu ruku, a ovaj 
ju primi veleć: »Čestitam, gospodine kolego, odakle tako 
kasno ?« 

»Od g. savjetnika Z.« 

Suhonjasto družtvo stade se medju sobom gurkati, a 
debeljak namigne suhonji drugomu, što se baš spravljao 
na put. 

»Od g. savjetnika Z.? Ha, ha! tamo je dakle bilo liepo 
družtvo,« nasmjehnu se suhonja drugi, 

»Izvrstno družtvo!< odgovori važno X. »gotovo sami sa- 
vjetnici i tajnici, od nižih klasa nebijaše danas nijednoga 
činovnika. Gospodična Amalija — tu se opet gurnu čeljad — 
udarala je u klavir, i ja — obćenito nakašljivanje — ja 
sam pjevao pjesmu. Po ovoj maloj improvizaciji sjedosmo 
k »souper-u« — a ja kraj Amalije!« Tu se obrati X. kao 
da se je nječega sjetio, te zovne: »Malčiko, veliku porciju 
teleće pečenke s krumpirom !« | 

Zar se je sjetio Amalije svoje? Nije. Čega dakle? »Sou- 
per-a« kod gospodina Z., pa zato hoće da večera. Nemislite, 
da je Eduard _X. bio gourmand, ne! Nu medju velikom por- 
cijom teleće pečenke s krumpirom i »souper-om« savjetnič- 
kim ima bitna razlika. »Souper« savjetnički čini, da čovjek 
ogladni, a teleća pečenka. da se nasiti. Voila tout. 

Dosta je toga; možebiti i odviše. Nezamjeri mi, krasna 
čitateljice, što sam romantičku ljubav Amalije i Eduarda svršio 
s telećom pečenkom, nu da se nerazsrdite, neću epizodu svršiti 
kao mnogi romanopisci neveleći ništa; već ju svršavam, kako 
se lakrdija obično svršava: Eduard uze Amaliju, pa Bog! 
Aivi sintaktici i logici oprostite ovu epizodu, da, ovaj saltus 
in fabula; recite slobodno, da ovu crticu pišem kao starac 
Herodot; da neteče misao iz misli, kao što u razpravi ka- 
kvoj e značenju genetiva. Do toga mi nije stalo. Pišem ne- 
srećom same epizode, jer pišem upravo o nesrećnoj epizodi 
našega naroda, i to su sve samo stakleni crjepići u kaleido- 
skopu našega živovanja. 

Nu skočimo od teleće pečenke u misli na »francezku 
pržolicu«, kojom se je u taj par vječna skitalica nasladjivala. 
U čudnom bijaše položaju Ahasver, u čudnom položaju kao 
buntovni listak opozicijonalnoga lista, što ga nadodvjetnik na- 


mjerava počastiti konfiskacijom. Nu o toj pogibelji nije Ahasver 
X 

niti sanjao, njegova duša nebijaše budna, a ručeći lavić već 
ga je obilazio. 

Naproti Židu bio se je namjestio čudan čovjek. Na glavi 
mu bijaše toliko žutkastih vlasi koliko u kakoj državnoj 
blagajni novaca; a ovimi žutkastimi ostanci pokrivao je taj 
neznani gost pomno ćelu svoju. Sitni šiljasti nos rumenio mu 
se kao srebrni šestak od godine 1849. Kad bi u krčmi tko 
progovorio, naperio bi odugačke uši, razširio bi rumene no- 
sdrve, požmirio bi pomalo na govornika sivkastim očima, 
skučio bi se kao sova, kad opazi vrabca, i olovkom bi pi- 
sario u zamazanu knjižicu. Po očiju njegovih sudio bi, da je 
zmija, po čelu, da je budala, po smiehu, da je pokvareni Me- 
fistofeles, po nosu, da je pijanac, po masnom cilindru i oglo- 
danom kaputu, da je diurnista, a po visokom crnom ovratku 
i rukavicah od jelenje kože, da je izsluženi kapral, a u istinu 
bio je — >»špicl«. 

U ono vrieme stajao ja Jurien “de la Gravičre s fran- 
cezkim brodovljem pred Riekom; riečka kumpanija dobro- 
valjaca ostavila je same telećake i puške svoje, da čuvaju 
riečku luku; pogibelj bijaše velika, pa jer u Austriji onda još 
nebijaše konštitucije, to je zavod političkih mišolovaca sa- 
svim opravdan bio. Sad je to drugčije; novine mogu pored 
ustavnoga uredjenja štampe kazati vladi, što narodi misle i 
ako ima špiclova, to su sigurno morali naučiti na DAI spis 
Engleza Mille-a »o političkoj slobodi«. | 

Ćelavac je motrio Žida. 

Već kad je Ahasver izustio bio rieči: »nosite mi fran- 
cezku pržolicu!« sjevnu čudan žar licem špiclovim; epitetou 
»francezki«< orio se je u njegovu uhu kao >»Allons enfants«! 

»Jeo je francezku pržolicu,« zapisa u knjižicu, te doda 
k tomu: »čini se, da je ota pogibeljna osoba u savezu sa za- 
povjednikom francezkoga brodovlja. «< | 

Pržolica bila je tečna i masna, zato si je vječna skita- 
lica gladila bradu. 

»Brada mu je puna i dugačka, kosa nemazana, mjesto 
cilindra nosi klobuk nizak i širokih krila,« nastavi ćelavac 
svoj protokol, te prikrpa: »brada neobrijana po ministarskoj 
naredbi pokazuje opozicijonalni duh individua, da, mjereć iz- 
vanrednu dužinu brade, mogao bi čovjek reći, da je demo- 
krat; nepomadizirana kosa svjedoči o onoj nemarnosti, koja 
se samo kod proletaraca nalazi; nizina šešira naliči na Ko- 
šutove; iz svega toga vidi se, da je individuum s magjar- 
skom emigracijom poznat.« 

Sad je Ahasver sladkim smiehom izpio čašu crvena vina, 
onda se nješta zamislio, pa konačno udobno raztežuć se 
zinuo: — »u—u!« 

»Osumljenik pije samo crveno vino a ne bielo,« produži 
špicl svoj popis, »iz toga se vidi, da je republikanac; sjedi 
uviek zadubljen, u tom se očituje ona državi veoma pogi- 
beljna okolnost, da osumljenik mnogo misli; osumljenik izusti 
glasno i razgovietno dva puta slovo »u«, po tom se može 
zaključiti, da su težnje njegove ustavne i ustrojstvu države 
protivne; po naglasku, kojim je francezku pržolicu zahtievao, 
vidi se, da veoma slabo njemački umije.« . 

Ahasver zovnu Malčiku, da plati. Poznato je, da je on 
po naredbi providnosti odsudjen, da se do sudnjega dana 
skiće od nemila do nedraga, nu dosudjeno mu je, da u torbi | 
ima vazda tri srebrnjaka, tako da mu kesa nebude, ma što 
tražio, nikada prazna.. Izvadi Žid srebrnjak, te ga položi na 
stol. U prvi mah s toga svjetloga prizora ukoči se špicl, oči 
mu se izbulje, riedke vlasi našušure, a zatim se opet skuči: 

»Najveću sumnju probudjuju srebrni novci, .kojimi je 
osumljenik pržolicu platio; srebrnih novaca neima po svoj 
državi nigdje; iz toga se vidi, da je on tudji politički agent!« 

Na to ustade ćelavac i pokloniv se Židovu, zapita ga: 
»Gospodine, vidi se, da Vam je dugo vrieme; Vi ste tudji- 
nac, valjda čekate kakvoga poznanca? Odakle ste? Čim se 
bavite ?« 

»Hvala na pitanju, gospodine: dugo mi je vrieme doduše, 
rado bi poznao narod i običaje njegove; to mi je jedina za- 
bava po svemu svietu.« 

»Aha«! zamrmlja špicl, »narod poznati, t. j., narod bu- 
niti, to mu je jedina zabava; t. j. on je politički agitator.« 

»To sam radio po svoj Francezkoj, Italiji, Englezkoj. 
Bio sam već i ovdje prije jedno 10 godina, pa se upoznao 
sa gospodinom Sveslavom Poštenjakovićem, pravim ilirskim 
rodoljubom.« Izustiv ove posljednje rieči uzdahnu Ahasver 
duboko i nehotice si je stao česati ledja. 

»Istina je, što rekoh,« reče si ćelavac, »neima sumnje, 
Francezka, Italija, Sveslav, Ilirac, rodoljub, sve to pokazuje, 
da je to tajni njekakov buntovnik!« Zatim se obrati k Ahas- 
veru: :»Gospodine, pokažite mi svoj putni list, da vidim oda- 
kle ste.« | i 

Žid nesluteći zla, izvadi stari zaprljani list kviera. To mu 
bijaše putni list, prije 1800 godina od oberpolizeikomisara 
kralja Iruda hebrejskimi pismeni napisan. | 

I opet se razžari špicl. »To su ruska slova, to je ruski 
pu tni list, to je panslavistički agent.« Mislio je jadan, da je 
ćirilsko i hebrejsko pismo jedno te isto; kako i nebi, kad je 
za ono vrieme zabranio njeki velemudri nadziratelj učitelju 
učiti djecu ćirilicom čitati, jer da je to »vlaško« pismo tak 
grdo, kakti židovsko. 

Sluga javne sigurnosti izvadi znak od žuta mjeda, te ga 
pokaže Ahasveru, veleći: »Znate li to znamenje ?« 

: >»Znam, znam,« odgovori Žid, »to je žuta ptica,« i bliže 
po gledav znak, nastavi: »al gospodine, to nije pravo zlato, 
nije pravo zlato; takve je ptice imala vojska rimska pod | 
Titom , kad je razorila Jerusolim; rimske su imale samo jednu 
glavu, .al rimske ptice bile su od zlata.« 

»Ajte sa mnom!« odreza mu na to redarnik, uhvativ ga 
grčevito za ruku. 


22 
Ka 


»Idem, dragi gospodine, idem!« odvrati mu Ahasver, 


čudno ga gledajuć. »Bog Vam to Vaše dobročinstvo odmie- 


nio sto puta; nepoznat sam ovdje, neznam gdje ću spavati, 
a po noći ima zlih ljudi, koji bi mogli nauditi poštenu čo-: 


vjeku; Vi me zovete u svoju kuću, da ondje prenoćim, Bog 
Vam dao dugo živjeti, dobri gospodine!« 


Dok se je Ahasver zahvaljivao i slavio gostoljubivost 
nepoznatoga prijatelja, izvuče ga ovaj pred vrata, pa za-' 
zviždnu tri puta. Tek što se Žid ogledao, uhvate ga dva. 


snažna momka za ruke, da ga odvedu u kuću prijatelja — 


respective na policiju. Sad 19 vidio Anasver, kakova ga je: 


nevolja snašla. 


»Vaj! Vaj!« zajeca, »šta ćete sa mnom, slavna gospodo! 
ja sam pošten čovjek, niti sam krao, niti sam koga ubio! 


Da vam Bog da dugo živjeti, slavna gospodo, pustite me, dati 
ću vam tri, četiri, pet srebrnjaka! Vaj! vaj !« 

Badava, vječni Žid nehotice je prenoćio u redarstvenoj 
buturnici. Sutra dan mu puče sud. 

Skučena od težkoga straha, ožuljena od drvene postelje 


dovedoše ga u ured, gdje se je nadziratelj javne sigurnosti 
bavio. 

Težko je bilo gledati tobožnjega panslavističkoga agenta. 
Ledja su mu se bila nakrivila kao polukrug, noge su mu 
kleknule kao kut od 45% a ruke mu napried visjele kao bat 


u zvonu, brada mu se tresla neprestano, a pod drhćućimi | 


trepavicami blenule su polumrtve oči. Cieli taj prizor nalik 
je bio više bradatomu znamenju pitanja, nego čovjeku. 
»Kako Vam je ime?« zapita ga nadziratelj javne sigur- 
nosti oštrim doduše ali njekako nepovoljnim glasom. Na prvi 
glas nadzirateljev trgnu se Žid, kao da ga je munja žacnula. 
Prije nije pogledao pozorno činovnika, nu sada pomoli oči i 
opazi na svoju radost staroga poznanca Sveslava Poštenja- 
kovića, »pravoga ilirskoga rodoljuba«. To bijaše glavom nad- 


ziratelj. Nestalo je bilo doduše one na lakat duge brade, : 

zviezda sa crvene kape bila se je premjestila o ovratnik i 
mjesto handžara bio je opasao nješto, što niti je mač, niti 
ražanj. Nu dobra pamet Ahasverova upozna i pod ovim prie- 
tvorom  »njegdašnjega pravoga ilirskoga rodoljuba«. Uzrado- 
vav se rad sastanka sa starim svojim poznancem, stade Žid 
glavom nihati i odgovori na njemačko pitanje povjerenika 
»jugoslavenskim jezikom trojedne kraljevine«, na koliko ga 
se je bio naučio lutajuć po južnih stranah, ad captandam 
benevolentiam. 

»Čuda božjega! opet sam našao staroga poznanca; ve- 
lika čast za mene, velika čast! sluga ponizan, gospodine Sve- 
slave Poštenjakoviću, sluga, gospodine pravi ilirski rodoljube! 
Čuda božjega, zar me već nepoznate? Ja sam Lavoslav Zviez- 
dogorski, milostivi gospodine; kad je bio babilonski car Na- 
bukodnecar pravi Slavjanin, to sam ja takodjer Slavjanin. 
Bog je pravedan sudac, Bog Vas je postavio za sudca, i go- 
spodin pravi ilirski rodoljub biti će takodjer pravedan sudac ; 
o! ja sam pošten čovjek, nisam krao, nisam nikoga ubio, 
nisam nikomu ništa dužan; sudite me po pravdi božjoj, mi- 
lostivi gospodine !« 

»Beno!« zagrmi povjerenik »kakav Sveslav Poštenja- 
ković? kakov Ilirac? kakov rodoljub? Vidi se, kakvi su ne- 
valjanci tvoji stari poznanci. Znaj me, ja sam Herman Ehren- 
berger, čuvalac javne sigurnosti. Pišite, pisaru, u zapisnik: 
okrivljenik se zove Lavoslav Zviezdogorski; »slav« i »ski« to 
su dočetci imena svih prenapetih ljudi; okrivljenik veli, da 
je pravi Slavjanin; to mi podbrišite u zapisniku; okrivljenik 
veli, da je babilonski car Nabukadnecar bio Slavjanin; to 
opet pokazuje njegovu izkvarenu panslavističku narav. I to 
podbrišite. A ti nevaljanče odgovori ljudski, kad te čovjek 
pita, t. j. njemački. Zar neznaš, kakov jezik u svih krunovinah 
po ministerijalnom propisu vlada? Zar neznaš, da je njemački 
jezik ona divna moralna sveza, što: sve austrijske narode 
skapča ? Zar još nevide ljudi, da je hrvatska literatura smiešna | 

stvar, kojom se nitko već baviti neće? Što će ta jadna i 
kukavna zemlja puna invalida bez duha i srdca? Neka znadu 
Jugoslaveni, da neimaju boljih prijatelja od Niemaca. Al če- 
kajte; od Rieke do Karlovca sve mora da je talijanski, a od 
Karlovca dalje sve njemački; tko se. tomu uzprotivi, toga 
ćemo objesiti. Pseto mora da pliva, ili da utone. Vi ste okriv- 
ljeni kao tajni agent, što buni narod za jugoslavensku samo- 
stalnu kraljevinu. Listine ruskim jezikom pisane to posvje- 
dočavaju. Sad hajte u zatvor, dok se iztaga nastavi!« 

Žid je čamio u zatvoru dulje vremena, nu napokon mo- 
rali su ga opet pozvati na izpit; medjutim prispjelo je rie- 
šenje od više vlasti, koja je zamoljena za naputak u tom 
velevažnom poslu. Filolozi više vlasti prepoznali su hebrej- 
sko pismo, a iz toga je viša vlas« prepoznala značaj skitalice, 
pa je nižoj vlasti naložila, da ga pusti prosta. Žida izprate 
izpred grada, a on riešiv se svojih neprijatelja stane bježati 
vapijuć: »Blaženi uzmičući!« 


II. 
Patentales. 


U ono vrieme bila je rieč, i ta rieč bila je konštitucija, 
a ta se rieč još nije sasvim uputila, t. j. sbilo se ono, što 
se u našem državopravnom jeziku veli: sinulo nam je opet 
sunce ustavnosti. Mili Bože, kakova se nesbiše čudesa; mili 
Bože, kakova će se još čudesa sbiti; usta ih nemogu kazati, a 
stranom i nesmiju, jer — 8. 65. k. z.; uho ih se nemože 
naslušati, a kadšto ni neće, osobito uho bez obzira na na- 
rodnost; oko ih se nemože nagledati, osobito jer su mno- 
gomu oku sva ta čudesa pravi trn; pamet ih nemože pojmiti, 
osobito ona, što nije vikla slušati bajku o ustavu, koju smo 
bez toga godine 1848. profućkali. 

Coronini ode, jer po pravu trojedne kraljevine nije mogao 
biti hrvatskim banom; pokojni ravnatelj zagrebačke gimna- 
zije ostavi Zagreb, jer ga kao »vjernoga sina majke Slave« 
braća Slovenci trebaju, kojim prevodi, kako čujemo, Salusta 
u slovenštinu; mjesto orla namjesti se na akademiju opet 
stari kameni grb trojedne kraljevine, što je Consulibus Jarz 
et Premru faktično u blatu ležao; braća Magjari dokazivali 
su nam, da nam neima prijatelja do njih, naše su županije 
mnogo reprezentirale u publico-politicis, neznam, koliko su 
odgovora dobile; naš sabor nije htio da zagrizne u kiselu 
jabuku, pa mu je vojnički glasbeni sbor svirao zadušnicu — 
walzer; CČepulić je imao pasti pod iztragu, što se nije htio 
klanjati proroku Muhamedu ; akademiju i sveučilište imamo već 
— na papiru. Cjevine pretvoriše se u posavce, posavci se 
pretvaraju u Schmerlingovce po »Glasonošinu« barometru; 
dvorepine priedjoše u surke crvengajtanice, crvengajtanice u 
konzervativne crnogajtanice; »Agramerica« veli, da će kao 
»neodvisan« list braniti slavenska prava; beletristička litera- 
tura niče kao djetelina-trava po hladnoj kišici; naši glumci 
glume u glumištu samo hrvatske glume, pošto je Brambilla 
dobio pakrački dekret; mnogi ljudi uvidjaju malo po malo 
istinitost rieči viteza Schmerlinga »salus reipublicae suprema 
lex esto«, misleći, da je njihov domorodni trbuh republika. 
A što da vam sve te čudne sgode na novo pripoviedam, kao 
izbrajanje u narodnoj pjesmi; ta sastavili biste od toga 
čitav koledar: en fin, mi imamo u načelu ustav i živimo u 
vremenu tako liepu, kao vedri travanjski dan. : 

U ono vrieme dakle došao je vječni. Žid treći put u 
Zagreb. 
Na medji hrvatskoj smotri tablu na polak crnu a na 
drugoj polovini bilo je napisano: »Kraljevina Hrvatska«. Nu 
što će ta crna polovica, što je tu bilo upisano? O vječni Žide, 
šta to znači? Da znaš, što je tu stajalo, srdce bi te zazeblo, 
oko bi ti se zasuzilo. A što je tu bilo? Dvie rieči, dvie ma- 

lene rieči: »Kronland Kroatien«. A znaš li, što su te dvie 
rieči ? Ciela duga kronika našega naroda, desetak godina po 
broju, izgubljen viek po narod; dvie rieči al hiljadu čemer- 
nih striela, što su parale našoj sirotinji dušu; dvie rieči, što 
su nam poharale mirne krugove; dvie rieči, koje su bile svje- 
dokom naše nevolje i nevjere mnogih naših sinova; dvie 
rieči a evangjelje gluposti, samovolje, robstva; dvie rieči, al 
matematički proizvod onih naših 40.000 sinova, kojim se 
kosti biele po magjarskih pustah, prže pod talijanskim sun- 
cem! Strašni li su putevi ljudske poviesti! 

U Mletcih je velika dvorana, u voj su dvorani slike svih 
duždeva — al na jednom mjestu neima slike; a zašto to? Tu 
bi imao biti starac Marino Falieri; to crnilo sjećalo je stare 
mletačke republikance one dobe, kad im se narivavala sa- 
movolja, gazeć staro pravo naroda; to crnilo jest tužan list 
u poviesti Mletčana. A i ona ništetna drvena daska crnilom 
pomazana, ona daska kraj Sutle, crn je list u našoj poviesti, 
nebilo mu traga ni spomena! 

Nu dok ja pero zamačem u krv našega naroda, dok po 
papiru tužne bugarije šaram, nije više vječni Žid mario za: 
crnu dasku; ta on nije znao, da se opet bar krstit hrvatski 
smijemo, pa je mislio kao što mnogi bivši vrli našinac: »Das 
ist ein Bubenstiick!« Ahasver je svrnuo okom na čudan pri- 
zor, mnogo čudniji od crne daske, al ipak u savezu s crnom 
daskom. Na drumu niže se red kočija, u kočijah bilo muž- 
kadi i ženskadi, stare i mlade, velike i male. Stariji mužkarci 
nataknuše na glave zelene kapice sa zlatnimi gajtani. Tužna 
im bijahu lica, i oborene oči. Što je to? Selitba »pionter4«, 
posljedica crne daske, progonstvo »Bezirksvorstanda«, kojim 
je hrvatski hljeb toli sladak, hrvatsko vino toli pitko, a hr- 
vatski narod prem mrzak, toli tusta krava muzara bio. Bilo, pa 
se spominjalo; »pionteri« se sele, od svih narodnosti, Niemci, 
a i — zašto da istinu nekažemo — mnoga »braća slaven- 
ska«<; kamo sreće, da su s njimi otišli mnogi »domaći sinovi«! 

Ahasver se sjeti i nehotice egipatske seobe. Medju timi 
jadnici bijaše i stari njegov znanac — Eduard sa svojom 
Amalijom. Hoće li mu u novoj obećanoj zemlji, kamo se 
vraća, zlatno groždje dozreti? Čitajte samo marljivo »Amts- 
blatt« o povišenju u službi, valjda ćete ga za koji dan tamo 
čitati, gdje mu je za zasluge u Hrvatskoj zlatno groždje 
dozrelo. Ahasver rekav u duhu >»s Bogom« tomu trenspora 
krene — put Zagreba. 

Nu da si ga, čitatelju moj, na svoje oči vidio, da si sam 
vidio toga junaka male ove tragedije, vjere mi, nebi ga bio 
prepoznao; čovjek taj »kosmopolit par excellence«, neprijatelj 
svakoj britvi, svakomu modnomu žurnalu, bio je toliko dirnut 
riečmi zagrebačkoga policajnoga komisara, da se je sasvim 
civilizirao, prije nego što je unišao u Hrvatsku. Brada mu 
ljepše obrijana no najlojalnijemu »Bezirks-Vorstandu«, kosa 
ostrižena kao kakvomu kapucinu; na glavu natukao cjevinu, 
a na se udario crnu dvorepinu, kojoj su se šiljci neprestance 
u majku zemlju zabadali; riečju, Ahasver nije bio više ona 
divlja, demokratička slika kao što prije, on je više naličio 
našemu kojemu »Bruder Jovo«, koji se nemalo ponosi, što je 
postao »Hauptmann beim Civile«. Iz ovoga i iz mnogo drugih 
primjera vidi se, kako silno djeluje policajna naredba na po- 
litičku dosljednost njekih ljudi. 

Al naopako po Ahasvera i ovaj put! Njegovi razlozi 
oportuniteta, koji ovaj put odoliše starodavnomu načelu nje- . 
govih praotaca, dovedoše ga u gori škripac, gdje je praktič- 
kimi reformami i hotio obezbiediti osobnu slobodu. Došao je 
u tom poslu prekasno i prerano. Prekasno, jer je ubitačno 
municipalno gospodstvo crvensurkaša svejednako još uzruja- 
valo mirnu i prepokornu ćud našega gradjanstva; prerano, jer 
su za ono vrieme stari njeki prebendar i nominalni urednik 
širokomu svietu bezimenoga lista jedini cilindraši u Zagrebu 
bili. K tomu nije jošte politička stranka bez obzira na na- 

rodnost toliko smiona bila, a patenti bili su dječinskomu na- 
šemu želudcu jošte pretvrda hrana. 

Nu Ahasver se je svakako prevario. Antipatija svega 
živoga stvora proti mičućim se kulam prosvjete bijaše jošte 
silna, i nevina guščad, valjda i ona usljed municipalna go- 
spodarstva, psikala je putem jošte većma, nego prije njeko- 
liko godina na ovaj novi uzor civilizacije; žabe kveketače 
poskakaše, smotriv Žida, u mlake svoje; a objestna seoska 
djeca stadoše mu se rugati kao slamnatomu cilindrašu u ku- 
kuruzi. A kad je već Ahasver sve te nevolje prevalio, Za- 
grebu se primicao, naoblači se tamnimi oblaci nebo i goro- 
padna tuča mal da nesmoždi civilizirani bal-parć vječne ski- 
talice. Činilo se, da su nebo, zemlja, ljudi, zvjerad tako odu- 
ševljeni cjelokupni dielovi trojedne kraljevine, kao što je voj- 
nička krajina, žensko, mužko i sve što živi, cjelokupni dio 
vojske. 

2lo vrieme potjera Ahasvera i opet u krčmu, u onu istu 
krčmu, gdje su ga korteši lemali, gdje je obrijana čeljad sla- 
vila Eduardov »Versetzung in die hohere Di4ten-Klasse«. Sve 
je još bilo kao i prije: sat, mačak, peć, krčmarica, stolovi, 
stolci i sama Malčika; al gosti, to su bili drugi ljudi; ta do- 
bismo ustav, a pod ustavom svatko viče, i onaj, koji bi imao 
držati jezik za zubmi. K tomu se činilo, da je u svoj Hrvat- 
skoj pomro brijački ceh, i da u svoj trojednoj kraljevini ni 
britve neima, je su svim ljudem bile brade spale baš do po- 
jasa, baš kako ih je gospodin Bog dao. Već s ove strašne 
razlike medju njegovim licem i medju gosti surkaši zazebe 
Ahasvera duša; slutio je, da će biti zla. 

»Tuča te ubila, crna repatice, baš kao da nam je crna 
vrana u kuću pala,« zagrmi njeki maleni juratuš. 

>Pusti ga, nebore!« odgovori mu drug, >»tA ubila ga je 
već i tako; zar nevidiš, kako mu je bič božji naredio cje- 
vinu ? ta duša mu je već i onako sva pokisla.« Z 

»Jest, vjere mi!« primieti začastni njeki jurasor, »vo- 

dica kišica ciedi mu se s te erblandske uniforme, kao s arke 
Noemove !« 

»Znaš, što je!« udari u smieh njeki »honorarius viceno- 
tarius indliti comitatus Zagrabiensis«, — »valjda je pri kakvom 
Verfassungsfeieru u kakvom Erblandu puhao silan vjetar, pa 
je tu civiliziranu žabu skotrljao kroz crne oblake u bieli naš 
Zagreb !« 

I svi će na to _ »ha, ha, ha, ha!« — Ahasver hvaleć u 
dubini srdca svoga — Bogu, da se je stvar okrenula na šalu, 
nakloni se ustavnoj gospodi šapćuć: 

»Sljuka polizan!« Nu naša četiri mlada stupa domovine 
nisu već marila za poklone Ahasverove, već su pri vincu 
razpravljala njeko zamršeno državopravno pitanje, kojih ima 
kod nas, koliko zviezda na nebu. 

Žid sjede za stol medju dva bradata surkaša, koji su, 
premda na oko blizanci, mrko se gledali i mrko u čašicu 
svoju virili. Malčika se s mjesta predstavi Ahasveru, i poru- 
gljivim smiehom motreć neustavnu odoru došljaka, zapita ga 
što kajkavskim što štokavskim. naglaskom: »Što zapovedaju, 
gospodine ?« | | 

O! i Malčika postade vrlom domorodkom, pa je zamie- 
nila zagrebačko-germanski dialekt sa zagorsko-štokavskim, i 
mora se reći, da je bolje razumjela pismeni hrvatski jezik, 
nego mnogi veliki, veoma veliki gospodin. 

Ahasver je veoma dobro znao, kako je škakljiva stvar 
birati jelo u Hrvatskoj; nesretna zelena šalata prije 1848. 
godine, i kobna francezka pržolica za francezkoga rata bi- 
jahu mu još dobro u pameti. S toga nesretnoga razloga nije 
htio izjaviti Malčiki svoju želju, nego je koješta mucao. 

oVidilo mu se, da mu se reći neće, ali je ipak nješto, 
što ga napred tjera, t. j. prazan želudac. 

»Zapovedaju krmetine, frižka je?« nastavi Malčika dja- 
volskim smiehom. 

Ahasver, premda je žrtvovao svoj starodavni lik tobožnjim 

razlogom oportuniteta, ipak nije hotio u tom poslu vriedjati 
staroga zakona, t.j. okusiti nečiste životinje, te reče odvažno: 

»Ne!« i 

Al kao grom iz vedra neba svali mu se šaka desnoga 
susjeda na cjevinu i bradati momak zaškrinu: 

»Prokleta ludo nekavska!« Susjed mu desni bijaše da- 
kavac, t. j. bio je u saboru za Pricin predlog. 

Lievi nasuprot susjed pruži mu ruku veleć: 

»Tako valja gospodine, Vi ste pravi rodoljub!« | 
| Briga ti Žida za takvu rodoljubivu hvalu, kojoj su ciena 

krvavi žuljevi; groza ga uhvatila! 

»No gospodine, naj kažu, što zapoviedaju, al to im velim, 
frankfurterov neimamo, a ja takajše časa neimam, s njimi 
se zabavljati; što ćeju? kaj teletine, i ona je frižka?« Tako 
Malčika. A Žid — o tko će vjerno opisati gorke vaje, Žid 
zamrmlja u dubini srdca svoga: O teletino! tako ti masti i 
slasti, spasi ledja moja! i napokon šapnu: 

»Da!« | 

»Izdajice dakavska, zar tako!« zagrmi lievi mu susjed, 
a za gromom ošinu munja, šaka susjedova, uzvišenu kulu 
zapadne prosvjete. Lievi susjed bijaše nekavac, t. j. bio je u 
saboru za Stojanovićev predlog. 

»Ništa zato, gospodine!« primetnu sada dakavac pruživ 
desnicu, »prevario sam se, Vi ste razborit čovjek!« 

Al Ahasver, komu je politička plima i osjeka trojedne 
kraljevine toliko grdnih rana zadala bila, niti je htio znati 
za dakavca, niti za nekavca, niti za svinjsku niti za teleću 
pečenku. Bojeći se, da se na tom goropadnom prijateljstvu 
desnice i ljevice još jedanput neopeče, kao što munjevita 
Jovova ljubav tebansku princesu Semelu; skoči pa bjež bez 
— cilindra na polje. 

Razpršiše se tamni oblaci, razvedri se božje nebo, po 
plavetnom vidiku zibala se tužno blieda srebrna mjesečina, 
stari taj pastir nebeskoga plandišta; a oko njega titrale riedke 

iskrice, jasne kao zviezdice, ovčice nebeske: tužna mjese- 
čina, kao što Hein, kad vidi pred Šotentorom riedke zviez- 
dice, tako riedke, da se ni valjan zaključak zaključiti ne- 
može. Takva bijaše ona romantička noć, kad je Ahasver 
izišao iz krčme u Ilici. | 

* o * 

Mili Bože! čuda golemoga! Ili grmi, ili se zemlja trese, 
il udara more u mramorje? 

Niti grmi, nit se zemlja trese, nit udara more u mra- 
morje, već — ta znate kako su Zagrebčani počastili Fazli- 
pašu. U tom ih je zatekla vječna skitalica. Visoka kuća, na. 
kući mnogo prozora, na jednom prozoru čalma, pred kućom 
vreva ljudi, pa ta vreva žviždaj, ta vreva jauči, miauči, kle- 
peći, vriskaj, lupaj, sve — u slavu Alaha, njegova proroka 
Muhameda i — vjernoga mu sluge .Fazli-paše. Čalma se na 
prozoru osladila, jer je muzika sbilja bila — turska. 

Vreva uhvatila Žida, mal mu uši neoglušiše, mal mu 
rebra nepopucaše; vreva se razidje, da se sanka naspava, 
a i vječni Žid ode da spava mirni sanak. Laka mu noćca 
pod ovim ustavnim nebom! 

Za čas izadje četa stražara pred pašinu palaču, da mu 
stekliši već nesmetaju sanka. — Medjutim protegnu se i opet 
crne oblačine iza Medvedgrada nad zagrebačkim poljem; | 
kiša krsti nemilice stražare; nebo je bilo ovaj put anabap- 
tističkoga vjeroizpoviedanja, a imalo je i zašto biti. 

Pred zorom već pokuca njetko na Ahasverova vrata. 

»Slobodno!« zavikne iza sna Ahasver taruć si oči. 

Udje bradat momak. Modra vojnička surka izšarana mu 
bila bielimi gajtani, i premda se takva regimenta nenalazi u 
vojničkom schematizmu, to ipak možeš znati, da je to bio 
pandur Jankić, ili da se finije izrazimo, ustavni gradski policaj. 

»Izvolite, gospodine Lavoslave Zviezdogorski, u devet sati 
doći na varošku kuću!« 

Ova doduše učtiva apostrofa vrlo zateče Žida. 

Al tu nebijaše duga razmišijanja — već moj Lavoslave 
ajd na varošku kuću. Zašto? 

Ahasver nije sinoć opazio bio čovjeka, koji ga je oštro 
motrio: taj čovjek bijaše Sveslav . Poštenjaković ili policajni 
Herman Ehrenberger, ili sada — u trećem svom političkom iz- 
danju — Zvonimir Slobodnjaković, veliki domorodac hrvatsko- 
slavonsko-dalmatinski. Sinoć je motrio Žida, a danas ga po- 
zove na iztragu. Sapienti sat! 

Da se je Lavoslav Zviezdogorski i opet zabezeknuo, kad 
je bio sa 25 perecara zagrebačkih rad serenade Fazli-pašine 
konfrontiran, to si može svatko misliti; nu njegovo uvjera- 
vanje, zakletve, naricanje dovoljno su dokazale ustavnomu 
uredu, da Ahasver nije ni sanjao o opoziciji proti koranu, da 
nije dakle podnipošto neprijatelj evropejskomu ravnovjesju. 

Zato ga i odpuste u božjem miru. 
| Kad on na polje, eto ti pred njega staroga poznanca, 

novorodjenoga Zvonimira Slobodnjakovića, domorodca tro- 
jedne kraljevine. I opet mu bila — narasla brada, i opet je 
bio svoj wafifenrock zamienio s crvenkušom-surkom. O! on je 
bio rodoljub; ta on je poklonio jugoslavenskoj akademiji 
10 for. a. vr.; u hrvatskom kazalištu imao je ložu; kod svake 
prilike, u svakom družtvu, napio bi zdravicu domovini i na- | 
rodu; svaku našu knjigu, svake naše novine mogao si kod 
njega naći; bio je član Matice, povjestničkoga družtva, i u 
njekoliko županijskih skupština govorio je liepo o hiljadugo- 
dišnjem ustavu. 

Njeki zasliepljeni i bezumni radikalci pripoviedali su ko- 
ješta o njegovoj prošlosti, pa s te vike nije mu pošlo za ru- - 
kom steći ustavnu neodvisnu službu; samo s tog klevetanja 
propao je kod njeke reštauracije u njekoj županiji, gdje je 
uzastopce za podžupana, velikoga bilježnika, i konačno za ko- 
tarskoga sudca kandidirao. Ti sami zli jezici govorkali su 


kašnje, da je s puke osvete udario na se atilu magjarsku 
Šenoa. Pripoviesti I. 21 

— kako su to njeki znameniti rodoljubi kod njekakvoga 
riečkoga pirovanja iz same špekulacije uradili — da je u toj 
atili kao pravi »Recan« kod maškarade vikao »ćljen« i pjevao: 
»Si, la bella Ungherese sara sempre mio sospir!« To su sve 
te klevetuše o njem govorkale. Ma po Boga, kako bi to bilo 
moguće; gledajte mu samo bradu, kako je crvena; slušajte 
ostruge, kako zveče; slušajte, kako nije nitko »kapac njega 
superat v recke societade diskurit v arvatskem zajike« ili 
kako liepo naški sbori! O ne, ne! to nije moguće: Zvonimir 
je rodoljub, veliki rodoljub. 

O svoj toj plemenitoj promjeni nije Lavoslav Zviezdo- 
gorski ništa znao; u pameti mu bijaše samo gromovita pe- 
roracija bivšega policajnoga komisara, strašna inkvizicija i 
tamna zagrebačka buturnica. 

Ahasver si je mislio kao naš seljak: »s takovom gospo- 
dom ni dobro črešnje jesti!« i već se je bubnjarskom ulicom 
hotio ukloniti svomu staromu poznancu; nu ovaj skoči pred 
njega, stane ga grliti vapijući iz svega glasa: »Ah! Vi tu, Vi 
tu, gospodine Lavoslave Zviezdogorski! no poznaste li naš 
Zagreb, jel da je liep? pa da vidite, kako narodna stvar na- 
preduje; milina je, milina!« 

»Sluga ponizan! gospodine Hermane« — htjede odgo- 
voriti Žid, al mu Slobodnjaković prekinu rieč: 

»Ne tako, gospodine! Ja se zovem Zvonimir Slobodnja- 
ković!« 

»Zvo—nimir Slobodnjaković?« zapanji se Žid, kojemu 
ta čudna genealogija nije htjela ići u glavu. 

»Nečudite se tomu, ime nečini čovjeka; tako neka Vas 
. nesmeta prijašnje moje ime Herman Ehrenberger. Lik nije 
ništa, samo srdce i sviest valja da je dobra; ja sam vam u 
načelu uviek bio dobar domorodac, uviek iskreni prijatelj na- 
roda svoga; njekojim okolnostim nemože dakako čovjek odo- 
ljeti, a protiviti im se očito, bila bi skrajna ludost — samo 
u sviesti, u načelu da je čovjek rodoljub — a ja Vam kažem 

u dubini srdca svoga bio sam uviek vragometni opozicijo- 
nalac, al pustimo to; ajte da pijemo crnu kavu! —« 
 Ahasver si je cielim putem do kavane prebijao i izpre- 
bijao glavu, kako da razmrsi transcendentalnu razliku medju 
nutarnjim i vanjskim domorodstvom Zvonimira; ali njegov 
se mozak sve više zaplitao, nu nije mogao sa Slobodnjako- 
vićevom logikom na kraj izaći. 

A možeš li ti, mili čitatelju! Neznam; ja nemogu; pa 
ipak je to logika čina, logika neponjatne one i žalostne 
istine, koje kod nas imade do zla boga. 

I udjoše u kavanu; kavanu? Zar da vam opisujem za- 
grebačku kavanu? Da vam pripoviedam, kako u »Narodnoj« 
»Jugoslavenskoj« ili makar sveslavenskoj kavani sluge ne- 
znadu narodnoga jezika; kako se u svih tih kućah na svakoj 
čašici hrvatski grb, ali po svoj širokoj kavani gotovo nika- 
kav hrvatski list nenalazi? Kako je sve to »narodno« »jugo- 
slavensko« i »sveslavensko« lucus a non lucendo; da, kavane 
u koječem naliče mnogomu našemu »vrlomu rodoljubu«, koji 
poput turskoga paše srče u njih crnu kavu! 

Da vam to, da vam i više o tom kažem? Hoću. Jer ako 
niste bili zastupnici naroda, ako niste bili zagrebački jura- 
tuši, ako niste kod namjestničtva, septemvirata, banskoga 
stola kakav činovnik, ako konačno niste bili o Kraljevu na 
zagrebačkom sajmu ; onda neznate, što je zagrebačka kavana. 

Povelika zagrebačka kavana jest živi konverzacijonalni 
leksikon našega naroda, i u dva ili tri sata po podne reper- 
torium opravnjene i neopravnjene inteligencije. 

Dostojanstvenici, autoriteti, ustavni i neustavni činovnici, 
juratuši, literati, žurnaliste, penzijonirci, stari fiškaluši, trgovci, 
a osobito »zagrebački sinovi« svi tamo vrve. Da su to mi- 
roljubivi, tihi, golubinje ćudi ljudi — kako se je to u mno- 
gih narodnih spisih pisalo — toga nebih baš rekao; u takvoj 
skupštini najbolje se očituje živahnost narodnoga značaja, 
što često prelazi u strast; u takvoj se skupštini očituje često 

najveća naša politička mana — prevelika iskrenost. Tu se 
srče crna kava i razpravlja visoka politika na sva usta; tu 
se govori jednakom vatrom, jednakim uzhitom o pragma- 
tičkoj sankciji, o iztočnom pitanju, o Crnogorcih, o kazalištu, 
o amerikanskoj vuni, o našoj škandaloznoj kronici, o gornici, 
o dvoranskih poslovih; tu možeš uz najvještiju političku re- 
toriku državnika čuti najdosadnije klevetanje »zagrebačkoga 
sina«. »Zagrebački sin« ? šta je to? Da, »zagrebački sin« ili 
bolje rečeno »zagrebačko diete«; kazat ću, što to znači, što 
je ta socijalna: kasta, od koje imademo dosta dragocjenih 
eksemplara u našem glavnom gradu. 

Tko bi razlikost i razvitak socijalni u našem bielom 
Zagrebu po skromnom broju žitelja prosudjivao, taj bi vrago- 
metno zagreznuo. Zagreb nije nikakov, štono se veli »Krih- 
winkel«, Zagreb je više nego provincijalni grad, Zagreb imade 
mnogo omašnijih sposobnosti, u Zagrebu ima — vjere mi, 
istina je, — parižkih tragova. Hajte u mnogi po broju veći 
grad; tamo ćete naći više ljudi, više kuća, al kod poje- 
dinih kasta jednoliki život, koji se druge kaste netiče, koji 
teče kao rieka uz rieku; sve jedno te isto; al u Zagrebu — 
u Zagrebu nije tako; svi dielovi družtva — svi se stiču i pro- 
tiču, sav taj razliki život prepliće se u jedno, s toga ona 
živahnost. Tu ti se stiču: čili okretni Primorac, patrijarkalni 
humoristički Kajkavac, lakonički Krajišnik i anakreontički 
Slavonac; u to se mieša fino-izobraženi Dalmatin, hitri Slo- 
venac, njemački naseljenik, sve se to mieša, amalgamizira; 
odavle ona različitost, ona fluktuacija. Svaki od ovih poje- 
dinaca donosi u Zagreb svoju originalnost — a kod nas ima 
svaki pedalj zemlje svoju osobitost. Sva ova raznolika smjesa 
čini Zagreb. Zagrebčani su demokrati, al imade i strašno 
buržoazijskih epizoda u njegovoj kronici; na Markovu je trgu 
već krv tekla, al na njem je narod mnogo Bachovskih parada 
mučke gledao. Zagreb je sad čaša šampanjskoga vina, puna 
sjajnoga bisera, sad mrtvo more puno niemih riba, kad mje- 

sečina sad plimu sad osjeku političke slobode javlja; fluktu- 
acija je neprestana; a zašto to? Jer je Zagreb, kao i gotovo 
žalibože sva naša zemlja, liepo odhranjena čila nevjestica 
bez miraza. Al sasvim tim Zagreb je uviek originalan. On 
vam ima svoju birokratičnu i nebirokratičnu aristokraciju i 
nearistokraciju; svoje jučerašnje demokrate i plebeje, koji se 
danas osobito rado »plemeniti« pišu; svoju haute voulće, ili 
kadkad »haute voulante voler«; Zagreb imade svoju nase- 
ljenu buržoaziju, i svoje stare hrvatske purgare u Laškoj i 
Petrinjskoj ulici; Zagreb ima svoje personificirane Verbčciuše, 
svoje kašljave penzijonirce, svoje političke uličnjake, svoje 
fine salone, svoje bakanale, svoju pobieljenu nevolju, svoj 
demi-monde, — i svoje »zagrebačke sinove«. | 

Evo i vam jedne, vi sinovi narodne Talije; nebudite mi 
svejednako Shakespeari; koturn nam je još preuzak; premalo 
prevraćasmo još krvne listove naše poviesti; vaši su junaci 
odviš brbljavi. Budite Moličri; Moličra nam,sad treba, da 
pukne pred očima družtvu živo ogledalo. 

Ali ako su junaci naših Shakespearova odviš brbljavi, bo 
sam i ja, jelte? Htio sam vam reći, što je »zagrebačko diete«, 
pa evo mi se izkrade izpod pera na lakat duga filozofacija o 
Zagrebu, a Bog zna, gdje je naš vječni Žid. Ništa zato. Zato 
ćemo sad upravo u živac. 

»Zagrebačko diete« sensu strictissimo jest »nade puni« 
potomak zabrinutoga otca; u glavi mu je ponajviše malo 
soli, zato je opet puna torba; a to je baš i svejedno, jer je 
danas pamet u torbi a ne u glavi; »zagrebačko diete« nije 
.se ništa učilo, ali zato bi opet gotovo rekao, da je, štono se 
veli, »genie universell«. Pa zašto da se i uči, ta ima kuću 
liepu, čita novine, polazi plesove, obći sa njekoliko naših 
literata, dosljedno je i on član naše inteligencije. 

Divna je njegova enciklopedična okretnost i njegov apo- 
diktički sud u razgovoru; visoka politička pitanja, o njih će 
govoriti kao Lagueronničre; naša literatura, to mu je šala; 

on zna, da je Gundulić bio veliki pjesnik, a on je možda i 
sa pokojnim Stankom Vrazom bratinstvo pio; on će ti ka- 
zati, da u Zagrebu izlazi »Pozor« i »Naše gore list«, a u 
Karlovcu glavenski plašt »Glasonoša«; jednom rieči, on će o 
našoj knjizi govoriti, kao kakov akademički profesor naše 
literature na kakvoj višoj gimnaziji; iz narodne poviesti zna 
samo, da je Kraljević Marko bio velik junak i da je hrvatski 
kralj Zvonimir dobio krunu, koju zovu Zvonimirovom kru- 
nom, — ali zato će ipak cio sat znati razpravljati o histo- 
ričkom našem pravu; znade izvrstno historiju francezku, crpio 
ju je iz Dumas-a; a najdublje tajne gospodja  Maintenon, 
Pompadour i Dubarry poznate su mu ma na dlaku; obišao 
je podosta svieta: u Beču smijao se je u Karltheateru starcu 
Nestroy-u, nasladjivao se u >»Elizeju«, gledao crvenu gardu 
pred carskim dvorom i bogate kočije u Prateru; u Gradcu 
se vozio na liepom ribnjaku, a u Puntigamu se napio šta- 
jerskoga piva; u Trstu se šetao nedjeljom po korzu i gledao 
tršćanske bogate krasotice, pijane grčke mornare i šarene 
zastave trgovačkih brodova; pače prodro je i do Pariza, ta 
on zna, da je prva pjevačica u »grande opera« pravi slavu- 
ljak, da je balet tako čaroban, da »bedasti Hrvat« o tom ni 
sanjati nemože; vidio je u »bois de Boulogne« parižke gri- 
- zete i cara Napoleona; pa kad je čovjek vidio bradu dikta- 
tora evropejskoga na svoje oči, to se može reći, da je sam 
mali Napoleon. A Pešta? o Pešta je uzor našega junaka; 
ona šetališta, one kavane, kazališta, one oči, one nožice, ona 
jela, one odore — zato i zagrebački sin nosi kalpak, uzke 
hlače, puši magjarske cigare i psuje magjarski. O muzici 
nezna vam, kako se nota na prvoj liniji zove, ali je ipak 
oštri glasbeni Kritik; on zna n. pr. da zagrebački kazalištni 
glasbeni sbor ništa nevalja. U kazalištu hrvatskom ima za- 
tvorenu stolicu, ili mu otac ima ložu; on nebi išao u kazali- 
šte, jer je hrvatsko, nu budući da je polaziti kazalište, ma bilo 
i kinezko, bon ton, zato polazi svaku predstavu; nu njekoji 

mu se hrvatski komadi ljube n. pr. oštroumni >Petrica Ke- 
rempuh.« Najviše mu posla zadaje talijanska opera, respec- 
tive prima donna te opere; 14 dana prije već zna, da joj je 
ime — ini ili — etta; dan prije predstave zna već, gdje joj 
je stan; iza predstave natucao je već s njom talijanski ; 
nasmije li mu se, angjeo je, slavuljak, vila, božica; u parteru će 
joj strašno pljeskati, na njezin joj prijam vience bacati; na- 
mrkne li se, stara je babetina, grakće kao vrana, pravi škan 
dal za njegovo fino uho; pa ju »zagrebački sin« motri ne- 
prestance iz lože njekakvom uzvišenom ironijom. O škanda- 
loznoj kronici našega hrvatskoga Pariza, o tom ti je »zagre- 
bački sin« živ zapisnik; da inu je pero zanat, kao što nije, 
za kratko bismo vrieme imali 50 hrvatskih Sue-va. »Za- 
grebački sin« obično svakih poklada »ima poznanstvo« sa 
drugom djevojkom, ili je bar čiji »domaći prijatelj«. Oženi 
li se, to je prama svojoj ženi veoma liberalan, dakako i ona 
mora da je prama njemu itd. Takovih »zagrebačkih sinova« 
ima u Zagrebu dosta, neću o njih dalje govoriti, ta svakdan 
možete ih i sami vidjeti. 

I udjoše u kavanu; Lavoslav Zviezdogorski, t. j. vječni 
Žid, i Zvonimir sodom t.j. rodoljub za ono vrieme 
na glasu. 

Sjednu za stol, pred njimi crna kava, oke njih vreva 
kalpaka, posavaca, kanasa i polucilindara. 

Za istim je stolom sjedilo više ljudi, ponajviše mladih 
a ponješto i starih. Govorkalo se o literaturi. 

“Jedan od njih bijaše osoran mlad čovjek. Oko mu je 
bistro sievalo izpod posavca; u tom si oku vidio i darovi- 
tost i strast, a to je bio uzrok, što je mladić u logici svojoj 
silno poskakivao. 

»Čini mi se,« obrati se Židu mladić, zafrknuv crne br- 
kove, »čini mi se, gospodine, da nespadate k onoj deriščadi, 
što misli, da se u hrvatskom jeziku na # piknjica metati mora, 
jer je već vrieme, da se svaki naučan čovjek jednom otrese 


» 


Pdo 





328 Vječni Žid u Zugrebu. 





te predsude naših potamnjelih zviezd, tih lažnjivih filologič- 
nih prorokov.« 

Žid nije znao, što će. — 

»Ako ste sbilja toga pakostnoga mnienja,« primieti drugi 
podebeli gospodin, periodičnim patasom kros nos govorkajuć, 
i svaku svoju frazu šakom po stolu naglasujuć, »ako i Vi. 
zasliepljeni ovom bezbožnom novotarijom, prionuste uz prazno 
mnienje šupljih mladih glava, onda Vas nemogu smatrati za 
pametna čovjeka, već za ludu, kakva je i onaj, koji je tu 
ludoriju iznašao; onda literatura nije Vaš posao, već Vi ajte 
pure pasti. To je živa istina, da u hrvatskom jeziku treba 
metati piknjicu na 4; bez ovoga velevažnoga za naš narod 
pravila nemože naša književnost napredovati. « 

Žid i opet nezna, što će. 

»Polagano, moj gospodine!« zagrmi prvi govornik, da se 
je Ahasveru duša do dna stresla, »moj gospodine Bjelobrče. 
tako se nismo pogodili; čitajte stare naše dubrovačke klasike 
od Marulića sve do Ferića, uzmite glagoljske i bosanske spise, 
uzmite sva slavenska narječja = razrječja, skinite s očiju 
svoje stare nevaljane naočale, pa ćete vidjeti, da ja pravo 
govorim !« 

Žid se sav zabunio. 

»Tjeraste lisicu, iztjeraste vuka, moj Golobradiću,« od- 
govori stariji slovničar, »kad se pozivljete na dokaze, evo i 
mojih. Ja za sebe samo citiram »Reichsgesetzblatt« od god. 
189*, gdje se očita ministarska naredba čita, da se u hrvat- 
skom jeziku piknjica na € uviek, a u srbskom nikad metnuti 
neima. Pa to vam valja ne samo za Hrvatsku, već i za Sla- 
voniju; zar neznate, da Jambrešić u predgovoru veli: »Et 
haec de lilyrico, quod nonunquam sub solo nomine Croatiae 
vel Slavoniae ocurrit.« Al Vi ste zasliepljeni, Vi neštujete 
auktoriteta, Vi zabacujete gramatiku. |»Quo, quo scelesti 
ruitisl« Vi ćete nas upropastiti. »Heu me miserum, quanti 
in me volvuntur montes aquarum,« veli Ovid. Al čekajte, naš 

vriedni literat —ić piše znanstveno djelo u deset svezaka, 
gdje feničkim, kaldejskim i sanskritskim alfabetom kritički 
dokazuje. da su stari Hrvati već onda piknjicu na # metali, 
kad Čeh, Leh i Meh podjoše put sjevera! Šta na to, Golo- 
bradiću ?« 

»Makar kinezkim alfabetom, makar u 50 svezaka, ja pik- 
Djice na # metati neću. Al ja s Vami već neću rieči gubiti, 
nije sieno za guske Sluga, gospodine Bjelobrče!« To rekav 
ustade mladi učenjak i ode. 

»Ajte, ajte samo, Vi jogunasti novotaru,« poprati ga Bje- 
obrk, »uzmite svu našu prozaičku literaturu, t. j. sve naše 
slovničare: oni tvrde, što i ja tvrdim.« 

O jadne mi proze hrvatske! 

Bjelobrk se obrati na Ahasvera, još mu se od pravedna 
gnjeva lice žarilo, još si od ljutosti grizao ustne, jedva i 
progovori: »Strahota Vam je to, da Vam kažem, gospodine, 
kako se ta žutokljunčad kod nas šušuri; ta to neštuje već ni 
gospodina Boga, kamo li staroga izkusnoga literata; o auk- 
toritetu zakonitu neće ni da znade; pravila gramatička kao 
da ih niemoj zvieri predaješ: ta neće ti to već ni klasičkimi 
periodami pisati. Al nek se smiju, prosto im, »vae tibi ridenti, 
quia mox post gaudia flebis.« -Nu pustimo to. Jeste li čitali 
prekrasne pjesme našega slavnoga pjesnika, gdje je opjevao 
narod u 60 različitih pjesama, pa je tomu napisao kao ko- 
mentar 80 strana, kakov da bude rodoljub; to vam je pravi 
biser _ naše literature, kao što onaj »biser« prievod »Drate- 
nika«. Da vidite, kako je liep jezik. kao da ga je koji dubro- 
vački »klasik« napisao, cezura nigdje nefali, gramatičke i 
ortografičke pogrješke nećete nigdje naći. 

»Nisam čitao, gospodine!« odgovori smeteno Žid. 

»To Vas moram samo žaliti!« odgovori Bjelobrk. 

»Koga vraga žalite!« zavikne novi pridošljak mladić, pa 
lupi nogom, da mu mamuze zazveknuše, »koga vraga žalite; 
pravo učiniste, da niste vrieme gubili praznim tim lelekanjem. 

Takvih pjesama, takve pljeve imamo žalibože u našoj lite- 
raturi na funte, pa će se za koje vrieme u njih sir zamatati, 
kao što sada u »Reichsgesetzblatt«. Uviek o narodu pjevati, 
a za narod neraditi; uviek dokazivati, da je pisac rodoljub, 
uviek biljisati o slobodi, pa kad — no jednom rieči kako 
Latin veli: »qui nimium probat, nihil probat«, a ja vam neću 
vjerovati u rodoljubje i požrtvovanje nijednoga čovjeka, dok 
neumre, uprav tako kao i Solon. A Vaši autoriteti! nemojte 
mi samo o njih govoriti; istina, ima ljudi, koji si stekoše 
neizmjernih zasluga, njihova imena ubilježena su u našoj knjizi 
na liepom mjestu; ali zato i opet nije sve krasno, liepo i 
izvrstno, što oni pišu. Pa mi onda, kad koji od njih zagrezne 
pored tosike enciklopedične radnje — a to vjere nije težko — 
pa mi onda pišite proti njim, eto zakleti ste im neprijatelj, 
budala, bezobraznik, jednom rieči, ostracizam će Vas osuditi, 
da ste čovjek bez glave i soli. Ali to još sve nije ništa. 
Uvukoše se u Pantheon slabe hrvatske čitanke za višu gim- 
naziju i takvi božići, koji su našu literaturu kojim prievo- 
dom školske knjižice obogatili, ali ipak govore kao da su — 
e dosta je toga. Ja Vam samo toliko kažem, gospodine Bje- 
lobrče, nije sve ludo, što je mlado, a nije sve mudro, što je 
staro, pak »in fine finali« mi nismo nikakvi Tirolci. Pa Bog.« 
Gospodin Bjelobrk je silovitimi frazami iz klasičkih auk- 
tora replicirao na filipiku osornoga mladoga literata, al Ahasver 
uzmakne s našim Zvonimirom u drugi kutić; već im je raz- 
prava književna dosadila bila. Nu i tu se Žid nije mogao 
otresti hrvatske literature. Naidje i opet na mladoga susjeda ; 
strašno se je bio naš junačić namrgodio i zadubio u uvodan 
članak »Pozora«. Samo bi iza te njegove mrke osbiljnosti 
zabljesnuo kritički posmjeh. To vam čine mnogi ljudi, nebi 
li pomislili drugi, da su znameniti veleumi, kao što nisu. 
Opaziv Žida, složi novine, pa probesjedi: »Motreći slabašni i 
lagani razvoj naše literature novijega vremena, rekoh često: 
zlo po nas; što god sam čitao, nije mi bilo po volji; što 

sam uzeo u šake, dosadilo mi se je. To tako nemože ostati; 
naši prozaiste pišu samo gramatične razprave i plitke novele 
bez soka i smoka, a naši stihotvorci, pošto su poglavje o lju- 
bavi pri mjesečini već izcrpili, pjevaju ća o raju. 

»Našemu krasnomu spolu neima duševne hrane; strašan 
to bijaše položaj kod nas, kako vidite, gospodine; da našu 
stvar u tom obziru promaknem, odlučih okaniti se politike« — 
gospodin Žabopušić, tako se taj novi mesija hrvatske bele- 
tristike zvao. u političkom je obziru pod Coroninijevim tero- 


rizmom njekoliko prozora polupao — >»te se bacih na lite- | 


raturu, i za kratko sam .vrieme, to si mogu punim pravom 
.laskati, obogatio našu beletristiku presadiv dva cvieta u naš 
književni perivoj; pedanti me doduše kore. da neznam raz- 
like medju trajnim i netrajnim glagoljem, da, neznam, kad treba 
č, kad li ć pisati, nu po tom cjepidlačenju možete suditi, 
kakva je naša kritika, da se samo gleda na formu a ne na 
duh. Ali sasvim tim moja djela su ženialna, da, s ponosom 
mogu reći, bezsmrtna, a pravedno potomstvo dosuditi će Slavo- 
milu Žabopušiću lovorvienac. Al šta Vam tu govorim, ta valjda 
ste čitali moralnu pripoviedku o feničkom i tračkom kralju ; 
prvi spisatelj crpio je poviest iz Shakespearove drame »Bura«, 
ali ju je kajkavski napisao, a ja sam ju preveo u štokav- 
štinu; zasluga je dakle u tom poslu samo moja; ali ja ne- 
dvojim, da ste ju čitali?« 

»Nisam,« odgovori Žid. 

»Ta za miloga Boga, po tom sudeć Vi niste čovjek devet- 
naestoga vieka,« odgovori ljuto Žabopušić, »Vi živite u ne- 
znanstvu, Vi ste, gospodine, strašna luda, s kojom nije vriedno 
govoriti.« I ovaj ode. 

Žid i opet nije znao, što da učini, a Slobodnjaković hoće 
mu na to djavolskim smiehom: 

»Jelte, gospodine Zviezdogorski, literatura Vam je dodi- 
jala, dedte slušajte zanimivu razpravu one dvojice kraj nas, 
onih dvaju surkaša tamo«. 

Ahasver nepisnu, već hoće da sluša onu dvojicu. 

»Ja konštatiram po Tkalčićevoj hrvatskoj poviesti taj 
faktum, da je kralj Zvonimir dobio krunu.« 

»Concessum,« odgovori mu drug. 

»Nu Zvonimirove krune danas neima kod nas, ergo ili 
je propala ili je sakrivena,« nastavi prvi historik svoju raz- 
pravu. 

»Concessum,« odgovori i ovaj put drug mu. 

»Ako je izginula, to će biti valjda zakopana, pa bismo 
molali predstavkom zamoliti, da se u obsegu ciele trojedne 
kraljevine rfa državne troškove u njoj kopa; ako li je sa- 
krivena, onda neka se izabere odbor ad hoc, koji će ju 
tražiti. « : | 

»Meni se pako čini,« odgovori drug, »da je polovica ugar- 
ske krune Zvonimirova, te bi se jedna od druge polovice 
* morala odieliti, jer je g. 1548. savez medju nami i Magjari 
prekinut. « | 

Sad pristupi treći surkaš k našoj historičkoj dvojici, te 
im važnim licem presieče rieč: 

»To nije moguće, ugarska kruna neima diamanta na 
sebi, a o Zvonimirovoj se zna iz starih pisama, da je imala 
pet redova diamanta; meni se sve čini, da je u bečkom 
»Schatzkammeru« ; stric moga prijatelja imao suučenika, a 
taj je gledao bečki »Schatzkammer,« pa mu je pri jednoj 
kruni čuvar rekao: »Das ist die kroatische Krone.« »Oho!« 
će na to prvi historik: »Odkud u dvanaestom vieku toliko 
diamanta, kad Brasilija nije ni odkrita bila? I ja sam bio u 
bečkoj riznici, ali Zvonimirovoj kruni neima ni traga, a 
ipak ju moramo imati; jer nam je to tek pravim dokazom 
našega ustava.« 

Tu se četvrti član družtva, dosta osbiljan čovjek, na- 
smieši. pa reče našim mladim starinarom: 

 >Dakle Zvonimirova kruna nam je jamstvom ustava, bez 
te neimamo ništa? A braćo moja, što nam je narod, što 

volja, što sviest narodna; zar to nevalja više od krune Zvo- 
nimirove? Na čast vam svi diamanti te nepoznate krune, ja 
znam za ljepši alem-kamen, a to vam je svako pošteno srdce 
hrvatsko, što samo za slobodu i sreću svoga naroda bije, a 
kita svega toga alemkamenja, to vam je prava kruna hrvat- 
ska; žalibože ima kod nas još sila božja krivoga kamenja, 
za koje, da se rodoljubje kupiti može, Židov ni groša dao 
nebi! Zar naša prava, koja smo kroz toliko vjekova saču- 
vali, nevriede toliko, koliko i komad zlata nakićena sa rije- 
koliko kamenčića? Zar nisu upravo ta prava. sačuvana voljom 
narodnom, njegovana u sviesti narodnoj, kruna naša?« To iz- 
reče, pa se zamisli. | 

»To vam je pogibeljniji čovjek,« reče Zvonimir Ahasveru, 
»nego svi ovi, što ste ih do sada čuli!« 

Ahasver nije razumio te čudnovate rieči rodoljuba Zvoni- 
mira, pa obrati svoju pozornost opet na pogibeljnoga čovjeka, 
ali badava — krika i vika na lievom stolu nije mu dala slu- 
šati daljne razprave o Zvonimirovoj kruni. Lievi stol se bavio 
našom dramatikom. | 

»Sinoć sam bio u kazalištu,« progovori mladi član inteli- 
gencije, vedra lica, i veoma emancipirana lika. 

»I ja sam bio,« odgovori mu drugi Inteligentović hladno- 
krvno. Ovaj drugi je više naličio dandy-u, pa je gledao svoga 
protivnika prezirno kroz stakalca, kojimi si je bio svoj nos 
nemilice sklještio. | ' 

Ova prezirna fraza drugoga Inteligentovića nije se pod- 
nipošto ljubila prvomu Inteligentoviću, s toga je počeo nješto 
žešće : 

»Naši glumci iznenadili su me; vjere mi, činilo mi se je, 
da negledam pred sobom hrvatsko družtvo, već prve vještake 
dvorskoga kojega kazališta. Zato je obćinstvo živim pljeska- 
njem nagradilo majstorsku igru naših igrača. Ako nam se 
višeputa pruži takva prilika, onda ćemo ove zime liepih 
zabava imati.« 

»Čudim Vam se, gospodine, vjere mi čudim Vam se,« 
nastavi Inteligentović drugi, taruć se sasvim hladnokrvno, »da 
o našem glumištu tako možete buncati; čini mi se, da ste 
organ glumištnoga odbora, zato kujete naše glumce u zviezde. 
Ja, kao samostalan čovjek, koji je vidio dosta toga, moram 
Vam reći, da je naše giumište obćinstvu sredstvom za san. 
Naši glumci očito nazaduju; s ogromne plaće nestati će naše 
narodne zaklade; »vojvodske« uloge davaju se onim, koji bi 
morali »služavske« igrati i naopako; a eno kako je gdčna — 
— ova igrala sinoć kao kakva »šumasta« djevojka. Ja kao 
finoizobraženi čovjek nemogu van osuditi glumionu; to mi 
kaže moja domorodna ćud.« 

Dok je naš dandy ex tripode našu ikoji dramatiku 
na smrt osudjivao, prihvati se u to estetičko kolo novi nepo- 
znati gost, koji je do sada »Fliegende Blatter« čitao, i kadkad 
kavanarskoj djevojci namigušao. Lica je bio suha, oči su mu 
pokazivale, da nije »lumen mundi«; nu opet se je u svem 
javljala na njem njeka gladkost i okretnost — čovjek bi mogao 
reći, da je taj gospodičić živa glacć-rukavica, i u istini je bio 
»zagrebačko diete«, kako prije rekosmo. Razširiv noge i zibljuć 
praznu svoju glavicu prihvati i on rieč: 

»Jest, gospodine, pravo ste rekli, hrvatsko kazalište vam 
je škandal; da sam domorodac, bogme nebih ja tamo išao; da 
bi ti ljudi bar kakvu poštenu komediju znali igrati, — kad 
sam preklani bio u Beču, vidio sam Nestroy-a i Treumanna, 
das ist der Muh werth, sag ich Ihnen, morao sam se 
strašno smijati; pak da imademo njekakov balet, das ist 
schon was; ali navek te stare cesare i kralje gledati, vrag 
bi to išao navek gledati; kaj je preveć, nije ni s maslom 
dobro.« Izjaviv svoje prepokorno mnienje, izbulji »zagrebačko 
diete« oči na branitelja naših glumaca. 

U ovom se nješto kuhalo, jer je štapićem žestoko lupao 
po desnoj nozi, pa planuo: »Imam se, Boga mi, Vam više 
čuditi,« obrati se Inteligentoviću drugomu, »Vam više, nego 

Vi meni; Vi velite da, ste finoizobražen, estetičan čovjek, a ja 
Vam velim, da ste nadrikritičar; da ste samostalan u svom 
sudu, to je istina, jer nitko nije vriedan tako luda suda iz- 
reći, kako ga Vi izrekoste. , 

Ja bih rad znati, kakov je uzor te Vaše »glumione« »glu- 
mišta« ili »vilinskoga hrama,« što Vam se neprestance po 
glavi vrti; da Vam odbor povjeri »vojvodsku« kakvu ulogu, 
to bi za cielo obćinstvo uvidilo, da niste ni »služavskim« 
dorasli; znam ja, zašto ste se gdčni — ovoj tako rugali; a 
ona je dobro predstavljala ulogu naivnu, jer je sbilja u komadu 
takova. Vičete, da nam družtvo odviše novaca troši, ali zašto, 
Boga vam, nekažete, da su gospoda Niemci za Bachovanja 
od naših zaklada pojeli 15.000 for., da su njemačke igračice 
posredovanjem ovdješnjega lažiauktoriteta u Trstu igrale a iz 
Zagreba u isto vrieme plaću vukle, zašto to nekažete ? Nisu 
li prievodi našega vriednoga prevoditelja izvrstni ?« — 

»AA,« nasmjehne se Inteligentović drugi, »tako izvrstni, da 
su za vrieme »Juliia Cezara« popovi jariće krstili.« 

Nu branitelj kazališta poteče jezikom strastno dalje: »Nije 
li odielo sjajno — nerecite mi, da ste domorodac, jer Vaša 
logika šiba na to, da nam se opet ono ugniezdi, što smo 
s Brambillom iztjerali.« 

»A Vam, gospodičiću,« reče, obrativ se k »zagrebačkomu 
djetetu«, »Vam neću ništa da govorim, jer se iz svega vidi, 
da Vaše ruke nisu za taj posao; ako ste bili u svietu, i tamo 
trošili znoj otca svoga, to valja za Vas ono: »Martin u Zagreb, 
Martin iz Zagreba.« 

Inteligentović drugi biesan poteče kući, da napiše goro- 
padnu kritiku, a »zagrebačko diete« oprosti se od branitelja 
naše »glumione« prezirnimi riečmi: 

»Erlauben sie mir — sie sind ein gemeiner Mensch!« 

»Zagrebačko diete« okrene se na peti sasvim hladno- 
krvno, siriele nanj naperene malo ga dirnuše; ta gospodičić 
imao je gospodsku sviest, t. j. debelu ćud. Tek što se na peti 

okrenuo, eno mu druge zabave. Za osamljenim stolom sjedjahu 
dva gospodina; dva starca, lule im duge a lice papreno; lik 
im je bio, kao kakvoga litografiranoga generala: oštro, jed- 
nostavno; pogled _mrk i preziran; jedan od njih držao je 
»Militarzeitung«. 

Što su ta dvojica govorila? U izvorniku vam to nemogu 
pripoviedati, jer jezik naš nije jezik »Dienstreglementa«; nu 
evo vam autentičnoga prievoda. 

»Dakle regimenta Nro.* dobila je žuta dugmeta; kad sam 
s njom g. 1821. u Italiji bio, imala je biela dugmeta,« poče 
stariji od one dvojice. 

»D4, dA,« primetne drugi, »ta bio sam ja kod trećega 
batalijuna barjaktar; a znate li, da je husarska regimenta 
Nro.* premještena u Tarnov u Galiciji ?« 

»Čitao sam, čitao,« prihvati opet prvi, »al molim Vas, 
šta velite o dogodjajih s Crnogorci? Čovjeku je to već i do- 
sadilo; samo da ih Omer-paša nauči, kako valja. Da Bog da; 
pravi su to škandali, što sad rade! Čitajte, kako su ti ljudi 
opet u županijskoj skupštini vikali; to nesretno županijsko 
gospodstvo! kad će mu već jedanput kraj biti. A taj »Pozor«<! 
što vam taj piše, to je skrajna bezobrazhuvst.« Tako drugi 
junak; prvi htjede dalje, ali u to se vješto poran dvojici 
»zagrebačko diete«: 

 >Ergebener Diener, meine Herrn, na wie ist pa ihre 
Preferance ausgefallen ?« | 

»Zlo,« odgovori prvi, »ostalo mi 36 hrdjavih, a svi su 
imali na mene silne juve; ta šta ćete, kad je g.-N. sve ne 
prestano preferance iz ruke igrao, a ja sve padam.« 

»Bedauere!« hoće na to »zagrebačko diete«, »ergebener, 
ist schon '/,7, muss ins Theater.« -— »Al kažite mi samo, 
kako može pametan čovjek polaziti tu SOME ?« progovori 
hrapavim glasom prvi od one dvojice. 

>»DA,« reče drugi, razdimiv dim, »to je škandal; čovjek 
od te hrvatske komedije nemože ciele godine u kazalište.« 

»Zagrebačko diete« strese rameni, nasmiehne se diplo- 
matički: »Wahr ist — hoffen wir, dass es besser wird!« pa 
ode medju drugo družtvo, a naša dvojica stadoše razprav- 
ljati o novih kabanicah. 

U to novo kolo, gdje je bilo »zagrebačko diete«, uvuče 
se i Zvonimir Slobodnjaković i s njim Ahasver. Razprava 
bijaše tu živa, strastna; pesti se krčile, oči sievale, sve je 
to. vrvilo i zujilo — a to je upravo bila voda na mlin sva- 


koga našega družtva — tu se je govorilo o politici. Da, o 


politici visokoj, dubokoj i širokoj. Njekoliko glava savitih u 
jedro klupko, što se trgaju i kavgaju kao vjetrovi u špilji 
Eolovoj, pravi mikrokosmos naše bratinske sloge. U to se 
kolo uvukao i Zvonimir. 

»Ja vam velim,« zavikne njeki omašni bradati gospodin, 
»da u Bosni Hrvati stanuju; tko toga nevjeruje, taj nezna 
historije.« 

»Jok! gospodine _ moj,« odvrati žestoko crnomanjasti, 
visoki čovjek, »u Bosni sjede Srbi; tko toga nevjeruje, taj 
nezna historije!« 

»Ja mislim,« upadne lukavo Zvonimir drugomu govor- 
niku, »da je Vaš. mnienje krivo, jer Bošnjaci još dan danas 
svoje crven-kape »hrvatkami« zovu!« 

»Do vraga s Vašimi crvenkapami, Bošnjaci srbski go- 
vore, dakle su Srbi, pa Bog!« 

»A tu opet Vi imate pravo!« doda Zvonimir potičuć 
očima prvoga omašnoga gospodina na opoziciju, misleći, nek 
se kolju, nek se grizu. 

»Oprostite mi, braćo,« digne svoj glas treća osoba, muž 
važna i vedra lica: »Dajte da i ja koju rečem. Bosna za sad 
niti je srbska niti hrvatska, nego biedna robkinja cara Abdul- 
Azisa, koji ju po svojem carskom pravu ili nepravu, po svojih 
pašah, begovih, kavazih i fanariotih nemilice dere i guli. Ma- 
nite se crvenkapa, manite se filosofije, to raji neće izvoje- 


vati slobode; tu treba šaka, tu treba krvi; raji treba slobode, 

a hatuhumajumom i carigradskimi konferencijami nedočeka 
se lje raja slobode nikada. — Komu je Bog dao silu i pamet, 
tomu je i kriepost, a tko može, komu nisu ruke vezane, nek 
vrši djelo milosrdja, da Bosna nebude turska, da bude svoja, 
da bude slobodna.« 

Družtvo zamukne, a Zvonimir Slobodnjaković od jada 
si ustne grizao, nu i opet je progovorio: 

»Strašno mi se čini zamršeno to jezikoslovno pitanje,« 
i izustiv ovu praznu frazu motrio je cielo kolo gostiju. 

 >Nije,« upadne mu u rieč onaj crnomanjasti. čovjek, »svi 
štokavci iztočne ili zapadne crkve su Srbi; kajkavci i. ča- 
kavci su Hrvati.« 

»Oho!« zavikne četvrti, »ja kao Slovenac moram braniti 
pravo svoga naroda; kajkavci su ovejani Slovenci; filologija 
to dokazuje.« 

»Do vraga s filologijom!« zavikne omašni bradati. go- 
spodin, »sav narod u Crnojgori, Hrvatskoj, Slavoniji, Herce- 
govini i Bosni jest čisto hrvatski, a ti tobožnji Slovenci nisu 
van alpinski Hrvati.« 

»Naopako po nas Slavonce,« zagrmi njeki dobro ugo- 
jeni gospodin, »Slavonci niti su Srbi niti Hrvati, već prvo- 
seoci, stari Traci ili Raci, kako stari Filipović dokazuje.« 

»Ja prosvjedujem u ime Dalmacije,« poče peti, »u Dal- 
maciji neima ni srbskoga ni hrvatskoga naroda, već biva 
tamo »talijano-slovensko-dalmatinski narod.« 

»Što!« vikne jedan, »da vam pravo kažem, Hrvata 
neima!« 

»Još nješto«, vikne drugi, »recite radje, da Srba neima!« 

»A tko bi Slovence s lampom tražio, kao Diogen, nebi 
ih našao,« udari u pakostni smieh Zvonimir Slobodnjaković, 
veselo si taruć ruke; što mu se htjelo, to je i bilo. »Zagre- 
bačko diete« nije imalo mira, pa reče i ono svoju: >Ja 
kažem, da imamo naše pravo; pragmatičnu sankciju od 

kralja Kolomana od god. 1527!1« Mudrim je glasom izrekao te _ 
rieči; nu bradati omašni gospodin skoči, pa se otrese na njega: 

»A šta se Vi miešate u poslove, moj gospodine, koje 
toliko razumijete, koliko moja čizma; ajte s Bogom, nije 
sieno za guske!« »Zagrebački sin« zabuni se malo s ove 
istine, jedva se usudio reći: »Gospodine! Ich bitte« — 

Nad cielim tim političkim klupkom titrao je o zidu kip. 
Predstavljao je zaspana momka sa spavaćorm kapom, što je 
najvećim mirom burmut vadio iz burmutice svoje. Taj vam 
je kip bio njemački Michel; njemački Michel se smijao; a 
čemu se je njemački Michel smijao? Našoj slozi, našoj sili. 

»Spavajmo dalje, reče sam sebi, kad ovi za mene rade, 
zašto da se ja mučim.« 

 »Zagrebačko diete« obrati se jednoj svojoj prilici, dru- 
gomu »zagrebačkomu sinu« : 

»Čuješ Ferko! Bio sam u Roiču, na Annenballu!« 

»No kako je tamo bilo? Warn schčne Madel?« 

»Sofika —eva_je bila tamo iz Zagreba; hab sie schon 
viermal dort gesehn! Ona ide tamo na sajam na svaki An- 
nenball, pak se nada, dass sie einen Mann kriegen wird!« 

»Bu vraga dobila, wer wird so dumm sein«. odgovori 
drug mu, »hat schon hundert Bekantschaften gehabt; da imade 
novaca, ali ni filera; bu vraga dobila !« ' 

»Hodi, već je sedam sati, idemo u tiater!« 

Oba »zagrebačka sina« odoše. Ode i Zvonimir, za njim 
Ahasver, što se jedva živ iz goropadne političke razprave 
izvukao. | 

»Kako vidite,« stane sad. Slobodnjaković govoriti Židu, 
»ti su vam ljudi dobri, pošteni, a pri tom iskreni — strašno 
iskreni; Machiavella doduše nisu proučili. Ali su vam zato 
strašno pretjerani; opozicija — samo sliepa opozicija to im 
je njihov program; oni vam, vjerujte, sasma krivo sude; ta 
nije sve crno, što se crno čini; hije nam?svaki neprijatelj, 


kako se misli. Kako bi to liepo bilo, da u »Reichsrath« idemo, 

dobili bi možda i Dalmaciju i Krajinu; ali oni toga neće pa 
neće; to im se nerači, već oni svejednako gude o svom  ti- 
sućgodišnjem ustavu, i o kojekakvih starih papirih. Nu sad 
Vas moram ostaviti, moram si kod krojača naručiti poštene 
civilne haljine, moram u Beč, a u tom odielu nemože se ipak 
čovjek velikoj gospodi predstaviti. Tu se već čovjek za silu 
mora kojekako izšarati, al proći će i to. Nu moram brzo, 
razpisano je jedno debelo mjesto, pa bih ga rad dobiti, ta 
zašto i imamo svoju autonomiju, nego da dobiju »domaći 
sinovi« poštena mjesta; ima vam zato jedno 20 molitelja ; 
ali neka; u Beču ima hvala Boga dost ministarstva ; ja sam 
si zapamtio kojekakve griehe tih molitelja, pa ću im već tu 
sladku nadu zasoliti. Sad s Bogom, gospodine Zviezdogorski!« 

Prije nego mu je Ahasver odzdraviti mogao, *izčezne 
Zvonimir. Vječni Žid ostane sam. 

Već je htio ostaviti Zagreb, i kamo sreće! 

S političke razprave bio je ogladnio, pa unidje u Laškoj 
ulici u krčmu: >»K bieloj ruži«! 

Neznajući okolnosti stao je gostom dokazivati, kako bi 
liepo bilo, da idu u »Reichsrath«. 

»Ubijte ga,« zajekne strašna vika na njegovu patentalnu 
propovied, pa da nije skokom izmakao biesnoj družini, na- 
pisala bi mu bila takov patent na ledja, da bi ga za cielo 
bila prošla volja ikada govoriti za patent. Tako mu je samo 
njekoliko krupnih šaka ostalo na ledjih. Žid uteče, čeljad za 
njim u potjeru. Tu mu se smilova njeki izraelitski Tandler, 
pa ga na tavanu sakrije pod hrpom cilindrova i pikača. Tek 
drugi dan ostavi Ahasver Zagreb. Zaštitnik mu posla narod- 
noj bečkoj banki puna kola prnja za nove desetice; u ta 
kola sakrio je Ahasvera; a ovaj posljednji put opaziv iza 
prnja Zagreb, uzdahne i opet: 

Blaženi uzmičući! 


* 

Bilo je lanjske jeseni, kad sam iz Slavonije uranio pa- 
robrodom put glavnoga grada sv. krune Stjepanove. U Du- 
navu se kupalo vedro nebo i žarko sunce. Kraj nas se pro- 
strle putem široke one puste, kojeno su Petčfiju toliko omilile; 
po pustah je gdjegdje proletala tanka maglica, simbolični 
znak vojničkoga provizorija. Sve sam to gledao, u sve to se 
zadubio. Tu smotrih čovjeka, koji nije mene, već crvene gaj- 
tane na mojoj surki pozorno motrio. Čudne li mi čovječine; 
pravi na oko demokrat, tolika mu bila brada. Mislio sam 
najprije, da je policajni agent, jer se u naše vrieme i slični 
stvorovi javne sigurnosti i bradom i surkom liepo maskirati 
znadu. 

Nu kašnje se upoznah s Ahasverom, pa mi je on pri- 
poviedao cielu svoju političku tragediju u tri čina, koju sam 
evo u slast hrvatskoga obćinstva vjerno napisao. 

Pitao me je Ahasver i za Zvonimira Slobodnjakovića. 
Ja mu odgovorih, da se taj čovjek zove pravim imenom 
Sebirad Trbuhović, pa da u Zagrebu kod »crnoga raka« mar- 
ljivo čita našu zagrebačku tetku. 

Zatim se oprostismo. 

To vam je ciela historija o vječnom Židu u Zagrebu. 

